
Įvadas 


Prelatas Kazimieras Steponas Šaulys gyveno devyniasdešimt dvejus metus. Tai 
ištisa epocha nuo XIX a. 8-ojo dešimtmečio pradžios iki XX a. 7-ojo dešimt- 
mečio vidurio, nepašykštėjusi mūsų valstybei istorinių sukrėtimų ir pervartų. 

Ilgą gyvenimo dalį K. S. Šaulys nugyveno carinės Rusijos okupuotoje 
Lietuvoje. Visas visuomeninis ir kultūrinis Lietuvos gyvenimas tuo metu buvo 
griežtai varžomas. Buvo uždraustas netgi lietuviškas raštas lotynišku raidynu. 
Lietuvai spausdintą žodį iš Prūsijos gabeno knygnešiai. 1883 m. pradėjus leisti 
„Aušrą, vis stipriau ėmė reikštis lietuvių tautinis atgimimas. Visuomeninio ir 
kultūrinio gyvenimo sąlygos kiek pagerėjo 1904 m. panaikinus spaudos drau- 
dimą ir 1905 m. kilus revoliuciniams neramumams. Leista kurtis švietimo, 
kultūrinėms, ekonominėms organizacijoms, ėmė veikti politinės partijos. 
1915 m. mūsų kraštą pasiekę Pirmojo pasaulinio karo įvykiai užbaigė Rusijos 
viešpatavimą Lietuvoje. Tačiau lauktos laisvės Lietuva negavo, atėjo nauja 
ir kai kuriais atžvilgiais net žiauresnė kaizerinės Vokietijos okupacija. Ypač 
nukentėjo Lietuvos ūkis, gyventojus vargino nuolatinės rekvizicijos, turto 
konfiskacijos. Šiuo laikotarpiu Lietuvoje ir užsienyje telkėsi jėgos, kurios rū- 
pinosi Lietuvos nepriklausomybės atkūrimu. Vilniuje 1917 m. buvo sušaukta 
Lietuvių konferencija, kuri išrinko lietuvių politinę atstovybę — Lietuvos 
Tarybą. Taryba 1918 m. vasario 16-ąją pasirašė Lietuvos nepriklausomybės 
aktą. Priėmus šį aktą prasidėjo sunkus nepriklausomybės pripažinimo ir valsty- 
bės kūrimo darbas. Valstybės nepriklausomybė buvo įtvirtinta 1920 m. sušauk- 
tame Steigiamajame Seime. Šiame K. S. Šaulio gyventame laikotarpyje - per 
nepriklausomos Lietuvos dvidešimt metų - išsiskleidė valstybės ekonominis, 
politinis, visuomeninis, kultūrinis gyvenimas. K. S. Šaulys šiuo laikotarpiu 
pakilo bažnytinės hierarchijos laiptais - paskirtas Kauno arkivyskupijos ge- 
neralvikaru ir kapitulos pirmininku. Profesoriaudamas Vytauto Didžiojo 
universitete, tapo ordinariniu profesoriumi. Raudonojo Kryžiaus draugijoje 
visą šį laiką buvo Vyriausiosios valdybos narys. Laisvą nepriklausomos vals- 
tybės vystymąsi pertraukė dvi viena kitą sekusios okupacijos: 1940-1941 m. 
Sovietų Sąjungos ir 1941-1944 m. Vokietijos. 1944 m. vasarą, artėjant an- 
trajai sovietinei okupacijai, prelatas pasirinko emigranto likimą be tikresnės 


vilties sugrįžti į gimtąjį kraštą. Guodžia tik tai, kad emigracija apsaugojo nuo 
didesnių kančių - neišvengiamo lagerio, tremties į Sibirą. 

Prieš pradėdami kalbėti apie K. S. Šaulio nueitą gyvenimo kelią ir atlik- 
tus darbus, pateiksime jo paveikslą, kurį vaizdžiai nupiešė prelatas Mykolas 
Krupavičius: „Išviršinė Šaulio išvaizda - lieknas, tiesus, kaip miško pušelė. Galva 
nešama tiesiai, judesiai laisvi, natūralūs. Šypsena nepaleidžia lūpų, net tada, 
kada jis vienas eina. Veidas ramus ir giedras. Niekad nemačiau susierzinusio ar 
įsinervinusio. Elegantiškas, žino visas poniškas manieras. Ir salionuose moka 
laikytis, tarsi būtų rūmuose gimęs. Mėgsta draugiją ir joje jaukiai jaučiasi. Ar su 
ministeriais kalbės, ar su kaimo ūkininku — Šaulys tas pats. Kalbos netrūksta. 
"Temą vis suranda. Bet ne plepys. Vyras aukštos inteligencijos, stipriai apsiskaitęs. 
Gali kalbėti įvairių sričių temomis. Kokia išorė, toks ir vidus. Charakteris lygus, 
kaip nušlifuotas. Kokia bebūtų atmosfera ir aplinka, Šaulys nepajudinamas. 
Stovi kaip uola. Seimo audrų metu jis šypsosi lygiai taip pat, kaip gražiausią 
pavasario dieną. Kai kiti žaibus mėto ir kumštis spaudžia, jis žiūri į visa tai su 
klaustuku veide - kuriems galams tie nervai ir audros? Jei kada ir jį kas išjudina, 
susijaudinimą ne bet kas pastebės. Ne veidas, bet gal kalba išduos: 

Rašyti apie prelatą K. S. Šaulį nėra lengvas uždavinys, kadangi archyvinių 
dokumentų ir amžininkų atsiminimų išlikę nedaug. Nedaug ir tokių egodo- 
kumentų kaip laiškai ar paries K. S. Šaulio užrašyti atsiminimai (išskyrus kelis 
fragmentus). Kaip žinoma, tokio pobūdžio medžiaga labai svarbi mėginant 
sudėlioti atskiro individo gyvenimo paveikslą. Dėl to gilinantis į signataro 
biografiją nevengta plačiau pažvelgti į kontekstinius dalykus. 

Biografinė literatūra apie prelatą K. S. Šaulį nėra gausi. Svarbiausias iki šiol 
parašytas darbas — tai jo mokinio Panevėžio gimnazijoje Petro Lapelio apy- 
braiža?, kurioje trumpai pristatomi svarbiausi K. S. Šaulio gyvenimo ir veiklos 
momentai. Knygos autorius rėmėsi savo patirtimi iš mokymosi Panevėžio 
realinėje mokykloje laikų, taip pat pasinaudojo buvusių K. S. Šaulio studentų 
atsiminimais. 1952 m. Zenonas Ivinskis paskelbė straipsnį prelato aštuonias- 
dešimtmečio proga?. P. Lapelio apybraiža ir Z. Ivinskio straipsnis dėl šiose 
publikacijose panaudotos autentiškos medžiagos neprarado reikšmės iki šiol. 
Apie K. S. Šaulį kaip Vasario 16-osios Akto signatarą rašė Algimantas Liekis“. 
Jo darbą Steigiamajame Seime apžvelgė Regina Laukaitytė'. Biografinius 


Z. Ivinskis, Prelatas Kazimieras Šaulys. Jo 80 metų amžiaus sukaktį minint, Aidai, 1952, Nr. 2, p. 61. 
P. Lapelis, Prelatas Kazimieras Šaulys, Bostonas: Darbininkas, 1949, 67 p. 
3 Z.Ivinskis, Prelatas Kazimieras Šaulys. Jo 80 metų amžiaus sukaktį minint, Aidai, 1952, Nr. 2, p. 61-67. 
* A.Liekis, Signatarai. Vasario 16, Vilnius: Džiugas, 1996, p. 347-355. 
R. Laukaitytė, Šaulys Kazimieras Steponas (1920 05 15-1922 07 25), Lietuvos Steigiamojo Seimo 
(1920-1922 metų) narių biografinis žodynas, sudarytojai A. Ragauskas, M. Tamošaitis, Vilnius: Vilniaus 
pedagoginio universiteto leidykla, 2006, p. 371-372. 

straipsnius paskelbė Irena Petraitienė“, Aras Lukšas". Apie K. S. Šaulį žinių 
pateikia enciklopedijos“. 

Trumpai apžvelgsime archyvinius šaltinius, kurie buvo pasitelkti šiame 
darbe. Vilniaus universiteto bibliotekos Rankraščių skyriuje (f. 1) saugomi 
K. S. Šaulio laiškai prelatui Aleksandrui Dambrauskui-Jakštui, kurie yra svar- 
bus šaltinis aptariant jo veiklą prieš Pirmąjį pasaulinį karą, ypač „Motinėlės“ 
draugijoje. Kitas parankinis šaltinis — tai K. S. Šaulio asmens bylos. Pirmojoje 
byloje, esančioje Kauno arkivyskupijos kurijos archyve (byla Nr. 35), sukaupti 
duomenys apie prelato bažnytinę veiklą, antrojoje, saugomoje Lietuvos centri- 
niame valstybės archyve (f. 631), - medžiaga apie darbą Vytauto Didžiojo 
universitete. Pastarajame archyve saugomi K. S. Šaulio laiškai Pranciškui Būčiui 
MIC (f. 1674), iš kurių sužinome apie „Motinėlės“ draugijos veikimą. Lietuvos 
centriniame valstybės archyve sutelkti Vytauto Didžiojo universiteto Teologijos- 
filosofijos fakulteto posėdžių protokolai ir kitokie dokumentai (f. 391, 631), 
čia saugomas Lietuvos Raudonojo Kryžiaus draugijos archyvas (f. 1734) padėjo 
nušviesti K. S. Šaulio darbą šiose institucijose. Rašant knygą naudotasi Lietuvos 
valstybės istorijos archyve sukauptais fondais: Telšių (Žemaičių) Romos katalikų 
dvasinės konsistorijos (f. 669) ir Kauno metropolijos kurijos (f. 1671), kurie 
pasitarnavo atskleidžiant kai kuriuos prelato bažnytinės veiklos momentus. 
Naujos informacijos apie šią veiklą suteikė ir Kauno arkivyskupijos kurijos 
archyve saugomi kai kurie dokumentai. Medžiagos K. S. Šaulio portretui papil- 
dyti ieškota Lietuvos nacionalinės Martyno Mažvydo bibliotekos Retų knygų 
ir rankraščių skyriuje ir Lietuvių literatūros ir tautosakos instituto bibliotekos 
Rankraščių skyriuje. Vis dėlto čia išvardytuose archyvuose ir rankraštynuose sau- 
gomus dokumentus galima apibūdinti kaip fragmentiškus. Bene geriausiai yra 
dokumentuotas K. S. Šaulio traukimasis iš Lietuvos ir pirmieji metai, praleisti 
Austrijoje ir Šveicarijoje: Lietuvos nacionaliniame muziejuje saugomas emigra- 
cijoje sukauptas signataro archyvas. Jis po prelato mirties pateko į Šv. Kazimiero 
kolegiją Romoje. Šv. Kazimiero kolegijos Romoje rektorius Petras Šiurys archyvą 
perdavė K. S. Šaulio giminaičiui Vytautui Lygnugariui, o pastarasis 2012 m. šį 
perdavė Lietuvos nacionaliniam muziejui. Ar Lietuvą pasiekė visas archyvas, 
sunku spręsti. Iš svarbesnių muziejuje saugomų dokumentų galima paminėti 
K. S. Šaulio traukimosi iš Lietuvos užrašus, užrašų knygutes apie gyvenimą 


6 L. Petraitienė, Prelatas Kazimieras Šaulys: viršūnės ir gelmės, http://kaunoarkivyskupija.lt/site/fles/ 


file/ 2012 news/Prel-Saulys/ Strichai-portretui Petraitiene2012.doc (žiūrėta 2014-05-20). 
7 A. Lukšas, Signararas Kazimieras Šaulys: kunigas, politikas, švietėjas, http://Izinios.lt/lzinios/Istorija/ 
signataras-kazimieras-saulys-kunigas-politikas-svietejas/216962 (žiūrėta 2016-05-18). 

S J. Sakevičius, Kazimieras Šaulys, Lietuvių enciklopedija, Bostonas: Lietuvių enciklopedijos leidykla, 1963, t. 
29, p.373—374; Šaulys Kazimieras Steponas, Visuotinė lietuvių enciklopedija, Vilnius: Mokslo ir enciklopedijų 


leidybos centras, 2013, t. 23, p. 59-60. 


Muziejaus archyvas 


7 


įvairiuose vienuolynuose, atsiminimų fragmentus (ypač įdomūs atsiminimai 
apie palaimintąjį Jurgį Matulaitį MIC), prelato, kaip Kauno arkivyskupijos 
katedros kapitulos nario, korespondenciją dėl naujų narių įtraukimo į kapitulą, 
susirašinėjimą su arkivyskupu Juozapu Skvirecku, vyskupu Vincentu Brizgiu, 
monsinjoru Klemensu Razminu ir kt. Iš emigracijos laikotarpio yra išlikusių 
užrašų knygučių su atskirų metų dienoraštiniais K. S. Šaulio įrašais. Juose dau- 
giausia fiksuota su kasdienybe susiję reikalai, jų tvarkymas. Yra išlikusios Mišių 
stipendijų registravimo knygelės. 

Rašydamas knygą ir mėgindamas iš atskirų detalių sudėlioti šios neeilinės 
asmenybės paveikslą, susilaukiau vertingos pagalbos. Pirmiausia norėčiau pa- 
dėkoti šio darbo inspiratorei Signatarų namų vedėjai Meilutei Peikštenienei. 
Už pagalbą parenkant iliustracijas nuoširdžiai ačiū Kauno arkivyskupijos ku- 
rijos archyvarei Sigitai Švitrienei, Kauno arkivyskupijos kurijos sekretoriui 
Stanislovui Poniškaičiui, Lietuvių literatūros ir tautosakos instituto biblio- 
tekos vedėjai Rūtai Pleskačiauskienei. Už suteiktą informaciją esu dėkingas 
prelato K. S. Šaulio giminaitėms Juditai Brazauskienei ir Linai Jonušauskienei. 
Vertingų pastabų tobulinant tekstą pateikė recenzentai dr. Regina Laukaitytė 
ir dr. Vytautas Jogėla. Jiems širdingai ačiū už tai. 

Gimtinė ir mokslas 


Kazimieras Steponas Šaulys gimė 1872 m. sausio 16 d. (pagal naująjį Gri- 
galiaus kalendorių - 28 d.) Stemplių kaime, Švėkšnos valsčiuje, Raseinių aps- 
krityje (dabar Šilutės r.). Tą pačią dieną Švėkšnos Šv. apaštalo Jokūbo bažnyčioje 
altaristos Pranciškaus Šaulevičiaus buvo pakrikštytas". 

Stemplių kaimas įsikūręs 12 km į rytus nuo Švėkšnos, prie Švėkšnos-Kvėdarnos 
kelio. Stemplės pirmą kartą paminėtos 1644 m. Švėkšnos dvaro inventoriuje. 
1695 m. kaime gyveno 18 šeimų. 1820 m. ar vėliau grafo Jurgio Pliaterio sūnums 
testamentu buvo padalyti Švėkšnos dvaro palivarkai!“ ir grafas Kazimieras Pliateris 
įkūrė Stemplių dvarą. 1836 m. jis į dvarą pasikvietė rašytoją, istoriką Simoną 
Tadą Stanevičių, kuris čia gyveno iki pat mirties (1848 m.). S. T. Stanevičius 
tvarkė Jurgio Pliaterio biblioteką". 1863 m. gegužės 11-12 d. prie Stemplių vyko 
Boleslovo Dluskio vadovaujamų sukilėlių kautynės su caro kariuomene. 1938 m. 
susirūpinta Stemplėse statyti bažnyčią. Kiek anksčiau Švėkšnos klebonas prelatas 
Julius Maciejauskas išrūpino, kad Stemplių dvaro pastate būtų laikomos pamaldos. 
Viename kambaryje buvo įrengta koplyčia ir 1934 m. lapkričio 18 d. acaikytos 
pirmos šv. Mišios. Bažnyčia užbaigta 1943 m. ir konsekruota Šv. Aloyzo titulu'*. 

Kazimiero Stepono Šaulio tėvai Karolina Balčinaitė (1833-1913 01 23) 
ir Petras Šaulys (1828 04 28-1888 09 22) buvo ūkininkai“, užaugino penkis 
vaikus. Tėvas buvo šviesus žmogus, baigęs parapinę mokyklą. Net ir lietuviškos 
spaudos draudimo laikais namuose turėta lietuviškų knygų, tarp jų būta vyskupo 
Motiejaus Valančiaus švietėjiškų knygelių ir Naujasis Testamentas““. 

Kazimieras augo apsuptas trijų seserių: Barboros (vėliau Būdvytienė), Ma- 
rijonos (vėliau Alminauskienė), Onos ir brolio Juozo. Seseriai Onai brolis 


? Įrašas apie Kazimiero Stepono Šaulio krikštą, 1872 01 16, LVIA, £. 669, ap. 18, b. 20, I. 356. 

10 D. Kaunas, Bibliotbeca Georgii Comitis de Plater = Jurgio Platerio biblioteka - Lietuvos kmygos kultūros ir 
mokslo paminklas, Vilnius: Vilniaus universiteto leidykla, 2012, p. 56. 

"| Ibid., p. 152-154. 

12 Švėkšna: žmonės, kraštas, įvykiai: enciklopedinis žinynas, parengė Petras Čeliauskas, Švėkšna: Švėkšniškių 
draugija „Tėviškė“, 2012, p. 381. 

5 Duomenis apie Kazimiero Stepono tėvų gyvenimo metus pateikė Lina Jonušauskienė. 

w4 J. Levendrėlis, Prel. prof. Kazimieras Šaulys, Šveicarijos lietuvių žinios, 1952-02-15, Nr. 4, p. 1. 


Muziejaus archyvas 


9 


Kazimieras Švėkšnos miestelyje buvo nupirkęs namelį. Marijonos Alminauskienės 
sūnus Kazimieras Alminauskis (1904-1986, nuo 1939 m. Alminas) studijavo 
Lietuvos universitete, mokslus tęsė Leipcigo, Miuncheno, Heidelbergo, Vienos 
ir Karaliaučiaus universitetuose ir tapo žinomu kalbininku germanistu. 1934— 
1939 m. jis dėstė Vytauto Didžiojo universitete, 1940-1944 m. buvo Vilniaus 
universiteto Vokiečių kalbos ir literatūros katedros vedėjas. 1944 m. pasitraukė 
iš Lietuvos. Ilgus metus (1948-1972) buvo Lojolos universiteto Santa Monikoje 
vokiečių ir rusų kalbų profesorius. 

Broliui Juozui Šauliui, si žmona Ona Jankute auginusiam aštuonetą vaikų, 
atiteko tėvų ūkis. Abu anksti mirė ir vaikai liko našlaičiais. Vyriausiai Onai tuo- 
met buvo šešiolika metų, o jauniausiam Petrui - ketveri. Našlaičius ėmėsi globoti 
dėdė Kazimieras, rūpinosi jais kaip savo vaikais. Dukterėčioms išmokėjo nemažus 
kraičius, sūnėnas Antanas gyveno pas dėdę Kaune ir mokėsi Jėzuitų gimnazijoje. 
Dukterėčią Stefaniją dėdė leido į mokslus Švėkšnos gimnazijoje, ją čia globojo 
teta Ona Šaulytė. Per vasaros atostogas Stefanija viešėdavo pas dėdę Kazimierą. 
Sesers Marijonos sūnui dėdė nupirko dvarelį Stemplėse, brolėnui Juozui dova- 
nojo žemę, kurią gavo kaip signataras. Tėviškėje finansavo naujo namo statybą. 
Gyvendamas Šveicarijoje siuntė siuntinius artimiesiems". 

Kyla klausimas apie signatarų Kazimiero Stepono ir Jurgio Šaulių giminystę. 
K. S. Šaulio giminės nepatvirtina abiejų signatarų giminystės ryšių fakto. Šį 
klausimą savo monografijoje apie Jurgį Šaulį plačiau aptarė Vytautas Plečkaitis: 
„Ir nors jiedu nebuvo broliai ir Jurgis Šaulys niekada Kazimiero Stepono Šaulio 
nevadino giminaičiu (dienoraštyje įvardija kanauninku, „pralotu“), per visą 
gyvenimą palaikė labai gerus santykius su juo. Grįžęs į Lietuvą iš dažnų išvykų 
į užsienį, visada stengėsi aplankyti Kazimierą Steponą Šaulį, kuriam, matyt, jautė 
ne tik pagarbą, bet ir prieraišumą. Su juo dažnai vakarieniaudavo ir pietaudavo, 
neretai komandiruočių metu buvodamas Kaune pas jį apsistodavo. Kazimieras 
Steponas Šaulys susirašinėjo su Jurgiu Šauliu ir su jo dukterimi Birute. Dažnai 
palydėdavo iš Kauno geležinkelio stoties Jurgį Šaulį į jo užsienio keliones. Abu 
Vasario 16-osios Akto signatarai mokėsi toje pačioje Palangos progimnazijoje, 
labai dažnai juos abu buvo galima matyti kartu, todėl, matyt, ne vienas juos laikė 
jei ne broliais, tai artimais giminaičiais. Diplomatas Albertas Gerutis, kelerius 
metus dirbęs su Jurgiu Šauliu Šveicarijoje ir pažinojęs jį dar iš ankstesnių laikų 
Berlyne, savo atsiminimuose rašė, kad Jurgis ir Kazimieras Steponas Šauliai buvo 
pusbroliai. Matyt, reikėtų juo tikėti: '* Artimus abiejų signatarų santykius liudija 
ir tai, kad K. S. Šaulys buvo J. Šaulio dukters Birutės krikšto tėvas. 


5 Duomenis apie prelato K. S. Šaulio šeimą pateikė Judita Brazauskienė. 


16 V. Plečkaitis, Nepriklausomybės Akto signataras Jurgis Šaulys: demokratas, valstybininkas, diplomatas, 
Vilnius: Lietuvos nacionalinis muziejus, 2015, p. 13-15. 

Pradžios mokykloje. Pirmiausia namuose jis prie močiutės ratelio išmoko 
lietuviškai skaityti ir prieš pradėdamas lankyti pradžios mokyklą jau buvo skaitęs 
kai kurias vyskupo Motiejaus Valančiaus knygeles". Būdamas dešimties metų 
ėjo į Švėkšnos liaudies mokyklą. Švėkšnoje dviklasė mokykla nuo 1864 m. veikė 
špitolėje, vėliau — iš žydo nupirktuose namuose. Liaudies mokyklose iki 1904 m. 
mokytojauti galėjo tik stačiatikių tikybos mokytojai. Apskritai pradinės moky- 
klos buvo septynių tipų, bet „jokio tipo pradinėje mokykloje lietuvių kalbos 
dėstymas nenumatytas. Mokyklai skirtas svarbiausias vaidmuo siekiant Lietuvą 
paversti kraštu, niekuo nesiskiriančiu nuo kitų grynai rusiškų gubernijų“". Ir 
Švėkšnos liaudies mokykloje mokytojai buvo rusai, visi dalykai dėstyti rusiškai. 
Tiesa, išimtis buvo daroma tikybos pamokoms - katalikų vaikai buvo mokomi 
lietuviškai (žemaitiškai). Tikybos turėjo mokytis iš rusišku raidynu išspausdin- 
tų vadovėlių, bet, kaip rašo pats K. S. Šaulys, „vadovėlių nei knygų nebuvo, o 
kunigas sakydavo: „Mano lūpos - jūsų knyga“ Knygos ir tikybos vadovėliai, 
atspausdinti rusų raidėmis ar rusų kalba, buvo brukami mokiniams, bet mokiniai 
jų neskaitė, bijojo jų kaip nuodėmės“. Tokią rusišką mokyklą buvo priversti 
lankyti visi - kitokios mokyklos, kuri suteiktų galimybę siekti aukštesnio mokslo, 
nebuvo. Švėkšnos liaudies mokyklą K. S. Šaulys galėjo pradėti lankyti 1883 m. 
Nuo 1882 m. čia mokytojavo S. Ostankovičius, kuris buvo baigęs Panevėžio 
mokytojų seminariją. Mokytojas atlyginimo gavo 210 rublių ir 5 kapeikas, pylia- 
vos - 60 rublių, jam buvo skirtas butas. Mokykla buvo išlaikoma iš valsčiaus lėšų: 
tam metams skirta 384 rubliai 50 kapeikų. 1883-1884 mokslo metais mokėsi 
105 berniukai?. Tikybą nuo 1874 m. dėstė kun. Pranciškus Žukauskas. Apie 
jį rašoma: „Vikaraudamas Švėkšnoj aštuonerius metus rinko gabesnius vaikus, 
mokslino, paskui siuntė mokintis į Šiaulius:?! Tikybos mokytojui atlyginimas 
nebuvo mokamas. Nuo 1885 m. Švėkšnos mokykloje dirbo mokytojas Ivanas 
Anicimovičius, taip pat Panevėžio mokytojų seminarijos auklėtinis. Tikybą tais 
metais pradėjo dėstyti kun. Petras Mikužis. 1885-1886 mokslo metais moky- 
kloje mokėsi 71 berniukas ir 2 mergaitės*. Kazimieras Steponas Šaulys pradžios 
mokyklą baigė per trejus metus su pagyrimo raštu. 


7 V. G., Kazimieras Šaulys, Krikščionis demokratas, 1927, Nr. 3-5, p. 94-95. 

18 K. Misius, Iš Kaltinėnų apylinkių švietimo praeities iki 1918 metų, Kaltinėnai, sudarytojai K. Misius, V. Jocys, 
A. Auksoriūtė, Vilnius: Margi raštai, 2010, p. 336. (Šilalės kraštas; t. 9). 

19 Išprelato K. S. Šaulio biografijos, LNM, RNp6009, lapai nenumeruoti. Plg. P. Lapelis, Prelatas Kazimieras 
Šaulys, p. 24. 

20 Iausnas kuugka Bunenckazo y4e6nazo okpyza Ha 1883/4 yvebuviū 2002, Buasha: Tunorpadia A. I: Chrp- 
KHHa, 1884, c. 105. 

2 T. M. B. O. E M. Keturi minėtini kunigai, Žemaičių prietelius, 1935, Nr. 47 (lapkričio 24), p. 3. Už 
nuorodą dėkoju dr. Reginai Laukaitytei. 

2 Iauguas Kuumka Bunenckazo yvebnazo okpyza Ka 1885/6 yvebuviū 2002, Bnxpna: Tunorpadbia A. T. Cip- 
KHHa, 1886, c. 117. 

Kazimieras Steponas Šaulys Palangos progimnazijoje. 
XIXa. 9 deš. KAKA, byla Nr. 35 

Progimnazijoje. Baigus pradžios mokyklą, tėvai nutarė Kazimierą pasiųsti 
tęsti mokslų į 1886 m. grafo Juozapo Tiškevičiaus lėšomis vietoje Palangos 
miesto mokyklos įsteigtą Palangos progimnaziją. Stojant į progimnaziją rei- 
kėjo laikyti rusų kalbos ir matematikos egzaminus, bet K. S. Šaulys kaip gabus 
mokinys buvo priimtas be egzaminų. Į Palangos progimnazijos pirmą klasę 
įstojo 1887 m. rugpjūčio 14 d., progimnazijoje mokėsi 1887-1891 metais. 
Dėstomoji kalba čia buvo rusų, mokytojai rusai, bet, nepaisant to, ši atokaus 
miestelio mokykla sutraukdavo nemažai mokinių. Viena iš priežasčių, kodėl 
Palangos progimnazija traukė jaunuolius, yra ta, kad Palangos miestelis buvo 
įsikūręs Kuršo gubernijoje, kur caro režimas buvo liberalesnis. 1913 m. Palangos 
progimnazijai buvo suteiktas gimnazijos statusas**. Šioje progimnazijoje XIX a. 
pabaigoje-XX a. pradžioje mokėsi nemažai Lietuvai nusipelniusių žmonių, iš 
jų galima paminėti prezidentą Antaną Smetoną, Vladą Jurgutį, Steponą Kairį, 
Jurgį Šaulį, Petrą Šniukštą, Vladą Nagevičių, Mykolą Vaitkų, Liudą Noreiką, 
Povilą Žadeikį, Rapolą Skipitį. Nemažai Palangos progimnaziją baigusių jau- 
nuolių stodavo į kunigų seminariją, kadangi norint studijuoti seminarijoje 
pakakdavo baigti keturias klases. K. S. Šaulio Palangos progimnazijos baigimo 
atestate nurodoma, kad jis mokėsi tikybos, rusų, lotynų, graikų ir vokiečių kalbų, 
matematikos, istorijos, geografijos. Visi mokslo dalykai įvertinti penketais“. 

Kunigų seminarijoje. 1891 m. K. S. Šaulys įstojo į Žemaičių (Telšių) vyskupi- 
jos kunigų seminariją Kaune. Pirmame kurse mokėsi 40 klierikų, tarp jų ir kitas 
būsimas Vasario 16-osios Akto signataras Alfonsas Petrulis. Iš klierikų sąrašo ma- 
tyti, kad daugumos pirmakursių pavardės lietuviškos“. 1891-1892 mokslo me- 
tais rektorius buvo prelatas teologijos magistras Gasparas Felicijonas Cirtautas, 
inspektorius - prelatas teologijos magistras Eduardas Borovskis. Dogminę teo- 
logiją dėstė profesorius teologijos magistras Antanas Pavilanis, moralinę teolo- 
giją ir homiletiką — profesorius teologijos magistras Kazimieras Jaunius, Šventąjį 
Raštą — G. E. Cirtautas, Bažnyčios istoriją - profesorius teologijos magistras 
Martynas Volončevskis, kanonų teisę ir lotynų kalbą - profesorius teologijos ma- 
gistras Petras Borovskis, bažnytines apeigas ir giedojimą - Eduardas Borovskis, 
rusų kalbą — valstybės patarėjas Stepanas Čikilevskis, tėvynės istoriją — kole- 
gijos patarėjas Konstantinas Gukovskis, prokuratorius buvo kun. Vincentas 
Vilimavičius, o gydytojas - valstybės patarėjas Jonas Kliukovskis*". 


23 A. Mingėla, Lietuvos paribio miestai ir gyvenvietės. Palanga, Žemaičių žemė, 2007, Nr. 4, p. 4. 


4 Apie mokymosi sąlygas Palangos progimnazijoje plačiau žr. V. Plečkaitis, Nepriklausomybės Akto signataras 
Jurgis Šaulys: demokratas, valstybininkas, diplomatas, p. 18-22. 

25 Palangos progimnazijos baigimo atestatas, 1891, KAKA, Nr. 35, I. 425. 

26 Directorium Horarum Canonicarum et Missarum pro Dioecesi Telsensi in Annum Domini Bissextilem 
MDCCCXCII, Vilnae: typis Josephi Zawadzki, 1892, p. 162—-163. 

27 Ibid., p. 157. 

Klierikui Kazimierui Steponui Šauliui dovanota kunigo Konstantino Jazdauskio 1892 m. 
mažųjų šventimų proga vyskupų Mečislovo Leonardo Paliulionio, Aleksandro Beresnevičiaus ir 
Antano Baranausko nuotrauka. 1884 m. Kunigas Konstantinas Jazdauskis, Kazimiero Stepono Šaulio 
bendramokslis Kauno kunigų seminarijoje, dalyvavo Lietuvių konferencijoje Vilniuje, 
vykusioje 1917 m. rugsėjo 18-22 d., ir buvo išrinktas nuo Sedos apskrities į Komisiją medžiagai 
sutvarkyti apie tuometinį Lietuvos stovį. KAKA, albumas Nr. 3 

Kauno kunigų seminarijos ir Sankt Peterburgo dvasinės 
akademijos profesorius Jonas Mačiulis-Maironis. 


Sankt Peterburgas, XIX a. pabaiga. KAKA, albumas Nr. 3 

Kauno kunigų seminarijos ir Sankt Peterburgo dvasinės akademijos 
profesorius Kazimieras Jaunius. Sankt Peterburgas, XX a. pradžia. 
KAKA, albumas Nr. 3 

1893-1894 mokslo metais kai kurie profesoriai buvo pasikeitę: dogminę teo- 
logiją dėstė profesorius teologijos magistras Jonas Mačiulis-Maironis, moralinę 
teologiją - profesorius teologijos magistras Antanas Karosas, A. Pavilanis vietoje 
K. Jauniaus dėstė homiletiką, rusų kalbą dėstė kolegijos sekretorius Nikandras 
Aronovas“. Trečiame kurse klierikų skaičius buvo sumažėjęs iki dvidešimt de- 
vynių?. Kaip matyti, dauguma seminarijos profesorių kunigų buvo teologijos 
magistrai, t. y. studijas baigę Sankt Peterburgo dvasinėje akademijoje. 

Juozapas Stakauskas studijoje apie lietuvišką veiklą Žemaičių vyskupi- 
jos kunigų seminarijoje pateikia kai kurių minėtų profesorių charakteristi- 
kas. Palankiausiai vertinami profesoriai K. Jaunius ir J. Mačiulis-Maironis. 
Prof. K. Jaunius išskiriamas kaip homiletikos ir lietuvių kalbos dėstytojas. 
Nors elenchuose“ lietuvių kalba kaip dėstomas dalykas neminima, seminarijoje 
ji buvo įtraukta į homiletikos kursą, kad kunigai išmoktų sakyti pamokslus 
tikinčiųjų vartojama kalba. Pirmasis nuo 1871 m. pradžios lietuvių kalbą se- 
minarijoje dėstė prof. Antanas Baranauskas, vėliau tapęs Žemaičių vyskupu 
sufraganu ir Seinų vyskupu ordinaru*'. Buvę profesoriaus kurso klausytojai jo 
dėstymo stilių vertino kritiškai. Antai vyskupas A. Karosas atsiliepė: „Mokslą 
lietuviškos kalbos Baranauskas gerai dėstęs. Kas norėjo, galėjo gerai jos pra- 
mokti. Ir tokių buvo: kun. J. Lideikis, kun. D. Tumėnas, Nieviardauskis ir 
kiti. Bet Baranauskas buvo savo būdu uvėrus; toks nedoras, jog galėjo bet ką 
atgrasyti nuo puikiausio dalyko. Tai klierikus nuo lietuviškųjų dalykų, nuo 
savo pamokų atgrasydavęs savo ir keistais reikalavimais, o ne patys klierikai iš 
savęs koneveikę lietuvių kalbą?* 

K. Jaunius homiletiką ir lietuvių kalbą pradėjo dėstyti 1885 metais. Klierikai 
lietuvių kalbos mokėsi iš profesoriaus rankraštinės gramatikos, kurią persirašy- 
davo. K. Jaunius nepajėgdavo per dvejus metus sistemingai išdėstyti visos gra- 
matikos, mat mėgdavo, išgirdęs iš studento kokį žodį ar sakinį, iš pagauto žodžio 
ar posakio daryti palyginimus su sanskrito, slavų, germanų ir kitomis kalbomis. 
Seminaristai lietuviai žavėjosi ir gerbė profesorių. P. Lapelis rašė: „Kiekvienas 
klierikas norėjo Jauniui patikti, ieškojo progų su juo pakalbėti. Kai išpuldavo 
jam eilė mus vestis pasivaikščiojimui - kaip paprastai būdavo ketvirtadienis — 
tai jis visada būdavo apsuptas didelio būrio linksmai nusiteikusių veidų. Jis pats 
buvo linksmas, malonaus būdo, neišdidus, mokėdavo mums įdomių dalykų 


28 Directorium Horarum Canonicarum et Missarum pro Dioecesi Telsensi in Annum Domini Communem 
MDCCCXCIV, Vilnae: typis Josephi Zawadzki, 1893, p. 159. 

29 Ibid., p. 162-163. 

30 Vyskupijų kapitulų leidžiamus kalendorius. 

31 J. Stakauskas, Naujieji nacionalizmai ir Katalikų Bažnyčia Lietuvoje, sudarė A. Karilius, Vilnius: Aidai, 
2002, p. 68-71. 

32 Ibid., p. 71-72. 

bei juokingų anekdotų papasakoti:“* K. Jauniui paliekant seminariją, klieri- 
kai gailėjosi, kad seminarijoje nebeliks mylimo profesoriaus. Atsisveikindami 
padovanojo mišiolą ir žąsies plunksnos formos aukso plunksną**. K. S. Šaulys 
savo autobiografijoje pažymi, kad jam teko laimė lietuvių kalbos mokytis iš 
prof. K. Jauniaus“. I. Petraitienė biografiniame straipsnyje pateikia tokį epi- 
zodą iš studijų laikų. Kartą K. S. Šaulys per homiletikos paskaitą padeklamavo 
A. Baranausko Anykščių šilelio posmą žemaitiškai. Profesorius K. Jaunius pasakė: 
„Gerai, bet reikia į bendrą natą palinkti“ Toliau profesorius pabrėžė: „Grynosios 
kalbos nepažinus“ ir lietuvių dainos „bus riešutas - kietas“. Klierikai susivokė, kad 
tai žodžiai iš jiems nežinomo autoriaus St. Garnio (šiuo slapyvardžiu pasirašęs 
Maironis) poemos Tarp skausmų į garbę. Anot I. Petraitienės, šis kūrinys XIX a. 
pabaigos seminaristams buvo tarsi jų gyvenimo programa: herojus, atsižadėjęs 
dvaro turtų, pasirenka kunigystę ir tampa tautos žadintoju““. 

K. Jauniui pasitraukus, homiletiką ir lietuvių kalbą 1892-1895 m. dėstė 
A. Pavilanis. J. Stakauskas šį profesorių taip apibūdina: „Daug žinojo, bet nieko 
nemokėjo pasakyti“*" Jam profesoriaujant lietuvių kalbos dėstymas buvo apleis- 
tas. Atsiminimuose kan. Povilas Dogelis rašo: „Teologijos mokslas, Bažnyčios 
istorija dėstomi lotyniškai. Lenkų kalba nebuvo dėstoma. Buvo dėstoma lietuvių 
kalba. Ir pirmosios, ir antrosios kalbos tekdavo daugiausia privačiai moky- 
tis. Kas norėjo lietuviškos gramatikos išmokti, tai savo ranka perrašinėdavo 
kun. Jauniaus kalbamokslį. Pirmame kurse aš jį rūpestingai perrašiau, ir taip 
išmokau taisyklingai lietuviškai rašyti. Lenkų kalbos taisyklingos rašybos pri- 
vačiai išmokau iš kun. Čečoto gramatikos* 

Nuo 1892 m. rugpjūčio 12 d. seminarijos profesoriumi buvo paskirtas Jonas 
Mačiulis-Maironis. Be dogminės teologijos, jam buvo paskirta dėstyti katekiz- 
mą. Oficialiai seminarijoje jis su klierikais kalbėdavo lenkiškai, bet privačiai, 
pas save, lietuviškai. Lietuviškai su profesoriumi bendraudavo ir K. S. Šaulys. 
Maironio įtaka lietuvybės žadinimui seminarijoje buvo didelė. Tai savo atsimi- 
nimuose pabrėžia arkivyskupas Juozapas Skvireckas. Jis rašo: „Ne visi žinojo, 
kad jis yra Lietuvos istorijos autorius. Nebuvo jis iš karto visiems pasiskelbęs, 
kad jis yra parašęs Tarp skausmų į garbę, kurio seminarijos jaunimas negalėjo 
atsiskaityti ir žavėte žavėjosi. Lietuviškumo atžvilgiu Maironiui nebuvo sunku 
daryti gilios įtakos klierikams, nes jam buvo pavesta pirmamečiams ir antra- 
mečiams klierikams dėstyti katekizmą. Skambi ir gyva Maironio kalba ne tik 


P. Lapelis, Prelatas Kazimieras Šaulys, p. 27. 

J. Stakauskas, Naujieji nacionalizmai ir Katalikų Bažnyčia Lietuvoje, p. 74-75. 
Iš prelato K. S. Šaulio biografijos, LNM, RNp 6009, lapai nenumeruoti. 

I. Petraitienė, Prelatas Kazimieras Šaulys: viršūnės ir gelmės. 

J. Stakauskas, Naujieji nacionalizmai ir Katalikų Bažnyčia Lietuvoje, p. 76. 

P. Dogelis, Mano gyvenimo prisiminimai, Kaunas: [P. Dogelis], 1936, p. 47. 

skelbė daugiau ar mažiau jau žinomas katekizmo tiesas, bet taip pat siekė sielose 
glūdinčią lietuvybę. Ir kaip skeltuvas iš titnago išskelia žiežirbas, taip Maironio 
žodžiai vertė ištrykšti iš sielos gelmių lietuviškumui. Nemaža jau laiko praėjo 
nuo anų dienų, bet ir šiandien, rodos, dar jaučiu tą malonumą, kurį man davė 
Maironio žodžiai, kada juos rūpestingai pasirašydavau, o vėliau dar kartą persi- 
rašydavau sau ir kitiems naudotis. Juk reikia neužmiršti, kad tuomet lietuviška 
knyga buvo uždrausta, ir tinkamo katekizmo mes neturėjome. Tie Maironio 
dėstyto katekizmo užrašai davė progos vieną kitą kartą užeiti pas profesorių 
ir arčiau su juo pasipažinti, pradėti tą pažintį, kuri baigėsi Maironio mirtimi. 

Iš seminarijos Maironis greit išvažiavo profesoriauti Petrapilin. Jo lietuvišku- 
mo spinduliai siekė ir iš pat tolimosios šiaurės Kauno seminarijos auklėtinius 
ir šildė lietuviškas krūtines:*? 

J. Stakauskas pristatė tuometinį seminarijos rektorių prelatą G. E. Cirtautą, 
kuris po Žemaičių vyskupo sufragano A. Baranausko paskyrimo Seinų vyskupu 
1897 m. tapo Žemaičių vyskupu sufraganu, o po vyskupo Mečislovo Leonardo 
Paliulionio mirties 1908 m. tapo Žemaičių vyskupu. Anot J. Stakausko, 
G. E. Cirtautas iš įpročio visur ir su visais kalbėdavo lenkiškai, bet ypatingo 
nusistatymo prieš lietuvių kalbą nerodė“. Vienas iš didžiausių lenkiškumo palai- 
kytojų seminarijoje buvo inspektorius prelatas Eduardas Borovskis (Barauskas). 
Jis lietuvių klierikų nemėgo ir juos vadindavo lirvomanais. Netgi klierikams sa- 
kydavo, kad „sarmata klierikams kalbėti lietuviškai“. Tačiau E. Borovskio laikais 
lietuvių klierikų santykiai su seminarijos vadovybe dar nebuvo įgavę aštriausių 
formų, nors kartais susibardavo su lietuviais klierikais, bet pabarimai būdavo 
mandagūs ir neperžengdavo ribų“. Lenkiškumu pasižymėjo ir E. Borovskio 
brolis prof. Petras Borovskis. Tad tokie profesoriai buvo K. S. Šaulio mokymosi 
Kauno kunigų seminarijoje metu. Reikia pažymėti, kad profesoriai gerai paruoš- 
davo klierikus būsimam pastoraciniam darbui parapijose. Lietuviai profesoriai 
ne tik suteikdavo reikalingų specialybės žinių, bet ir savo pavyzdžiu skatino 
lietuvius klierikus neužmiršti savo tautinių šaknų. 

Dabar šiek tiek pažvelkime apie pačių klierikų lituanistinę veiklą seminari- 
joje. Duomenis apie šią veiklą taip pat randame nepakeičiamoje J. Stakausko 
studijoje, kurioje yra apie visų trijų Lietuvos kunigų seminarijų - Kauno, Seinų 
ir Vilniaus klierikų lituanistinį veikimą. 

Lietuvių klierikų tautinius jausmus pirmiausia ugdė profesoriai A. Baranauskas 
ir K. Jaunius. Klierikams didelį įspūdį darydavo, kad tiek A. Baranauską, 
tiek K. Jaunių lankydavo svetimų kraštų kalbininkai. Šią įraką J. Stakauskas 


39 J. Stakauskas, Naujieji nacionalizmai ir Katalikų Bažnyčia Lietuvoje, p. 139140. 
40 Ibid., p. 157. 
31 Ibid., p. 157-158. 

apibendrino: „Svetimtaučių mokslininkų atvykimas į Kauno seminariją pas 
homiletikos profesorių suinteresuodavo alumnus, kurie nepaisydami sunkių 
sąlygų - į lietuvius buvo žiūrima su pašiepimu — pradėdavo lietuviškai galvoti 
ir tautiškai susiprasti. Jauniaus įtakai pasireiškiant, seminarijoje organizavosi 
būreliai klierikų, kurie ryžosi viešai — prie stalo, per pasivaikščiojimus, einant 
ir važiuojant keliais - kalbėti jau ne lenkiškai, bet lietuviškai:*? 

Lietuviai klierikai pradėjo veikti ir organizuotai, o K. S. Šaulio mokymosi me- 
tais jau veikė klierikų draugija. Neturime duomenų apie tiesioginę K. S. Šaulio 
veiklą toje draugijoje, bet, žinant jo tautinį sąmoningumą, reikia manyti, kad 
jis buvo susijęs su Kauno kunigų seminarijos klierikų lituanistine veikla. Tad 
pažvelkime, kaip ir ką veikė klierikai K. S. Šaulio mokymosi kunigų seminarijoje 
laikotarpiu. 

1884 m. klierikai sudarė redakciją leisti rankraštiniam laikraštėliui, kurį pava- 
dino Lietuva. Redaktorius buvo Aleksandras Dambrauskas-Jakštas, kuris vėliau, 
jau atgavus spaudą, redagavo katalikų intelektualinį žurnalą Draugija. Tačiau 
seminarijos vadovybė, sužinojusi apie slaptąjį laikraštėlį ir bijodama carinės 
valdžios nemalonių, paprašė nutraukti jo leidimą, kad nepakenktų seminarijai. 
1888 m. klierikai susibūrė į slaptą draugiją. Šios draugijos iniciatorius buvo 
Juozas Tumas-Vaižgantas. Draugijos nariai sau kėlė tokius tikslus ir uždavinius: 
stengtis būti naudingiems Bažnyčiai ir tėvynei; stengtis pažinti lietuvių kalbą 
ir ją vartoti; rūpintis lietuvių religine literatūra ir kelti lietuvišką patriotizmą. 
Draugija, pasivadinusi „Lietuvos mylėtojais“, griežtai laikėsi konspiracijos. Į ją 
nauji nariai buvo priimami tik su dviejų narių rekomendacijomis. Ji turėjo 
rašytinę savo veikimo programą, kurią slapyvardžiais pasirašė visi nariai. Tai 
buvo nesaugu. Ši ir kitos aplinkybės privedė iki draugijos skilimo. „Lietuvos 
mylėtojų“ draugija suskilo 1899 m., atsiskyrę nariai įkūrė Šv. Kazimiero draugiją. 

Pradžioje šiai draugijai priklausė Juozas Tumas, Kazimieras Pakalniškis, 
Paulius Šilinskis, Adomas Žeimavičius, Petras Viengalis, Juozas Ložinskas, Jonas 
Visbaras, Antanas Kaupas, Felicijonas Lelis, Kazimieras Kurklinskas ir kiti“. 
Į draugiją buvo priimami nauji nariai po to, kai su jais būdavo asmeniškai susi- 
pažįstama ir pradedama jais pasitikėti. Pirmiausia į draugiją priimami asmenys, 
baigę daugiau gimnazijos ar kitos mokyklos klasių, pasireiškę gabumais moksle, 
pavyzdingo elgesio, lietuviškai susipratę ir pasiruošę darbuotis Lietuvos labui. 

Apie Šv. Kazimiero draugijos veiklą duomenų pateikė J. Stakauskas. Būrelio 
susirinkimai vykdavo kas mėnesį. Tačiau susirinkti visas būrelis negalėda- 
vo. Dažniausiai susirinkdavo to paties kurso būrelis išklausyti paskaitą ar 
padiskutuoti. Veikla daugiausia pasireikšdavo būrelio narių pasikalbėjimais, 


42 Ibid., p. 133. 
43 Ibid., p. 134-135. 

Kurso draugai Kauno kunigų seminarijoje ir Sankt Peterburgo 
dvasinėje akademijoje Kazimieras Steponas Šaulys ir Julijonas Jasienskis. 


Sankt Peterburgas, XIX a. pabaiga. LLTI, BE, apl. 242-1260 


pasvarstymais apie būsimus darbus lietuvybės naudai pabaigus seminariją, 
idėjų propaganda tarp numatomų kandidatų į draugiją. Susirinkimų metu buvo 
skaitomi referatai, kurių temos daugiausia parenkamos iš lietuviškos tematikos, 
pranešimai Lietuvos istorijos temomis, slaptai gaunami lietuviški laikraščiai 
Apžvalga, Tėvynės sargas, diskutuojama patriotizmo ir tautinio susipratimo 
klausimais, kalbama apie santykius su lenkais ir aptariamas kunigo vaidmuo, 
susipažįstama ir su lenkiškai rašiusiais autoriais, kurių darbai ugdė patriotinius 
jausmus. Į seminariją buvo patekęs Maironio poemos Tarp skausmų į garbę 
egzempliorius ir per slaptus susirinkimus buvo skaitomas. Slaptą klierikų veiklą 
stiprino tai, kad „Jauniaus dvasia, Jauniaus įžiebta auklėtiniuose lietuvių kalbos 

3. 2 
W.GCLASEN Ša S'PETERS3UKG 


Sankt Peterburgo dvasinės akademijos auklėtinis 
Kazimieras Steponas Šaulys. Sankt Peterburgas, XIX a. pabaiga. 
KAKA, albumas Nr. 2 


meilė ir Jauniaus kalbamokslis, kad ir rankraštyje, seminarijoje buvo pasilikę. 
Tie dalykai slaptajam būreliui buvo lyg koks cementas“*. Klierikų slapta litua- 
nistinė veikla tarnavo ne tik savo tautinės tapatybės palaikymui, bet ir buvo gera 
mokykla pasiruošti visuomeninei veiklai dirbant pastoracinį darbą parapijose. 

1895 m. K. S. Šaulys baigė Kauno kunigų seminariją. Kaip gabus klierikas 
buvo pasiųstas į imperatoriškąją Sankt Peterburgo Romos katalikų dvasinę 
akademiją. 


4 Ibid., p. 138-139. 

Kazimiero Stepono Šaulio albumo priešlapis su albumą 
dovanojusiųjų parašais, tarp kurių yra Jurgio Matulaičio parašas. 


Sankt Peterburgas, XIX a. pabaiga. KAKA, albumas Nr. 2 


Dvasinė akademija. Sankt Peterburge veikianti akademija atsirado 1842 m., 
perkėlus į jį Vilniaus dvasinę akademiją. 1867 m. į Sankt Peterburgą buvo perkelti 
ir Varšuvos dvasinės akademijos studentai. Nuo to laiko visoje Rusijos imperijoje 
su Lenkijos karalyste katalikų dvasininkams liko vienintelė aukštoji mokykla. 
Į akademiją buvo priimamas tam tikras auklėtinių skaičius. Kiekvienai vysku- 
pijai buvo nustatytas valstybės išlaikomų auklėtinių limitas. Rusijos imperijoje 
buvusios vyskupijos į akademiją 1890 m. siuntė 26 stipendininkus, 1900 m. iš 
viso siuntė 28 auklėtinius. Daugiausia vietų abejais metais buvo skirta Mogiliavo 
arkivyskupijai — aštuonios, Vilniaus vyskupijai - septynios, Žemaičių (Telšių) 

vyskupijai — šešios vietos“. Tais pačiais metais iš Lenkijos karalystės vyskupijų su 
stipendijomis galėjo studijuoti 26 alumnai. Daugiausia vietų buvo skirta Varšuvos 
arkivyskupijai — šešios, Seinų vyskupijai — trys vietos“. Vietų skaičius buvo vi- 
siems ketveriems studijų metams. Tad į pirmą kursą buvo priimama mažiau. Tiesa, 
galėjo kunigai studijuoti savo lėšomis ir tokių būdavo. Ne visada stipendijoms 
skirtos vietos buvo užpildomos studentų. 1890 m. liko neužpildytos penkios 
vietos, 1895-1898 m. studentų trūkdavo nuo dviejų iki keturių“. 

Apie imperatoriškosios Sankt Peterburgo dvasinės akademijos paskirtį 
1886 m. patvirtintoje reguloje pirmame straipsnyje sakoma: „Romos katalikų 
Sankt Peterburgo dvasinė akademija yra įsteigta tam, kad joje gabesnieji Rusijos 
imperijos ir Lenkijos Karalystės klierikai, parinkti vietos ordinarų, visapusiškiau 
ir išsamiau būtų mokomi dorybių, maldingumo ir bažnytinių disciplinų, kaip 
nurodoma šv. kanonuose, vadovaujant tuometiniam Mogiliavo arkivyskupui, kad 
jie geriau pažintų Dievo įstatymą ir subrandintų dorybes, taip pat kiek bus pajė- 
gūs, pasiekę kurį nors teologijos ar kanonų teisės mokslų laipsnį, galėtų vaisingai 
vykdyti bažnytines pareigas, ypač svarbesniąsias, kurios jiems bus paskirtos:“** 
Pirmiausia akademijoje dėmesys buvo kreipiamas į pamaldumą: „Kadangi krikš- 
čioniškas pamaldumas ir Dievo baimė yra tikrosios išminties pradžia, tai klierikų 
gyvenimo šventumas turi būti daug didesnis nei kitų tikinčiųjų; todėl Akademijos 
alumnai tededa visas pastangas įgyti visų pirma pamaldumo ir bažnytinio gy- 
venimo pagrindus, juos puoselėti ir tobulinti, nuolat permąstydami pašaukimą, 
kurį jiems malonėjo suteikti Dievas“* Taip pat nepamiršta klierikų pareiga siekti 
mokslo žinių: „Nors visi alumnai turi būti visų pirma nusiteikę pripildyti širdis 
maldingumo ir bažnytinių papročių, tačiau tesupranta, kad antras dalykas, kurį 
jie turi vykdyti, tai rūpestingai ir iš visų jėgų studijuoti numatytus mokslus. Todėl 
yra būtina, kad visų pirma pašalintų bet kokias kliūtis mokymuisi, tokias kaip 
dažnus svečių priėmimus, tarpusavio pokalbius, per dažną susirašinėjimą laiškais, 
užsiiminėjimą bet kokiais kitais reikalais ir panašius dalykus: 

K. S. Šaulio studijų Sankt Peterburgo dvasinėje akademijoje metais akademi- 
joje studijavo vyskupas Pranciškus Būčys, su kuriuo gyveno viename kambaryje, 
tame pačiame kurse buvo būsimas arkivyskupas Jurgis Matulaitis, vyskupas 
Juozapas Kukta, aukštesniame kurse studijavo prelatas Povilas Januševičius, 


* I Wodzianowska, Rzymskokatolicka academia duchowna w Petersburg 1842-1918, Lublin: Towarzystwo 


naukowe KUL, 2007, p. 222. 

46 Ibid., p. 226. 

+ Ibid., p. 228. 

48 V. Žaltauskaitė, Katalikų dvasininkų luomo tapatybės formavimo ženklai XIX a. regulose: Romos katalikų 
dvasinės akademijos atvejis, Lietuvių katalikų mokslo akademijos metraštis, Vilnius, 2013, t. 37, p. 105. 

49 Ibid, p. 106-107. 

50  Ibid., p. 111. 

Kazimiero Stepono Šaulio studijų draugas Sankt Peterburgo dvasinės akademijos studentas 
Sankt Peterburgo dvasinėje akademijoje Pranciškus Būčys. Sankt Peterburgas, 
Juozapas Kukta. Sankt Peterburgas, XIX a. pabaiga. XIX a. pabaiga. KAKA, albumas Nr. 3a 

žemesniame kurse - arkivyskupas Juozapas Skvireckas. Šie dvasininkai buvo 
susipratę lietuviai. Galbūt ne visiems iš lietuviškų vyskupijų atvykusiems dva- 
sininkams rūpėjo lietuviški reikalai. Vysk. P. Būčys pateikė optimistinį vaizdą. 
Jis teigė, kad lietuviai studentai buvo sudarę tam tikrą kuopelę. Jos nariai turėjo 
rašyti straipsnius ir juos siųsti Tėvynės saxgui. Vilma Žaltauskaitė straipsnyje apie 
lietuvių kalbos vartojimą Sankt Peterburgo dvasinėje akademijoje XIX a. pabai- 
goje nurodo, kad akademijoje nebuvo pakankamai studentų, kuriems lietuvių 
kalbos akademijoje trūktų ir kurie imtųsi ginti jos teises, viešai ja kalbėti. Netgi 
buvo tokių „sulenkėjusių lietuvių“, kuriuos erzino lietuvių kalbos vartojimas*!. 
Nors lietuvių kalba nebuvo dėstomoji, bet ji akademijoje skambėjo tarp kitų 
kalbų. Lietuvių kalbos viešo vartojimo — pranešimų parengimo ir skaitymo 
per akademijos šventes - akademijos aplinkos nebuvo skatinama, bet „tokio 
pobūdžio viešas lietuvių kalbos vartojimas labiau priklausė nuo asmeninio 
apsisprendimo ir poreikio, kurį galėjo lemti ir akademijos studento pozityvi 
nuostata modernaus etnolingvistinio nacionalizmo atžvilgiu“. Potencialiais lie- 
tuvių kalbos vartotojais galėjo būti Žemaičių (Telšių), Seinų ir iš dalies Vilniaus 
vyskupijų studentai. Tačiau buvo ir išimčių. Viena tokia išimtis Kelcų vyskupijos 
atstovas Sankt Peterburgo dvasinėje akademijoje nuo Marijampolės kilęs Jurgis 
Matulaitis. Apie savo santykius su arkivyskupu J. Matulaičiu K. S. Šaulys parašė, 
vykstant Dievo tarno J. Matulaičio beatifikacijos bylai. Atsiminimus parašė 
paprašius marijonų kongregacijos postulatoriui Kazimierui Rėklaičiui. 

Taigi su J. Matulaičiu K. S. Šaulys į Sankt Peterburgo dvasinę akademiją įstojo 
1895 m. ir iki studijų pabaigos studijavo viename kurse. J. Matulaitį K. S. Šaulys 
matydavo paskaitose, koplyčioje, refektorijuje. Kartais K. S. Šauliui tekdavo būti 
su J. Matulaičiu kartu rekreacijos metu ar pasivaikščioti akademijos sode. Tai at- 
sitikdavo nedažnai, nes pabendrauti su juo norėdavo ir kiti akademijos studentai. 
Akademijos studentams J. Matulaitis darė rimto, išmintingo, mylinčio mokslą, 
išsilavinusio, patrauklaus ir pamaldaus studento įspūdį. K. S. Šaulys, vaikščioda- 
mas su J. Matulaičiu ar būdami vieni du, kalbėdavo apie lietuvių kalbą, istoriją, 
literatūrą. J. Matulaitis mėgo Kristijono Donelaičio poeziją ir nemažai mokėjo 
atmintinai. Gerai mokėjo lietuvių kalbą, bet K. S. Šaulį laikė didesniu kalbos 
žinovu, nes jis Kauno kunigų seminarijoje klausė prof. K. Jauniaus paskaitų, 
o jam teko mokytis svetimame krašte. K. S. Šaulys prisiminė, kad kalbėdamas 
su J. Matulaičiu visada būdavo patenkintas ir pabendravus su juo pasilikdavo 
malonus įspūdis. Šiuos būsimojo vyskupo bruožus iš laiko perspektyvos vertino, 
kad „jau anuomet būsimojo Dievo Tarno elgimasis, gyvenimas turėjo savyje 


31 V. Žaltauskaitė, Lietuvių kalba ir jos vartotojai imperatoriškojoje Sankt Peterburgo Romos katalikų 
dvasinėje akademijoje XIX amžiaus pabaigoje, Archivum Lithuanicum, 2009, t. 11, p. 297. 
2 Ibid., p. 299. 

tikro krikščioniško šventumo pobūdį“. Papildydamas J. Matulaičio charak- 
teristiką K. S. Šaulys prisiminė: „Nuo pirmos susipažinimo valandos mes, jo 
draugai, pajutome pagauti didelės jo inteligencijos, nepaprastų gabumų ir dva- 
sios kilnumo. Draugų tarpe jis tuojau laimėjo pirmą vietą. Tylus, nepaprastai 
darbštus, draugiškas, degąs Dievo meilės ugnimi, patraukė mūsų širdis:** Vėliau, 
kai 1918 m. gruodžio 1 d. Kauno katedroje J. Matulaitis vysk. Pranciškaus 
Karevičiaus buvo konsekruotas vyskupu, jį iš Kauno į Vilnių lydėjo K. S. Šaulys. 
Tą kelionę K. S. Šaulys prisiminė: „Buvo šaltas gruodžio vakaras. Pakeliui, kur 
tik traukinys turėjo pagal tvarkaraštį sustoti keliom minutėm, visur sustojimo 
vietoje buvo būrys žmonių, laukusių Vyskupo. Vakaras tamsus, stotys neapšvies- 
tos, sniegas. Vyskupas, stovėdamas vagono tarpduryje, laimino minią. [Išvydę| 
ištiestą laiminančią ranką, minia kaip vienas žmogus klaupės sniege ir tyliai, 
maldingai susikaupusi darė sau Kryžiaus ženklą. Momentas buvo jaudinantis 
ligi ašarų. Įspūdį dar didino visa aplinka: vėlybo vakaro tamsa, menkai teap- 
šviestos stotys. Tai pasikartojo, kiek atsimenu, Pravieniškėse, Kaišiadoryse, 
Vievyje, Lentvaryje. Vyskupas laikėsi ramiai, tyliai, maldingai susikaupęs:“* 
J. Matulaičio biografas Tadeuszas Gorskis nurodo, kad vyskupas J. Matulaitis 
iš Kauno į Vilnių vyko gruodžio 8 d. rytiniu traukiniu“. 

"Tuo metu dirbusius akademijoje profesorius savo atsiminimuose apibūdino 
vysk. P. Būčys, juos suskirstęs į tris kategorijas. Pirmajai priklausė profesoriai, 
dėstę įvairias bažnytinio mokslo šakas. Jie buvo akademijos studijų pagrindas. 
Antrajai priklausė dėsčiusieji pagalbines disciplinas: lotynų ir graikų kalbas, 
reikalingas teologijos mokslams, giedojimą, hebrajų kalbą. Trečiajai priklausė 
dėsčiusieji į akademijos programą įvestas valdžios disciplinas: rusų kalbą ir 
literatūrą, Rusijos istoriją“. 

Prie pirmosios grupės svarbiausių profesorių priskyrė vysk. dr. akademijos 
rektorių Albiną Pranciškų Symoną. Jis buvo Šventojo Rašto profesorius, lotynų 
kalba rašė mokslinius darbus. „Jo vedamoje akademijoje, — rašo P. Būčys, — 
kryptis buvo griežtas atsidėjimas ištikimai tarnauti Apaštalų Sostui. Ir iš tikrųjų, 
jam rektoriaujant, giliai įsišaknijo ištikimybė Šv. Tėvui. Ji apėmė visus akade- 
miją baigiančius“* Akademijos vicerektorius ir Bažnyčios istorijos profesorius 


53 


Kazimiero Stepono Šaulio informacija apie arkivyskupą Jurgį Matulaitį, LNM, RNp 6022, lapai nenu- 
meruoti. 
3 Ibid. 
3 Ibid. 
36 T. Gėrski, Palaimintasis Jurgis Matulaitis, iš lenkų k. vertė T. D. Šniūrevičienė, Kaunas: Marijonų talki- 
ninkų centro leidykla, 2009, p. 152. 
* P. Būčys, Atsiminimai, surašė Z. Ivinskis, redagavo J. Vaišnora, MIC, Chicago: Lietuviškos knygos klubas, 
1966, d. 1, p. 131. 
38 Ibid., p. 132. 

ir inspektorius buvo kan. Boleslovas Jeronimas Klopotovskis, į kurio pareigas 
įėjo prižiūrėti vidinę studentų gyvenimo tvarką. Akademijoje tvarką prižiū- 
rėjo griežtai, bausmių neskirdavo, bet studentus pabardavo. Apie jo dėstomą 
dalyką P. Būčys rašė: „Bažnytinę istoriją jis dėstydavo iškalbingai, pamokos 
buvo įdomios. Bet istorinio tyrinėjimo metodų jis niekad mūsų nemokino, 
turbūt jis pats nebuvo girdėjęs apie istorinį tyrinėjimo metodą“* Dogminę 
ir fundamentinę teologiją dėstė profesorius Janas Cieplakas. Šias disciplinas 
dėstė pagal jėzuito Hugo Hurterio trijų tomų veikalą Compendium theologiae 
dogmaticae. Dėstydamas profesorius laikėsi šio vadovėlio, mažai ką pridėdamas 
prie to, kas jame parašyta. Ir iš studentų reikalavo atsakinėti taip, kaip parašyta 
vadovėlyje. Prof. J. Cieplakas buvo ir dvasios tėvas. Moralinę teologiją dėstė 
buvęs Kauno kunigų seminarijos profesorius J. Mačiulis-Maironis. Jis, kaip 
jauniausias profesorius, ėjo studentų prefekto pareigas. P. Būčys rašo: „Prefekto 
pareigos jam įkyrėdavo smarkiai, bet jis buvo sąžiningas. Be išimčių laikydavosi 
nuostatų, nepaisydamas, kad tuomi netenka populiarumo studentuose. Kaip 
dėstytojas, prof. Maciulevičius | Mačiulis] neturėjo blizgančios iškalbos, bet 
paskaitos būdavo aiškios, turiningos ir naudingos“* Kanonų teisę ir patrologiją 
dėstė mons. Andriejus Retke. „Jo paskaitos būdavo labai nuobodžios, — rašo 
P. Būčys. - Dėstydavo tvarkingai, sąžiningai, labai garsiai kalbėdamas, bet ne- 
sukeldavo studentuose jokio noro gilintis į jo dėstomąjį objektą““! Bažnytinę 
iškalbą dėstė kun. Ludwikas Gawronskis. Anot P. Būčio, jo paskaitos buvo 
mažai naudingos, bet pasitaikydavo ir labai gerų paskaitų. P. Būčiui įspūdį 
padarė paskaita apie karalių Saliamoną. Šventojo Rašto archeologiją, o vėliau 
Šventąjį Raštą dėstė prof. Adomas Akko. Jo paskaitas vysk. P. Būčys įvertino 
kaip menkas. Filosofijos profesoriumi buvo kun. Feliksas Drzewieckis. Jo pas- 
kaitos buvo įdomios, giliai išmąstytos, be tuščių žodžių. E. Drzewieckis buvo 
karštas lenkų patriotas ir vadinamosios „lirvomanijos“ lietuviams studentams 
girdint nepeikdavo. 

Pagal P. Būčį, antrosios grupės svarbiausias profesorius - lotynistas dr. Lu- 
cianas Mūlleris, protestantas vokietis. Jis buvo žymus lotynų klasikinės kal- 
bos specialistas, parašęs nemažai veikalų. Graikų kalbos profesorius buvo 
Kazimieras Jaunius. Vertindamas prof. K. Jaunių, P. Būčys rašo: „Jaunius 
turėjo ypatingą dovaną apie nuobodžiausius gramatikos dalykus kalbėti kai 
kada tris valandas ir nenusibosti““* Prancūzų kalbą dėstė pasaulietis lektorius 
La Bourdė. Giedojimą dėstė Šv. Kotrynos bažnyčios vargonininkas Česlovas 


> Ibid., p. 136. 
60 Ibid., p. 139-140. 
S! Ibid., p. 142. 
62 Ibid., p. 152. 

Kazimierą Steponą Šaulį kunigu įšventinęs Žemaičių (Telšių) vyskupas 
Mečislovas Leonardas Paliulionis. XIX a. pabaiga. KAKA, albumas Nr. 2 

Sasnauskas, o vėliau katedros vargonininkas Surzynskis. Liturgikos, 1895 m. 
prof. Justiną Pranaitį kaip kovotoją prieš rusinimą ir nukatalikinimą ištrėmus 
į Tverę, niekas nedėstė. 

Iš trečiosios grupės - rusiškų disciplinų dėstytojų - pirmiausia išskyrė Piotrą 
Nekrasovą, dėsčiusį rusų literatūrą. Apie jį P. Būčys prisiminė: „Jis suprato, kad 
teologams rusų literatūros žinojimas yra pašalinis uždavinys. Turėdamas teisę 
smarkiai išreikalauti iš studentų savo objekto žinojimo, jis labai švelniai ta teise 
naudojosi““ Rusijos istoriją dėstė surusėjęs lenkas Rudolfas Męžynskis. Apie 
šio profesoriaus dėstymą P. Būčys prisiminė, kad buvo stebėtinas profesoriaus 
gabumas glaustai ir vaizdžiai papasakoti didžiuosius Rusijos istorijos įvykius 
ir tai padaryti gražiu stiliumi. Rusų kalbą dėstė lektorius Chižniakovas. Jis pa- 
sižymėjo gera dikcija ir per rusų kalbos pamokas skaitydavo parinktų autorių 
ištraukas. Per jo pamokas studentai gerai išmokdavo tarti rusiškus žodžius. 

K. S. Šaulys rašė dvi disertacijas: lotynų kalba Hieronymus Savonarola ut 
morum reformater (Jeronimas Savonarola kaip dorovės reformatorius) ir rusų 
kalba apie Ivano Krylovo pasakėčias Bacwu Kposn06a. Hx xyd0mecmBennocmo 
u napoduocmo (Krylovo pasakėčios. Jų meniškumas ir tautiškumas). Pasirinkta 
lotyniškos disertacijos tema buvo svarbi ir aktuali. Italų vienuolis dominikonas 
Girolamo Savonarola (1452-1498) - garsus pamokslininkas ir reformatorius. 
Jo veikla vertinama prieštaringai, galiausiai buvo nubaustas sudeginimu lauže. 
Tačiau jo parašyti veikalai, išskyrus kai kuriuos neaiškius posakius, nenukrypo 
nuo Bažnyčios mokymo ir turėjo pasisekimą. 1899 m. birželio mėnesį išlaikęs 
ir apgynęs disertacijas K. S. Šaulys akademiją baigė „su ypatingu pagyrimu“ ir 
gavo teologijos magistro laipsnį“. 

1897 m. kovo 8 (20) d. subdiakono šventimus gavo Sankt Peterburge iš vys- 
kupo Albino Pranciškaus Symono rankų“. Diakono šventimus 1898 m. vasario 
28 (kovo 12 d.) suteikė vyskupas Karolis Nedzialkovskis“. Kunigo šventimus 
Žemaičių vyskupas M. L. Paliulionis suteikė 1899 m. birželio 29 d. Kauno kate- 
droje. Su Sankt Peterburgo dvasine akademija K. S. Šaulys atsisveikino 1899 m. 
lapkričio 30 dieną. Jis nepasuko savo mokslo draugų J. Matulaičio ir P. Būčio 
pavyzdžiu ir neišvyko studijuoti į Vakarų Europos katalikiškus universitetus ten 
siekti daktaro laipsnio, o nuėjo dirbti pastoracinio darbo į parapiją. 


63 Ibid., p. 160. 

64 Iš prelato K. S. Šaulio biografijos, LNM, RNp 6009, lapai nenumeruoti. Plg.: Sankt Peterburgo dvasinės 
akademijos atestatas, 1899 07 02, KAKA, Nr. 35, I. 426. 

65 Žinios apie kunigą, b. d., KAKA, Nr. 35, l. 11. 

66 Ibid. 

Vyskupas Gasparas Feliksas Cirtautas. Kaunas, XX a. I deš. KAKA, albumas Nr. 105 


Muziejaus archyvas 


32 


Darbas Panevėžyje 


Aukštuosius mokslus baigusio kun. K. S. Šaulio pirmoji darbo vieta buvo 
Panevėžys. Jis buvo paskirtas Panevėžio Šv. Petro ir Pauliaus parapijos vikaru 
nuo 1899 m. lapkričio 8 dienos“. Kada atvyko į Panevėžį, nėra žinoma, bet 
būtiną priesaiką eiti pareigas davė 1900 m. vasario 9 dieną. Priesaiką davė su 
kitais keliais į pareigas paskirtais kunigais. Priimant priesaiką dalyvavo Žemaičių 
(Telšių) vyskupas sufraganas G. F. Cirtautas ir Kauno gubernatoriaus paskirtas 
ypatingų pavedimų valdininkas“. Autobiografijoje K. S. Šaulys rašė, kad tuomet 
Panevėžio mieste ir parapijoje buvo apie 20 tūkstančių katalikų. Panevėžyje vei- 
kė viena bažnyčia, buvusi pijorų Švč. Trejybės bažnyčia paversta cerkve. Šv. Petro 
ir Pauliaus parapijoje, be klebono, dirbo trys vikarai. Pamaldos vyko lietuvių 
ir lenkų kalbomis. Vikaru buvo iki 1901 m. gruodžio 1 d., kai buvo paskir- 
tas Panevėžio realinės mokyklos tikybos mokytoju. Tyrinėtojai pabrėžia, kad 
1899-1906 m. dirbdamas Panevėžyje kun. K. S. Šaulys prisidėjo prie lietuvių 
tautinio sąmoningumo stiprinimo šiame mieste““. 

Nuo pat gyvenimo Panevėžyje pradžios kun. K. S. Šauliui teko paragauti mo- 
kytojo duonos. 1899-1905 m. tikybą dėstė trijose Panevėžio pradžios mokyklo- 
se. Jau minėta, kad nuo 1901 m. gruodžio 1 d. iki 1906 m. rugpjūčio 20 d. buvo 
Panevėžio realinės mokyklos tikybos mokytojas ir kapelionas". Panevėžyje tik 
1905 m. pradėjo veikti keturklasė mergaičių Marijos profesinė mokykla, kurioje 
buvo dėstoma ir katalikų tikyba"!. Šioje mokyloje kun. K. S. Šaulys tikybą dėstė 
nuo 1906 m. sausio 10 d. iki rugpjūčio 30 d. 1906 m. pradžioje buvo galvojama 
K. S. Šaulį perkelti į Šiaulių gimnaziją lietuvių mokinių kapelionu, tik nežinota, 


67 Sąrašas apie perkeltus ir naujai paskirtus dvasininkus parapijos pareigoms nuo 1899 m. rugsėjo 20 d. iki 
1900 m. sausio 5 d., LVIA, f 669, ap. 3, b. 2734, L. Sv. Už dokumento nuorodą dėkoju dr. Vilmai Žaltauskaitei. 
6š Priesaikos tekstas su prisiekusiųjų parašais, ibid., I. 11. 

69 A. Astramskas, J. Gaidelienė, Po dvigalvio erelio ženklu (XIX a.-XX a. pradžia), Panevėžys nuo XVI a. 
iki 1990 m., [mokslinis redaktorius Algis Kasperavičius; mokslinis redaktorius ir knygos sudarytojas Kęstutis 
Gudas], Panevėžys: Nevėžio spaustuvė, 2003, p. 246. 

70 Žinios apie kunigą, b. d., KAKA, Nr. 35, I. 12. 

7! A. Astramskas, J. Gaidelienė, Po dvigalvio erelio ženklu (XIX a.-XX a. pradžia), p. 223. 

ar valdžia tai patvirtins“. Reikia pažymėti 
faktą, kad, jau būdamas kunigų seminarijos 
Kaune profesorius, 1907-1910 m. tikybą 
dėstė vienoje Kauno privačioje mergaičių 
gimnazijoje“. 

Panevėžio šešiaklasė realinė mokykla vyk- 
dant caro pasirašytą įsaką įsteigta 1881 m. 
rugsėjo 29 d. Mokykla atidaryta 1882 m. 
liepos I d. Iš pradžių, kol buvo pastatytas 
mokyklos pastatas, glaudėsi privačiame 
Panevėžio apskrities bajorų vadovo Povilo 
Puzino name“. Tai buvo pirmoji tokio tipo 
mokykla visoje Kauno gubernijoje. Apie Pa- 
nevėžio realinę mokyklą duomenų pateikė 

Šv. Petro ir Pauliaus bažnyčios vikaras, ir pats K. S. Saulys. Sumanymas P anevėžyje 
Panevėžio realinės mokyklos steigti realinę mokyklą kilo dar 1875 m., bet 
mokytojas ir kapelionas. iki 1879 m. šis klausimas nebuvo spren- 
Liesis siokia is džiamas. Apskrities bajorų vadovu tapus 
Puzinui, reikalai pajudėjo į priekį. Pradėta 

rūpintis leidimu, aukojamos lėšos, miestas pažadėjo skirti sklypą. Iš pradžių mo- 
kykla neturėjo savo patalpų ir glaudėsi Puzino namuose, kol po dvejų metų buvo 
pastatyti mokyklos rūmai. Mokykla turėjo šešias klases, o nuo 1902 m. atidaryta 
septintoji klasė". Per dvidešimt mokyklos gyvavimo metų mokyklą lankė įvairių 
luomų atstovai: bajorų ir valdininkų vaikai sudarė 47 proc., miestiečių - 27 proc., 
valstiečių — 26 proc. Pagal tikėjimus daugiausia buvo katalikų apie - 60 proc., 
kiti stačiatikiai, liuteronai, judėjai. 1886-1903 m. iš viso brandos atestatus gavo 
163 asmenys. Apskritai 1883-1903 m. mokykloje mokėsi 1151 asmuo, iš kurių 
visą kursą baigė 163 asmenys, o nebaigė — 753“. Apie tautinę sudėtį K. S. Šaulys 
rašo: „Įdomus vienas apsireiškimas, iš kurio aiškiai galima patėmyti prasidedantį 
tautiškąjį susipratimą tarp vyresnėsės mokslo jaunuomenės: įvykus religijos mo- 
kymo leidimui prigimtąja kalba dauguma vyresniųjų klasių mokinių išreiškė norą 
lietuviškai tikėjimo mokyrties. Tie patys jaunikaičiai žemesnėse klasyse būdami 


savo prigimtąja kalba yra vadinę lenkišką" 


Kunigas Kazimieras Steponas Šaulys, 


72 K. S. Šaulio laiškas P. Būčiui, 1906-01-29, LCVA, £. 1674, ap. 1, b. 136, I. 14-15. 

"3 Žinios apie kunigą, b. d., KAKA, Nr. 35, I. 12. 

"* A. Astramskas, J. Gaidelienė, Po dvigalvio erelio ženklu (XIX a.-XX a. pradžia), p. 230-231. 

Šaulys, Panevėžys, Metraštis, arba Kalendorjus 1906 metams, išleidžjamas Peterburgo lietuvių labdariškosjos 
draugijos, |Sankt Peterburgas: Peterburgo labdaringoji lietuvių ir žemaičių d-ja], 1906, p. 87. 

"6 Ibid., p. 88. 

77 Ibid., p. 89. 

Panevėžio realinės mokyklos tikybos mokytojas Kazimieras Steponas Šaulys. 
Panevėžys, XX a. pradžia. KAKA, albumas Nr. 2 


Apie tikybos dėstymą duomenų pateikė pats K. S. Šaulys. Iki 1905 m. re- 
voliucijos tikyba kaip ir visose vidurinėse mokyklose dėstyta rusų kalba. Kaip 
revoliucinių įvykių išdava buvo gautas leidimas tikybą dėstyti mokinių gimtąja 
kalba. Mokiniai buvo suskirstyti į dvi grupes: lietuvių ir lenkų. Panevėžio mies- 
tas dar buvo lenkiškas, bet kaimuose žmonės kalbėjo lietuviškai. Klasėse buvo 
sudarytos lenkų ir lietuvių mokinių grupės. Vieną ar kitą grupę vyresniųjų klasių 
mokiniai rinkosi arba patys, arba pasirinkimą apspręsdavo tėvai ar globėjai. Apie 
tuometines tikybos dėstymo sąlygas K. S. Šaulys rašė, kad rusiškoji mokyklų 


TT 


bos, nedavė grupėms atskirų mokslo valandų nei patalpų. Dėl to abidvi grupės 

naudojosi viena ir ta pačia klase: pusę pamokos viena ir pusę pamokos antra gru- 
pė“*. Mokiniai siekė kuo daugiau gauti žinių, nors, K. S. Šaulio teigimu, nebuvo 
iš pradžios jokių lietuviškų mokslo vadovėlių nei knygų tikybos mokslui, kaip 
nelegalios negalėjo būti naudojamos mokykloje knygos, spausdintos užsienyje. 
Bet tuomet tarp mokinių, ypač tautiškai susipratusių, buvo gyva gimtosios kalbos 
meilė. Vyresnieji mokiniai užsirašinėdavo kapeliono aiškinamą ar net diktuojamą 
tikybos mokslą ir mokėsi, ir ruošėsi egzaminui iš turimų užrašų. Labiau susi- 
pratusieji gimnazistai uoliai sekė ir užsirašydavo kiekvieną iš kapeliono išgirstą 
lietuvišką sakinį ar žodį. Tarp tokių mokinių buvo Juozas Balčikonis, būsimasis 
filologas, profesorius, didžiojo lietuvių kalbos žodyno vyriausiasis redaktorius, 
dedikavęs savo mokytojui pirmąjį žodyno tomą iz 2em207iam"". 

Panevėžyje K. S. Šaulys ne tik mokytojavo, bet ir veikė platesniuose baruose. 
1904 m. K. S. Šaulys prisidėjo prie kun. P. Būčio Sankt Peterburge redaguo- 
to lietuviško kalendoriaus, kurį leido Sankt Peterburgo lietuvių labdariškoji 
draugija“. Yra išlikęs K. S. Šaulio parašytas kalendoriaus planas, kas turėtų būti 
jame spausdinama. Jame nurodyti tokie kalendoriaus skyriai: 1. Paprastosios 
kalendoriaus žinios (keliamosios šventės, senasis ir naujasis kalendorius, žydų 
kalendorius, mėnulio fazės, saulės tekėjimas ir nusileidimas, saulės ir mėnulio 
užtemimai, turgūs Lietuvoje ir Prūsijoje); 2. Bendrosios žinios (imperatoriaus 
giminė, katalikų hierarchija Lietuvoje ir visoje imperijoje, trumpos geografiš- 
kos ir etnografiškos žinios apie lietuvius, latviai, jų kultūra, latvių giminystė su 
lietuviais, paštas, telegrafas, žinios apie mokyklas); 3. Ūkininkams naudingos 
žinios (Apie gyvybės ir sveikatos gerą išlaikymą. Apie vartotojų draugijas. Apie 
išskaidymą į aprubas. Pragaištingumas draskymo gyvenimo, žemės tarp brolių. 
Emigracija iš Lietuvos dėl uždarbių.); 4. Rašliavos skyrius (eilėraščiai, apysakos, 
pasakos, juokai, apgarsinimai). Prie plano pridėti kai kurie paaiškinimai. Kad 
kun. K. S. Šaulys prisidėjo prie kalendoriaus planavimo, projektavimo, rodo jo 
pastabos: pavedimai tam tikriems asmenims, ką parašyti; abejonės, ar suspės per 
tokį trumpą laiką; pastebėjimas, kad būtų labai gerai, jeigu Mačiulis-Maironis 
pateiktų savo eilėraščių, o prof. P. Būčys parašytų straipsnį iš Lietuvos istorijos; 
abejonės, ar reikia dėti žinias apie Rusijos imperatoriaus giminę“!. 

K. S. Šaulys rinko straipsnius šiam kalendoriui ir juos siuntė P. Būčiui. Tai 
matyti iš korespondencijos. 1904 m. lapkričio 2 d. laiške nurodo, kad siunčia 


78 


Iš prelato K. S. Šaulio biografijos, LNM, RNp 6009, lapai nenumeruoti. 
? Ibid. 
50 Metraštis, arba Kalendorjus 1905 metams, išleidžjamas Peterburgo lietuvjų labdariškosjos draugijos, |Sankt 
Peterburgas: Peterburgo labdaringoji lietuvių ir žemaičių d-ja], 1905. 
5! K. S. Šaulio laiškas A. Dambrauskui, 1904-10-11, VUB RS, f 1-D318, laiškas 5. Plg. Rodyklė dalykų, 
turinčių patilpti kalendoriuje 1905 m., ibid., £. 1-E97, I. 1. 

kalendoriui Juozapo Bikino straipsnį „Šis tas apie mūsų išeivystę““*. 1904 m. 
lapkričio 6 d. laiške praneša, kad kalendoriui išsiuntė keturių autorių rašinius**. 
1904 m. lapkričio 7 d. siuntė kalendoriui A. Sabaliausko rašinį apie latvius. 
Klausė, ar 15 000 tiražas nebus per mažas“. 

K. S. Šaulys siuntė ne tik kitų parašytus straipsnius, bet ir pats rašė. Laiške 
P. Būčiui baiminasi, ar neužklius cenzūrai straipsnis apie mokyklas, kur rašoma 
apie mergaičių mokymą“. Straipsnyje „Žinios apie mokyklas“ K. S. Šaulys ap- 
tarė Rusijos imperijoje buvusias trijų tipų mokyklas: pradedamąsias (pradžios) 
ir žemesnes, vidutines (vidurines), aukštesniąsias. Apie mergaičių mokymą 
K. S. Šaulys rašo: „Mažoms mergelėms mokinties kur ne kur yra įsteigtos mo- 
teriškosios mokyklos, skyrium nuo vyriškų jų klesų. Idant leidžiamieji į mokslą 
kūdikiai, savo proto apšvietimo beieškodami, širdies nepagadintų, išpuola 
apsirūpinti atitolinti nuo jų visą tą kas galėtų būti pragaištinga mažų vaikų 
auginimui arba kenktų jų dorybei. O jog mišrus mergaičių ir vaikelių tos 
pačios mokyklos lankymas nekartą jau yra pasirodęs visai negeistinas ir pra- 
gaištingas, todėl valdžiai geidžiant, mergaitėms mokyties yra įtaisomos atskiros 
moteriškos mokyklos, kur tam tikra mergelė mokintoja moka mažas mergaites 
skaityti, rašyti, skaitliuoti ir kitus dalykus, kaip ir vyriškose klesose, pridėdama 
dar rankų darbą ir siuvimą. Iki šiol dar nedaug tėra tokių moteriškų klesų. Bet 
reikalui esant, labiau didesniuose miestuose, žmonės gali gedauti, idant valdžia 
atidarytų naujas mokyklas mergaitėms, o į vyriškąsias drauge su berniukais 
mergaičių nesiuntinėti.'*“ 

K. S. Šaulio plunksnai priklauso straipsnis „Kaip ūkininkas turi gyventi?“, 
pasirašytas kriptonimu K. Š. Autorystę patvirtina straipsnio turinys: čia rašoma 
apie ūkininką iš K. S. Šaulio gimtinės Stemplių kaimo“. 

Medžiaga kalendoriui kun. K. S. Šaulys rūpinosi ir 1905 metais. Laiške 
P. Būčiui nurodo autorius, į kuriuos būtų galima kreiptis“. Tame pačiame laiš- 
ke pateikė pastabą dėl ilgosios „j“ rašymo. Jis rašo: „Neužpyk, aš dar norėčiau 
"Tau vieną dalyką pasakyti, o tai ne vien tik nuo savo, bet ir nuo kitų priruptų 
žmonių vardo: išmesti dėl vienodumo ir dar dėl kitoko visur vartojamą ilgą j. 


82 K. S. Šaulio laiškas P. Būčiui, 1904-11-02, LCVA, £ 1674, ap. 1, b. 136, l. 23. 
83 K. S. Šaulio laiškas P. Būčiui, 1904-11-06, ibid., f. 1674, ap. 1, b. 136, 1. 17-18. 
84 K. S. Šaulio laiškas P. Būčiui, 1904-11-07, ibid., £. 1674, ap. 1, b. 136, I. 20. 

85 K. S. Šaulio laiškas P. Būčiui, 1904-10-29, ibid., £ 1674, ap. 1, b. 136, I. 25-26. 
86 K. Š. [Kazimieras Steponas Šaulys], Žinjos apie mokyklas, Metraštis, arba Kalendorjus 1905 metams, 
isleidžjamas Peterburgo lietuvjų labdariškosjos draugijos, p. 81-82. 

87 K.Š. [Kazimieras Steponas Šaulys], Kaip ūkininkas turi gyventi?, Merraštis, arba Kalendorjus 1905 metams, 
išleidžjamas Peterburgo lietuvjų labdariškosjos draugijos, p. 61-72. 

88 K. S. Šaulio laiškas P. Būčiui, 1905-05-05, LNB RKRS, £ 160-38, I. 1. 

Pas mus pranašauja, buk ta tikrai moksliška rašyba, šio laiko sąlygomis esant, 
neįvyksianti, juk dabar galybę esą įgiję žmonės, kurie to nepripažįsta; todėl 
darant skirtumą rašyboj, esą gaišinama visą darbą, o nuo metraščio skaitymo 
daugel publikos atsistumią šalin“? Kalendoriuje 1906 metams paskelbtas dide- 
lis K. S. Šaulio straipsnis, kuriame apžvelgiama Panevėžio istorija, gyventojai, 
bažnyčios ir kiti maldos namai, švietimas, pramonė, amatai, labdara, valdžios 
ir visuomenės įstaigos“. 

Gyvendamas Panevėžyje, K. S. Šaulys rūpinosi labdaros klausimais. Ap- 
žvelgdamas labdaros padėtį Panevėžyje, K. S. Šaulys konstatavo, kad blogiau- 
sia padėtis šioje srityje buvo katalikų. Katalikai neturėjo nė vienos labdaros 
įstaigos, kai tuo tarpu stačiatikiai, reformatai, žydai „nors ir neužtenkamą, 
visgi turi organizuotą, sutvarkytą viešosjos labdarybės būdą nešti pašalpą sa- 
viesiems vientikjams arba vientaučjams“?'. Tokia padėtis susiklostė dėl katalikų 
padėties paskutiniais dešimtmečiais. Ne kartą mėginta įkurti labdaros įstaigą, 
bet negautas valdžios leidimas. 1904 ir 1905 m. vėl išsiųsti prašymai Kauno 
gubernatoriui. 1904-1905 m. kunigai K. S. Šaulys, Povilas Korzonas ir aktyvus 
visuomenininkas Juozapas Kazakevičius parengė labdaringos draugijos įstatus. 
Tačiau įstatų patvirtinimas buvo atidėtas, nes iš Kauno gubernatoriaus buvo 
gautas atsakymas, kad Panevėžiui reikia turėti bendrą krikščionišką labdaros 
draugiją — katalikų ir stačiatikių?*. 

1906 m. pradžioje Panevėžyje įkurta Katalikiškoji labdarybės draugija, kurios 
vienas iš kūrėjų buvo kun. K. S. Šaulys. Draugijos užuomazgos siekė 1905 m. 
lapkričio 2 d., kai „susirinkusios kelios dešimtys miesto gyventojų nutarė, vardan 
spalinio manifesto, įsteigti sąjungą vardu „Katalikiškoji Labdarybės Draugija“; 
tačiau, neturėdama tam tikro vyriausybės patvirtinto statuto, „sąjunga“ negalėjo 
kaip reikiant plačiai ištiesti savo veikimo, tiktai kovo mėnesyje Draugija tesusi- 
laukė pagaliau savo įstatų užtvirtinimo ir liko legalizuota““*. Panevėžio katalikų 
labdaros draugijos įstatai buvo patvirtinti 1906 m. kovo 6 dieną"“. Svarbiausias, 
iš vienos pusės, draugijos tikslas globoti parapijos neturtingus asmenis, o iš 
kitos, „vienąkart pašalinti, išnaikinti elgetų kalėdojimą po miestų ir sodžių 
kiemus, išnaikinti mažų vaikų pragaištingą kalėdojimą“. Tuo tikslu draugija 


5? Ibid.,l.2 

?0 Šaulys, Panevėžys, Metraštis, arba Kalendorjus 1906 metams, išleidžjamas Peterburgo lietuvių labdariškosjos 
draugijos, p. 71-96. 

?1 Ibid., p. 96. 

?2 A. Astramskas, J. Gaidelienė, Po dvigalvio erelio ženklu (XIX a.-XX a. pradžia), p. 265. 

?3 Š. [Kazimieras Steponas Šaulys], Panevėžio Katalikų labdarybės draugija, Nedėldienio skaitymas, 1906-07-04/17, 
Nr. 29, p. 1. 

?* A. Astramskas, J. Gaidelienė, Po dvigalvio erelio ženklu (XIX a.-XX a. pradžia), p. 265. 

įsteigė prieglaudą („elgetyną“)“, kurioje priglaudžiami abiejų lyčių vargšai, ir 
prieglobą našlaičiams, kurioje globojami ir mokomi vaikai nuo ketverių iki 
keturiolikos metų. Vargšų prieglauda atidaryta 1906 m. pradžioje ir joje buvo 
83 asmenys, iš kurių 71 moteris ir 12 vyrų. Įvairaus amžiaus vaikų globojama sep- 
tyniolika. Draugijos darbas buvo nustatytas pagal tokią tvarką: „Dėl lengvesnio 
ir patogesnio vargšų suradimo dėl jų reikalų sužinojimo ir ištyrimo, dėl aukų, 
apierų rinkimo Draugija visą parapiją, miestą ir sodžius padalino į atsakančias 
dalis arba cirkulus. Kiekviename cirkule yra vienas ar daugiau taip vadinamų 
globėjų (kuratorius ar kuratorka), kurie rūpinas surinkti žinias apie esančius 
jų dalyje neturtėlius, vargšus ir ligonis, tas žinias pristato Draugijos Valdybai 
ir kas mėnuo renka nuo savo cirkulo gyventojų apieras Draugijos reikalams:?“ 
Į draugijos kasą nuo įsikūrimo iki birželio 20 d. įnešta 5560 rb 21 kp. Prie baž- 
nyčios nupirkti du namai už 5 tūkst. rb, iš kurių sumokėta 2 tūkst., o likusius 
numatyta sumokėti vėliau. 

Kun. K. S. Šaulys aktyviai dalyvavo kuriant Panevėžio katalikišką labdarybės 
draugiją. Jis parašė draugijos ir komiteto pirmuosius įstatus, susirašinėjo su val- 
džios įstaigomis dėl leidimo veikti gavimo ir aiškino tokio veikimo naudingumą". 

Draugijos nariai buvo trejopi: tikrieji nariai, metinio mokesčio įmokėję 3 rb 
metams arba atitinkamai natūra; garbės nariai, vieną kartą paaukoję ne ma- 
žiau 100 rb arba tokios vertės kitomis aukomis ir draugijos veikloje nusipelnę 
asmenys; nariai šelpėjai, kurie per metus paaukojo 1 rublį. Tarp aukojusiųjų 
buvo ir dideles sumas paaukojusių asmenų: Magdalena Rudominaitė paauko- 
jo 1000 rb, Benediktas Karpis - 500 rb, Panevėžio bankas -500 rb, kiti - po 
100 rb, o Stanislovas Montvila padovanojo 30 geležinių lovų. Draugijos narių 
susirinkimas garbės nariais patvirtino prie draugijos įsteigimo daug prisidėju- 
sius - Kazimierą Zavišą, kun. Kazimierą Steponą Šaulį ir kun. Povilą Korzoną“*. 

Draugijos valdybą sudarė 12 asmenų: pirmininkas Teodoras Liudkevičius 
(parapijos klebonas dėl naujos bažnyčios statybos pareigų atsisakė), pirmininko 


?5 Savo autobiografijoje prelatas K. Šaulys rašo: „Regis, 1902 metais suorganizuotas atskiras Komitetas statyti 
Panevėžyje didžiulį elgetyną, kuriame tilptų visi miesto ir parapijos elgetos (ubagai). Tikslas buvo panaikinti 
gatvinį elgetavimą, o visus reikalingus visuomeninės globos asmenis tinkamai žmoniškai rūpinti prieglaudoje. 
Miestas ir parapija pritarė ir rėmė. Sumanymas pasisekė ir įstaiga veikė pavyzdingai. Panevėžio Labd. Draugija 
ir ypač elgetynas, panaikinęs ubagavimą gatvėse ir po namus, buvo anuomet plačiai pagarsėjęs visoje apylinkėje 
kaip pirmas krikšč. labdarybės organizuotas darbas“ Žr. Iš prelato K. S. Šaulio biografijos, LNM, RNp 6009, 
lapai nenumeruoti. 

?6 Š. [Kazimieras Steponas Šaulys], Panevėžio Katalikų labdarybės draugija, Nedėldienio skaitymas, 1906-07-04/17, 
Nr. 29, p. 1. 

97 Iš prelato K. S. Šaulio biografijos, LNM, RNp 6009, lapai nenumeruoti. 

?8 S. [Kazimieras Steponas Šaulys], Panevėžio Katalikų labdarybės draugija, Nedėldienio skaitymas, 1906-07-4/17, 
Nr. 29, p. 2. 


Muziejaus archyvas 


39 


pavaduotojas kun. K. S. Šaulys, iždininkas kun. P. Korzonas, einanti sekreto- 
riaus pareigas Liudkevičienė“. Kun. J. Stakauskas atsiminimuose nurodo, kad 
pirmininku per steigiamąjį susirinkimą buvo išrinktas kun. K. S. Šaulys, bet 
kiek vėliau jis atsisakė pirmininkavimo ir pirmininku tapo T. Liudkevičius!“, 

Vargšų šelpimo sutvarkymu džiaugėsi nemaža dalis parapijiečių. Bet buvo 
ir tokių, kurie nepritarė tokiam reikalų sutvarkymui. Jiems buvo artimesnė 
praktika, kai išmalda duodama tiesiai į rankas. Tokia praktika buvo naudinga 
apsimetėliams, kurie būdami sveiki prašydavo išmaldos. Tie skleidė įvairius 
prasimanymus apie labdarybės draugiją. 

Reziumuodamas apie labdarybės draugijų naudą K. S. Šaulys rašo, kad ta 
pačia nauda, kurią šiandien žmonės paprastai atiduoda į elgetų rankas, atiduo- 
dant ją į Draugijas, galima kuo lengviausiai išlaikyti ir išmaitinti visus parapijoje 
esančius neturtėlius ir priglobti jų našlaičius kūdikius, galima juos išmokyti 
rašto, amato, pramonės ir padaryti naudingais visuomenei, kraštui ir Bažnyčiai 
žmonijos nariais. Reikia tik daugiau susipratimo ir vienybės"! 

K. S. Šaulys rūpinosi labdaringų draugijų steigimo idėją paskleisti plačiau. 
1906 m. vasarą jis pažadėjo A. Dambrauskui į kalendorių parašyti apie visuome- 
nišką labdarybės sutvarkymą!“ Ir tikrai Kauno kalendoriuje K. S. Šaulys paskel- 
bė straipsnį „Visuomeniškosios labdarybės sutvarkymas“. Straipsnio pradžioje, 
įvardijęs poskyrį „Sunki ubago našta“, pateikia vaizdą: „Kiek mūsų vargingame 
krašte yra senučių ir senėlių, kurie visą savo amželį varge vargę, sveikatą padėję, 
kitiems darbus bedirbdami, sūnus, dukteris išauginę, tačiau, senatvės susilaukę, 
nebeturi kur savo žilą galvelę priglausti, kur pasidėti. Kiek yra bėdinų žmonių 
pažeistų: aklų, raišų, berankių, bekojų, stabu ištiktų, kurie sau duonos užsidirbti 
jau niekaip negali? O mažne visi jie yra virtę tokiais nelaimingais ubagais stačiai 
be jokios savo kaltybės. Visi tie vargšai, be pastogės pasilikę, alkio, šalčio, bado 
prispausti, skarmalais apsidangstę, maišeliais apsikabinėję, kiūto kur patakiais ar 
pakeliais, savo išdžiūvusią, drebančią delną ištiesę, laukdami, ar nesusimils kas, 
ar pašalpos nesuteiks. Kiti vėl, - šlapia ar šalta, lietus ar sniegas, pusto ar vėjas, — 
eina vargšai per kiemus, šunis lodydami, į duris dunksnodami: bene išgirs, bene 
atidarys, o gal priims, paguos, gal pabars, išvarys“!"* Anot K. S. Šaulio, vargu ar 
pasaulyje surasi katalikišką kraštą, išskyrus Lietuvą ir Lenkiją, kur taip neturtėlis 
ar pavargėlis būtų pažemintas ir paniekintas. Sunki vargšų padėtis, bet nelengva 


*? Ibid. 

100 J. Stakauskas, Trys lietuvių tautos pagrindai: iš atsiminimų, parengė Gediminas Rudis, Vilnius: Lietuvos 
istorijos instituto leidykla, 2014, p. 150. 

10! Ibid. 

102 K. S. Šaulio laiškas A. Dambrauskui, 1906-06-21, VUB RS, £. 1-D318, laiškas 13. 

103 K. Šaulys, Visuomeniškosios labdarybės sutvarkymas, Kauno kalendorius 1907 metams, Kaunas: Švento 
Kazimiero draugijos išleidimas, 1906, p. 30. 

ir jų šelpėjams. Šalia tikrųjų elgetų yra ir apsimetėlių, kurie apsimetę ligoniais 
sveiki būdami prašo išmaldos. Yra tėvų, kurie pratina vaikus elgetauti, užuot pra- 
tinę juos prie darbo. Nieks nesuskaičiuos, kiek tų elgetaujančių žmonių, kurių 
pilna miestuose, miesteliuose ir kaimuose. Tie išmaldos prašantys pavargėliai 
visiems „įkyrėję ligi gyvo kaklo“ ir visi norėtų nuo jų apsiginti. Tačiau kas turėtų 
pasirūpinti tais vargšais, kurių buvo ir bus? Tai turi daryti visuomenė vardan 
teisybės ir Dievo bei artimo meilės. Būdas tai įvykdyti - visuomeniškosios lab- 
darybės sutvarkymas. Šiam sutvarkymui reikia kurti organizacijas ir draugijas. 
Anksčiau tai daryti buvo uždrausta, bet 1906 m. kovo 4 d. tas suvaržymas buvo 
palengvintas. Toliau straipsnyje autorius nurodo konkrečius veiksmus, kurių turi 
imtis labdarybės draugijų kūrėjai. Jis pažymi, kad tokių draugijų kūrimą parapi- 
jose reikia pradėti susitarus su vietiniais kunigais ir kad kiekviena draugija yra 
pasireiškimas visuomeniškojo gyvenimo; kur nėra susidraugavimų, bendrovių, 
ten nėra visuomeniškojo gyvenimo!“ Parapijoje ar mieste įkurta labdarybės 
draugija rūpinasi: „iš vienos pusės, paimti į savo globą visus tikrai šelptinus savo 
apygardos beturčius, elgetas (ubagus), pavargėlius, didžius ir mažutėlius, o iš 
kitos pusės, vienąkart prašalinti, išnaikinti tų elgetų kalėdojimą (ubagavimą) 
po sodžių ir miestų kiemus, panaikinti mažų vaikų pragaištingą elgetavimą, 
kurie iš kartos į kartą ubagais išsigimdami, jokio darbo dirbti nepratę, išauga 
niekam nederančiais veltėdžiais, o elgetavimą savo amatu apsirinkę, daugina 
ir be to didžią bedarbšių gaują“!“. Straipsnio autorius aprašo, kaip turėtų būti 
organizuojamas parapijose įkurtų prieglaudų darbas. Prieglaudose priglausti 
vargšai galėtų melstis už savo geradarius kalbėdami rožančių, litanijas giedodami 
ir kitaip besimelsdami. Lėšų labdarybės draugijoms turėtų suaukoti žmonės 
vietoje to, ką jie išdalija elgetaujantiems. Kitas kelias prieglaudoms išlaikyti, tai 
Lietuvos žmonių tam tikslui mokamas nedidelis mokestis. 

Apibendrinant K. S. Šaulio darbą Panevėžyje, galima pažymėti, kad jis įgijo 
pastoracinio darbo patirtį parapijoje, atsiskleidė kaip gabus ir sumanus tikybos 
mokytojas bei kapelionas mokyklose, įgijo visuomeninio darbo patirtį organi- 
zuojant labdarą. 


194 Ibid., p. 33. 
105 Ibid. 

Draugijų narys 


Kalbant apie XX a. pradžios tautiškai susipratusius dvasininkus, reikia išskirti 
vieną esminį bruožą — jų visuomeninį aktyvumą. Daugelis tokių dvasininkų 
dalyvaudavo kultūrinių, švietimo, ekonominių draugijų kūrime, užimdavo jose 
vadovaujančias vietas, jungėsi į politinį to meto gyvenimą. Draugijų gyveni- 
me aktyvus buvo ir K. S. Šaulys. Jis daug prisidėjo bent prie dviejų draugijų, 
„Motinėlės“ ir „Saulės“, veiklos. Pirmoji buvo besimokančio jaunimo šalpos 
draugija ir K. S. Šaulys buvo vienas iš jos organizatorių, o antroji daugiau rūpi- 
nosi švietimo reikalais Kauno gubernijoje. 

„Motinėlės“ draugijos organizatorius. Kun. K. S. Šaulys glaudžiai susijęs su Lie- 
tuvoje įkurtos besimokančio jaunimo šalpos draugijos „Motinėlė“ veikla, kurioje jis 
dalyvavo iki draugijos uždarymo. Reikia pažymėti, kad pirmiau tokiu pavadinimu 
draugiją įkūrė lietuviai kunigai Jungtinėse Amerikos Valstijose. 1900 m. Pitstone, 
Pensilvanijos valstijoje, kunigai Antanas Kaupas, Juozas Kaulakis, Jonas Kuras, 
Vincentas Matulaitis, Mykolas Šedvytis, Jonas Žilinskas ir Baltramiejus Žindžius 
įsteigė „Motinėlės“ draugiją, kuri veikė iki 1945 m. Šios draugijos svarbiausias 
tikslas — „teikti materialią pagalbą gabiems ir doriems lietuviams studentams, kad 
jie, išėję mokslus, galėtų skleisti lietuvių tarpe apšvietimą ir tautinį susipratimą“!“. 
Iki 1943 m. sušelpti 43 studentai, iš kurių galima paminėti Antaną Civinską, Stasį 
Šalkauskį, Mariją Pečkauskaitę-Šatrijos Raganą, Joną Totoraitį, Vincą Totoraitį, 
Jurgį Matulaitį, Motiejų Gustaitį, Praną Dovydaitį, Joną Naujoką!"". 

„Motinėlės“ draugija Lietuvoje slapta pradėjo veikti 1903 m. liepos mėnesį!** 
ir slapta veikė iki jos registracijos. Turime nedaug duomenų apie pirminį draugi- 
jos veiklos etapą, t. y. iki „Motinėlės“ legalizavimo. Tačiau yra išlikę šiek tiek au- 
tentiškų paliudijimų: K. S. Šaulio ir P. Korzono laiškai prof. P. Būčiui, P. Būčio 
ataskaita, K. S. Šaulio straipsnis. Pirmiausia pažiūrėkime, ką K. S. Šaulys rašė 
savo laiškuose P. Būčiui. 


106 J. Končius, „Motinėlės“ draugija, Amerikos lietuvių katalikų darbai, Harissburg, Pa.: Kunigų vienybė, 
1943, p. 112. 
107 


A. Mž., Morinėlė, Lietuvių enciklopedija, Bostonas: Lietuvių enciklopedijos leidykla, t. 19, p. 322-323. 
108 K. Šaulys, „Motinėlės“ draugijos pradžia, Vilis, 1907-11-07/20, Nr. 15, p. 4. 

K. S. Šaulys rašo, kad „Motinėlė“ jau buvo nutarusi Sankt Peterburgo univer- 
siteto studento K. Būgos nešelpti, nes kasoje buvo tik tiek pinigų, kiek reikėjo 
Šveicarijoje studijavusiai stipendininkei Šatrijos Raganai (40 rb per mėnesį). 
„Motinėlės“ draugijai priklausė 64 nariai, bet keliolika iš jų buvo tik sąraše ir 
neužsimokėję, ką žadėjo. K. Šaulys ir P. Būčys buvo už tai, kad K. Būgai būtų 
mokama stipendija!“ 

1906 m. rugsėjo 25 d. laiške K. S. Šaulys sutinka, kad K. Būgai būtų paskirta 
100 rb imatrikuliacijai universitete ir 10 mėnesių stipendija po 35 rb kas mėne- 
sį, iš viso 450 rb. Taip pat sutinka Krokuvoje studijavusiam Juozapui Albinui 
Herbačiauskui skirti 50 rb vienkartinę išmoką. Pirmąja kandidate stipendijai gauti 
buvo Šatrijos Ragana, kuri per metus gauna 400 rb. P. Būčys norėjo atsistatydinti iš 
pirmininko pareigų. Tačiau K. S. Šaulys nepalaikė šio ketinimo, atsakydamas, kad 
to negalima padaryti, kol nepaaiškės naujų įstatų klausimas. K. S. Šaulys informavo, 
kad prieš dvi savaites „Motinėlės“ įstatus įteikė gubernatoriui registruoti. 1906 m. 
liepos 20 d. visuotinis „Motinėlės“ susirinkimas patvirtino „mus visus tris liglaikui 
valdybos sąnariais ir mes negalime atsisakyti, labiau kad nėra ir kandidato“""", 

Iš K. S. Šaulio laiškų sužinome svarbių faktų, susijusių su „Motinėlės“ veikla. 
Vienas iš jų tas, kad bent 1906 m. draugijos valdybą sudarė trys kunigai: P. Būčys 
draugijos pirmininkas, K. S. Šaulys ir P. Korzonas. Šie paskutinieji du tuo metu 
dirbo Panevėžyje. Kun. P. Korzonas, matyt, buvo draugijos kasininkas. Šį faktą 
patvirtina P. Korzono laiškas P. Būčiui, kur jis rašo, kad gautas aukas „įrašiau pas 
save į knygą įplaukimų“!"'. „Motinėlės“ stipendininku buvo Kazimieras Būga, 
kurio yra išlikę pora laiškų su prašymais skirti stipendiją. 

Kazimieras Būga, Sankt Peterburgo universiteto studentas, 1906 m. rug- 
sėjo 14 d. laiške P. Būčiui prašė, kad jis „Motinėlės“ draugijos būtų sušelp- 
tas. Prašymą motyvavo tuo, kad labai užimtas ir negali dirbti pašalinio darbo. 
Paskaitoms universitete skiria 30 val. per savaitę, ruošia prūsų, lietuvių ir latvių 
lyginamąją gramatiką, dirba prie temos, kuri buvo skirta universitete aukso 
medaliui gauti (tokį medalį gavo 1908 m.), be to, dirba prie prof. K. Jauniaus 
„Kalbomokslio“"'?. 1906 m. rugsėjo 21 d. laiške konkrečiai prašo skirti 35 rb mė- 
nesio stipendiją. Šiame laiške nurodo savo išlaidas: kambarys 12 rb, pietūs 12 rb, 
pusryčiai ir vakarienė 6 rb, skalbimas 1 rb 50 kp., šviesa 1 rb 20 kp. K. Būga 
prašė, kad prieš pradėdama mokėti stipendiją „Motinėlė“ išmokėtų 100 rb, už 
kuriuos sumokėtų universitetui (49 rb) ir pasisiūdintų žieminį paltą bei batus!" 


109 K. S. Šaulio laiškas P. Būčiui, 1906-01-29, LCVA, f. 1674, ap. 1, b. 136, I. 14-15. 
"10 K. S. Šaulio laiškas P. Būčiui, 1906-09-25, ibid., f. 1674, ap. 1, b. 136, I. 16-17. 
U! P. Korzono laiškas P. Būčiui, 1906-02-28, ibid., £ 1674, ap. 1, b. 87, L. 1. 

"2 K. Būgos laiškas P. Būčiui, 1906-09-14, ibid., £ 1674, ap. 1, b. 136, I. 10-11. 

"3 K. Būgos laiškas P. Būčiui, 1906-09-21, ibid., £ 1674, ap. 1, b. 136, I. 12. 

K. S. Šaulys nurodo, kad nuo 1903 m., kai pradėjo veikti draugija, iki 1907 m. 
pradžios, kai buvo registruota, iš viso surinkta 1850 rb 85 kp'“. Kiek narių 
priklausė draugijai, nėra žinoma. Tačiau tarp draugijai aukojusių asmenų gali- 
ma paminėti kunigus: A. Dambrauską-Jakšrą, J. Mačiulį-Maironį, K. S. Šaulį, 
J. Tumą-Vaižgantą, P. Būčį, J. Totoraitį, V. Dvaranauską, Ignotą Baltrušį'“. Per 
tą laikotarpį, be jau minėtų K. Būgos, J. Herbačiausko ir M. Pečkauskaitės- 
Šatrijos Raganos, dar buvo sušelpti Paryžiaus dailės akademijos studentas 
Ignotas Šlapelis ir mokinys Bimba"'“, 

Iš K. S. Šaulio laiško P. Būčiui matyti, kad „Morinėlės“ draugijos įstatai buvo 
įteikti registruoti 1906 m. rugsėjo pradžioje!". Autobiografijoje K. S. Šaulys 
nurodė, kad jis suprojektavo „Motinėlės“ draugijos įstatus!“ Kitur jis rašo, 
kad įstatus paruošė. Apie tolimesnius žingsnius pars K. S. Šaulys pažymėjo: 
„Kun. Šauliui, ką tik persikėlusiam iš Panevėžio į Kauną mokytojauti kuni- 
gų seminarijoje, teko sekretoriauti redaguojant ketinamos steigti „Motinėlės“ 
draugijos įstatus, susirašinėjant su carinės valdžios įstaigomis, kol buvo išgautas 
būsimos draugijos įstatų patvirtinimas“!* Kauno gubernijos draugijų reika- 
lų įstaigoje „Motinėlės“ draugijos registracijos byla pradėta 1906 m. rugsė- 
jo 5 dieną. Šiai bylai atsirasti pradžią davė septynių Panevėžio miesto gyventojų 
1906 m. rugpjūčio 23 d. prašymas registruoti „Motinėlės“ draugiją. Prašymą 
pasirašė Panevėžio vikaras Povilas Korzonas, kunigai Henrikas Laumenskis ir 
Pranciškus Tiškevičius, Panevėžio mokytojų seminarijos lietuvių kalbos dėstyto- 
jas Jonas Jablonskis, dvarininkas Valerijonas Antanavičius, miestiečiai Juozapas 
Kazakevičius ir Jonas Balčikonis. Prašymo įteikėjai savo įgaliotiniu paskyrė 
kun. K. S. Šaulį'?. Pateiktas draugijos įstatų projektas netiko valdininkams ir jį 
grąžino pataisyti. 1906 m. spalio 11 d. K. S. Šaulys įteikė Kauno gubernatoriaus 
kanceliarijai pataisytus įstatus ir dar kartą paprašė juos registruoti. Pataisytus 
įstatus Kauno gubernijos draugijų reikalų įstaiga svarstė 1906 m. gruodžio 1 d. 
ir šią dieną buvo priimtas sprendimas registruoti „Motinėlės“ draugiją. Kauno 
gubernatorius Piotras Veriovkinas 1907 m. sausio 27 d. savo parašu patvirti- 
no draugijos įstatus. Pranešimas apie įstatų įregistravimą buvo išspausdintas 


U4 K. Šaulys, „Morinėlės“ draugijos pradžia, Vžlžis, 1907-11-07/20, Nr. 15, p. 4. 

"5 A. Karilius, „Motinėlės“ draugija Kaune, Kauno istorijos metraštis, Kaunas: Vytauto Didžiojo universiteto 
leidykla, 2006, t. 7, p. 87. 

US K. Šaulys, „Motinėlės“ draugijos pradžia, Viltis, 1907-11-07/20, Nr. 15, p. 4. 

U7 Faktą apie įstatų padavimą Kauno gubernatoriui patvirtino P. Korzonas 1906 m. rugsėjo 24 d. laiške 
P. Būčiui. Žr. LCVA, f. 1674, ap. 1, b. 87, L. 3. 

Uš Iš prelato K. S. Šaulio biografijos, LNM, RNp 6009, lapai nenumeruoti. Plg. P. Lapelis, Prelatas Kazimieras 
Šaulys, p. 45. 

U9 Z. Ivinskis, Prelatas Kazimieras Šaulys, p. 64. 

120 A. Karilius, „Morinėlės“ draugija Kaune, p. 88. 

1907 m. sausio 31 d. oficialiame Kauno gubernijos leidinyje Kauno gubernijos 
žinios. Lietuviškai „Motinėlės“ draugijos įstatai buvo išspausdinti 1907 m. kovo 
mėnesį. Pirmame įstatų paragrafe nurodomas draugijos tikslas: „Draugijos 
tikslas - suteikti materialines lėšas talentingiems lietuviams pasiekti aukštąjį 
specialųjį išsilavinimą“ Draugijos veikimo regionas - Kauno gubernija!?!. 

Po „Motinėlės“ draugijos įregistravimo prof. P. Būčys neužėmė jokių va- 
dovaujančių pareigų draugijos valdyboje, bet draugijos veikloje dalyvavo. Tai 
matyti iš K. S. Šaulio laiškų. 

1907 m. vasario 8 d. K. S. Šaulys laiške P. Būčiui informuoja, kad Kaune per 
„Saulės“ draugijos susirinkimą 1907 m. vasario 21 d. bus renkama „Motinėlės“ 
draugijos valdyba!??. 

Jau K. S. Šaulio laiške P. Būčiui minėta, kad „Motinėlės“ draugijos steigiama- 
sis susirinkimas įvyko 1907 m. vasario 21 d. Kaune. Susirinkime dalyvavo 34 at- 
stovai. Slaptu balsavimu buvo išrinkta draugijos vadovybė: trys valdybos nariai 
ir trys kandidatai. Valdybą sudarė pirmininkas kun. A. Dambrauskas-Jakštas, 
kasininkas kun. K. S. Šaulys ir sekretorius kun. Antanas Alekna. Kandidatai 
į valdybą kunigai - Juozapas Vailokaitis, Juozapas Bikinas ir Povilas Korzonas. 
Pirmojo pasaulinio karo metais draugijos veikla buvo nutrūkusi. Karo metu 
nieko nešelpė, apsiribojo aukų rinkimu. Draugijos veikla atnaujinta 1918 m. 
balandžio 29 d. vykusiame visuotiniame narių susirinkime. Per metus po suva- 
žiavimo iki 1919 m. gegužės mėnesio valdyba gavo 11 prašymų sušelpti. Per tą 
laiką buvo sušelpti 4 asmenys, kurie mokėsi Vakarų Europos universitetuose. 
1919 m. lapkričio 7 d. valdyba savo posėdyje nutarė prie „Motinėlės“ steigti 
specialų fondą draugijos remiamų asmenų daktaro disertacijoms spausdinti. 
1919 m. gegužės 4 d. vykusiame „Motinėlės“ draugijos suvažiavime buvo pavesta 
valdybai pataisyti draugijos įstatus. Naujai draugijos įstatai Kauno miesto ir 
apskrities viršininko perregistruoti 1920 m. gegužės 12 dieną. 

„Morinėlės“ draugijos valdybos nariu K. S. Šaulys išbuvo iki 1920 m. liepos 7 d. 
įvykusio draugijos suvažiavimo, kai vietoje jo į valdybą buvo išrinktas kun. Morkus 
Morkelis. K. S. Šaulys visai nepasitraukė iš „Motinėlės“ veiklos, nes jis buvo iš- 
rinktas valdybos kandidatu ir juo buvo iki 1932 m., t. y. „Motinėlės“ draugijos 
uždarymo. Taigi K. S. Šaulys su „Morinėlės“ draugija buvo susijęs visą jos aktyvios 
veiklos laikotarpį. Paskutinius keletą metų draugija gyvavo tik formaliai, net 
draugijos pirmininkas A. Dambrauskas-Jakštas nejautė, kad vadovauja draugijai!*. 

K. S. Šaulys rūpestingai tvarkė jam pavestą „Motinėlės“ draugijos iždą. 
Viename laiške P. Būčiui rašė: „Netrukęs prisiųsk man kvitanciją savąją, kad 


121 Ibid., p. 89. 
122 K. S. Šaulio laiškas P. Būčiui, 1907-02-08, LCVA, f. 1674, ap. 1, b. 136, L. 6. 
123 A. Karilius, „Motinėlės“ draugija Kaune, p. 91. 

gavęs 60 rb kaipo skolą, ir p. Būgos ant 35 rb už kovo mėnesį. Man vedant 
knygas reikia įtraukti po numeriais. Kontrolę susirinkimas pasirodė mokąs vesti 
biurokratiškai, o teisintis aš nelabai temėgstu“!** 

1907 m. lapkričio 10 d. laiške P. Būčiui prašo išmokėti 50 rb stipendiją 
J. Balčikoniui už du mėnesius, o 20 rb atiduoti K. Būgai kaip priedą prie uni- 
versitete gaunamos stipendijos. J. Balčikoniui paskirta 300 rb metinė stipendija, 
įskaitant ir vasaros mėnesius. Mėnesio stipendija — 25 rubliai. J. Balčikonis 
turėsiąs kas semestrą parašyti savo darbų ataskaitą ir įteikti profesoriams Jonui 
Mačiuliui (Maironiui) ir Jurgiui Matulevičiui (Matulaičiui) arba, jeigu jie sutiks, 
kuriam nors vienam!“, 

Prašo, kad P. Būčys ir toliau dalytų „Motinėlės“ draugijos stipendiatams sti- 
pendijas, nes taip geriau“, 

1910 m. rugsėjo 21 d. laiške P. Būčiui nurodo, kad siunčia 70 rb J. Balčikonio sti- 
pendijai už du mėnesius'*". Tame pačiame laiške praneša, kad kunigas Strimavičius 
„Motinėlės“ draugijai surinko daugiau nei pusketvirto šimto rublių!?*, 

Pagal įstatus „Motinėlės“ draugijos nariais galėjo būti neribotas skaičius pil- 
namečių abiejų lyčių katalikų tikėjimo asmenų. Draugijos nariai skirstomi į tris 
kategorijas: garbės, tikruosius ir talkininkus. Pagal įstatus garbės nariais tampa 
tie asmenys, kurie paaukoja nemažas pinigines aukas, arba tie, kurie savo darbu 
draugijai atnešė žymią naudą. Tikraisiais nariais buvo asmenys, kurie kasmet 
mokėjo 10 rb metinį mokestį arba iš karto sumokėjo ne mažiau nei 100 rublių. 
Nariai talkininkai arba kandidatai į tikruosius narius buvo tie, kurie mokėjo 
mažesnį nei 10 rb nario mokestį, bet ne mažesnį nei 1 rublis!??, 

Kaip jau minėta, steigiamajame „Motinėlės“ draugijos suvažiavime daly- 
vavo 34 nariai. Tarp pirmųjų draugijos narių buvo vyskupas G. E. Cirtautas. 
1909 m. draugijoje buvo 94 tikrieji nariai, 13 kandidatų į tikruosius narius ir 
28 aukotojai (iš viso 135). 1911 m. buvo 95 tikrieji nariai, 32 kandidatai į ti- 
kruosius narius (iš viso 127). 1913 m. buvo 100 tikrųjų narių, 48 kandidatai 
į tikruosius narius (išviso 148). Draugijos nariais daugiausia buvo kunigai. Nors 
įstatuose pažymėta, kad draugijos veikimo teritorija — Kauno gubernija, bet 
jai priklausė taip pat Seinų ir Vilniaus vyskupijų kunigai bei lietuviai kunigai 
iš kitų vyskupijų. Be jau minėtų „Motinėlės“ draugijos narių, galima paminėti 
kunigus: Pijų Andziulį, Jurgį Baltrušį, Pranciškų Būčį (Gelgaudiškio klebonas), 
Antaną Civinską, Blažiejų Čėsnį, Marą Dabrilą, Vincentą Dargį, Vladislovą 


124 K. S. Šaulio laiškas P. Būčiui, 1907-04-10, ibid., £. 1674, ap. 1, b. 136, I. 4. 
25 K. S. Šaulio laiškas P. Būčiui, 1907-11-10, ibid., £ 1674, ap. 1, b. 136, L. 3. 
126 K. S. Šaulio laiškas P. Būčiui, 1910-09-11, ibid., f. 1674, ap. 1, b. 136, L. 2. 
127 K. S. Šaulio laiškas P. Būčiui, 1910-09-21, ibid., £ 1674, ap. 1, b. 136, L. 1. 
28 Ibid. 

29 Ibid., p. 92. 

Draugelį, Vincentą Dvaranauską, Aleksandrą Grigaitį, Adomą Grinevičių, 
Juozapą Katilių, Pranciškų Karevičių, Juozapą Kuktą, Vincentą Kulikauską, 
Joną Kurą, Adomą Lastauską, Feliksą Martišių, Jurgį Matulaitį, Joną Naujoką, 
Kazimierą Prapuolenį, Saliamoną Oleką, Joną Senkų, Juozapą Skvirecką, 
Juozapą Stakauską, Juozapą Stankevičių, Antaną Staniulį, Justiną Staugaitį, 
Kazimierą Šlapkauską, Joną Totoraitį, Juozapą Vaitkevičių, Joną Valaitį. Iš tu- 
rimų duomenų apie „Motinėlės“ draugijos narius galima susidaryti vaizdą, kad 
apie pusė tikrųjų draugijos narių buvo Seinų vyskupijos kunigai!“ 

„Motinėlės“ draugijos kaip šalpos organizacijos veiklos mastai priklausė nuo 
surinktų lėšų kiekio. Didžiąją draugijos pajamų dalį sudarė metinis 10 rb mokestis 
(įvedus litus - 10 Lt), kuris nuo 1925 m. pradžios padidintas tik 15 litų. Be nario 
mokesčio, į draugijos kasą plaukdavo įvairių asmenų aukos. Draugijai aukodavo ir 
paprasti kaimo žmonės, kurių aukos nesiekdavo ir vieno rublio. Buvo ir išskirtinių 
atvejų. Ūkininkas Povilas Vidugiris 1914 ir 1915 m. „Motinėlės“ draugijai pasky- 
rė 1600 rb, o vėlesniais metais dar 1400 rb. Išsiskyrė ir Višakio Rūdos klebonas 
Feliksas Martišius, kuris už savo užaugintus ir parduotus vaismedžių sodinukus 
gautus pinigus skyrė „Motinėlės“ draugijai, kurių susidarė per tūkstantį rublių. 
Šie abu aukotojai buvo pakelti į draugijos garbės narius. Taip pat buvo ir daugiau 
kunigų, kurie, be sumokėto metinio mokesčio, įvairiomis progomis skirdavo 
draugijai kelias dešimtines ar net šimtinę rublių. Taip pat pinigai buvo renkami 
organizuotai parapijose, draugijų skyriuose, mokyklose, redakcijose. „Motinėlės“ 
kasa pasipildydavo ir testamentų užrašymais, pvz., po vyskupo G. E Cirtauto 
mirties per du kartus gauta 1000 rublių, po kun. Antano Civinsko mirties per- 
duota 50 rublių, buvo ir daugiau tokių atvejų. Per „Motinėlės“ draugiją pinigai 
būdavo skiriami atskiriems asmenims. Prof. P. Būčys 1909 m. draugijai perdavė 
iš Sudargo klebono Juozapo Dailidės gautus 300 rb, kurie turėjo būti išmokė- 
ti artimam giminaičiui, pasirinkusiam mokslą kunigų seminarijoje. 1913 m. 
į Seinų kunigų seminariją įstojo kun. J. Dailidės sesers sūnus Juozapas Jasiukaitis, 
kuriam ir buvo mokama stipendija iš 300 rb sumos. Sankt Peterburgo universi- 
teto studentas matematikas Jeronimas Vyšniauskas buvo šelpiamas iš Kanadoje 
gyvenančio kun. Juozapo Vyšniausko skirtų pinigų. Draugijos kasa pildydavosi 
ir iš buvusių stipendininkų grąžinamų pinigų"*!. 

Kokios buvo „Motinėlės“ draugijos pajamos? Draugijos registravimo metu 
1907 m. buvo 270 rb 23 kp, 1909 m. - 2023 rb 59 kp, 1913 m. - 2561 rb 15 kp, 
1914 m. - 4032 rb 19 kp, 1918 m. - 3377 mrk. ir 1278 rb, 1920 m. - 20517 
auksinų, 1924 m. - 751 Lt'*?, 


130 Ibid., p. 93. 
131 Ibid., p. 94-95. 
132 Ibid., p. 101. 

Draugijos gautos pajamos buvo išdalijamos besimokančiai jaunuomenei. Tie 
išmokėjimai buvo trijų rūšių: stipendija, nustatyto dydžio pašalpa ir vienkar- 
tiniai išmokėjimai. Asmenų prašymus svarstydavo ir sprendimą skirti vienokią 
ar kitokią paramą priimdavo draugijos valdyba. Sprendimas neskirti pinigų 
dažniausiai motyvuojamas pinigų trūkumu prašymui patenkinti. Remiami 
buvo tiek Rusijoje, tiek Vakarų Europoje besimokantys jaunuoliai. Nustatyta, 
kad nuo 1903 m. iki 1924 m. pabaigos buvo paremti 84 asmenys. Išmokėtos 
sumos atskiriems asmenims nevienodos. Daugiausia buvo paremtas Sankt 
Peterburgo universiteto studentas kalbininkas Juozas Balčikonis. Jam buvo 
išmokėti 1045 rb. Nemažomis sumomis buvo paremti Maskvos universiteto 
Teisės fakulteto studentas Kazimieras Bizauskas - 750 rb, Maskvos universiteto 
Medicinos fakulteto studentas Eliziejus Draugelis - 600 rb, Sankt Peterburgo 
universiteto studentas Kazimieras Būga - 530 rb, Maskvos komercijos instituto 
studentas Pijus Grajauskas - 500 rb. Be paminėtų studentų, vienokią ar kitokią 
išmoką gavo Jonas Bendorius, Leonas Bistras, Vincentas Borisevičius, Jonas 
Čiurlionis, Antanas Dailidė, Pranciškus Dovydaitis, Marija Endziulytė, Petras 
Gerulis, Mykolas Krupavičius, Juozapas Leimonas, Liudas Noreika, Vincentas 
Pečkauskas, Antanas Steponaitis, Aleksandras Stulginskis, Ignotas Šlapelis, 
Eduardas Turauskas, Adomas Varnas, Juozapas Zikaras“*. 

„Saulės“ draugija. Literatūroje nurodoma, kad K. S. Šaulys buvo „Saulės“ 
švietimo draugijos pirmasis iždininkas“. Sušvelnėjus cariniam režimui, imta 
rūpintis lietuvių švietimo ir kultūriniais reikalais. Tam tikslui atskirose guber- 
nijose buvo kuriamos švietimo draugijos. Pirmoji tokio pobūdžio katalikiška 
„Žiburio“ draugija įkurta Marijampolėje, t. y. Suvalkų gubernijoje. Po to greitai 
atsirado „Saulės“ draugija Kauno gubernijoje. Po kelerių metų įkurta „Ryto“ 
draugija Vilniaus gubernijoje. 

1906 m. birželio 12 d. kunigai Konstantinas Olšauskas, Povilas Januševičius 
ir Henrikas Laumianskis bei pasauliečiai Jonas Garelevičius, Tomas Žilinskas, 
Kajetonas Cemnolonskis ir Rokas Šliūpas padavė prašymą dėl Lietuvių ap- 
švietimo draugijos „Saulės“ įregistravimo. 1906 m. liepos 25 d. draugija buvo 
įregistruota!“ Įregistravus įstatus, netrukus atsirado nesutarimų su bažnytine 
vyresnybe ir ypač vyskupu M. L. Paliulioniu. Draugijos nekatalikiškai krypčiai 
nepritarė ir daugelis Žemaičių vyskupijos kunigų. Tas nekatalikiškas draugijos 
pobūdis atsispindėjo įstatų pirmame ir antrame paragrafuose. Pirmajame iš jų 


133 Ibid., p. 97—100. 

64 J. Sk., Kazimieras Šaulys, Lietuvių enciklopedija, Bostonas: Lietuvių enciklopedijos leidykla, t. 29, p. 374; 
Z. Ivinskis, Prelatas Kazimieras Šaulys, p. 64; P. Lapelis, Prelatas Kazimieras Šaulys, p. 45. 

155 A. Gaidys, Lietuvių katalikų draugijų bruožai 1905-1907 m., Lietuvių atgimimo istorijos studijos, t. 7: 
Atgimimas ir Katalikų Bažnyčia, Vilnius: „Katalikų pasaulio“ leidykla, 1994, p. 276. 

skelbiama, kad „draugijos tikslas — platinti apšvietimą tarp lietuvių Kauno gu- 
bernijoje“. Antrajame, kur kalbama apie narystę, sakoma „draugijos sąnariai gali 
būti pilnų metų be skirtumo lyties ir tikėjimo“'*. Draugijos steigėjai nusileido 
ir 1906 m. lapkričio 22 d. „Saulės“ narių ypatingajame susirinkime bei 1907 m. 
vasario 27 d. visuotiniame susirinkime pakeitė pirmųjų dviejų paragrafų for- 
muluotes. Dabar pirmajame paragrafe buvo nurodoma: „Draugijos tikslas yra 
platinti tautinį apšvietimą tarp lietuvių Kauno gubernijos pagal mokslą Rymo 
katalikų tikėjimo“ Antrasis paragrafas nurodė, kad draugijos nariais gali būti 
pilnamečiai abiejų lyčių asmenys katalikai". 

Dėl draugijų karalikiškumo K. S. Šaulys išsakė savo nuomonę. Viename laiške 
rašo: „Pas mus dabar pradeda apsireikšti autoritarizmo ženklai. Prie kiekvienos 
tveriamos draugijos vardo reikalaujama, kad būtų prikergras žodis „katalikiška“, 
nors būtų aiškiai statute pažymėta ir draugijos sąnariu tegalėsiant būti tik kata- 
likas, ir veikimo tikslas ir pakraipa būsianti katalikiška. Taip reikalaujama, kad 
prie draugijos „Saulė“ pridėtas žodis katalikų: „Lietuvių katalikų apšvietimo 
draugija“. Sako, būk toks bažnyčios įstatymas ir mokslas“? Taip ir buvo pada- 
ryta. „Saulės“ draugijos visas pavadinimas skambėjo „Katalikiško apšvietimo 
draugija „Saulė“. 

1907 m. „Saulės“ draugijai priklausė 229 nariai, tarp jų du vyskupai M. L. Pa- 
liulionis ir G. E. Cirtautas, 187 kunigai ir 40 narių šelpėjų. 1907 m. įsteigti 32 sky- 
riai, 1908 m. iš viso buvo 50 skyrių, 1910 m. - 72 skyriai, 1912 m. - 68 skyriai, 
1913 m. - 63 skyriai!*. „Saulės“ draugijos vienas svarbiausių veiklos barų buvo 
lietuviškų pradžios mokyklų steigimas. 1907 m. įsteigtos 25 pradžios mokyklos. 
1907-1914 m. „Saulės“ draugija įsteigė apie 62 pradžios mokyklas ir kursus 
suaugusiesiems"*". 

K. S. Šaulys buvo dar vienos draugijos kasininkas — tai Žemaičių vyskupijos 
kunigų susišelpimo draugijos!*!. 


156 Ibid. 
37 Ibid., p. 278. 

38 K. S. Šaulio laiškas P. Būčiui, 1906-11-20, LCVA, £. 1674, ap. 1, b. 136, I. 7. 

59 V. Pukienė, Lietuvių švietimo draugijos XX amžiaus pradžioje (1906-1915 metais), Vilnius: A. Varno 
personalinė įmonė, 1994, p. 30. 

40 Ibid., p. 40-41. 

4! Z. Ivinskis, Prelatas Kazimieras Šaulys, p. 64. 

Krikščioniškosios demokratijos baruose 


K. S. Šaulio politinis veikimas prasidėjo dalyvaujant Didžiajame Vilniaus 
seime, kuris vyko 1905 m. gruodžio 4-5 dienomis. Pats K. S. Šaulys nurodo, 
kad jis Seime dalyvavo kaip krikščionių demokratų grupės atstovas. Dėl to šiek 
tiek pažvelkime į krikščionių demokratų pastangas organizuotis. 

Pirmoji Lietuvių krikščionių demokratų partijos programa 1907 m. paskelb- 
ta Draugijoje“*. Tačiau istoriografijoje yra įvairių nuomonių, kada ši progra- 
ma buvo parengta. Šį klausimą svarstęs M. Krupavičius nurodė 1904 m.!“, 
Jam pritarė vėlesni išeivijoje rašę autoriai'“*. Lietuvoje rašę autoriai nurodė 
1905 m.'“. K. S. Šaulys savo atsiminimuose nurodė, kad krikščionys demokra- 
tai Didžiajame Vilniaus seime dalyvavo su savo programa (bene pagaminta 44 
boc). Anot K. Šaulio, programoje išdėstyti socialinių, kultūrinių ir ekonominių 
reformų reikalavimai“. Specialiai programos parašymo datą tyrinėjusio Arvydo 
Gaidžio nuomone, Krikščionių demokratų partijos programa buvo parašyta 
1905 m. ir tobulinama 1906 m.'“. Tačiau išsamiausiai šį kausimą tyrė Regina 
Laukaitytė'“*. Jos pateiktais argumentais ir pasinaudosime. Pirmąją užuominą 
apie katalikiškos partijos steigimą pateikė Rietavo parapijos vikaras J. Bikinas 
1905 m. sausio 31 d. laiške kun. A. Dambrauskui-Jakštui. Kun. J. Bikinas 
1905 m. gegužės 6 d. laiške kun. P. Būčiui jau konkrečiai siūlė Lietuvoje kurti 


42 Lietuvių krikščionių demokratų susivienijimo programos projektas, Draugija, 1907, Nr. 1, p. 68-80. 
43 M. Krupavičius, Krikščioniškoji demokratija Lietuvoje, Tėvyzės sargas, 1954, Nr. 1, p. 10. 

44 A. J. Kasulaitis, Lithuanian Christian Democracy, Chicago: Draugas, 1976, p. 46; A. Gražiūnas, Krikščio- 
niškoji demokrarija Lietuvoje, Tėvynės sargas, 1988, Nr. 1, p. 5; tas pat, Krikščioniškoji demokratija Lietuvoje. 
Lietuvos krikščionių demokratų partijos istorijos bruožai, Vilnius: Tėvynės sargas, 1994, p. 20. 

45 A. Gaigalaitė, Klerikalizmas Lietuvoje 1917-1940, Vilnius: Mintis, 1970, p. 26; E. Vidmantas, Katalikų 
Bažnyčia ir nacionalinis klausimas Lietuvoje XIX a. antrojoje pusėje - XX a. pradžioje, Vilnius: Mokslas, 1987, 
p. 94. 

46 K. Šaulys, Iš atsiminimų apie krikščioniškąją demokrariją Lietuvoje, Tėvynės sargas, 1948, Nr. 4, p. 260. 
47 A. Gaidys, Lietuvių krikščionių demokratų partijos kūrimosi aplinkybės (1905-1907 metai), Lietuvių 
atgimimo istorijos studijos, t. 3: Lietuvos valstybės idėja (XIX a.-XX a. pradžia), Vilnius: Žaltvykslė, 1991, 
p. 139-172. 

48 R. Laukaitytė, Pirmoji Lietuvos krikščionių demokratų partijos programa, Lituanistica, 1993, Nr. 2, 
p. 14-27. 

„katalikiškai demokratiškąją“ partiją, kurios vadovu 44 extra nors ir kun. Juozas 
"Tumas, „generališkas štabas“ būtų Sankt Peterburgo dvasinėje akademijoje, o 
partijos organu galėtų tapti Sankt Peterburge leidžiamas Lietuvių laikraštis. Šie 
kun. J. Bikino pasiūlymai buvo ne jo vieno, bet Rietavo dekanato kunigų var- 
du'*. 1905 m. vasarą kunigai jau buvo parengę lietuvių krikščionių demokratų 
partijos programos apmatus. Tai matyti iš kun. J. Bikino 1905 m. rugpjūčio 
23 d. laiško kun. J. Tumui, kuriame jis rašė, kad siunčia „Lietuvos katalikiškos 
demokratijos“ programą. Jis ragino ją palyginti su kitais panašiais dokumentais 
ir parengti tokį variantą, kurį būtų galima išsiuntinėti Vilniaus, Žemaičių ir 
Seinų vyskupijų kunigams. Laiške taip pat siūloma A. Dambrauskui-Jakštui ir 
kitiems Sankt Peterburgo dvasinės akademijos dėstytojams parengti Lietuvos 
krikščionių demokratų partijos programos santrauką žmonėms. Kun. J. Bikino 
laiške išdėstyti klausimai, į kuriuos turėjo būti suformuluotas katalikiškas po- 
žiūris: „apie lietuviškas mokyklas, galimybes dirbti Lietuvoje, draugijų laisvę, 
žemės valdymą, požiūrį į darbininkų judėjimą, streikus ir kt““*, 

1905 m. lietuviai kunigai siuntinėjo vieni kitiems Lietuvių krikščionių demo- 
kratų partijos programos projektus, bet galutinio varianto neturėjo. Programos 
klausimas visu aštrumu iškilo paskelbus idėją sušaukti Didįjį Vilniaus seimą. 
Kunigai matė didelį skirtumą tarp savosios srovės ir kitų politinių jėgų pozicijų 
svarbiausiais klausimais, taip pat Seime siekė veikti vieningai ir turėti įtakos nu- 
tarimams. Artėjantis seimas Vilniuje paspartino dvasininkų organizacinę veiklą. 
Įvyko bendras Seinų ir Žemaičių vyskupijos kunigų susirinkimas ir buvo pla- 
nuojamas Vilniaus vyskupijos lietuvių kunigų susirinkimas"!. Didžiojo Vilniaus 
seimo tyrinėtojas Egidijus Motieka rašo: „Plintąs krašte tautinis-politinis sąjūdis 
vertė ir konfesinę inteligentiją keisti savo taktiką. Siekimas išlaikyti savo įtaką 
Lietuvos visuomenei nulėmė tai, jog, be įprastinių masinės sąmonės valdy- 
mo priemonių ir įvairių kultūrinės veiklos formų, pradedamos kurti politinės 
struktūros. Tiksliau pasakius, Katalikų bažnyčios visuomeninė srovė jau privalo 
politiškai afišuotis, nes tik šitaip buvo galima paritetiniais pagrindais su kitomis 
politinėmis jėgomis dalyvauti akcijoje, turėjusioje susumuoti lietuvių tautinio 
judėjimo rezultatus ir suformuluoti naujus uždavinius: "* 

Kun. Juozas Tumas-Vaižgantas ėmėsi organizuoti kunigus į rengiamąjį Didįjį 
Vilniaus seimą. Jis apsilankė Kaune, Vilniuje, Seinuose ir Sankt Peterburgo 
dvasinėje akademijoje. Akademijoje buvo sušauktas posėdis, kuriame tarp 
kitų klausimų svarstyta ir programa. Iš Sankt Peterburgo J. Tumas-Vaižgantas 


43 Ibid., p. 16. 
50 Ibid. 

151 A. Gaidys, Lietuvių krikščionių demokratų partijos kūrimosi aplinkybės (1905-1907 metai), p. 146-147. 
52 E. Motieka, Didysis Vilniaus seimas, Lietuvių atgimimo istorijos studijos, t. 11, Vilnius: Saulabrolis, 1996, p. 113. 


Muziejaus archyvas 


31 


į Vilniaus Seimą atvažiavo su kun. P. Būčiu ir jam užleido savo vietą Seimo pre- 
zidiume. Krikščionių demokratų srovės vardu Seime kalbėjo kunigai J. Tumas- 
Vaižgantas ir P. Būčys. Socialdemokratams pasisakant už ginkluotą kovą prieš 
caro valdžią, dvasininkai taip pat pasisakė už revoliuciją, bet nekruviną. Jie 
ragino kovoti streikais, rusiškų mokyklų ir valdininkų boikotu. Taip pat pa- 
sisakė už Lietuvos autonomiją etnografinėse ribose. Krikščionys demokratai 
turėjo įtakos ir Seimo nutarimų formuluotėms. Tačiau dauguma kunigų Seimo 
nutarimus priėmė rezervuotai"?*. 

Anot R. Laukaitytės, dvasininkų opozicija Seime kitoms politinėms jėgoms 
paskatino juos prabilti savos srovės vardu, suformuluoti savo požiūrį į svarbiau- 
sius politinius klausimus. Visa tai vedė prie partinės organizacijos kūrimo"*, Isto- 
riografijoje nušviesti bandymai po Didžiojo Vilniaus seimo įkurti partiją ar net 
jau kalbama apie partijos įkūrimą. 1905 m. gruodžio 6 d. dalyvavę seime lietuviai 
kunigai susirinko Šv. Mikalojaus bažnyčios salėje. Ten įvyko steigiamasis Lietuvių 
krikščionių demokratų partijos susirinkimas. Spaudoje buvo pranešta, kad kunigai 
įkūrė Lietuvių krikščionių demokratų partiją. Buvo išrinktas partijos Centro komi- 
tetas: Vladas Mironas (Vilniaus vyskupija), Juozas Tumas-Vaižgantas (Žemaičių 
vyskupija), Jonas Totoraitis ir Antanas Civinskas (Seinų vyskupija). Centro ko- 
miteto nariai, išskyrus V. Mironą, turėjo būti Lietuvių krikščionių demokratų 
partijos laikraščių redaktoriai. Vienas laikraštis Žiburys turėjo būti skirtas kaimo 
žmonėms, o kitas - inteligentijai'“. Iš kai kurių užuominų korespondencijoje maty- 
ti, kad kun. K. S. Šaulys prisidėjo prie lėšų rinkimo Žiburio leidimui"5*. Savo laiške 
K. S. Šaulys pasamprotavo ir apie bendro laikraščio leidimą: „Mano nuomone, būtų 
galima Šaltinį ir Žiburį suvienyti; apie jį tuomet susispiestų būrys protiškųjų pajiegų 
ir medžiagiškųjų ir būtų galima leisti dvilinkas laikraštis; dėl inteligentų ir prastų 
žmonių“"" Tuo laiku K. S. Šauliui apskritai rūpėjo katalikiškų laikraščių leidyba. 
Tai matyti išjo laiško A. Dambrauskui. Valdžiai neleidžiant Žemaičių vyskupijoje 
kunigams leisti laikraštį, kun. K. S. Šaulys samprotavo: „Todėl pas mus kilo užmany- 
mas nusipirkti Lietuvių laikraštį“, įgijus jį nuo p. Smilgos, jei jis iš tiesų ketina savo 
laikraštį parduoti, kad ir už brangesnius pinigus. Visų paslapčių jam neaiškinant, 
prie pardavos galima jį paraginti ir tuo, kad kunigams atsitraukus jo organas bus 
boikotuojamas, nors čia nebus jokios gudrybės, nes, kaip girdėt, L. Laikraštis ir be 


53 R. Laukaitytė, Bandymai įkurti Lietuvos krikščionių demokratų partiją 1905-1906 metais, Lituanistica, 
1992, Nr. 2, p. 33-34. 

54 Ibid., p. 34. 

55 Ibid., p. 35. 

56 K. S. Šaulio laiškas A. Dambrauskui, 1905-11-05, VUB RS, £ 1-D318, laiškas 8; K. S. Šaulio laiškas 
A. Dambrauskui, [1906], ibid., £ 1-D318, laiškas 10. 

57 K. S. Šaulio laiškas A. Dambrauskui, [1906], ibid., £ 1-D318, laiškas 10. 

58 Ėjęs 1904 m. gruodžio 1 d. - 1906 m. sausio 19 d. Sankt Peterburge. 

agitacijos nuo naujų metų žadąs nustoti daugumą prenumeratorių. Tam dalykui 
ant vietos ištirti mes siunčiame kunigą Tumą į Petrapilę, galėsite visus reikalus 
aptarti ir permanius nuspręsti, kas bus geistina ir naudinga. Jam kelionei pinigų 
žadu duoti iš savo kasos. Gal vyskupas prie to reikalo prisidėtų ir būtų galima įgyti 
dvasiškųjų reikalų organą“! Reikia pažymėti faktą, kad K. S. Šaulys į lėšų rinkimą 
spaudai dar buvo įsitraukęs iki lietuviškos spaudos draudimo panaikinimo ir jas 
rinko spaudos draudimą panaikinus. Jis rašo: „Pinigai plūste plūsta, bet yra viena 
painija, kuri man neduoda nurimti ir vienkart gaišina darbą, t. y. abejonė, ar yra 
galutinai spauda daleista“'“. Kitame laiške informuoja: „Ryt ar poryt aš siuntinu 
ant Tamstos vardo pusantro tūkstančio surinktųjų skatikų ir vienkart pranešu 
Andr[iejui] Dublinskui], kad žinotų, jog prižadėtoji pašalpa yra sudėta:!“! Kaip 
matyti, kun. K. S. Šauliui buvo patikimi finansiniai reikalai, vėliau ir draugijų 
veikloje jis rūpinsis piniginiais dalykais. 

1905 m. gruodžio 6 d. susirinkime apie krikščionių demokratų progra- 
mos svarstymą niekur neužsimenama. Todėl galime tvirtinti, kad Didžiajame 
Vilniaus seime dar nebuvo parengtas toks programos variantas, kurį būtų galima 
svarstyti ir duoti vyskupams patvirtinti'“. Matyt, gruodžio 6 d. susirinkime 
buvo pavesta P. Būčiui paruošti galutinį programos projektą ir duoti jį patvir- 
tinti. P. Būčys turėjo dirbti kartu su kitais Sankt Peterburgo Romos katalikų 
dvasinės akademijos profesoriais lietuviais. Profesoriams pavestas darbas buvo 
greitai atliktas. Jau 1906 m. sausio pradžioje programos projektas buvo ke- 
tinamas spausdinti Lietuvių laikraštyje, bet, nespėjus išspausdinti, laikraštis 
nustojo ėjęs. Sausio pradžioje P. Būčys programos projektą padavė aprobuoti 
Lietuvos vyskupams. Sausio pabaigoje jis šiuo klausimu lankėsi Seinuose, Kaune 
ir Vilniuje. Atsiminimuose apie kelionę rašė: „Vyskupas Roppas patarė lietu- 
viams dėtis prie jo sukurtosios Katalikų konstitucionalistų partijos, o mūsų 
sustatytąją nei pagyrė, nei papeikė. Tą projektą nuvežiau į Kauną, kur gavau 
pilną pritarimą. Nuvežiau į Seinus vyskupijos valdytojui prelatui Antanavičiui, 
kuris pritarė, bet atsisakė viešai pareikšti savo pritarimą“! Dėl įvairių prie- 
žasčių partija su savo partinėmis struktūromis taip ir nebuvo įkurta. Tačiau 
krikščioniškos demokratijos idėjos ir krikščionių demokratų vardas išliko ir 
buvo vartojamas. Krikščioniškos demokratijos veikla pasireiškė katalikiškų 
organizacijų kūrimu, spaudos leidimu, rinkimais į Valstybės Dūmą. A. Gaidys 
į klausimą, ar 1905-1907 m. ir vėlesniais metais veikė Lietuvių krikščionių 


59 K. S. Šaulio laiškas A. Dambrauskui, 1905-08-25, ibid., f 1-D318, laiškas 7. 

160 K. S. Šaulio laiškas A. Dambrauskui, 1904-04-25, ibid., £. 1-D318, laiškas 1. 

161 K. S. Šaulio laiškas A. Dambrauskui, 1904-05-26, ibid., f. 1-D318, laiškas 3. 

R. Laukaitytė, Pirmoji Lietuvos krikščionių demokratų partijos programa, p. 17-18. 

P. P. Būčys, Šį tą prisimenant iš Didžiojo Vilniaus Seimo, Tėvynės sargas, 1948, Nr. 4, p. 257. 

demokratų partija, suformulavo tokius teiginius: „Tie katalikų veikėjai, kurie 
kūrė partiją, ir liko neformaliais krikščioniškosios demokratinės srovės lyderiais, 
palaikančiais glaudžius tarpusavio kontaktus. Krikščionys demokratai aiškiai 
išreiškė konkrečios gyventojų grupės - lietuvių katalikų - interesus. Katalikiškų 
organizacijų veikla plėtėsi, apimdama tolydžio vis naujas sferas. Šis darbas buvo 
gerai koordinuojamas tų pačių neformalių krikščioniškosios demokratijos lyde- 
rių, aiškiai atsiribojant nuo kitų organizacijų ideologiniu ir tautiniu požiūriu. 
Neturėdami savų partinių struktūrų, krikščionys demokratai galėjo pasinaudoti 
bažnytine organizacija (ypač Žemaičių ir Seinų vyskupijose). Kaip atskira partija 
jie veikė ir rinkimuose į Valstybės Dūmą. Nors ir nepatvirtinta, partijos progra- 
ma nepranyko be pėdsakų. Krikščionys demokratai užėmė savo vietą tarp kitų 
lietuvių politinių jėgų — socialdemokratų, demokratų viltininkų (tautininkų 
partijos užuomazga). Galima teigti, kad LKDP savitai, prisitaikydama prie 
to meto politinių aplinkybių, veikė ir po 1905-1907 metų“!“* R. Laukaitytės 
nuomone, Lietuvių krikščionių demokratų partija iki 1917 m. nebuvo įkurta!“, 
Kad 1905-1907 m. nebuvo įkurta partija, savo tyrinėjimuose teigia ir Artūras 
Svarauskas. Anot jo, terminas „krikščionys demokratai“ iki 1917 m. reiškė 
ne konkrečią organizaciją, o „tautiškai susipratusius dvasininkus ir lietuviškų 
katalikiškų draugijų tinklą“!“. Nepartinės krikščioniškos demokratijos veiklos 
baruose dalyvavo ir K. S. Šaulys. Tai patvirtina jo angažavimasis draugijų darbe. 

Prelatą K. Šaulį galima laikyti vienu iš pirmųjų lietuviškos krikščioniškos 
demokratijos propaguotojų. Jis 1906 m. išspausdino knygelę Krikščioniškoji de- 
mokratija““, 1907 m. Draugijoje paskelbė straipsnį „Demokratija ir krikščionys 
demokratai. Enciklikų prasmėje“'“. Vertindama K. S. Šaulio pažiūras, Erstida 
Gerbenytė jį priskiria prie nuosaikiųjų krikščionių demokratų!'*“. Pažiūrėkime, 
kokias idėjas K. S. Šaulys propagavo paminėtuose tekstuose. 

Draugijoje paskelbto straipsnio pradžioje K. S. Šaulys teigia: „Kristaus 
mokslas iš pat savo apreiškimo pradžios ir per visus amžius skelbė gyvą reikalą 
išdailinti tas šerpetas išlyginti visuomenės ruplius“ Naujaisiais laikais popie- 
žius Leonas XIII savo enciklikose „įsako krikščionims rūpintis palengvinti 
darbo žmonių būvį ne vien tik meilės darbais, bet pirmučiausiai reikalauja 


164 A. Gaidys, Lietuvių krikščionių demokratų partijos kūrimosi aplinkybės (1905-1907 metai), p. 162. 
165 R. Laukaitytė, Bandymai įkurti Lietuvos krikščionių demokratų partiją 1905-1906 metais, p. 39 

166 A. Svarauskas, Krikščioniškoji demokratija nepriklausomoje Lietuvoje (1918-1940). Politinė galia ir jos 
ribos, Vilnius: Lietuvos istorijos instituto leidykla, p. 64. 

167 [K. Šaulys], Krikščioniškoji demokratija, Kaunas: [s.n.], 1906, 16 p. 

165 K. Šaulys, Demokratija ir krikščionys demokratai. Enciklikų prasmėje, Draugija, 1907, Nr. 1, p. 34-39; 
Nr. 2, p. 134-142; Nr. 3, p. 248-256. 

169 E. Gerbenytė, Katalikiškasis modernizmas Lietuvoje (socialinis-ekonominis aspektas), daktaro disertacija 
(mašinraštis), Vilnius, 1993, LNB RKRS, £ 132-264, I. 48. 

radikalinės permainos pačių visuomenės santykių, išdildymo neteisybių ir ydų 
dabartinio ekonomiškojo gyvenimo, 0 įvedimo teisingų, krikščioniškų santykių 
tarpi galingo ir silpno, tarp darbdavių ir samdininko““". Daugelyje šalių pagal 
enciklikas visuomenė ėmėsi veiksmų, kurie vienur buvo vadinami krikščionišku 
socializmu, kitur krikščioniškuoju žmonių veiksmu, dar kitur krikščioniškąja de- 
mokratija. Pastarasis pavadinimas, kitiems nunykus, įsitvirtino. Savo straipsnyje 
K. S. Šaulys užsibrėžė supažindinti su krikščioniškos demokratijos pradžia, jos 
programa, veikimu ir likimu įvairiose šalyse. Kalbėdamas apie tų naujų idėjų 
veikimą K. S. Šaulys pabrėžė: „Dievas nori, kad visos tos gražios aspiracijos 
vyktų normalinės evoliucijos ramybėje. Prievarta, riaušės iki šiol dar niekam 
geru neišėjo: jos išraustė daugybę gerų diegų, išblaškė ir išdildė daugybę puikių 
mėginimų“""! Kaip matyti, straipsnio autorius pasisako ne už revoliucinį visuo- 
menės problemų sprendimą, kokį propagavo socialistai. Apibūdinant socializmą 
teigiama: „Socializmas yra toli nuo tikrosios demokratijos atsilikęs. Socializmas 
yra valstijos visagalybės logiškas išplėtimas. Socializmui gavus viršų ir įgijus 
valdžią, atskiros ypatos, individai da labiau kaip absoliutizme būtų apsiurbiami 
valstijos, kuri, statydama save į individų vietą visose jo praktiškojo gyvenimo 
smulkmenose, sykiu paveržia nuo žmogaus jo iniciatyvą ir atsakomybę"? Kaip 
tolimas nuo krikščioniškosios demokratijos įvardija ir liberalizmo idėjas, aptaria 
krikščioniškos demokratijos terminą ir apbrėžimą, kurie išplaukia iš popiežiaus 
enciklikų ir apie tai rašiusių autorių. Anot autoriaus, aptartąją krikščioniškos 
demokratijos definiciją nereikia laikyti absoliutiška, nepakeičiama, ji tik tinkama 
to laiko veikimui, nežinant, kaip reikės veikti ateityje: „Krikščioniškoji demo- 
kratija politikos ir visuomenės darbų dirvoje yra suprastina kaipo organizacija, 
pritaikinta prie mūsų laikų dėl išpynimo dabartinės epochos problemų“!"* 
Kęstutis Skrupskelis, aprardamas K. S. Šaulio knygelę apie krikščioniškąją 
demokratiją, reziumuoja, kad knygelėje suprantama krikščioniška demokratija 
yra ne politinė partija, bet organizacija, kuri paremta krikščioniškąja morale ir 
Kristaus mokymu. Tokioje organizacijoje darbininkai ir darbdaviai derybomis 
aiškinasi nesutarimus. Krikščionys demokratai organizuojasi profesiniu pagrin- 
du"“. Savo monografijoje Artūras Svarauskas taip pat pabrėžia, kad knygelėje 
Krikščioniškoji demokratija K. S. Šaulys krikščioniškąją demokratiją įvardijo 
kaip esančią virš politinių partijų. Krikščionys demokratai rūpinasi darbininkų 


K. Šaulys, Demokratija ir krikščionys demokratai. Enciklikų prasmėje, Draugija, 1907, Nr. 1, p. 34. 
V! Ibid., p. 37. 
K. Šaulys, Demokracija ir krikščionys demokratai. Enciklikų prasmėje, Draugija, 1907, Nr. 2, p. 136. 
V3 Ibid., p. 142. 
V4 K. Skrupskelis, Ateities draugai. Ateitininkų istorija (iki 1940 m.), Vilnius: Naujasis Židinys-Aidai, Lietuvių 
katalikų mokslo akademija, 2010, p. 78-79. 

profesiniais reikalais ir jų reikalavimais dėl darbo dienos ilgumo, profesinių 
sąjungų steigimo, solidaraus luomų veikimo!“, 

Pažiūrėkime, kokias mintis K. S. Šaulys dėsto knygelėje Krikščioniškoji demo- 
kratija. Rašydamas šią knygelę autorius rėmėsi popiežiaus Leono XIII encikliko- 
mis ir pirmiausia Reru2 20va74m. Aptardamas patį krikščioniškos demokratijos 
terminą pažymi, kad krikščioniškoji demokratija iš Kristaus mokslo dvasios ir 
remiasi krikščioniškąja etika. Krikščioniškoji demokratija pirmiausia rūpinasi, 
kad visuomenės santykiuose įsigalėtų ir viešpatautų teisybė. Krikščioniškoji 
demokratija iš valstybės reikalauja, kad ji tarnautų visuomenės labui ir būtų 
valdoma pagal teisingus įstatymus. Visuomenės atžvilgiu krikščioniškoji de- 
mokratija pasisako už atskirų luomų sugyvenimą, kad būtų gerbiamas kiekvie- 
nas asmuo, kad kiekvienas žmogus būtų piliečiu, pildančiu savo pareigas ir 
turinčiu lygias teises. „Prieš Dievą ir prieš įstatus visi yra lygūs“ "“ Pripažįstama 
privatinės nuosavybės neliečiamybė. Remdamasis popiežiaus Leono XIII pa- 
žiūromis į nuosavybę, K. S. Šaulys nurodo, kad Dievas žemę yra atidavęs visos 
žmonių giminės naudai. Žemės gėrybes žmonės ir visuomeninės institucijos 
pasidalija, bet, „būdama padalyta tarp vienačių, žemė nenustoja tarnauti ben- 
drijai“. Aprardamas darbą, K. S. Šaulys nurodo, kad dirbti turi visi, nuo darbo 
nėra laisvas nei vienas, nors jis būtų turtingiausias. Darbas turi būti paremtas 
„solidariškumo teise“, t. y. tie, kurie gali dirbti, turi parūpinti pragyvenimo 
šaltinius tiems, kurie negali dirbti. Darbas turi žmogų padaryti doresnį ir pra- 
kilnesnį. Darbas, būdamas tautos turtėjimo šaltiniu, tuo pačiu prisideda „prie 
žmonijos pirmyneigos“!". Kalbėdamas apie kapitalą K. S. Šaulys teigia: „Lygiai 
demokratija nepažįsta teisių kapitalų kaipo kapitalų, o pažįsta tik pareigas ir 
teises kapitalisto: ji ne stoja kovoti prieš kapitalą, o tik prieš kapitalizmą, tai 
yra ji kovoja prieš vertimą ant pikto kapitalo, neteisiai skaitomo vyriausiu ir 
privilegijuotu išdarbės (produkcijos) veiksniu“""* Darbo santykiai reguliuojami 
darbo sutartimi, kuri turi būti paremta teisybe. Teisybė reikalauja, kad darbas 
darbininkui padengtų pragyvenimo išlaidas; kad uždarbio užtektų ne tik as- 
meniškam pragyvenimui, bet ir šeimos išlaikymui, tenkinant kūno ir dvasios 
poreikius; kad taupiam darbininkui suteiktų galimybę „ilgainiui medžiagiškai 
prakusti“. Darbo žmogus savo pragyvenimą turi užtikrinti savo darbu. Darbo 
žmonių klausimo išsprendimas nėra labdaros ir mielaširdystės klausimas, tai yra 
teisybės ir meilės dalykas. Dėl to krikščionių demokratų devizas yra: teisybė ir 
meilė. Krikščioniškoji demokratija visuomenės sutvarkymo pamatu pripažįsta 


V5 A. Svarauskas, Krikščioniškoji demokratija nepriklausomoje Lietuvoje (1918-1940), p. 39. 
V6 [K. Šaulys], Krikščioniškoji demokratija, p. 7. 
177 


Ibid., p. 8; E. Gerbenytė, Katalikiškasis modernizmas Lietuvoje (socialinis-ekonominis aspektas), p. 50. 
US [K. Šaulys], Krikščioniškoji demokratija, p. 9. 

susipratusią, savarankišką bendriją, o ekonominės tvarkos pamatu pripažįsta 
„profesijų (užsiėmimų, amatų) kuopas, sąjungas, o toliaus — įvairių sąjungų 
korporacijas (bendrijas)“'?. Apibrėžtas ir santykis su tauta. Krikščioniškoji 
demokratija yra tautiška, nes ji veikia savo tautoje ir pirmiausia dėl savo tautos, 
puoselėja tautos idealus. Ji taip yra tarptautiška, nes ekonominių klausimų ir 
visuomenės atnaujinimą laiko negalimu be viso pasaulio visuomenės bendrų 
veiksmų. Toliau išvardijami krikščioniškos demokratijos reikalavimai: tikėjimu 
paremto privalomo visuotinio mokslo, kad žmonės būtų išlavinti religiškai, 
protiškai, doriškai, fiziškai ir visuomeniškai; sekmadienis būtų poilsio diena; 
darbo laiko apribojimo ir minimalaus darbo užmokesčio; visų darbo žmonių 
apdraudimo „nuo priepuolio ligos, senatvės, karšaties, bedarbės, mirimo“; pi- 
gesnių paskolų suteikimas smulkiajai pramonei ir žemės darbui. Šiems tikslams 
pasiekti steigiamos atskirų šakų arba artimų profesijų profesinės kuopos. Šios 
kuopos vienijasi į apygardos, srities arba visos šalies sąjungas (federacijas, sindi- 
katus). Galėtų kurtis ir darbdavių sąjungos. Darbininkų ir darbdavių federacijų 
atstovai „daro taikinamuosius teismus ir Rumą bendrųjų reikalų tardymui“'**, 

K. S. Šaulio 1906 m. išleista knygelė Krikščioniškoji demokratija prisidėjo 
prie krikščioniškos demokratijos idėjų plėtros. Ji padarė įtaką ne vienam būsi- 
mam krikščioniui demokratui, taip pat ir būsimam vienam didžiausių Lietuvių 
krikščionių demokratų partijos atstovų prelatui M. Krupavičiui. Tai pažymi jo 
biografas Petras Maldeikis'*!. 

K. S. Šaulys domėjosi ir tuometinės politikos aktualijomis. Savaitraštyje 
Nedėldienio skaitymas paskelbė straipsnį aktualiais Rusijos politikos ir ekono- 
mikos (žemės ūkio sutvarkymo) klausimais!*?. 

Prie krikščionių demokratų partijos steigimo sugrįžta 1917 m. Pirmiausia 
krikščionys demokratai pradėjo organizuotis Rusijoje. Jau 1917 m. pavasarį buvo 
suorganizuoti pirmieji krikščionių demokratų kuopelių susirinkimai. Krikščionių 
demokratų partijos steigiamasis suvažiavimas Petrograde įvyko 1917 m. gegužės 
29-birželio 3 dienomis. Šiame suvažiavime svarstyti trys klausimai: 1. vienin- 
gos organizacijos įkūrimas; 2. partijos pirmininko ir Centro komiteto rinkimai; 
3. partijos programos priėmimas. Pirmieji du klausimai buvo išspręsti be didesnių 
diskusijų. Partijos pirmininku tapo kun. Juozas Vailokaitis. Programos svarsty- 
mui buvo pateikti trys programos variantai: Petrogrado, Voronežo ir Maskvos. 
Svarstymo pagrindu tapo Maskvoje sudaryta programa. Suvažiavime, svarstant pro- 
gramą, pasisakė visi žymesnieji krikščionys demokratai. Programos redaktoriumi 


179 Ibid., p. 10. 

180 Ibid., p. 14. 

18! P. Maldeikis, Mykolas Krupavičius, Chicago: Lietuvių krikščionių demokratų sąjunga, 1975, p. 431. 

182 Š.lys [Kazimieras Steponas Šaulys], Dūma. Parlamentarizmas. Ministrų atsakomybė, Nedėldienio skaitymas, 
1906-11-29, Nr. 50, p. 2-3. 

pripažįstamas M. Krupavičius. Partiją buvo nutarta pavadinti Lietuvių krikščionių 
demokratų partija. Buvo svarstomas ir antras variantas — Lietuvių krikščionių 
demokratų darbininkų partija. Po 1917 m. spalio mėn. bolševikinio perversmo 
Rusijoje buvo nutarta partijos Centro komitetą perkelti į Voronežą. Partijos pir- 
mininku tapo M. Krupavičius'“. Tais pačiais 1917 m. ir Lietuvoje pradėjo orga- 
nizuotis krikščionys demokratai. Po Vilniaus konferencijos 1917 m. rugsėjo 23 d. 
Vilniuje Šv. Mikalojaus bažnyčios salėje įvyko Krikščionių demokratų partijos 
steigiamasis suvažiavimas. Jame dalyvavo Vilniaus konferencijoje dalyvavę krikš- 
čionys demokratai ir Vilniaus inteligentai. Suvažiavime buvo sprendžiami trys 
klausimai: partijos įkūrimas, partijos vadovybės rinkimas ir programos svarstymas. 
Partijos pirmininku išrinktas Aleksandras Stulginskis. Programa buvo parengta 
dar 1917 m. vasarą, išspausdinta tais pačiais 1917 m., bet su 1915 data, nes buvo 
bijoma, kad jos gali nepraleisti cenzūra!“*. Taigi veikė dvi krikščionių demokratų 
partijos ir reikėjo tai išspręsti. Ši problema pasidarė aktualesnė, kai iš Rusijos pra- 
dėjo grįžti krikščionys demokratai, sugrįžo M. Krupavičius ir kiti Centro komiteto 
nariai. 1918 m. liepos 21 'd. buvo sušauktas Rusijoje įkurtos partijos posėdis. Jame 
dalyvavo keturi iš trylikos Centro komiteto nariai, bet nutarta posėdį pripažinti 
teisėtu. Šiame posėdyje buvo priimtas sprendimas: Rusijoje veikianti Lietuvių 
krikščionių demokratų partija nenutraukia savo veiklos, ji veikia Rusijoje, bet į 
Lietuvą persikėlę Centro komiteto nariai nustoja savo įgaliojimų ir visi iš Rusijos 
sugrįžę krikščionys demokratai įstoja į Lietuvoje veikiančią Krikščionių demokratų 
partiją. Vėliau prie šio nutarimo prisijungė dar penki Rusijoje veikusios krikščionių 
demokratų partijos Centro komiteto nariai'“. Vieningos partijos įkūrimas įvy- 
ko 1918 m. lapkričio 20 d. vykusioje pirmoje (jungtinėje) konferencijoje Kaune. 
Konferencijoje buvo išrinkta partijos vadovybė, pirmininku tapo M. Krupavičius. 
Tačiau vienos programos nepavyko priimti. Laikinai liko dvi programos: dešiniųjų 
(priimta Vilniuje) ir kairiųjų (priimta Petrograde). Pirmųjų programa (vadovas 
A. Stulginskis) pasisakė už nuosaikesnę žemės reformą, o antrųjų programa (vado- 
vas M. Krupavičius) už radikalesnę žemės reformą'“. Iš pradžių Lietuvoje veikusių 
krikščionių demokratų, o vėliau vieningos partijos veikloje dalyvavo ir K. S. Šaulys. 
Jis buvo krikščionių demokratų atstovas Lietuvos Valstybės Taryboje ir vėliau 
Steigiamajame Seime. Neturime duomenų apie jo užimtą poziciją svarstant par- 
tinius reikalus, bet 1920 m. jis išrinktas Lietuvos krikščionių demokratų partijos 
Centro komiteto nariu ir aktyviai dalyvavo jo darbe!“. 


'83 D. Bučelis, Lietuvių krikščionių demokratų partijos sukūrimas ir jos raida 1917-1920 m., Lietuvių katalikų 
mokslo akademijos metraštis, Vilnius, 1996, t. 10, p. 524-526. 

184 Ibid., p. 531. 

185 Ibid., p. 534. 

186 Ibid., p. 565. 

187 V. G., Kazimieras Šaulys, Krikščionis demokratas, 1927, Nr. 3-5, p. 95. 

Susirūpinimas socialiniais klausimais 


Apie konkretų socialinių reikalų sprendimą jau matėme iš K. S. Šaulio vei- 
klos Panevėžyje. Čia daugiau aptarsime jo parašytus darbus socialiniais klausi- 
mais. K. S. Šaulio ankstyvą susidomėjimą socialiniais klausimais patvirtina jo 
1952 m. atsiminimuose užfiksuotas vienas neįprastas epizodas: „Norėčiau ką 
nors atsiminti parašyti Šv[eicarijos] /ietuvių žinioms, bet tuo tarpu niekas ne- 
ateina į galvą. Negu tai, kad Šveicarų žemėje teko netyč pirmą ir paskutinį sykį 
matyti gyvą bolševizmo kūrėją Uljanovą-Leniną, bet tas neįdomu visuomenei. 
Tai buvo 1903 metais, kada pirmą kartą lankiaus Šveicarijoj. Vienu vasaros 
popiečiu eidami, su pažįstamais Genevos gatvėmis, buvome bepralenkią kelių 
vyrukų būrelį, stovėjusių trotuare ir kalbėjusių rusiškai. Buvęs su mumis vienas 
Rusijos lietuvis V. mus sustabdė. Palaukite, sako, ten yra mano pažįstamų. Einu 
pasisveikinti. Paskiau jis mums paaiškino, kad tai esą Rusijos konspiratoriai bei 
revoliucionieriai su Leninu, Struve ir kitais, kurių neatsimenu. Dar Lietuvoje 
(Panevėžyje) buvau skaitęs jų leidžiamą laikraštį Iskr4 (Kibirkštis) ir dar kažką. 
Dėl to kai kurios pavardės buvo žinomos, ypač Lenino. Jie daug filosofavo ir 
polemizavo savo tarpe įvairiais rusiškojo marksizmo ir socializmo klausimais, 
bet visi išvien prieš mūsų nekenčiamą carinį absoliutizmą ir sakėsi norį pagerinti 
darbo žmonių padėtį. Tas mums patiko ir jų spauda buvo skaitoma?!“ Žinoma, 
K. Šaulys nebuvo socialistas, jis pasisakė prieš socializmą, marksizmą ir ypač 
prieš jų antireligines nuostatas. 

Panevėžyje apie socialinių klausimų svarbą buvo kalbama ir iš bažnyčios saky- 
klos. Pamoksluose buvo aiškinamos krikščioniško socialinio mokymo nuostatos 
pagal popiežių enciklikas ir kitus bažnytinius dokumentus. Taip pat aiškinama, 
kad marksistinis materializmas ir marksistinis socializmas yra nesuderinami su 
Kristaus mokslu, priešingas Katalikų Bažnyčios mokymui. Vieną sekmadienį 
buvo sakomas pamokslas apie socializmą ir socialinius reikalus. Pamokslo pa- 
klausyti susirinko pilna bažnyčia, buvo ir retai bažnyčią lankančių šviesuomenės 
atstovų, atėjo ir ne katalikai, buvo ir žydų'*". 


188 K. S. Šaulio laiškas A. Geručiui, 1952-11-11, VUB RS, £ 155-243, lapai nenumeruoti. 
189 K. Šaulys, Iš atsiminimų apie krikščioniškąją demokratiją Lietuvoje, p. 259. 


Muziejaus archyvas 


59 


Knygos Socializmo darbai ir sociališkojo gyvenimo reikalai rankraštį Šv. Ka- 
zimiero draugijai pasiuntė 1906 m. birželio mėnesį"?. Taip pat draugijos Val- 
dybai parašė raštą, kuriame paaiškino, kas tame rankraštyje yra, ir nurodė savo 
sąlygas teksto leidybai. Tai nebuvo originalus K. S. Šaulio tekstas. Jis rėmėsi 
1901 m. Galicijoje išleista knyga Kilka slėw lužmych o socyalizmie i kwestyi socy- 
alnej, kurios autorius pasirašė kriptonimu Dr. ks. W. M."*! K. S. Šaulys žinojo 
tikrąją autoriaus pavardę ir gavo leidimą naudotis jo veikalu, perteikiant jį lie- 
tuvių kalba. Apibūdindamas savo atliktą darbą kun. K. S. Šaulys rašė: „Mano 
rankraštis nėra nei tikras originalinis darbas, nei tikras vertimas; daug vietų yra 
tenai stačiai išverstų lietuviškai, taikinanties prie Lietuvos sąlygų ir reikalų, o 
kitos vėl rankraščio vietos yra stačiai mano darbas"? Šv. Kazimiero draugija 
knygą išleido pakeitusi pavadinimą ir, matyt, sutrumpinusi tekstą"*, 

Prie K. S. Šaulio sociologinių tekstų reikia priskirti jau minėtą vadovėlį 
Sociologija ix tekstus, paskelbtus žurnale Draugija“*. Pagrindines mintis, skelbia- 
mas vadovėlyje Sociologija, savo tyrimuose apibūdino Valdas Pruskus!“ ir Erstida 
Gerbenytė"*“. Pirmasis autorius daugiau žiūrėjo, kaip K. S. Šaulys vertina atski- 
ras socialinio klausimo problemas, o analitiškai šį K. S. Šaulio veikalą įvertino 
E. Gerbenytė. Ji rašė: „Šioje knygoje išdėstomas Bažnyčios socialinis-ekonomi- 
nis mokymas. Jo metodologiniai principai, struktūra ir problematika grindžia- 
mi popiežiaus Leono XIII enciklika Rerum2 movarum. Pagrindine problema 
laikomas socialinis klausimas, kuris apibrėžiamas kaip visuma visuomeninių ir 
ūkinių ligų, jų priežasčių ir gydymo priemonių. K. Šaulys teigė, kad socialinis 
klausimas nėra vien dorovinis; jo šaknys siekia ir ekonominę bei politinę sferas. 
"Tačiau svarbiausia socialinių ydų priežastimi buvo laikomas „nukrypimas nuo 
krikščioniškojo pamato visuomeniškosios ekonomijos mokslas ir išdygusi iš 
jo apgaulinga pažiūra į žmogų, jo dorovę, teises ir prigimtį“. Tad pagrindinis 
visuomenės tikslas esąs pašalinti visuomenės ydas ir pagrįsti tobulesnių visuo- 


menės santykių sukūrimo būdus“"*. 


190 K. S. Šaulio laiškas A. Dambrauskui, [1906]-06-24, VUB RS, £ 1-D318, laiškas 14. 

9! Tai Wincenty Mis (1865-1937) knyga Kilka stėw lužnych 0 socyalizmie i kwestyi socyalnej. Apie lenkiškos 
knygos autorių ir K. S. Šaulio knygos atsiradimo aplinkybes plačiau žr. Z. Ivinskis, Prelatas Kazimieras Šaulys, p. 63. 
192 K. S. Šaulio raštas Šv. Kazimiero draugijos valdybai, 1906-06-14, LNB RKRS, f. 106128, I. 1. 

193 [K. Šaulys], Socijalistai ir mysų socijališkieji reikalai, pagal K N.M. lietuviškai parašė Š-lys, Kaunas: Švento 
Kazimiero draugijos išleidimas, 1907, 71 p. 

94 K. Šaulys, Apskritasai socialinio klausimo supratimas, Draugija, 1910, Nr. 42-43, p. 172-187; idem, 
Socialistų mokintuvė, Draugija, 1910, Nr. 44, p. 286-300, Nr. 45, p. 22-43; idem, Katalikų mokintuvė, 
Draugija, 1910, Nr. 46, p. 137-145, Nr. 47, p. 253—272. 

95 V. Pruskus, Socialinė katalikybė Lietuvoje. K. Laiko iššūkiai ir atsako trajektorijos (XIX a. antroji pusė - 
XX a. pradžia), Vilnius: Technika, 2008. 

196 E. Gerbenytė, Katalikiškasis modernizmas Lietuvoje (socialinis-ekonominis aspektas), |. 48. 


97 Ibid. 

Draugijoje paskelbtuose tekstuose K. S. Šaulys iš pradžių aptaria socialinio 
klausimo sampratą, o vėliau - kaip socialinius klausimus traktavo socialistai 
ir katalikai. Autorius rašo, kad apskritai socialinis klausimas turi dvi prasmes: 
platesnę ir siauresnę. Antrąja prasme socialinis klausimas vartojamas dažniau. 
Šia prasme klausimas apima darbo žmonių reikalus, kur susitinka darbas ir 
kapitalas. Išskirtinos dvi darbo žmonių kategorijos: žemės ūkio darbininkai 
ir pramonės darbininkai. Abi kategorijos turi bendrų interesų, bet nemažai 
turi ir atskirų reikalų, norų ir vargų. Platesne prasme socialinis klausimas skai- 
domas į smulkesnes dalis: agrariškąjį klausimą, darbininkų klausimą, amati- 
ninkų klausimą, pirklių klausimą, moterų klausimą. Socialinių ligų priežastis 
apibūdino pagal encikliką Reruy n0varum. Anot K. S. Šaulio, socialinių ligų 
reikia ieškoti trijose visuomenės gyvenimo srityse: religinėje-dorovinėje, eko- 
nominėje ir politinėje. Toliau straipsnyje aptariama ekonominio liberalizmo 
arba ūkio laisvės teorija. Liberalų doktrina skirstoma į tris pakraipas: senąjį 
kraštutinį liberalizmą, jaunesnįjį nuolaidesnį liberalizmą ir katalikiškąjį li- 
beralizmą. Straipsnio pabaigoje konstatuojama, kad „liberalizmo doktrina 
nesutinka su prigimties ir religijos tiesomis“, 

Straipsnyje „Socialistų mokintuvė“ K. S. Šaulys aptarė šias problemas: socia- 
lizmo supratimą ir jo įvairius vardus bei pavidalus, komunizmą, anarchizmą, ni- 
hilizmą. Vadinamasis mokslinis socializmas remiasi dviem tiesomis: 1. Istoriniu 
materializmu. 2. Pridėtinės vertės teorija. Aiškindamas istorinio materializmo 
teoriją išskiria keturias jo sudėtines dalis. Autorius rašo: „Pamatinė marksi- 
nio socializmo tiesa yra materialistiškasis historijos supratimas, ant jo pamato 
yra pastatyta antroji vyriausioji socializmo tiesa, būtent viršverties teorija"? 
Kalbėdamas apie socializmo atitolinimą pabrėžia Bažnyčios ir valstybės pagalbą. 
Bažnyčios pagalba reikalinga dėl to, kad socializmo klausimo egzistavimas yra 
susijęs su dora. „Bažnyčia gali suteikti išganingų vaistų savo mokslu, priesakais, 
institucijomis.“*** Valstybė gali imtis ekonominių priemonių socializmo prie- 
žastims atitolinti. 

K. S. Šaulys pažymi, kad visi mokymai klaidingi, „tikroji teorija“ — katalikų 
mokymas. Šiame straipsnyje autoriaus gvildenamos temos: 1. Kaip krikščioniš- 
koji socialinė partija supranta valstybės užduotį ? 2. Socialinė reforma katalikų 
supratime. 3. Priemonės visuomenės reformai. 4. Krikščioniškoji ekonomijos 
mokslo teorija. Bažnyčios vaidmenį ūkio srityje taip įvertina: „Bažnyčia yra 
viršprigimtinė institucija; todėl apskritai sakant Bažnyčiai nebūtų ko rūpinties 
tautų ekonomija lygiai taip ja, kaip ji nesirūpina atskirų žmonių ūkėmis arba 


198 K. Šaulys, Apskritasai socialinio klausimo supratimas, Draugija, 1910, Nr. 42-43, p. 186. 
199 K. Šaulys, Socialistų mokintuvė, Draugija, 1910, Nr. 44, p. 299. 
200 K. Šaulys, Socialistų mokintuvė, Draugija, 1910, Nr. 45, p. 39. 

valdymu kokios nors akcionarinės bendrovės. Ber Bažnyčia turi pasiuntinybę 
mokyti Kristaus mokslo teisių, kurios apima ir ekonominių reikalų sritį tiek 
privatinio, tiek tautinio ūkininkavimo; ji turi pareigą jausti, idant tos teisės 
nebūtų aplenkiamos, bet pildomos ir taikinamos prie visų galimų sąlygų. Todėl 
jei pradedama skelbti ir taikinti doktrinos, nesutinkančios su krikščioniniu teisės 
mokslu, tuomet, ir tiktai tuomet, Bažnyčia turi teisę pakelti savo balsą, perspė- 
dama, kad neįvyktų kas priešinga Dievo teisei. Kaip visuose žemės reikaluose, 
taip lygiai ir ūkininkavime, privatiniame ar tautiniame Bažnyčiai tepriklauso 
tik įtarpinė valdžia“?! 

Be jau minėtų knygų, K. S. Šaulys išleido ir knygas iš kanonų teisės Vedusiųjų 
dingimas ir naujos jungtuvės (1922), Sutuoktųjų nežinia kur dingimas ir naujos 
jungtuvės (1925) ir svarbiausią savo mokslinį darbą Kanoniškojo proceso teisė 
(1927). 

Prelatas bendradarbiavo A. Dambrausko-Jakšto redaguojamoje Draugijoje, 
Nedėldienio skaityme, Tiesos kelyje, Tėvynės sarge, Lux Christi, taip pat bendra- 
darbiavo lenkiškoje spaudoje: Przegląd Katolicki, Dziennik Wilenski. 

Socialiniai kursai Varšuvoje ir Kaune. K. S. Šaulys dalyvavo organizuotuose 
socialiniuose kursuose Varšuvoje ir Kaune. Pastarųjų buvo organizacinio ko- 
miteto narys. 

Pirmieji Varšuvos socialiniai kursai vyko 1907 m. rugpjūčio 27-30 d. (data 
naujuoju stiliumi) Krokuvos priemiesčio Pramonės ir prekybos muziejaus sa- 
lėje. Kursuose buvo perskaityta 13 referatų, kuriuos skaitė atstovai iš Varšuvos, 
Krokuvos, Poznanės. Tarp kalbėtojų buvo ir prof. J. Matulaitis. Kursuose iš viso 
dalyvavo 716 dalyvių, tarp jų buvo daug kunigų. J. Matulaičio kelių valandų 
referato tema „Krikščioniškoji nuosavybės teisės teorija“. Tai buvo labai aktu- 
ali tuo metu problema ir J. Matulaičio paruoštas referatas amžininkų laikytas 
vienu geriausių iš perskaitytų kursuose. Jo pateiktos mintys sukėlė atgarsį ir 
diskusijas*?*. Apie Varšuvos socialinius kursus straipsnį Draugijoje paskelbė 
K. S. Šaulys?" 

Straipsnyje, priminęs, kad iš pradžių socialiniai kursai buvo numatyti Vilniuje, 
bet, negavus valdžios leidimo, perkelti į Varšuvą, atpasakojamos kursuose skaitytos 
paskaitos. Apskritai vertindamas prof. J. Matulaičio paskaitą K. S. Šaulys pažy- 
mėjo: „Šita prelekcija — tai vaisius studijų, kuriuos kn. Matulevičius yra pakėlęs 
dėl gilesnio supratimo krikščioniškosios demokratijos veikimo mūsų ir Lenkų 
šalyje:** Prof. J. Matulaitis kalbėjo ir kitą dieną, atsakydamas į gautus klausimus. 


201 K. Šaulys, Katalikų mokintuvė, Draugija, 1910, Nr. 47, p. 271. 

202 T. Gėrski, Palaimintasis Jurgis Matulaitis, p. 71. 

205 K. Šaulys, Socijaliniai kursai Varšavoje, Draugija, 1907, Nr. 9, p. 57-62, Nr. 10, p. 177-184. 
204 K. Šaulys, Socijaliniai kursai Varšavoje, Draugija, 1907, Nr. 9, p. 60. 

Varšuvos socialiniuose kursuose dalyvavę lietuviai turėjo keletą pasitarimų 
jiems rūpimais klausimais. Apie juos savo laiške P. Būčiui rašo kunigas Jonas 
Totoraitis, kuris taip pat buvo atvykęs į kursus Varšuvoje. Anot jo, buvo nutar- 
ta kitą vasarą tokius kursus organizuoti Kaune?“. J. Totoraitis nurodo, kad jis 
Varšuvoje prisidėjęs prie tokių kursų sumanymo: „Ką rašai apie tuos sociališ- 
kus kursus, tai aš prie jų sumanymo esu prisidėjęs. Sumanėme juos Varšavoje 
per kursa spoleczne. Aš tada susikviečiau pas save kuriuos tik galėjau lietuvius 
kunigus ir mes kalbėjome, kad reikia mums jie Kaune padaryti. Išrinkome tam 
tikslui komitetą. Prie stūmimo to dalyko tolyn išrinkome tave ir k. Matulevičių. 
Na, buvome kalbėję apie tematas. Tu dėl to prisidėk prie dastatymo programos 
ir pakvietimo prelegentų. Dabar butų pats tikrasis laikas, vėluotis nėra ką. 
Išsirūpinti nuo vyskupo leidimą buvo pavesta k. Šauliui ir kauniškiams, iš kurių 
ir komitetas susideda. Kaip dabar dalykai stovi, nežinau??* 

Socialiniai kursai Kaune, Liaudies namuose, buvo suorganizuoti 1909 m. 
sausio 3-5 dienomis (data senuoju stiliumi). Į šių kursų organizacinį komite- 
tą įėjo kun. K. S. Šaulys ir užėmė sekretoriaus pareigas. Be jo, komitete buvo 
kun. K. Olšauskas (pirmininkas), Juozapas Vokietaitis (vicepirmininkas), 'To- 
mas Žilinskas, Vaitkevičius, Rokas Šliūpas, kun. A. Dambrauskas, kun. J. Bi- 
kinas, kun. prof. P. Januševičius, advokatas Kazimieras Samajauskas, Feliksas 
Damijonaitis“. Organizuojamų kursų tikslas apibūdinamas taip: „Sumanytųjų 
paskaitų tikslas - parūpinti ir suteikti tiek dvasiškijos, tiek svietiškosios inteli- 
gentijos - visuomenei reikalingų žinių apie artimesniąsias užduotis ir gyvuosius 
reikalus socialinių darbų, tinkamų demokratiškiems Lietuvos žmonių reikalams 
ir suprantamų religijos mokslo šviesoje:*"* Programoje trims dienoms numatytos 
devynios paskaitos, iš kurių trys kun. prof. J. Matulevičiaus. Be jo, paskaitas turėjo 
skaityti prof. P. Būčys, kun. J. Staugaitis, kan. J. Mačiulis-Maironis, kun. A. Kaupo 
paskaitą perskaityti turėjo kun. A. Dambrauskas-Jakštas, A. Smetona ir inžinierius 
Petras Vitkauskas. Numatytas mokestis už paskaitas: už visas tris dienas 4 rb, už 
sausio 3 ir 5 d. po 1,5 rb, už sausio 4 d. po I rb, moksleiviams 25 kp už dieną. 

Kun. K. Šaulys Draugijoje paskelbė Kauno socialinių kursų apžvalgą“. 
Pirmiausia apie sumanymą Kaune organizuoti socialinius kursus buvo pra- 
nešta Žemaičių vyskupui M. L. Paliulioniui. Vyskupas idėjai pritarė, bet, dėl 
nesveikatos pats negalėdamas atlikti darbo, vadovavimą pavedė sufraganui 


205 J. Totoraičio laiškas P. Būčiui, 1907-11-18, LCVA, f. 1674, ap. 1, b. 139, laiškas 12. 

206 J. Totoraičio laiškas P. Būčiui, 1907-12-03, ibid., £. 1674, ap. 1, b. 139, laiškas 13. 

207 Tikslas socijalinių lekcijų, steigiamųjų Kaune, 3, 4 ir 5 dienose sausio 1909 metų: [programa], [Kaunas: 
Socialinų lekcijų įsteigėjų k-tas, 1909], 2 p. 

208 Ibid. 

209 K. Šaulys, Prie pradžios ir įvykdinimo socialinių lekcijų Kaune, Draugija, 1909, Nr. 31-32, p. 264—269. 


Muziejaus archyvas 


63 


G. E Cirtautui. 1908 m. sausio 3 d. įvyko inteligentų būrelio susirinkimas, kuris 
išrinko trijų asmenų organizacinį komitetą. Šiam komitetui buvo pavesta suda- 
ryti tikrąjį komitetą. Komitetą, kuriam vadovavo vysk. G. F. Cirtautas, sudarė 
dvylika narių - 6 kunigai ir 6 pasauliečiai. Tai kunigai, be vysk. G. F. Cirtauto, 
J. Bikinas, A. Dambrauskas, P. Januševičius, K. Olšauskas, K. S. Šaulys ir pasau- 
liečiai T. Žilinskas, J. Vokietaitis, F. Damijonaitis, K. Samajauskas, R. Šliūpas, 
Petras Leonas. Pastarasis atsisakė pareigų ir jį pakeitė Anupras Vaitkevičius. 
Kaip matyti, išspausdintoje programoje yra pasikeitęs organizacinio komiteto 
pirmininkas ir komitetą sudarė vienuolika narių. Vysk. G. F. Cirtautas, tapęs 
Žemaičių vyskupu, dėl laiko stokos atsisakė būti pirmininku ir dalyvauti ko- 
mitete. Slaptu balsavimu organizacinio komiteto pirmininku buvo išrinktas 
„Saulės“ draugijos pirmininkas kun. K. Olšauskas. 

Svarstymuose organizacinis komitetas priėjo prie išvados, kad „kursai daromi 
pirmiausia inteligentijai dėl to, kad visuomenės darbuose vyriausioji vieta, be 
abejo, turi priklausyti šviesesniajai klasei; norėdama gi naudingai atlikti vado- 
vavimo pareigą, inteligėntija pati turi pirma kiek galint apsipažinti su reikalais 
socialinio klausimo, kad geriau sumotų prisidėti prie pasekmingo jo išrišimo“?!", 
Pirminiame paskaitų plane buvo numatyta aptarti 18 atskirų socialinio klau- 
simo dalykų. Numatytiems dalykams paskaitininkais nutarta „kviesti tikrus 
specialistus atskirųjų socialinio mokslo šakų, įtrauktųjų į paskaitų programą“. 
Dėl to turėjo būti kviečiami ir ne lietuviai. Tokiu atveju iškilo kalbos klausimas. 
Nutarta, kad ne lietuviai gali skaityti paskaitas kokia nors kalba, suprantama 
kursų klausytojams. Be lietuvių, paskaitininkais buvo kviečiami lenkai ir rusai. 
Tačiau iš svetimtaučių niekas nesutiko dalyvauti kursuose. Kunigai, kviesti pa- 
skaitininkais, išvardyti spausdintoje programoje, išskyrus kun. J. Tumą. Be lietu- 
vių kunigų, paskaitininkais buvo kviečiama ir nemažai pasauliečių inteligentų, 
iš kurių galima paminėti Joną Smilgevičių, Vincą Totoraitį, Mariją Pečkauskaitę, 
Praną Mašiotą, Sofiją Kymantaitę, Antaną Smetoną, Petrą Vitkauską ir ki- 
tus. Į spausdintą programą, kaip matyti, įtraukti A. Smetona ir P. Vitkauskas. 
Nesant pakankamai prelegentų, buvo sumažintas paskaitų skaičius iki devynių 
ir trukmė nuo keturių dienų iki trijų. Be to, iš aštuonių prelegentų vienas, likus 
kelioms dienoms, atsisakė dalyvauti dėl ligos ir dar du, jau prasidėjus kursams, 
pranešė, kad negali atvykti. Dėl šių priežasčių svarstomų problemų ratas žy- 
miai susiaurėjo ir paskaitininkais liko vieni kunigai: J. Matulevičius-Matulaitis, 
P. Būčys, J. Staugaitis, J. Mačiulis-Maironis ir JAV gyvenančio A. Kaupo pas- 
kaitą perskaitė A. Dambrauskas. Susirinkusius kursų klausytojus pasveikino 
vysk. G. F. Cirtautas. Buvo gautas netgi popiežiaus Pijaus X palaiminimas"! 


210 Ibid., p. 265. 
2! K. Skrupskelis, Ateities draugai. Ateitininkų istorija (iki 1940 m.), p. 83-84. 

Kursuose skaitytos paskaitos buvo išspausdintos Draugijos Nr. 31-32 (1909), 
apie jas platų reportažą parengė kun. J. Tumas*", apie kursus rašė Genovaitė 
Gustaitė?", paskaitas savo darbe išsamiai apžvelgė Kęstutis Skrupskelis?!“. 

Reziumuodamas apie kursus K. S. Šaulys rašė: „Suprantamas daiktas, tos 
trumpos lekcijos, įvykusios siauru programu, negalėjo apsiausti ir dalies plataus 
socialinio mokslo, tačiau jomis padaryta pas mus pradžia tos rūšies visuome- 
niškam darbui; norėta suteikti teoretiškųjų ir praktiškųjų žinių klausytojams ir 
patraukti juos prie veikimo, parodžius pavyzdžius kitur atliekamųjų socialinių 
darbų“? Paskaitos traukė klausytojus. Kasdien jose dalyvavo apie 200 klausyto- 
jų. Žinoma, kun. K. S. Šaulio indėlis, kaip organizacinio komiteto sekretoriaus, 
buvo matomas visame organizaciniame darbe. 


212 J. Tumas-Vaižgantas, Kauno socialinės paskaitos sausio 3, 4 ir 5 d., Viltis, 1909-01-09, 1909-01-11, 1909- 
01-14, 1909-01-16. 

213 G. Gustaitė, „Sociališkieji kursai“ Kaune (1909 m. sausio 16-18 d.), Kultūros barai, 2000, Nr. 4, p. 67-72. 
24 K. Skrupskelis, Ateities draugai. Ateitininkų istorija (iki 1940 m.), p. 85-88. 

215 K. Šaulys, Prie pradžios ir įvykdinimo socialinių lekcijų Kaune, Draugija, 1909, Nr. 31-32, p. 269. 

Kunigas Kazimieras Steponas Šaulys, Kauno kunigų seminarijos dėstytojas. 
Vokietija, XX a. 1 deš. For. R. Fuchs. LNM 

Bažnytinės pareigos 


K. S. Šaulys savo bažnytinę karjerą pradėjo nuo parapijos vikaro pareigų, t. y. 
žemiausio laiptelio hierarchijoje. Jam teko išbandyti pedagogo duoną: iš pra- 
džių mokyklose, o vėliau kunigų seminarijoje ir universitete. Žemaičių (Telšių) 
vyskupijos kurijoje jis karjerą pradėjo nuo santuokos ryšio gynėjo, po kiek laiko 
paskirtas vyskupo sekretoriumi, o vėliau patikėtos kurijos kanclerio pareigos. Tad 
jam teko tvarkyti įvairius su raštvedyba susijusius reikalus. Įsteigus Kauno arki- 
vyskupiją, K. S. Šauliui patikėtos generalvikaro pareigos, jis tapo antru žmogumi 
arkivyskupijos hierarchijoje po arkivyskupo Juozapo Skvirecko. K. S. Šaulio kilimą 
hierarchijos laiptais, matyt, lėmė jo asmeninės savybės ir geras dalykinis pasiruo- 
šimas. K. S. Šaulys buvo ramus, santūrus žmogus, įsiklausantis į kitų nuomonę. 

Seminarijos profesorius. Kauno kunigų seminarijos profesoriumi kun. K. S. Šau- 
lys buvo paskirtas 1906 m. rugpjūčio 20 d., gavus valdžios patvirtinimą. Darbą 
seminarijoje pradėjo 1906 m. rugsėjo 15 d. ir profesoriavo iki 1922 m. rugsėjo 
1 d. Pirmiausia buvo paskirtas Bažnyčios istorijos ir lotynų kalbos dėstytoju*“. 
Apie profesoriavimo pradžią K. S. Šaulys pasiguodė: „Vargas su lotyniška, ją reikia 
pradėti nuo abc, ale dar sunkiau su istorija, kurią su tais pačiais abėcėlės mokiniais 
reikia varyti „lotyniškai““?" Vėliau dėstė filosofiją, moralinę teologiją, kanonų 
teisę. 1909 m. Kauno kunigų seminarijoje buvo įvestas visuomenės mokslo bei 
sociologijos dėstymas, ir K. S. Šauliui, kaip jis rašo, teko imtis to neįprasto darbo. 
Sociologiją ėmė dėstyti paragintas Sankt Peterburgo dvasinės akademijos profe- 
soriaus Jurgio Matulaičio. Šis dalykas seminarijoje buvo naujovė ir nebuvo jokių 
vadovėlių. K. S. Šaulys iš dėstomo sociologijos kurso parengė pirmąjį sociologi- 
jos vadovėlį Sociologija: trumpas to mokslo rankvedėlis, kurį išleido Šv. Kazimiero 
draugija 1910 m. 1000 egz. tiražu, o antroji laida pasirodė 1920 m. pavadinimu 
Sociologija: trumpas to mokslo vadovėlis. Prasidėjus pirmajai sovietinei okupacijai, 
1940 m. rugsėjo 4 d. Kauno arkivyskupo metropolito Juozapo Skvirecko paskirtas 


Kauno tarpdiecezinės seminarijos profesoriumi?'“, 


216 Vyskupo M. L. Paliulionio raštas, 1906 06 30, KAKA, Nr. 35, I. 348. 
217 K. S. Šaulio laiškas P. Būčiui, 1906-09-25, LCVA, £ 1674, ap. 1, b. 136, I. 16-17. 
218 Žinios apie kunigą, b. d., KAKA, Nr. 35, l. 11v. 

Kun. K. S. Šaulys taip pat buvo seminarijos bibliotekininkas?*. Norėdamas pa- 
pildyti bibliotekos fondus, kun. K. S. Šaulys kreipėsi į Šv. Kazimiero draugiją, kad 
atsiųstų leidinius. Prašė atsiųsti Nedėldienio skaitymo ir Vienybės komplektus, visus 
Draugijos numerius ir visus Šv. Kazimiero draugijos išleidžiamus spaudinius?" 

Apie K. S. Šaulį kaip seminarijos profesorių turime nedaug paliudijimų. 
Tačiau jis seminarijoje dėstė šešiolika metų ir išleido į gyvenimą ne vieną de- 
šimtį kunigų, kuriems suteikė labai svarbių kanonų teisės žinių. Vienas iš jo 
auklėtinių prisiminė savo profesorių: „Pažinau Kazimierą Steponą Šaulį, tada 
Žemaičių kapitulos kanauninką ir vyskupo kanclerį, po Pirmojo pasaulinio karo 
(1918-1919) atvykęs Žemaičių Kunigų Seminarijon, kurioje jis profesoriavo. 
Jau tada jis užimponavo man savo grynai išorine išvaizda: aukštas, lieknas, visa- 
dos rimtas, mandagus, vilkįs gerai jo stuomeniui pritaikintą rūbą... Jaučiau tylią 
pagarbą tam negarsiai kalbančiam kunigui - profesoriui, su kuriuo dar, man 
pradedančiam klierikui, neteko arčiau susidurti:??! Apie K. S. Šaulio dėstymo 
metodiką, nežinia ar dar seminarijoje, ar jau universitete, kan. M. Sandanavičius 
prisiminė tokį epizodą: „Jis praktikos ir ilgo patyrimo žmogus, jis nesistengė 
„Žybtelėti“, bet stengėsi duoti sveiką, aiškų, praktišką teisės konceptą, ruošdamas 
studentus praktiškam gyvenimui, o ne spekuliacijoms. Kartą, kaip šiandien 
atsimenu, per kolokviumą prof. Šaulys paklausė vieną studentą papasakoti šį 
tą apie klebono teises. Pataikė ant literato. Vargšelis, visą pusmetį praleidęs 
versdamas į lietuvių kalbą kokią ten brošiūrėlę, nerado savo burnoj žodžio 
atsakyti. Profesorius paprašė jį paimti rankosna bažnytinį teisyną ir surasti ten 
atitinkamus straipsnius (kanonus). Nepavyko ir tas. Laukėm audros... Ne, ir jos 
nebuvo! Vargšas „vertėjas“, o kartu ir visi gavom ramų, tėvišką pamokymą, kad 
gyvenime mums patiems teks orientuotis, kur surasti atsakymą į savo problemas. 
Studentavimo laikas yra laikas sužymėti šaltinius, knygas, medžiagą, kur visa tai 
sudėta. Profesorius ne visada būsiąs po ranka... Negirdėjau, kad kas dėl Prelato 
„kaltės“ būtų gavęs blogą pažymį ar kad semestras nebūtų užskaitytas. Rodos, 
kad jis blogų pažymių nemokėjo rašyti iš viso..??? 

Šventojo Sosto delegatas Antonino Zecchini, 1922 m. rašydamas apie 
Bažnyčios padėtį Lietuvoje, Kauno kunigų seminarijoje įžvelgė nacionalizmo 
apraiškų, bet K. S. Šaulį apibūdino kaip ne nacionalisrą. Jis apie seminariją rašė: 
„Labai blogai, kad dabar Kauno seminarijoje viskas lituanizuota, ir nors ten 


219 K. Šaulys, Aukos Žemaičių seminarijos bibliotekai, Vienybė, 1910, Nr. 35, p. 552. Čia išvardijami kunigai, 
seminarijos bibliotekai paaukoję po 3 rublius. 

220 K. S. Šaulio raštas Šv. Kazimiero draugijos pirmininkui, 1907-12-13, LNB RKRS, £ 106-157, L. 1. 

22! M. Sandanavičius, Kunigas - džentelmenas. Prel. K. S. Šaulio 80 metų sukakčiai paminėti, Draugas, 
1952-01-12, p. 4. 

222 Ibid. 

keletą mokyklinių valandų skiriama lenkų kalbai, nei vienas klierikas lenkas 
nestoja į šią seminariją, bet važiuoja į Vilnių ar kitur, todėl greitai Lietuvoje 
neliks lenkų kunigų, o lietuviai šią kalbą moka prastai, taigi negalės pamokslauti, 
daugių daugiausia galės išklausyti išpažintį. Tai išties nemažas blogis. 

Iš kitos pusės, lenkui klierikui netgi negalima patarti stoti į Kauno semina- 
riją, nes ten jis jaustųsi labai nepatogiai. Manęs nenustebintų, jeigu jis būtų 
priverstas nepraverti burnos lenkiškai, nes kitaip būtų laikomas per atstumą 
nuo bendruomenės kaip koks raupsuotasis. 

Iš kai kurių kunigų girdėjau, kad seminarijoje tvyro labiau politinė nei bažny- 
tinė dvasia, nors ankstesniais laikais Kauno seminarija garsėjo geru vardu. Tuo 
nereikia stebėtis, nes užtenka pažvelgti į pavardes dėstytojų, taip pat ir rektoriaus, 
kurie negarantuoja dvasios viršenybės nacionalizmo atžvilgiu. Vis dėlto, be abejo, 
esama ir išimčių, tarp jų prof. Bagio [Blažiejus] Čėsnys ir kanauninkas Kazimieras 
Šaulys, kurijos kancleris, kuris nėra nacionalistas, ir dar kai kurie kiti:?** 

Draugijoje K. S. Šaulys paskelbė straipsnį, skirtą Žemaičių kunigų seminarijai?**. 

Vyskupo sekretorius. Darbas Žemaičių (Telšių) kurijoje prasidėjo 1906 m. 
lapkričio 10 d., kai buvo paskirtas į santuokos ryšio gynėjo pareigas prie vyskupi- 
jos teismo", ir šias pareigas ėjo iki 1919 m. kovo 7 d. Bažnytinė-administracinė 
kun. K. S. Šaulio karjera prasidėjo 1912 m. sausio 2 d., kai prie einamų semina- 
rijos profesoriaus pareigų prisidėjo vyskupo G. F. Cirtauto sekretoriaus parei- 
gos*“. Šias pareigas jis užėmė pasitraukus kun. prof. Bronislovui Žongolovičiui, 
kuris vėliau Lenkijos Respublikoje tapo švietimo viceministru tikybos reika- 
lams. Sekretoriaus postą išlaikė ir po vyskupo G. F. Cirtauto mirties, vyskupiją 
ėmus valdyti kapitulos vikarui Eduardui Borovskiui ir Žemaičių vyskupu tapus 
Pranciškui Karevičiui. Kaip apibūdina pars K. S. Šaulys, vyskupo sekretoriaus 
pareigos buvo sunkios. Pirmiausia dėl to, kad vyskupija buvo labai didelė, joje 
buvo per milijoną tikinčiųjų. Iš kitos pusės, buvo sunku dėl Rusijos imperijos 
valdžios vykdomos politikos Katalikų Bažnyčios atžvilgiu. Ginant Bažnyčios rei- 
kalus, nemažai tekdavo susirašinėti su valdžios institucijomis: Sankt Peterburgo 
ministerijomis, Vilniaus generalgubernatūra ir pagaliau su gubernijų valdžia. 
Dar viena aplinkybė, sunkinusi padėtį, tai lietuvių ir lenkų tarpusavio santykiai. 
K. S. Šaulys prisiminė: „Lenkuojantieji reikalavo padidinti t. v. pridedamąsias 
pamaldas (cultus suppletorius) bažnyčiose, kėlė riaušes, rašė skundus Apaštalų 
Sostui. Reikėjo vėl aiškinti dalykų padėtį, pasirašinėti. Buvo tai, galima sakyti, 


23 Lietuva ir Šventasis Sostas (1922-1938): slaptojo Vatikano archyvo dokumentai, parengė A. Streikus, 
Vilnius: Lietuvių katalikų mokslo akademija, 2010, p. 47. 

224 K. Šaulys, Žemaičių kunigų seminarija ir jos reikalai, Draugija, 1908, Nr. 13, p. 33-40. 

225 Vyskupo M. L. Paliulionio raštas, 1906 11 10, KAKA, Nr. 35, l. 368. 

226 Vyskupo G. E Cirtauto raštas, 1912 01 02, KAKA, Nr. 35, I. 346. 

„eksordinarinis“ darbas Žemaičių vyskupo kurijai?" Apskritai vyskupo se- 
kretoriaus darbą taip įvertino: „Sekretoriavimas Vyskupo kanceliarijoje buvo 
pradžioje kunigui Šauliui sunkiausias jo gyvenimo laikotarpis, ypač iš pradžios, 
pirmieji keleri metai. Neturint reikiamo patyrimo ir kanceliarinio stažo, rei- 
kėjo sekretoriui pačiam mokytis, studijuoti rusų valdžios įstatymus, aukštųjų 
administracinių vietų viešas ir neviešas instrukcijas, sekti naujai leidžiamas ir 
keičiamas nuostatas. Susirašinėjimas buvo vedamas keturiomis kalbomis, pa- 
gal reikalą: rusų, lotynų, lietuvių, lenkų kalba. Sekretoriaus darbo diena tęsėsi 
dažnai 20 valandų“?** Dauguma sekretoriaus rašytų raštų buvo „bevardžiai“. 
Apie K. S. Šaulio biografijos vingius Pirmojo pasaulinio karo metais šiek tiek 
sužinome iš Žemaičių vyskupo Pranciškaus Karevičiaus atsiminimų. Pirmojo 
pasaulinio karo pradžioje Kauno komendanto įsakymu vyskupijos konsisto- 
rija buvo perkelta į Smolenską. Kauno gubernatorius persikėlė į Panevėžį ir 
K. S. Šaulio rūpesčiu Panevėžyje apsigyveno vysk. P. Karevičius. Čia gyvendamas 
vyskupas vykdė ganytojo pareigas: lankė parapijas, teikė sutvirtinimo sakra- 
mentus, konsekravo bažnyčias, skyrė ir atleido dvasininkus?*. Artėjant frontui, 
1915 m. balandžio 15 d. vyskupas išvyko iš Panevėžio, o su juo ir sekretorius 
K. S. Šaulys. Iš Panevėžio vyskupas nuvyko į Karsakiškį, o iš tenai į Vašuokėnų 
dvarą, kur nuo rudens buvo apsistojusi Kauno kunigų seminarija. Iš Vašuokėnų, 
suteikęs klierikams šventimus, persikėlė į Svėdasus. Paviešėjęs apie 10 dienų 
Svėdasuose, vyskupas su raštine persikėlė į Vidžius. Čia aplankė visas Zarasų de- 
kanato bažnyčias ir kai kurias Kurše, tvarkė lietuvių kalbos reikalus Zarasų bažny- 
čioje?“. 1915 m. liepos mėn. vysk. P. Karevičius išvyko pasigydyti į Kislovodską. 
Artinantis vokiečiams prie Vidžių, kun. K. S. Šaulys vyskupo daiktus išsiuntė 
į Smolenską ir pats ten išvyko rugsėjo mėnesį. Iš Kislovodsko į Smolenską išvyko 
ir vysk. P. Karevičius. Smolenske vyskupas apsigyveno klebonijoje pas savo buvusį 
mokinį kun. Petrą Auglą, vėliau apsistojo už 14 varstų palivarke. 1916 m. pra- 
džioje, tuojau po Naujųjų metų, iš Sankt Peterburgo į Smolenską atvyko Juozapas 
Kubilius ir Martynas Yčas ir pareiškė, kad vyskupas per Švediją ir Vokietiją galės 
grįžti į Kauną. Vyskupas P. Karevičius išvyko į Sankt Peterburgą tvarkyti grįžimo 
į Lietuvą reikalų. Čia apsistojo Mogiliavo arkivyskupo rūmuose, kur jau gyveno 
Seinų vyskupas A. Karosas. Iš Vidaus reikalų ministerijos Kitatikių dvasinių 
reikalų departamento sužinojo, kad grįžimui į Lietuvą leidimo reikės prašyti patį 
carą, bet pirma reikėjo gauti Vokietijos vyriausybės sutikimą, kad ji leis sugrįžti 


227 Iš prelato K. S. Šaulio biografijos, LNM, RNp 6009, lapai nenuneruoti. 

228 Ibid. 

222 P. Karevičius, Man0 gyvenimo ir atsiminimų bruožai, parengė A. Gaigalaitė ir A. Katilius, Vilnius: Lietuvių 
katalikų mokslo akademija, 2006, p. 236-241. 

230 Ibid., p. 241-251. 

ir valdyti vyskupiją. Tada su prof. P. Būčiu suredagavo telegramą kardinolui, 
Vatikano valstybės sekretoriui Pietro Gasparri. Reikalų tvarkymas su Vokietijos 
vyriausybe užsitęsė ir tik birželio pradžioje gavo iš P. Gasparri telegramą, kad 
vokiečių valdžia sutiko įsileisti vysk. P. Karevičių į Žemaičių vyskupiją. Tada 
reikėjo įteikti prašymą Vidaus reikalų ministerijai, kad jį su trimis palydovais: 
sekretoriumi K. S. Šauliu, raštininku kun. Tamašausku ir seminarijos vicerekto- 
riumi Kazimieru Paltaroku išleistų į Lietuvą. Vidaus reikalų ministerija kreipėsi 
į Karo ministeriją, o ši - į Generalinį štabą su klausimu, ar nėra kliūčių vyskupo 
kelionei. Tik gavęs atsakymą, kad kliūčių nėra, vidaus reikalų ministras reikalą 
pateikė carui, iš kurio gavo palankų sprendimą vyskupui ir trims palydovams. 
Kun. Tamašauskas atsisakė kelionės ir tada jie liko trise. Kitatikių dvasinių rei- 
kalų departamentas vyskupo ir dviejų palydovų kelionei suteikė 600 rb pašalpą. 
Prieš jiems išvykstant į Lietuvą, Martynas Yčas gavo Finansų ministerijos leidimą 
išvežti 60 000 rb ir 25 000 rb buvo įteikti Lietuvių draugijos nukentėjusiems 
dėl karo šelpti vardu, iš kurių 15 000 rb atiduoti šio komiteto Vilniaus sky- 
riaus pirmininkui Antanui Smetonai, 10 000 rb išdalyti Žemaičių vyskupijoje. 
Iš Sankt Peterburgo vyskupas P. Karevičius su savo palydovais K. S. Šauliu ir 
K. Paltaroku traukiniu išvyko į Srokholmą, kur juos sutiko ten gyvenantis Jonas 
Aukštuolis**!. Stokholme pirmiausia apsilankė Vokietijos ambasadoje. Čia juos 
mandagiai priėmė pasiuntinys ir užantspaudavo daiktus, kurių nenorėtų rodyti 
Vokietijos kontrolei. Rytojaus dieną nuvyko į jėzuitų aptarnaujamą bažnyčią 
laikyti Mišių. Po Mišių bažnyčios rektorius pakvietė pietų. Apie jų metu vykusį 
pašnekesį P. Karevičius įrašė: „Man bevalgant pasipasakojo, kad buvęs iš Berlyno 
paklaustas, ar nežinąs apie mane, kokios mano nuostatos vokiečių atžvilgiu. Dėl 
to apie mane pasikalbėjęs su Aukštuoliu, davęs gerą atestaciją. Įrodinėjo, kad 
Vokietijos kaizeris Vilhelmas II esąs gan krikščioniškų pažiūrų (recht christlich 
gesinnt), kad lietuviams būsią labai gerai patekus po kaizerio valdžia. Kalbėdamas 
smailiomis akytėmis žiūrėjo į mano akis; aš linksmai reiškiau savo pasitenkinimą 
iš jo apie kaizerį gerą nuomonę išgirsti“? Buvimas Stokholme K. S. Šauliui įsi- 
minė ilgam. 1959 m. rugpjūčio 6 d. savo dienoraštyje įrašė, kad prieš 43 metus 
1916 m. Stokholme Atsimainymo dieną laikė šv. Mišias?“. Iš Švedijos į Vokietiją 
plaukė laivu. Berlyne Užsienio reikalų ministerija be jokios kontrolės leido vykti 
toliau. Iš Berlyno atvyko į Stalupėnus. Čia atvykusio pulkininko Rudeniko buvo 
paprašytas palaukti parą, kol iš Panevėžio į Kauną atvyks jo pasitikti generalvi- 
karas J. Stakauskas, kuris, nesant vyskupo P. Karevičiaus, administravo Žemaičių 


231 Ibid., p. 251-255. 
232 Ibid., p. 255. 
233 K. Šaulio 1959 m. dienoraštis, LNM, RNp 5861, lapai nenumeruoti. 

Žemaičių vyskupijos katedros kapitula dekanų suvažiavime Kaune. Apie 1920 m. 
Iš dešinės antras sėdi Kazimieras Steponas Šaulys. KAKA, albumas Nr. 104 


vyskupiją. Kauno geležinkelio stotyje vyskupą P. Karevičių sutiko kunigai, tikin- 
tieji. Iš stoties vyko į katedrą, kur jo laukė lietuvių mokytojų kursų klausytojai, 
vokiečių leidžiamo laikraščio Dabartis redaktorius Vilius Steputaitis, vokiečių 
okupacinės valdžios atstovai, kunigai ir tikintieji“. Taip 1916 m. rugpjūčio 
mėn. kartu su vyskupu P. Karevičiumi į Kauną sugrįžo K. S. Šaulys. Jis toliau ėjo 
vyskupo P. Karevičiaus sekretoriaus pareigas. 

Apie gyvenimą vokiečių okupacijos metais prelatas savo atsiminimuose trum- 
pai užrašė: „Kaune viešpatavo vokiečių karinė valdžia, vėliau Civilverwaltung'as. 
Vyskupams teko ir tuomet, per pirmąją vokiečių okupaciją, pakelti daug vargo, 
ginant savo žmones ir bažnyčią nuo neteisingų reikalavimų“? Autobiografijoje 
jis tą veiklą šiek tiek sukonkretina: „ypač kada okupantų valdžia sumanė katalikų 
visuomenę išnaudoti savo tikslams su bažnyčios pagalba (pav. liepti dirbti švento- 


236 


mis dienomis ir tuo būdu dauginti uždarbius, kuriuos vokiečiai turėjo atimti) 


234 Ibid., p. 256. 
255 Iš prelato K. S. Šaulio biografijos, LNM, RNp 6009, lapai nenumeruoti. 
236 K. S. Šaulys, [Autobiografija], LNB RKRS, f. 32-161, L. 2. 

Kurijos kancleris. 1920 m. kan. K. S. Šaulys paskiriamas Žemaičių vyskupijos 
kurijos kancleriu. Apie K. S. Šaulio bendradarbiavimą su vysk. P. Karevičiumi 
I. Petraitienė rašė: „Žinant, koks energingas, atsidavęs, kartais impulsyvus buvo 
vysk. P. Karevičius, galima teigti, kad kun. K. Šaulys, būdamas ramus, santūrus, 
daugiau kitų klausantis nei pats kalbantis, būdavo atsvara ir atrama:?" 

1926 m. balandžio 4 d. buvo įsteigta Lietuvos bažnytinė provincija. Iš 
Žemaičių vyskupijos įkurtos trys naujos vyskupijos: Kauno arkivyskupija, Telšių 
vyskupija su Klaipėdos prelatūra ir Panevėžio vyskupija. Vyskupas P. Karevičius 
atsisakė vyskupo pareigų (1926 m. vasario 22 d.), buvo paskirtas eiti titulinio 
arkivyskupo pareigas ir, įstojęs į Marijonų vienuoliją, apsigyveno Marijampolėje. 
Kauno arkivyskupu metropolitu buvo paskirtas Žemaičių vyskupo pagalbinin- 
kas Juozapas Skvireckas. Arkivyskupo J. Skvirecko ingresas Kauno katedroje 
įvyko 1926 m. gegužės 13 dieną?*“. Bažnytinės provincijos įkūrimas buvo labai 
svarbus ne tik Katalikų Bažnyčiai Lietuvoje, bet ir Lietuvos valstybei. Iki tol 
Žemaičių, Vilniaus ir Seinų vyskupijos formaliai priklausė bažnytinėms provin- 
cijoms, kurių centrai buvo įsikūrę už Lietuvos valstybės ribų. Šią problemą iš- 
sprendė Lietuvos bažnytinės provincijos įkūrimas ir sudarymas naujų vyskupijų. 
Taigi šiuo aktu lyg ir buvo užbaigtas Lietuvos nepriklausomybės įtvirtinimas. 

Šioje vietoje reikia pažymėti faktus, kad kan. K. S. Šaulio kandidatūra buvo 
įvardijama ir svarstant, ką skirti vienu ar kitu atveju vyskupu. 1918 m. vysk. P. Ka- 
revičius prašė skirti jam sufraganą. Kandidatais nurodė prelatą Juozapą Skvirecką 


237 I. Petraitienė, Prelatas Kazimieras Šaulys: viršūnės ir gelmės. 

258 Vyskupų posėdžių protokolai, 1926, LVIA, £. 1671, ap. 5, b. 8, I. 2v-3v. Čia smulkiai aprašomos ingreso 
iškilmės. Pamaldos Kauno bažnyčioje ordinariato leidimu baigtos devintą valandą. Pusę dešimtos bažnyčių 
varpai 10 minučių skambėjo, skelbdami bažnytinės provincijos įsteigimą ir iškilmių ingreso pradžią. Prieš 
dešimtą į arkivyskupo namus Rotušės aikštė 9 atvyko apaštališkasis vizitatorius arkivyskupas Jurgis Maculaitis, 
buvęs Žemaičių vyskupas, paskirtas Skytopolio arkivyskupu Pranciškus Karevičius, visi Lietuvos vyskupai, 
Kauno bazilikos kapitula, kunigai, mokyklų atstovai, katalikiškos moksleivijos ir visuomenės organizacijos 
su savo vėliavomis. 9 val. 45 min. procesija, chorui giedant „Dievas mūsų prieglauda“, pajuda iš vietos ir lydi 
arkivyskupą į katedrą. Įžengus procesijai į katedrą ir giedant „Jubilate“, atlikus ceremonialo nustatytą adoraciją 
ir kitas apeigas, apaštališkajam vizitatoriui atsisėdus į sostą, buvo skaitoma bažnytinės provincijos paskelbimo 
aktas lotynų ir lietuvių kalbomis. Po to choras giedojo „Tu es Petrus“. Tuo laiku apaštališkasis vizitatorius pakilo 
į sakyklą ir paskelbė bažnytinės provincijos įsteigimo faktą, o po to pasakė turiningą prakalbą, aiškindamas to 
įvykio didelę reikšmę. Naujo arkivyskupo intronizacijos apeigas atliko apaštališkasis vizitatorius J. Matulaitis 
ir arkivyskupas P. Karevičius. Jų lydimas arkivyskupas J. Skvireckas įžengė į sostą, chorui giedant „Ecce Sacer- 
dos“. Paskui perskaityta arkivyskupo metropolito paskyrimo bulė lotynų ir lietuvių kalbomis. Po kapitulos ir 
dvasininkų homagiumo ceremonijos kalba kapitulos pirmininkas Jonas Mačiulis-Maironis, kuris kapitulos 
ir dvasininkų vardu pasveikina ganytoją ir išreiškia atsidavimą bei klusnumą. Soste arkivyskupas kreipėsi 
į dvasininkus, paskui žengė į sakyklą ir ilgesne prakalba kreipėsi į katedroje buvusius tikinčiuosius. Atlaikęs 
pontifikalines Mišias, arkivyskupas, procesijos lydimas, eina į Vyskupo rūmus. Čia priiminėjo visuomenės 
organizacijų ir darbuotojų sveikinimus. Ingreso iškilmėse dalyvavo Respublikos prezidentas Aleksandras 
Stulginskis, ministras pirmininkas Leonas Bistras, ministrai ir kiti. 

ir kanauninką K. S. Šaulį?*. Kalbant apie tai, kas užims Vilniaus vyskupo vietą, 
buvo minimas ir kan. K. S. Šaulys?“. Luigi Faidutti nurodo, kad 1925 m. švieti- 
mo ministras Kazimieras Jokantas ir kun. P. Būčys, kalbėdami apie kandidatus 
į arkivyskupus, paminėjo monsinjorą J. Staugaitį ir kanauninką K. S. Šaulį. 
Apibūdindamas K. S. Šaulį L. Faidutti rašė: „Kanauninkas Šaulys gerai api- 
būdinamas savo vyskupo. Man jis padarė gerą įspūdį daugeliu atžvilgiu. Labai 
gerai išmano kanoninę bei civilinę teisę, turi didžiulę patirtį dirbant vyskupi- 
joje. Deja, lygiai tiek pat yra silpnas sveikatos požiūriu“?*! Arkivyskupas Jurgis 
Matulaitis taip pat buvo numatęs kandidatu į vyskupus, bet vėliau K. S. Šaulio 
kandidatūrą atsiėmė“. 

Arkivyskupijos generalvikaras. Arkivyskupas J. Skvireckas savo generalvika- 
ru pasirinko kan. K. S. Šaulį. Į šias pareigas jis paskirtas kitą dieną po ingreso, 
t. y. 1926 m. gegužės 14 dieną?“. 1928 m. gruodžio 7 d. K. S. Šaulys paskirtas 
prosinodiniu bei sinodiniu egzaminatoriumi***. 

Generalvikaro pareigos lėmė, kad K. S. Šauliui teko vadovauti atskiroms 
arkivyskupijos institucijoms. 1926 m. rugsėjo 30 d. jis paskirtas Kunigų in- 
validų ir emeritų kasos tarybos pirmininku?“. Kauno arkivyskupijos kurijos 
archyve yra išlikę šios tarybos posėdžių protokolai. Pirmasis posėdis įvyko 
1925 m. kovo 31 dieną. Tarybą sudarė vysk. J. Skvireckas, kan. K. Paltarokas 
ir kun. P. Dogelis“. K. S. Šaulys tuo metu tarybai dar nepriklausė. Jo pavardė 
randama 7-ojo posėdžio, vykusio 1926 m. spalio 4 d., protokole. Tuo metu 
tarybą sudarė kan. K. S. Šaulys, kun. P. Dogelis ir kun. V. Mieleška?". Tokia 
tarybos sudėtis išsilaikė iki 1944 metų. Daugiausia posėdžiuose buvo svarsto- 
mas neįgalių kunigų šelpimas. 1938 m. antrą ketvirtį neįgalių šelpiamų kunigų 
Kauno arkivyskupijoje buvo 13. Iš viso per mėnesį buvo išmokėta 1350 litų, o 
per ketvirtį 4050 litų?“ 

K. S. Šaulys iš pradžių buvo Žemaičių vyskupijos kurijos, o paskui Kauno 
arkivyskupijos Bažnyčios turtų valdymo tarybos patarėjas. Šiai tarybai vadovavo 


239 [K. S. Šaulio tarnybos lapas], b. d., KAKA, Nr. 35, I. 581. 

240 P. Klimas, Dienoraštis: 1915.XII.1-1919.1.19: pradedamas P. Bugailiškio užrašais 1915.VIII.23(10)-X. 13, 
Chicago: Algimanto Mackaus knygų leidimo fondas, 1988, p. 219. 

241 Lietuva ir Šventasis Sostas (1922-1938), p. 133-134. 

242 J. Matulaitis, P. P. Būčys, Laiškų dialogas, parengė P. Subačius, Vilnius: Lietuvių katalikų mokslo akademija, 
2016, p. 560. 

243 Vyskupų posėdžių protokolai, 1926, LVIA, f. 1671, ap. 5, b. 8, l. 4. 

244 (K. S. Šaulio tarnybos lapas], b. d., KAKA, Nr. 35, L. 577. 

245 Vyskupų posėdžių protokolai, 1926, LVIA, f. 1671, ap. 5, b. 8, L. 40v. 

246 Kunigų invalidų ir emeritų kasos tarybos posėdžio protokolas, 1925-03-31, KAKA, Nr. 439, lapai nenu- 
meruoti. 

247 Kunigų invalidų ir emeritų kasos tarybos posėdžio protokolas, 1926-10-04, ibid., Nr. 439, lapai nenumeruoti. 
248 Šelpiamų kunigų sąrašas, 1938, ibid., Nr. 185, lapai nenumeruoti. 

Vyskupas Pranciškus Karevičius. XX a. 3 deš. KAKA, albumas Nr. 105 

J. Skvireckas, iš pradžių kaip Žemaičių vyskupijos generalvikaras, o paskui 
kaip Kauno arkivyskupijos arkivyskupas metropolitas. Tarybos patarėjais, 
be K. S. Šaulio, buvo prelatas J. Mačiulis-Maironis, prelatas P. Januševičius, 
kan. K. Paltarokas, kan. Juozapas Byla, kan. Pranciškus Penkauskas. Notarais 
buvo kunigai P. Dogelis, J. Stakauskas, P. Vaitiekūnas, M. Jaunius, J. Sitavičius, 
A. Glebavičius, M. Sandanavičius. Pirmas Tarybos posėdis įvyko 1919 m. bir- 
želio 15 dieną. Juose buvo svarstomi įvairūs klausimai, susiję su bažnytinio 
turto valdymu. Tai kontraktų patvirtinimas, įgaliojimai, bažnyčių inventorius, 
bažnytinės žemės mainai, taip pat naujų parapijų steigimas, kaimų priskyrimas 
prie parapijų ir atskyrimas, bažnytinių komitetų ir bažnyčios palaikymo tarybų 
patvirtinimas. Tarybos posėdžių protokolai yra svarbus šaltinis tiek Žemaičių 
vyskupijos, tiek Kauno arkivyskupijos parapijų istorijai. Taip pat tarybai tekdavo 
svarstyti ir kitokio pobūdžio klausimus. Štai pora pavyzdžių. Pirmas iš jų — tai 
Bažnytinio meno parodai rengti komiteto prašymas leisti komiteto įgaliotiems 
A. Samulevičiui ir A. Valeškai rinkti eksponatus Kauno arkivyskupijos bažny- 
čiose. Taryba prašymą svarstė 1931 m. kovo 8 d. posėdyje. Buvo nutarta leisti 
minėtiems asmenims rinkti eksponatus Kauno arkivyskupijos bažnyčiose laikan- 
tis nurodytų taisyklių?“*. Posėdžio protokolą pasirašė arkivyskupas J. Skvireckas, 
patarėjai prel. K. S. Šaulys, kan. J. Byla ir notaras kun. A. Glebavičius. 

Kitas pavyzdys susijęs su kunigu ir visuomenės veikėju K. Olšausku. Baž- 
nyčios turtų valdymo taryba gavo K. Olšausko 1932 m. gruodžio 5 d. raštą, 
kuriame jis teigė, kad pagal civilinio teismo sprendimą atimamas jo turtas ir 
pagal įstatymus atiduodamas jo paveldėtojams. Jam, nesveikam ir neturinčiam 
jokios tarnybos 66 metų invalidui, nepaliekamas net kanonų teisės numatytas 
būtinas padoriam pragyvenimui minimumas. Dėl to jis prašo duoti pažy- 
mėjimą, kad jo pragyvenimui reikia 500 litų per mėnesį ir kad ši suma jam 
būtų mokama nuo atimto jo turto. Svarstydama kun. K. Olšausko prašymą, 
taryba konstatavo, kad Kauno arkivyskupijoje kunigų invalidų ir emeritų 
pragyvenimo aprūpinimas sutvarkytas taip, kad kunigui invalidui, neturin- 
čiam savo asmeninio ar patrimonialinio turto, vyskupijos vyresnybė sudaro 
tokias pragyvenimo sąlygas: „1. Suteikia gyvenimui tinkamą butą ar namelį 
prie bažnyčios; 2. Piginę iki 150 litų pašalpą mėnesiui iš kunigams invalidams 


49 Bažnyčios turtų valdymo tarybos posėdžio protokolas, 1931-03-08, LVIA, f. 1671, ap. 8, b. 9, I. 34-35. 
Nurodyta tokios taisyklės: „1. Sudaromi tikslūs parodai imamų eksponatų sąrašai dviem egzemplioriais, kurių 
vienas, pasirašytas eksponatų rinkėjo, paliekamas klebonui, kitas, pasirašytas klebono, paliekamas rinkėjui. 
2. Kiekvienam imamam eksponatui, jei jis turi realią vertę, pažymima kaina, nurodyta inventoriaus sąrašuose. 
3. Komitetas paimtuosius iš bažnyčių eksponatus pasibaigus parodai grąžina bažnyčioms, iš kurių buvo paimti, 
jeigu nebus leista juos pasilaikyti bažnytiniam muziejui. 4. Eksponatų pristatymas ir grąžinimas vykdomas iš 
Komiteto lėšų, jei vietinis klebonas nenorės prisidėti prie išlaidų. 5. Už sugadintus ir dingusius eksponatus 
atsako Komitetas“ 

skirtų sumų; 3. Smulkias ir nepastovias tikinčiųjų aukas. 4. 100-150 litų 
mėnesiui iš šv. Mišių stipendijų, jeigu kunigas gali laikyti Mišias“** Protokolą 
pasirašė arkivyskupas metropolitas J. Skvireckas, patarėjai K. S. Šaulys, J. Byla, 
P. Penkauskas, notaras M. Sandanavičius. 

1922 m. gegužės 8-9 d. apaštališkojo vizitatoriaus Antonino Zecchini ini- 
ciatyva sušaukta Lietuvos vyskupų pirmoji konferencija, kurioje dalyvavo vys- 
kupai P. Karevičius, A. Karosas, J. Skvireckas. Antrą konferencijos dieną buvo 
svarstomas klausimas dėl dvarų nusavinimo, vykdant Lietuvoje žemės refor- 
mą. Žemės reformos klausimai ir ypač dvarininkų nuosvybės klausimas rūpėjo 
Apaštalų Sosto apaštališkajam vizitatoriui Antonino Zecchini. Į posėdį buvo 
pakviesti Bažnyčios turtų valdymo tarybos nariai prelatas J. Mačiulis-Maironis 
ir kan. K. S. Šaulys, Seinų vyskupijos atstovai kun. J. Staugaitis ir kun. P. Būčys. 
Svarstant klausimą, apaštališkasis vizitatorius pareiškė, kad Seimas, nusavin- 
damas dvarus, nuskriaudė dvarininkus, o Seimo darbe dalyvavo ir kunigai, tai 
kur buvo vyskupai, kad leido daryti tokią skriaudą. Vysk. P. Karevičius į vi- 
zitatoriaus pareikštus kaltinimus atsakė, kad Seimo Krikščionių demokratų 
partijos lyderis M. Krupavičius kreipėsi su klausimu, ar dvarų žemės nusavinimo 
projektas gali būti suderintas su Katalikų Bažnyčios dorovės mokslu. Vyskupas 
P. Karevičius tą klausimą svarstyti pavedė Bažnyčios turtų valdymo tarybai?*!. 

Iš tikrųjų Bažnyčios turtų valdymo taryba 1921 m. gruodžio 6 d. posėdyje 
svarstė Žemaičių vyskupo P. Karevičiaus pateiktą Lietuvių krikščionių demokratų 
Centro komiteto užklausą apie Steigiamajame Seime svarstomą žemės reformos 
įstatymo projektą ir ypač punktus, kurie liečia bažnytinių žemių nusavinimą. 
"Taryba, apsvarsčiusi klausimą, priėmė sprendimą, kad „minėtoji žemės valdymo 
reforma, kaip ji išdėstyta įstatymo projekte, paremta turtų nusavinimu, būtent 
jų paėmimu tam tikromis sąlygomis iš vienų savininkų ir atidavimu kitiems savi- 
ninkams. Tokią dominii translationis teisę Katalikų Bažnyčios mokslas pripažįsta 
tiems, kurie turi viršiausiąją valstybėje valdžią (supremam in republica auctorita- 
tem, iurisdictionem), bet tiktai tam tikromis sąlygomis, būtent a) kad tam nuo- 
savybės teisių perkėlimui būtų svarbių priežasčių ir b) kad savininkams, iš kurių 
imamas turtas, būtų atlyginta“**. Sprendime pasisakoma, kad pagal Katalikų 
Bažnyčios mokymą būtų atlyginta, nežiūrint koks turtas paimamas. Ar tai būtų 
miškas (įstatymo projekte už mišką atlyginimas nenumatytas), ar ežeras, ar pel- 
kė. Taip pat Bažnyčia pasisako, kad būtų atlyginta teisingai, bet nenumato, koks 
atlyginimas teisingas. Įstatymo projektas, kuris numato bažnytinio turto nusa- 
vinimą, nepažeidžia Bažnyčios teisių, nes yra įdėta pastaba, kad Bažnyčios turto 


50 Bažnyčios turtų valdymo tarybos posėdžio protokolas, 1933-01-03, LVIA, £. 1671, ap. 8, b. 10, L. 1. 
31 P. Karevičius, Mano gyvenimo ir atsiminimų bruožai, p. 287-289. 
252 Bažnyčios turtų valdymo tarybos posėdžio protokolas, 1921-12-06, LVIA, £ 1671, ap. 8, b. 2, I. 280. 

nusavinimas gali būti vykdomas atsižvelgiant į kanonų teisės normas ir nusavi- 
nimui reikalingas Apaštalų Sosto sutikimas. Taip pat buvo papildytas straipsnis, 
kuriame kalbama apie Rusijos vyriausybės nusavinto turto grąžinimą“. Tarybos 
priimtas išvadas pasirašė generalvikaras vyskupas J. Skvireckas, patarėjai prelatas 
J. Mačiulis-Maironis, prelatas P. Januševičius, notaras kun. J. Stakauskas. Nėra 
tarybos patarėjo kan. K. S. Šaulio parašo. Ar jis dalyvavo svarstyme, neaišku. 

Savo pozicijoms sustiprinti vysk. P. Karevičius pasirėmė jėzuito, teologo 
Augustino Lehmkuhlio autoritetu, kuris teigė, kad vyriausybė už nusavintąjį 
turtą turi atsilyginti, kiek tai galima. Apaštališkasis vizitatorius kalbėjo: „Aha, 
tai vyskupai ką galėjo — darė, tai darė; tai kodėl Seime buvusieji 9 kunigai vys- 
kupų nutarimo nepaklausė, kodėl balsavo drauge su kitais ne taip, kaip vyskupai 
nutarė“ Už konferencijoje dalyvavusius Seimo narius kunigus K. S. Šaulį ir 
J. Sraugaitį į vizitatoriaus klausimą atsakė kun. P. Būčys. Jis kalbėjo, kad krikš- 
čionių demokratų blokas priimant žemės reformos įstatymą kitas partijas viršijo 
4 balsais. Jeigu 9 kunigai būtų nuo balsavimo susilaikę, tai žemės reformos 
įstatymą būtų priėmę socialistai, kurie dvarininkams buvo numatę palikti tik 
po 50 hektarų, o visą kitą žemę paimti į žemės fondą be atlyginimo. Jeigu socia- 
listai būtų laimėję, tai būtų vykdę savo programą — siekę atskirti valstybę nuo 
Bažnyčios, išmesti tikybos pamokas iš mokyklų ir kita““. 

Dažnai iškildavo klausimas dėl civilinės santuokos įvedimo Lietuvoje. 
Civilinės būklės aktus (gimimo, santuokos, mirties) piliečiai galėjo įregistruo- 
ti tik bažnyčioje. Dėl to Katalikų Bažnyčia pasisakė prieš civilinės santuokos 
įvedimą. Šio klausimo svarstymuose teko dalyvauti ir K. S. Šauliui. 

Per 3-iojo Seimo rinkimus į valdžią atėję kairieji liaudininkai ir socialdemo- 
kratai ėmėsi iniciatyvos įvesti civilinę santuoką. Vyriausybė parengė metrikų ir 
jungtuvių įstatymo projektą, kuris buvo pateiktas apsvarstyti bažnytinei vyres- 
nybei. Kauno arkivyskupas metropolitas J. Skvireckas sudarė komisiją projektui 
apsvarstyti. Komisijos pirmininku paskirtas generalvikaras kan. K. S. Šaulys. 
Komisijos nariais paskirti prof. P. Būčys, metropolijos tribunolo oficiolas prela- 
tas P. Januševičius, viceoficiolas dr. Juozapas Liasauskis, santuokos ryšio gynėjas 
dr. Petras Malakauskis*“. Pirmas komisijos posėdis įvyko 1926 m. lapkričio 22 d. 
Svarstant dienotvarkę, nutarta, kad pradžioje vyks bendros diskusijos, po to pro- 
jektas bus svarstomas papunkčiui. Pasisakydamas K. S. Šaulys plačiai aptarė metri- 
kų vedimo tvarką prieš Pirmąjį pasaulinį karą, vokiečių okupacijos metais ir įkūrus 
Lietuvos valstybę. Taip pat pažymėjo, kas rūpi Bažnyčiai, registruojant įvairius 
aktus. Siūlė komisijai išspręsti, ką reiktų daryti, jeigu tokie civilinės registracijos 


253 Ibid., I. 281. 
254 P. Karevičius, Mano gyvenimo ir atsiminimų bruožai, p. 288-289. 
255 Vyskupų posėdžių protokolai, 1926, LVIA, £. 1671, ap. 5, b. 8, I. 52v. 

aktai Seime būtų priimti. Dėl civilinių jungtuvių nurodė, kad vyriausybės pa- 
rengtas įstatymo projektas prieštarauja kanonų įstatymams ir kad opus jungtuvių 
įstatymas yra ne vietoje įterptas bei įpainiotas į piliečių registracijos įstatymo 
projektą““. Prelatas P. Januševičius pareiškė nemanąs, kad tas projektas bus įvyk- 
dytas, ir nemato pagrindo į jį reaguoti neigiamai. Profesorius P. Būčys pasakė, 
kad projektas prieštarauja Lietuvos Konstitucijai ir yra „žiaurus ir šlykštus“. Jis, 
priešingai nei P. Januševičius, manąs, jog reikia gintis kreipiantis į Lietuvos epis- 
kopatą, kad atitinkamu aplinkraščiu informuotų žmones apie tai, ką daro tautos 
išrinktieji atstovai, bei į Seimo narius katalikus, kad šiam įstatymui pateiktų prie- 
šingą projektą, kuriame būtų pažymėta: „a) tikintieji visus savo aktus daro pas savo 
dvasininkus; b) nepriklausančių jokiai tikybai aktus sudaro savivaldybės pagal 
Vidaus reikalų ministerijos instrukcijas; c) moterystės akto teisėtumą nuspren- 
džia: tikintiesiems - jų dvasiškoji vyresnybė, netikintiesiems — taikos teisėjas '*". 

Vėlesnėse diskusijose komisijos nariai pasisakė, kad jeigu Seimo dauguma neleis 
svarstyti priešingo projekto, tai Seimo nariai katalikai turi turėti kontrargumentus 
ir koreguoti valdžios pasiūlytą projektą. Buvo pasisakoma už tai, kad reikia raginti 
visuomenę reaguoti ir pasisakyti prieš šį įstatymo projektą, siekti, kad šio įstaty- 
mo svarstymas būtų atidėtas iki tol, kol visuomenė pareikš savo nuomonę. Buvo 
priimta rezoliucija: „Šio įstatymo projektu Valstybė savinasi teisę į Sakramentus, 
sudarytus Bažnyčioje, ir asmenis, išimtinai tarnaujančius Bažnyčiai, į priklausančią 
jai nuosavybę. Kadangi minėtieji pavyzdžiai svarbiausiuose dalykuose daug liečia 
Bažnyčios jurisdikciją, tai negalima jo leisti nesusitarus su Bažnyčia. Pasaulinė 
valdžia negali antdėti dvasiškijai pareigos rašyti ir gaminti piliečių registracijai 
reikalingus metrikų aktus be Bažnyčios valdžios sutikimo. Dvasiškija veda minėtas 
metrikas Bažnyčios reikalams ir jos (Bažnyčios) nustatyta tvarka:** 

Lapkričio 22 d. posėdyje ir vėlesniame lapkričio 26 d. posėdyje projektas buvo 
svarstomas papunkčiui. Gruodžio 2 d. posėdyje buvo svarstomas klausimas: 
Ką daryti, kad Seimas nepriimtų įstatymo, kuris prieštarautų kanonų teisei ir 
konscitucijos dvasiai. Šiuo klausimu buvo priimta penkių punktų programa?“ 


256 Protokolas posėdžio komisijos vyriausybės paskelbtam metrikacijos ir jungtuvių įstatymo projektui 
apsvarstyti, 1926-11-22, LVIA, f. 1671, ap. 5, b. 14, L. 1. 

257 Ibid., I. 1-2. 

28 Ibid,1-2. 

259 Ibid., I. 12—13. Čia rašoma: „L. Įtikinti Seimo narius: opoziciją, tautininkus, sąžiningus pozicijos narius. 
2. Spaudoje aiškinti projekto kenksmingumą: laikraščiuose, atskirais leidiniais, komunikatais. 3. Įsąmoninti 
visuomenę per draugijas, vyksiančiuose susirinkimuose, tam tikslui sušauktuose susirinkimuose ir iškilmėse. 
4. Dvasininkų pareiga ginti Moterystės sakramentą pamoksluose ir kitomis pastoracijos priemonėmis. 
5. Lietuvos vyskupų bendras ganytojinis laiškas, kuriame būtų: a) kaip pavojinga yra tautai sugriauti savo 
pamatą - šeimą ir sunaikinti šeimos širdį moterystę; b) įsakąs viešas pamaldas visose bažnyčiose, prašant Dievo 
apsaugoti tėvynę nuo moterystės sakramento išniekinimo, paverčiant sakramentą paprasta piliečių sutartimi; 
€) garsinąs Bažnyčios skirtąsias bausmes už leidimą įstatymų, priešingų Dievo ir Bažnyčios įstatymams" 

1931 m. Lietuvos Respublikos Valstybės Taryboje buvo svarstomas civilinės 
metrikacijos įstatymas. Į svarstymą buvo kviečiamas ir prof. K. S. Šaulys kaip civi- 
linės metrikacijos klausimo žinovas?“. Profesorius atsisakė dalyvauti svarstyme ir 
paaiškino, kad katalikų metrikacijos reikalai yra visiškai sutvarkyti kanonų teisės 
nuostatų, konkordato ir Lietuvos Respublikos konscitucijos. Bet kokie pakeitimai, 
kurie liestų katalikų metrikacijos tvarką, negalėtų būti daromi be Šventojo Sosto 
sutikimo. Ne katalikų metrikacijos reikalams tvarkyti jis save nelaiko specialistu**!. 

Civilinės metrikacijos problema buvo svarstoma ir vėlesniais metais. 1940 m. 
pradžioje paskelbtas santuokos įstatymo projektas. Šį projektą svarstė kunigai 
1940 m. vasario 20 ir 27 d., susirinkę Kauno arkivyskupo metropolito rūmuose. 
Posėdžiams pirmininkavo prelatas K. S. Šaulys. Įstatymo projektas buvo svars- 
tomas papunkčiui ir dėl atskirų straipsnių pateikiami pasiūlymai pagal kanonų 
teisės reikalavimus“, 

Prieškariu buvo pastatyti Kauno arkivyskupo rūmai. 1936 m. spalio 16 d. 
prelatas K. S. Šaulys pašventino Kauno arkivyskupo metropolito statomų rūmų 
kertinį akmenį?“. 

Krikščionių demokratų valdymo laikotarpiu Bažnyčios ir valstybės santykiai 
buvo glaudūs, tačiau pralaimėjus trečiojo seimo rinkimuose padėtis pasikeitė. 
1926-1940 m. vyravo aštrūs ginčai: „Ir kairieji, ir dešinieji nuosekliai kritika- 
vo, ribojo dvasininkų aktyvumą už Bažnyčios sienų, padedantį ugdyti LKDP 
elektoratą daugybėje draugijų ir užtikrinti pakankamai finansinių išteklių. Nors 
tai nekėlė tiesioginės grėsmės katalikybės padėčiai bei sklaidai, iki 1940 m. 
Bažnyčios ir valstybės santykių įtampa neatlėgo. Net konkordatas su Vatikanu, 
įtvirtinęs Katalikų bažnyčios statusą Lietuvos Respublikoje, nesutrukdė tau- 
tininkams laikyti „antiklerikalinio“ politinio kurso:?“* Daug nesutarimų tarp 


260 Lietuvos Respublikos Valstybės Tarybos kvietimas prof. Kazimierui Šauliui, Nr. 12, 1931-01-21, ibid., 
f. 1671, ap. 5,b. 279, 1. 

261 Prof. Kazimiero Šaulio raštas Lietuvos Respublikos Valstybės Tarybos pirmininkui, Nr. 162, 1931 01 22, 
ibid., £. 1671, ap. 5, b. 279, l. 14. 

262 Posėdžių protokolai, 1940-02-20, 1940-02-27, ibid., £. 1671, ap. 5, b. 57, L. 1-3, 710. 

265 Kertinio akmens pašventinimo protokolas, 1935-10-16, ibid., £ 1671, ap. 5, b. 82, I. 125. Ceremonijoje 
dalyvavo arkivyskupas metropolitas J. Skvireckas, Apaštališkosios nunciatūros Lietuvai sekretorius Antonino 
Samore, Kauno miesto burmistras Antanas Merkys, metropolijos kunigų seminarijos rektorius kan. P. Pen- 
kauskas, metropolijos kapitulos nariai: kan. S. Jokūbauskis ir kan. J. Byla, metropolijos kunigų seminarijos 
profesoriai: kun. M. Morkelis, kun. dr. P. Venckus ir kun. M. Sandanavičius, Kauno dekanas kun. E Kapočius, 
Kauno metropolito sekretorius kun. dr. S. Ūsoris, vyriausiasis statybos inspektorius inžinierius A. Navickas, 
inžinierius architektas K. Reisonas, metropolijos kunigų seminarijos prokuratorius kun. J. Petrošius ir inži- 
nierius technikas L. Homčauskas. 

264 E. Bendikaitė, A. Kasparavičius, S. Kaubrys, R. Laukaitytė, Č. Laurinavičius, D. Mačiulis, V. Sirutavičius, 
V. Stravinskienė, J. Tauber, G. Vaskela, Lietuvos istorija, t. 10, d. 2: Nepriklausomybė (1918-1940 m.), Vilnius: 
Lietuvos istorijos instituto leidykla, 2015, p. 73. 

hierarchų ir valstybės buvo dėl vadinamosios Katalikiškosios akcijos, Bažnyčios 
vaidmens visuomenės gyvenime. K. S. Šaulį tiesiogiai lietė tautininkų valdžios 
siekiai reformuoti universitete Teologijos-filosofijos fakultetą. Problemos la- 
biau buvo susijusios su šio fakulteto Filosofijos skyriumi, kuriame buvo ruošia- 
mi specialistai (ypač gimnazijų ir kitų mokyklų mokytojai) pagal katalikiškos 
pasaulėžiūros reikalavimus. Valdant tautininkams, buvo siekiama uždaryti šį 
Filosofijos skyrių ir taip atimti Lietuvos katalikams galimybę suteikti aukštąjį 
išsilavinimą pagal savo religinius įsitikinimus. Apie prelato K. S. Šaulio poziciją 
santykiuose su tautininkų valdžia neturime paliudijimų. Tačiau, reikia manyti, 
kad jis pritarė nuosaikesnei arkivyskupo J. Skvirecko pozicijai, o ne aštresnei 
Panevėžio vyskupo K. Paltaroko pozicijai. 

Kurijos darbuotojų atlyginimai. Įdomumo dėlei pateiksime duomenis, 
koks mėnesinis atlyginimas iš valstybės biudžeto buvo skiriamas Kauno ar- 
kivyskupijos kurijos aukštesniesiems tarnautojams. 1938 m. sausio mėn. arki- 
vyskupas metropolitas J. Skvireckas į rankas gavo 1886 Lt 75 ct, arkivyskupo 
sekretorius S. Ūsoris - 380 Lt, generalvikaras K. S. Šaulys - 900 Lt, oficiolas 
P. Januševičius — 598 Lt 60 ct, viceoficiolas J. Liasauskis - 495 Lt, kancleris 
J. Byla - 448 Lt, archyvaras Petras Veblaitis - 322 Lt““. Tačiau kurijos etatų 
klausimas nebuvo tinkamai išspręstas. Tai matyti iš prelato K. S. Šaulio 1938 m. 
ministrui pirmininkui rašyto rašto. Rašte konstatuojama, kad pagal 1929 m. 
tikybos įstaigų etatų įstatymą buvo išbraukta nemažai kurijoms reikalingų tar- 
nautojų etatų. Tokia padėtis apsunkina kurijų darbą ir Kauno arkivyskupija 
ne kartą kreipėsi, kad būtų pataisyta. Mažinant etatus, Kauno arkivyskupijos 
kurijoje buvo išbraukti tokie etatai: teisingumo promotoriaus, santuokos ry- 
šio gynėjo, bažnytinio tribunolo bei teismo notaro, bažnytinių turtų valdy- 
bos notaro. Šie pareigūnai reikalingi ir be jų negali kanoniškai vykti teismo 
darbas. Jie skiriami ir eina savo pareigas. Kad jie gautų atlyginimą, reikia dalį 
etatiniams tarnautojams numatytų pinigų skirti neetatiniams tarnautojams“. 
Rašte aptariami ir parapijų dvasininkų etatai, atkreipiant dėmesį, kad Kauno 
arkivyskupijoje reikėtų padidinti klebonų bent 10 etatų, o vikarų 30 etatų. 
Aptariama ir mokesčių inspekcijų ketinimai apmokestinti kunigų gaunamas 
pajamas už Mišių stipendijas, Kauno arkivyskupo metropolito atlyginimo klau- 
simas. Čia pažymima, kad „gaunamoji suma neatitinka tiems visokeriopiems 
išlaidų reikalams, kurie yra susiję su Metropolito užimamąja vieta ir padėtimi 
visuomenėje, ypač kad jokių reprezentacinių nei kitų sumų nemokama“. Dar 


265 Kauno arkivyskupijos kurijos ir arkikatedros bazilikos tarnautojų atlyginimo lapas už 1938 sausio mėn. 
(pasirašytas generalvikaro K. S. Šaulio), KAKA, Nr. 185, lapai nenumeruoti. 

266 Prelato Kazimiero Stepono Šaulio raštas ministrui pirmininkui, 1938-11-10, ibid., Nr. 185, lapai nenu- 
meruoti. 

viena problema - tai arkivyskupo rūmų išlaikymo išlaidos. Arkivyskupo rūmai 
yra ne tik arkivyskupo gyvenamoji vieta, bet juose yra viešojo valdymo ir repre- 
zentacinės patalpos. Dėl to arkivyskupo rūmų išlaikymui turėtų būti skirta ne 
mažiau kaip 1000 Lt per mėnesį“. 

Su finansiniais sunkumais susidūrė ne tik Kauno arkivyskupija, bet ir kitos 
Lietuvos vyskupijos. Kaip Kauno arkivyskupijoje, taip ir kitose vyskupijose, 
laikui bėgant, iškilo didesnio etatų skaičiaus poreikis. Antai Panevėžio vyskupija 
1938 m. pradžioje parengė projektą, numatydama 13 naujų etatų vyskupijos 
kurijoje bei katedroje ir 19 - parapijose, iš jų 4 klebonų/filialistų ir 15 vikarų?“. 

Vokiečių okupacijos metai. Apie prelato K. S. Šaulio veiklą vokiečių oku- 
pacijos metais nemažai faktų savo knygoje pateikė dr. Regina Laukaitytė ir šiek 
tiek pavyko rasti archyvuose. 

Vokiečiams išvijus sovietinę kariuomenę iš Lietuvos buvo džiaugiamasi, kad 
atsikratyta bolševikinio teroro. Šios nuotaikos atsispindėjo ir Katalikų Bažnyčios 
hierarchų veiksmuose. 1941 m. liepos 4 d. laikraštyje / /aisve buvo paskelbtas 
arkivyskupo J. Skvirecko, vyskupo V. Brizgio ir prelato K. S. Šaulio pasirašytas 
pareiškimas. Jame buvo sakoma: „Galingoji Vokietijos kariuomenė sunaikino 
pas mus įsitvirtinusią bolševikų santvarką, kurioje nebuvo nei proto, nei širdies, 
kuri buvo pilna visokio melo, visokios apgaulės ir negirdėto žiaurumo. [...] Dabar 
mūsų tautai atsiveria vėl naujas gyvenimas. Daugiau niekas mūsų nebetrems iš tė- 
vynės, niekas už susipratusio lietuvio vardą mūsų nežudys, mūsų ūkinio gyvenimo 
niekas negriaus, tikėjimo Lietuvoje daugiau niekas nepersekios. Visi bendromis 
jėgomis atsikursime sugriautus miestus ir ūkius, žinodami, kad iš mūsų jų niekas 
neatims:** Viltys buvo gražios, bet vokiečių okupacijos realybė pasirodė kitokia. 

Vienas epizodas susijęs su bažnyčių uždarymu 1941 m. gruodžio mėnesį. 
Vokiečių valdžia nutarė uždaryti bažnyčias dėl dėmėtosios šiltinės epidemijos 
keliamo pavojaus. Epidemija prasidėjo dar 1941 m. pavasarį Vilniuje, o vokiečių 
okupacijos metais pasklido ir kitose Lietuvos vietose. Ją išplatino karo belaisviai, 
kurie buvo paskirti dirbti pas ūkininkus. Dvasinė vyresnybė ignoravo Generalinio 
komisariato reikalavimą uždaryti Kauno bažnyčias. Gruodžio 18 d. generalvi- 
karui K. S. Šauliui paskambino Generalinio komisariato Pagrindinio politikos 
skyriaus vadovas Carlas Nabersbergas ir ultimatyviai pareikalavo uždaryti baž- 
nyčias"", Šį epizodą pakomentavo ir pats prelatas K. S. Šaulys: „Buvo pirmiau 


267 Ibid. 

268 R. Laukaitytė, Vyskupijos centro formavimas Panevėžyje 1926-1940 m. (mašinraštis), autoriaus asmeninis 
archyvas, |. 7. 

269 R. Laukaitytė, Lietuvos Bažnyčios vokiečių okupacijos metais (1941-1944), Vilnius: Lietuvos istorijos 
instituto leidykla, 2010, p. 239. 

270 Ibid., p. 28. 

duotas įsakymas uždaryti bažnyčias. Bet kinai, teatrai, karčiamos buvo atdaros. 
Žmonės ir vyskupai buvo nuomonės, kad didesnis pavojus plėtotis epidemijai 
susidaro iš tų viešųjų vietų, kaip iš bažnyčių, ypač kad žiema buvo labai šalta 
ir bažnyčiose maža žmonių. Buvo manoma, kad nacionalsocialistai, būdami 
Kar. Tikybai priešingi, tyč naudojasi epidemijos proga, kad uždarytų maldos 
namus. [ Neįskaitomas žodis] pasisekė telefonu susisiekti su Arkivyskupu ir pa- 
aiškinti jam susidariusią padėtį. Nusistatyta: duoti per Kauno dekaną atitinkamas 
nurodymas Kauno klebonams ir bažnyčių rektoriams. Paskambinau dekanui 
kan. Kapočiui. Jis dalyką suprato ir apsiėmė painformuoti kitus bažnyčių rek- 
torius: esant epidemijos pavojui, pamaldų viešųjų iškilmingai nelaikyti ten, kur 
paskelbta vieta tikrai pavojinga. Apie 17 val. duota Generaliniam komisarui žinia, 
kad bažnyčiose viešosios pamaldos dėl epidemijos pavojaus nebelaikomos“*?! 

Labai svarbu, kaip Bažnyčia reagavo į prasidėjusį žydų holokaustą. R. Lau- 
kaitytė konstatuoja, kad dokumentų apie Bažnyčios hierarchų reakciją nėra 
daug. Ji savo knygoje pateikia keletą faktų apie prelato K. S. Šaulio veiksmus: me- 
tropolito paskatintas, paskambino Kauno miesto komendanto Jurgio Bobelio 
padėjėjui, pasirašė kelis ordinariato raštus dėl žydų žudynių, nors šie raštai 
nesurasti ir minimi tik vyskupo Vincento Brizgio atsiminimuose**. Tačiau 
K. S. Šauliui teko taikytis ir prie okupacinės valdžios reikalavimų. 1942 m. kovo 
ir balandžio mėn. išsiuntinėjo dekanams ir kunigams raštus dėl žydų krikšto?" 
Kovo mėn. rašte yra tokia pastraipa: „yra civilinės valdžios potvarkiai, draudžią 
gyventojams, todėl ir Dvasiškijai, bendrauti su žydais“. 

Prelatas K. S. Šaulys dalyvavo komisijos Lietuvių konferencijai rengti darbe. 
Bet pačioje konferencijoje, kuri vyko 1943 m. balandžio 5 d., nedalyvavo"“. 
Konferencijoje buvo išrinkta Tautos taryba. 

Prelatui K. S. Šauliui teko rūpintis net moksliniais reikalais. 1942 m. Lietuvos 
mokslų akademijos Lietuvių kalbos institutas sumanė išleisti terminologijos 
žodyną. Dėl to Kauno arkivyskupijos kurijai pasiuntė raštą, kuriame prašė pa- 
vesti kompetentingiems asmenims parengti vartojamus bažnytinius terminus*“, 
Kauno arkivyskupas metropolitas J. Skvireckas sudarė trijų asmenų komisiją, 
kurios pirmininku paskyrė prelatą K. S. Šaulį. Be jo, į komisiją įėjo dr. Stanislovas 
Gruodis ir dr. Pranas Petraitis. Komisija 1942 m. gegužės 19 d. posėdyje 


27! K. S. Šaulio traukimosi iš Lietuvos užrašai, 1944, Signatarų namai, be signatūros, I. 21-23. 
R. Laukaitytė, Lietuvos Bažnyčios vokiečių okupacijos metais (1941-1944), p. 104—105. 
273 Ibid., p. 112. 

274 Citata iš R. Laukaitytės knygos. Žr. ibid. 

275 Ibid., p. 50-51. 

276 Lietuvos mokslų akademijos Lietuvių kalbos instituto raštas, pasirašytas Lietuvos mokslų akademijos 
pirmininko M. Biržiškos ir Lietuvių kalbos instituto direktoriaus A. Salio, 1942-04-27, LVIA, f. 1671, ap. 5, 
b. 291, L. 26. 

terminų parengimui paskyrė kompetentingus savo sričių asmenis: prelatą Stasį 
Jokūbauskį - liturgikos ir bažnytinio meno, kan. Mečislovą Sandanavičių - ka- 
nonų teisės, dr. Justiną Grigaitį - dogminės ir moralinės teologijos, dr. Praną 
Petraitį - apologetikos, kun. prof. Ladą Tulabą - Šventojo Rašto abiejų testa- 
mentų, kun. Vladą Budrecką - bažnytinio giedojimo?". Pavestas darbas buvo 
atliktas beveik per du mėnesius ir 1942 m. liepos 7 d. K. Šaulys informavo 
Lietuvių kalbos instituto direktorių, kad siunčia aktualiųjų terminų rinkinį?"* 

Kauno arkivyskupo metropolito nurodymu 1944 m. prelatas K. S. Šaulys pa- 
rengė arkivyskupijos kurijos įstaigų struktūrą ir darbo laiko paskirstymą"". Kuriją 
sudarė trys įstaigos: Arkivyskupo metropolito kanceliarija, Generalvikariatas, 
"Tribunolas. Metropolito kanceliariją sudaro jo sekretorius ir pagalbininkas 
ar raštininkas. Generalvikariatas turi tris skyrius: Bažnyčios turtų valdymo 
tarybą, Metrikų skyrių su archyvu, Bendrąją kurijos kanceliariją. Metropolinis 
"Tribunolas yra teismo įstaiga pirmajai ir antrajai instancijai. Tribunolui vado- 
vauja pirmininkas - oficiolas, oficiolą pavaduoja viceoficiolas. Teismą sudaro 
sinodiniai teisėjai bei asesoriai. Tribunolo darbe dalyvauja aktuarijus (teismo 
sekretorius, registruotojas, protokoluotojas), teisingumo promotorius, ryšio 
gynėjas. Kiti Tribunolo darbuotojai: raštininkas, mašininkas, kurjeris?*", 

Žemaičių vyskupijos ir Kauno arkivyskupijos kapitulos narys. Apie K. S. Šau- 
lio paskyrimą į Žemaičių vyskupijos katedros kapitulą vysk. Pranciškus Karevičius 
galvojo 1914 m. tik tapęs Žemaičių vyskupu. Tačiau, anot P. Karevičiaus, 
K. S. Šaulys pats sau pakišo koją. Vyskupas atsiminimuose rašo: „Bet kaip tik 
tuo metu gavau lenkiškai iš jo rašytą laišką. Atrašydamas į jo klausimus žemaitiška 
tarme pridėjau pastabą: „Tamsta su manimi Palangoje atostogų metu gražiai 
šnekėjai lietuviškai, tai aš nustebau, kad man rašai nebe savo kalba“ Šisai jo 
lenkiškas laiškas sudarė nuomonę, kad jis - „diplomatas“, kuris savo įsitikinimą 
sau pasitiekęs, lengvai prisitaiko prie savo šefo nuomonės. Pasiryžau jo kandi- 
datūrą atidėti tolesnei pažinčiai su juo, o jo vieton įrašiau kun. Olšauskį kaip 
kandidatą į kanauninkus“?! Greitai, matyt, vyskupas įvertino K. S. Šaulį ir jau 
po ingreso, pradėjęs eiti Žemaičių vyskupo pareigas, pasiūlė kapitulai paskirti jį 
garbės kanauninku?*“. Garbės kanauninku K. S. Šaulys buvo paskirtas 1914 m. 
gruodžio 9 dieną?“. 


277 Komisijos pirmininko K. S. Šaulio raštas, be daros, ibid., L. 29. 

278 Generalvikaro K. S. Šaulio raštas Lietuvių kalbos instituto direktoriui, 1942-07-07, ibid., I. 43. 

27? Kaunoarkivyskupijos metropolijos kurija. Kurijos įstaigų santvarkos ir darbų laiko paskirstymo potvarkis, 
1944-02-01, ibid., f 1671, ap. 5, b. 159, I. 59-61. 

280 Ibid. 

281 P. Karevičius, Mam0 gyvenimo ir atsiminimų bruožai, p. 211. 

282 Ibid., p. 216-217. 

283 Žinios apie kunigą, b. d., KAKA, Nr. 35, l. 13. 

Popiežiaus Pijaus XI raštas, kuriuo Šventasis Tėvas 1927 m. gegužės 13 d. prelatui 
Kazimierui Steponui Šauliui suteikė Popiežiaus rūmų prelato titulą. Vėliau jam suteiktas 
aukščiausias — apaštališkojo protonotaro — garbės prelato vardas. LNM 

Kanauninkas Kazimieras Steponas Šaulys. 1930 m. 


Kunigas Kazimieras Steponas Šaulys 1916 m. paskirtas Žemaičių vyskupijos 
kapitulos kanauninku, 1932 m. Apaštalų Sosto patvirtintas Kauno 
arkivyskupijos kapitulos prelatu. LNM 

1916 m. vasario 10 d. K. S. Šaulys paskiriamas Žemaičių vyskupijos kare- 
dros kapitulos tikruoju kanauninku*“*. 1927 m. jam suteiktas Popiežiaus rūmų 
prelato titulas (Praelatus Domesticus suae Sanctitatis). 1932 m. po prelato Jono 
Mačiulio-Maironio mirties K. S. Šaulys tapo Kauno arkivyskupijos katedros 
kapitulos prelatu, vėliau Šventasis Tėvas suteikė aukščiausią — apaštališkojo 
protonotaro - garbės prelato vardą. K. S. Šaulio užimtos pareigos Kauno arki- 
vyskupijos kapituloje buvo šios: kanauninkas pamokslininkas, prelatas dekanas, 
prelatas arkidiakonas*“. 1940 m. gruodžio 21 d. Vilkaviškio vyskupas Antanas 
Karosas paskyrė K. S. Šaulį Vilkaviškio katedros kapitulos garbės kanauninku“. 

Po kapitulos pirmininko prelato J. Mačiulio-Maironio mirties kapitulos 
posėdžiams pradėjo pirmininkauti kapitulos dekanas prelatas K. S. Šaulys. Tai 
matyti iš kapitulos ekstraordinarinio posėdžio, kuris vyko 1932 m. birželio 
28 d.,t. y. Maironio mirties dieną?*". Nuo to laiko prelatas kapitulos posėdžiams 
pirmininkavo iki 1944 metų. Paskutinis įrašas kapitulos protokolų knygoje yra 
apie 1944 m. balandžio 28 d. įvykusį kapitulos posėdį, kuriam pirmininkavo 
kapitulos arkidiakonas K. S. Šaulys? 

Karo metais buvo įvairių sunkumų. Netgi trūko Mišių vyno ir aliejaus taber- 
nakulio lemputei. Arkivyskupas metropolitas J. Skvireckas savo rašte prelatui 
K. S. Šauliui patarė, kaip išspręsti šiuos klausimus. Pavyzdžiui, aliejaus pasiga- 
minti galima iš auginamų saulėgrąžų (saulažolių). Arkivyskupas girdėjęs, kad 
kažkas gaminąs vyną iš razinų. Toks razinų vynas ir vyno pakaitalas (erzacas) 
reikalui esant gal ir priimtinas, bet arkivyskupui toks vynas nepatinkąs, nes 
tai pakaitalas. Jis siūlė vynuoges užsiauginti šiltnamiuose, nors tai brangiau 
kainuotų, nei augintos vynuogės šiltuose kraštuose. Šilrnamiuose išaugintų 
vynuogių vynas „visais atžvilgiais yra žmoniškas vynas: bonum2 vinum de vite, 
ne bonus vinus“*?. Arkivyskupas siūlė arkivyskupo rūmų sode įveisti vynuo- 
gyną ir iš ten užaugintų vynuogių gaminti bažnytinį vyną. Tokio vynuogyno 
įveisimui reikėtų šiokio tokio kapitalo ir dėl to gal galima būtų įsteigti kunigų 
kooperatyvą ar kažką panašaus. Toliau savo rašte arkivyskupas pasvarstė, kad 
gal galima būtų arkikatedrai bazilikai atiduoti vieną kitą diecezinį monopolį — 
arkivyskupijos bažnyčių aprūpinimą bažnytiniu vynu, teisę gaminti bažnyčiose 


284 Žinios apie kunigą, b. d., KAKA, Nr. 35, I. 13. 

285 Elenchus omnium ecclesiarum et universi cleri Provinciae ecclesiasticae Lituanae. Pro Anno Domini 1928, 
1930, 1933, 1936, 1939. 

286 Žinios apie kunigą, b. d., KAKA, Nr. 35, I. 13. 

287 Kauno arkivyskupijos katedros kapitulos ekstraordinarinio posėdžio protokolas, 1932-06-28, KAKA, 
Nr. 155, I. 23. 

*85 Kauno arkivyskupijos katedros kapitulos posėdžio protokolas, 1944-04-28, ibid., I. 174. 

28? Kaunoarkivyskupo metropolito J. Skvirecko raštas prelatui, kapitulos pirmininkui K. S. Šauliui, 1942-03-06, 
LVIA, £ 1671, ap. 5, b.61,1. 1. 

žibinamąjį aliejų, žvakes, bažnytinius apdarus. Visai tai siūlė apsvarstyti kapi- 
tuloje. Katedros klebonui, pasitaikius progai, pasiūlyti, kad katedros ūkelyje 
galėtų auginti saulėgrąžas aliejui gaminti?", 

1944 m. kovo 19 d. vyko Kauno arkivyskupijos kapitulos ekstraordinarinis 
posėdis, kuriame paskutinį kartą Lietuvoje buvo papildyta kapitula, vadovaujant 
prelatui K. S. Šauliui. Mirus kan. J. Bylai, kapituloje liko laisva kanauninko vieta. 
Arkivyskupas į rą vietą pasiūlė garbės kanauninką Feliksą Kapočių. Šiai kandi- 
datūrai kapitula pritarė vienbalsiai ir pasiūlė kanauninkais dar du kandidatus 
garbės kanauninkus: Fabijoną Kemėšį ir Mykolą Vaitkų. Šioms kandidatūroms 
kapitula pritarė. Garbės kanauninku buvo paskirtas kun. Juozapas Želvys?". 


20 Ibid. 
2! Kauno metropolinės kapitulos ekstraordinarinio posėdžio protokolas, 1944-03-19, ibid., £ 1671, ap. 5, 
b. 61,1. 28-29. 

Prie nepriklausomybės ištakų — 
Lietuvos Valstybės Taryba 


Apie Lietuvos Tarybos veiklą nemažai rašyta Vasario 16-osios Akto signatarų 
biografijose???, todėl čia plačiau nesigilinsime į Tarybos darbus ir su jos veikla 
susijusias peripetijas. Paminėsime svarbesnius veiklos momentus ir pažiūrėsime 
į K. S. Šaulio darbą Taryboje. 

1915 m. Lietuva buvo okupuota Vokietijos ir įėjo į Oberosto darinį?“. 
Pasikeitus politinėms sąlygoms, lietuvių visuomenės veikėjai įsijungė į politinę 
veiklą, kurios tikslas buvo nepriklausomos Lietuvos valstybės sukūrimas. Tas 
tikslas nebuvo iš karto suformuluotas?**. Konkretesni žingsniai susiję su lietu- 
vių atstovų konferencijos sušaukimu ir Tarybos išrinkimu. Istoriografijoje apie 
tarybų išrinkimą okupuotuose kraštuose rašoma: „Po 1917 m. vasario įvykių 
Rusijoje, dėl kurių ėmė viešai ir nevaržomai reikštis tautiniai judėjimai, padrąsėjo 
ir Oberosto tautų inteligentai. Tad reakcingiausiems Vokietijos aneksionistams 
turėjo būti aišku, kad okupuotų teritorijų lengvai prisijungti nepavyks. Tačiau 
vėrėsi kitokio prijungimo galimybės: nors paradoksalu, daugiausia vilčių teikė vis 
platesnis nacionalinio principo taikymas. Aneksionistai samprotavo taip: pvz., 
lietuvių tauta, siekianti apsisprendimo teisės, bet neturinti pakankamo civiliza- 
cinio (valstybinio) potencialo, gali pretenduoti tik į savarankišką etnokultūrinę 
raidą. Pasiekus separatinę taiką su Rusija apsisprendimo principo pagrindu (to 


292 V. B. Pšibilskis, Mykolas Biržiška: patrioto, mokslininko, kultūrininko gyvenimo ir veiklos pėdsakai, Vil- 
nius: Vilniaus universiteto leidykla, 2009, p. 152—169; S. Vaitekūnas, Justinas Staugaitis: vyskupas, politikas, 
tautos dvasios ir valstybės puoselėtojas, Vilnius: Mokslo ir enciklopedijų leidybos centras, 2011, p. 196-234; 
S. Vaitekūnas, Stanislovas Narutavičius: signataras ir jo laikai, Vilnius: Mokslo ir enciklopedijų leidybos cen- 
tras, 2012, p. 241-280; V. Jencius-Butautas, 1918 metų Lietuvos Nepriklausomybės Akto signataras Donatas 
Malinauskas, Trakai: Voruta, p. 176—192; V. Terleckas, Jonas Vailokaitis: gyvenimo ir veiklos bruožai, Vilnius: 
Lietuvos nacionalinis muziejus, 2011, p. 19-32. 

293 Apie Lietuvos padėtį Oberosto sudėtyje plačiau žr. D. Blažytė-Baužienė, E. Gimžauskas, Č. Laurina- 
vičius, D. Mačiulis, G. Rudis, A. Svarauskas, J. Vaičenonis, Lietuvos istorija, t. 10, d. 1: Nepriklausomybė 
(1918-1940 m.), Vilnius: Baltos lankos, 2013, p. 41-61. 

24 R. Lopata, Lietuvos valstybingumo raida 1914-1918 metais, Lietuvių atgimimo istorijos studijos, x. 9, 
Vilnius: Mintis, p. 56-130. 

Vokietija tuo metu labai pageidavo), tautos teisės transformacija į valstybinę iš 
esmės būtų perėjusi į Vokietijos kompetenciją. Taigi 1917 m. balandį Vokietijos 
karinė ir civilinė vadovybė pasiekė kompromisinį sprendimą, kad okupuotuose 
kraštuose susidarytų tarybos, kaip „savarankiškų valstybių“ atstovybės, ir pačios, 
o ne vokiečiai, pasisakytų už prijungimą prie Imperijos. Tokia buvo ir vadina- 
mos lietuviškosios politikos esmė. Tarybos kompetencija nebuvo aiški. „Karinė 
administracija Lietuvoje norėjo turėti netgi ne patariamąjį, o tik pritariamąjį 
valdymo organą, susidedantį iš vietos gyventojų, be jokios sprendžiamosios 
galios ar teisės į savarankišką veiklą“? Kitokius lūkesčius puoselėjo lietuvių 
veikėjai. „Tuo tarpu lietuvių politikai laikėsi nuomonės, kad krašto atstovybė 
turi būti ne vokiečių paskirta, o vienaip ar kitaip pačių lietuvių išrinkta arba 
sudaryta sušaukus atstovų konferenciją. Nusistatyta nedalyvauti jokioje neaiškių 
galių taryboje ir nepriimti vokiečių skiriamų pareigų. Kadangi visos Oberosto 
valdžios pastangos patraukti lietuvius rezultatų nedavė, Berlyno paskatinta 
karinė administracija sutiko leisti patiems sudaryti Organizacinį komitetą“*“ 

Konferencijai Vilniuje rengti buvo sudarytas 22 asmenų Organizacinis ko- 
mitetas, į kurį įėjo krikščionių demokratų, tautininkų krypties ir socialdemo- 
kratų atstovai. Į posėdžius neatvyko kviestas kun. Antanas Alekna iš Kauno. 
Organizacinis komitetas posėdžiavo 1917 m. rugpjūčio 1-4 d. Vilniuje. Po- 
sėdžiuose apsvarstė politinę padėtį Lietuvoje, Lietuvos valstybės teritorijos klau- 
simą, politines perspektyvas. Buvo priimta rezoliucija: „Lietuvių visuomenės 
veikėjai, susirinkę Vilniuje, svarstė 1917 m. rugpjūčio mėn. 1 ir 2 d. Lietuvos 
dabarties padėjimą ir jos ateities klausimą ir nutarta: Lietuvių Tauta sudaro 
nepriklausomą valstybę etnografinėmis ribomis. Turėdami omenyje, jog Lietuva 
iš atžvilgio į savo ūkio bei kultūros reikalus yra pasvirusi ne tiek į rytus ir ne 
tiek į pietus, kiek į vakarus, net šių dienų politikos stovyje numato jie reikalą 
būsimajai savarankiškai Lietuvos valstybei dėl jos ūkio, kultūros ir tautinės 
politikos motyvų sueiti tam tikrais dar nenustatytais santykiais su Vokietijos 
valstybe, nepakenkiant savitam Lietuvos plėtojimos"*" Organizacinio komiteto 
buvo nutarta, kad būtina sudaryti Tarybą. 

Okupuotame krašte, kur buvo griežtai ribojamas susisiekimas, demokra- 
tiški rinkimai į konferenciją nebuvo įmanomi. Liko vienintelis būdas kviesti 
atstovus. Kviesti turėjo Vykdomasis komitetas, kurį sudarė Antanas Smetona, 
Jurgis Šaulys, Mykolas Biržiška, Petras Klimas ir kun. Juozapas Stankevičius. 


295 D. Blažytė-Baužienė, E. Gimžauskas, Č. Laurinavičius, D. Mačiulis, G. Rudis, A. Svarauskas, J. Vaičenonis, 
Lietuvos istorija, t. 10, d. 1: Nepriklausomybė (1918-1940 m..), p. 73. 

296 Ibid., p. 74. 

297 Lietuvos Valstybės Tarybos protokolai 1917-1918, parengė A. Eidintas ir R. Lopara, Vilnius: Mokslas, 
1991, p. 52. 

Vilniaus konferencijos, vykusios 1917 m. rugsėjo 18-22 d., prezidiumas ir sekretoriatas. 


Vilnius, 1917 m. rugsėjo 18 d. Iš kairės sėdi: Peliksas Bugailiškis, Kazimieras Bizauskas, 
Kazimieras Steponas Šaulys, Justinas Staugaitis, Jonas Basanavičius, Steponas Kairys, 
Antanas Smetona, Jonas Vileišis, Povilas Dogelis, Juozas Paknys, Jurgis Šaulys, 
Mykolas Biržiška, Juozapas Stankevičius, Petras Klimas. Fot. A. Jurašaitytė. LNM 

Į konferenciją pakviesti 264 asmenys, tarp jų ir kan. K. S. Šaulys. Atvyko 213, 
vėliau atvykusiųjų skaičius padidėjo iki 222 narių. Pagal socialinę padėtį kon- 
ferencijos dalyviai pasiskirstė taip: 66 kunigai, 65 valstiečiai, 59 inteligentai, 24 
neaiškios profesijos asmenys, 5 dvarininkai ir 2 darbininkai?*. 

Vilniaus konferencija vyko 1917 m. rugsėjo 18-22 d. Pirmiausia konferencijos 
dalyviai išklausė šv. Mišias Vilniaus katedroje. Pamokslą sakė kunigas Mečislovas 
Reinys. Buvo giedamos lietuviškos giesmės?". Konferencijos dalyvis kun. Antanas 
Šmulkštys apie pamaldas rašė: „Prisirinko lietuvių kas tik galėjo. Ir gimnazijos 
mokiniai, ir kursistai, ir prieglaudų bei mokyklų vaikai, ir galop mes, delegatai. 
Graudu pasidarė išgirdus „Pulkim ant kelių“. Bandžiau melstis, bet nepavyko. 
Pritariau giesmei ir kažkokia galinga srovė nunešė mane. Visa pamiršęs, juste 
jaučiau tąjį Galybių Viešpatį, kuris trupina ginklus ir valdo Karalystes. Jaučiau 
Apvaizdos kvėpavimą, jaučiau Tėvynės laisvę ir širdis stipriai stipriai plakė.“ Po 
pamaldų 10 val. 15 min. miesto salėje prasidėjo posėdis. Pirmame posėdyje da- 
lyvavo 201 konferencijos narys. Konferenciją atidarė Antanas Smetona. Garbės 
pirmininku buvo pasiūlytas Jonas Basanavičius ir tam pritarta. Į prezidiumą išrinkti 
Steponas Kairys, kun. Justinas Staugaitis, kan. Kazimieras Steponas Šaulys, Jonas 
Vileišis ir Antanas Smetona. Į sekretoriatą - kun. Povilas Dogelis, Kazimieras 
Bizauskas, Peliksas Bugailiškis ir Juozas Paknys. Konferencijai buvo priimta progra- 
ma: 1. Tvarkomosios komisijos pranešimas. 2. Organizacijos Komiteto pranešimas. 
3. Lietuvos politikos klausimas. 4. Lietuvių Tarybos klausimas: a) jos tikslas, užda- 
viniai ir teisės, b) jos darbo sąlygos, <) jos nariai. 5. Sumanymai šių dienų Lietuvos 
stoviui pagerinti. Lietuvos ženklų klausimas. 6. Konferencijos uždarymas*". 

Rugsėjo 19 d. rytiniame posėdyje, pirmininkaujant J. Staugaičiui, buvo svars- 
tomas trečias dienotvarkės punktas - Lietuvos politikos klausimas. A. Smetona 
kalbėjo apie Lietuvos orientaciją: „Mūsų politikos tikslai dar nėra galutinai 
nusistatę. Pavyzdys - Amerikos ir Rusijos lietuvių skirtinosios rezoliucijos, 
taip pat neaiškūs liaudies troškimai. Jie nusistatys, tik praktiškai klausimą vyk- 
dinant. Mūsų spėkos palyginamai su Bulgarais, Serbais, Rumunais užtenkamos. 
Etnografinis charakteris ne taip vienodas. Yra vilties Lietuvos klausimui pasau- 
lyje iškilti. Perspektyvoje trys galimybės: 1) grįžimas prie Rusijos, 2) Vokiečių 
„Hinterland“ (užnugaris) ir 3) nepriklausomoji Lietuva“? 

Konferencijoje buvo karštai ginčijamasi dėl Lietuvos ateities ir ypač dėl vokiečių 
reikalavimo, kad būsima Lietuva būtų susieta glaudžiais santykiais su Vokietija. 


298 A. Eidintas, Lietuvos Valstybės Tarybos 1917-1918 m. dokumentai, ibid., p. 7. 

292 S. Vaitekūnas, Stanislovas Narutavičius, p. 245. 

300 A. Šmulkštys, Vilniaus konferencija ir krikščionys demokratai, Krikščionis demokratas, 1927, Nr. 3-5, 
p. 117. 

301 Lietuvos Valstybės Tarybos protokolai 1917-1918, p. 67. 

302 Ibid., p. 69. 

Tam tikro aiškumo įnešė į konferenciją atvykusi Šveicarijos lietuvių delegacija: pre- 
latas Konstantinas Olšauskas, Juozas Purickis, Antanas Steponaitis. Konferencijos 
tribūnoje kalbėjo J. Purickis. Jis sakė, kad pagalbos iš Rusijos, Anglijos, Prancūzijos 
sunku tikėtis. Konferencijos dalyvius informavo, kad Vokietijos aneksionistų 
pozicijos silpnėja. Reichstagas palaikys Lietuvos nepriklausomybę. „Tiesa, jai 
įgyvendinti keliamos dvi sąlygos: Lietuva monarchija su Viurtembergo dinastu, 
Lietuva sudaro sąjungą su Vokietija““* Prie kompromiso priėjimo turėjo įtakos 
ir ta aplinkybė, kad Oberosto spaudoje buvo išspausdinta Reichstago deputato 
Matthiaso Erzbergerio kalbos santrauka, kur jis teigė, kad Vokietijos vyriausybė 
pritaria nepriklausomos Lietuvos Karalystės saumanymui?““. Rugsėjo 21 d. konfe- 
rencija priėmė dviejų dalių nutarimą. Pirmoje dalyje kalbama apie nepriklausomos 
Lietuvos valstybės skelbimą: „Liuosam Lietuvos plėtojimos reikalinga yra sudaryti 
išjos nepriklausoma demokratiškai sutvarkyta valstybė etnografinėmis ribomis su 
būtinai reikalingomis ekonominiam gyvenimui korektyvomis. Lietuvos tautinėms 
mažumoms turi būti patikrintos tinkamos jų kultūros reikalams sąlygos. Galutinai 
nustatyti nepriklausomos Lietuvos pamatams ir jos santykiams su kaimyninėmis 
valstybėmis turi būti sušauktas Steigiamasis Lietuvos Seimas Vilniuje, demokra- 
tiniu būdu visų jos gyventojų išrinktas“ Antroje dalyje kalbama apie santykius 
su Vokietija: „Jeigu Vokietija sutiktų dar prieš Taikos konferenciją proklamuoti 
Lietuvos valstybę ir pačioje Konferencijoje paremti Lietuvos reikalus, tai Lietuvių 
konferencija, turėdama omenyje, jog Lietuvos interesai yra normalinėse taikos 
sąlygose pasvirę ne tiek į rytus ir ne tiek į pietus, kiek vakarus, pripažįsta galimu 
sueiti būsimajai Lietuvos valstybei, nepakenkiant savitam jos plėtojimos, į tam 
tikrus dar nenustatytinus santykius su Vokietija“?" 

1917 m. rugsėjo 21 d. Vilniaus konferencijoje popietiniame posėdyje į Krašto 
Tarybą buvo išrinkta dvidešimt narių. Balsuojant į Tarybą, daugiausia balsų gavo 
J. Basanavičius, antras buvo J. Šaulys, trečias - A. Smetona. K. S. Šaulys buvo 
keturioliktas, surinko 139 balsus už ir 64 prieš. Iš dvidešimties Tarybos narių 
šeši buvo kunigai: Juozapas Stankevičius, Pranciškus Urbanavičius, Kazimieras 
Steponas Šaulys, Vladas Mironas, Alfonsas Petrulis, Justinas Staugaitis. Šis 
faktas sukėlė kairiųjų konferencijos dalyvių nepasitenkinimą. Vyskupas Justinas 
Staugaitis prisimena: „Rinkimai buvo padaryti vakare. Po jų Konferencija išsi- 
skirstė. Rytojaus dieną, posėdžiui prasidėjus, p. Kairys išdrožė ilgą kalbą prieš 
kunigus. Ką jie, girdi, veiksią Taryboje? Juk jie tokiam darbui nesą pasirengę. 
Nuo p. Kairio, žinoma, teko „klerikalams“ iš viso?“ Tokia situacija kėlė pavojų, 


303 R. Lopata, Lietuvos valstybingumo raida 1914-1918 metais, p. 129. 

304 Ibid. 

305 Lietuvos Valstybės Tarybos protokolai 1917-1918, p. 76. 

306 J. Staugaitis, Mano atsiminimai, 2-as papildytas leidimas, parengė vysk. J. Boruta S], R. Laukaitytė, 
A. Karilius, Vilnius: Lietuvių katalikų mokslo akademija, 2006, p. 252. 

kad konferencija gali iširti savo darbo nebaigusi. Čia pasireiškė K. S. Šaulio 
politinis įžvalgumas. Jis pareiškė, kad pasitraukia iš Tarybos. Vysk. J. Staugaitis 
prisimena: „Man su kunigu Šauliu teko būti prezidiume. Dar diskusijoms beei- 
nant, kun. Šaulys pašnibždėjo man į ausį, kad tokiomis aplinkybėmis jis negalįs 
priimti mandato. Kalboms pasibaigus, kun. Šaulys viešai pareiškė išeinąs iš 
Tarybos. Paskui jį tokį pareiškimą padarėme visi išrinktieji kunigai. Padaryta 
pertrauka, kad grupės galėtų pasitarti?" Pasitarę kunigai nutarė, kad Taryboje 
palieka tik keturis kunigus, o dvi vietas užleidžia pasauliečiams, kad ir social- 
demokratams. Taryba nutarė, kad atsisako kunigų J. Stankevičiaus ir P. Ur- 
banavičiaus. Į jų vietas nutarta paimti socialdemokratą Joną Vileišį ir dvarininką 
Stanislovą Narutavičių. Po tokio sprendimo, anot P. Klimo, „atidarėme vėl 
posėdį. Pranešėme apie naujosios Tarybos posėdį ir jo propozicijas ir pakilo 
ūpas, ir atsigavo dvasia, ir vienu balsu buvo išreikštas pertaisytai Tarybai didžiau- 
sio pasitikėjimo „votumas“. Lyg su ašaromis prabilo Kairys į susir[inkusius| 
dėl išvengtos sunkenybės! Tai buvo iš tikrųjų prakilnus momentas! Tuo ūpu 
pabaigėme darbus ir ramiai išsiskirstėme“?"š. 

Taigi galiausiai Lietuvos Tarybą sudarė dvidešimt atstovų: gydytojas Jonas 
Basanavičius (nepartinis), ekonomistas Jurgis Šaulys (nepartinis), teisininkas 
Antanas Smetona (tautininkas), teisininkas Petras Klimas (nepartinis), teisi- 
ninkas Mykolas Biržiška (socialdemokratas), kun. Vladas Mironas (tautinin- 
kas), kun. Justinas Staugaitis (krikščionis demokratas), agronomas Aleksandras 
Stulginskis (krikščionis demokratas), inžinierius Steponas Kairys (socialdemo- 
kratas), teisininkas Kazimieras Bizauskas (krikščionis demokratas), ekonomistas 
Jonas Smilgevičius (nepartinis), agronomas Donatas Malinauskas (nepartinis), 
kun. Kazimieras Steponas Šaulys (krikščionis demokratas), spaustuvininkas 
Saliamonas Banaitis (krikščionis demokratas), teisininkas Pranas Dovydaitis 
(krikščionis demokratas), kun. Alfonsas Petrulis (krikščionis demokratas), ban- 
kininkas Jonas Vailokaitis (krikščionis demokratas), teisininkas Jokūbas Šernas 
(nepartinis), teisininkas Stanislovas Narutavičius (nepartinis), teisininkas Jonas 
Vileišis (liaudininkas). 5-6 vietos buvo rezervuotos Lietuvos tautinėms mažu- 
moms. Pagal profesiją Taryboje daugiausia buvo teisininkų. Partiniu požiūriu 
Tarybą sudarė 8 krikščionys demokratai, 2 tautininkai, 2 socialdemokratai, 
1 liaudininkas ir 7 nepartiniai. 

1917 m. rugsėjo 22 d. Taryba raštu kreipėsi į vyriausiąjį Rytų fronto vadą ge- 
nerolą feldmaršalą Bavarijos princą Leopoldą, kad patvirtintų išrinktąją Tarybą 
ir leistų jai veikti. Prašyme buvo rašoma: „Nustojus lietuvių tautai savo valsty- 
binės būties ir nemaža paskui po svetima valdžia prisikentus, rodosi pagaliau 


307 Ibid., p. 253. 
308 P. Klimas, Diexoraštis, p. 189. 

atėjęs tas ne vienos kartos lauktasis laikas, kada lietuviai tikisi, įrempę visas savo 
pajėgas, atstatyti tautiniais pamatais iš nauja Lietuvos valstybę. 

Mes tikimės vokiečių valdžios paspirtimi, kad dar karo metu galėtume kartu su 
ja, Vokietijos valstybei padedant, lengvinti kenčiančių dėl karo gyventojų vargą bei 
padėjimą ir dirbti atstatant mūsų kraštą ir jo ūkį, stengdamies, be to, idant visiems 
mūsų krašto gyventojams būtų suteiktos teisės, kuriomis jau seniai naudojasi visų 
kultūringųjų šalių gyventojai“*" Princas Leopoldas atsakymą į šį Tarybos raš- 
tą pateikė rugsėjo 23 d. per Lietuvos okupacinės valdžios viršininką kunigaikštį 
Francą Juozapą fon Izenburgą-Biršteiną ir patvirtino išrinktą Tarybą. Vyriausiasis 
Rytų fronto vadas rašė: „Dirbant iš vieno su šalies gyventojais, bus atlikti priren- 
giamieji Lietuvos atstatymo darbai. Vyriausiasis Rytų Karo Vadas Jo Karališkoji 
Didenybė generolas feldmaršalas Bavarijos Princas Leopoldas šaukia tam tikslui 
Lietuvos Tarybą, kuri, Karo Valdžiai vadovaujant, turės svarstyti būsimos Lietuvos 
valdžios bei ūkio pamatus. Lietuva privalo virsti kultūros šalimi, kurioje visiems jos 
gyventojams, apsaugojant lietuvių savitumą, yra leista liuosai gyventi ir plėtotis?! 

1917 m. rugsėjo 22 d. Lietuvių konferencija Vilniuje nusiuntė telegramą 
Šventajam Tėvui Benediktui XV. Šioje telegramoje rašoma: „Mes iš visų Lietuvos 
sričių ir įvairių luomų atstovai, iš viso 200 su viršum žmonių, susirinkę į konfe- 
renciją Vilniuje, savo sostinėje, pasitarti dėl dabarties karo vargų ir savo tautos 
savarankiškos ateities, naudojamės šia miela proga pasakyti Jūsų Šventenybei 
nuoširdų ačiū už paskyrimą dienos karo nuvargintai Lietuvai rinkti aukoms 
visame katalikiškame pasaulyje ir drauge už tėvišką pasiūlijimą kariaujančioms 
valstybėms taikos, kurios esme visi ištroškę ir kurią tikimės atgauti savo tautos 
politikinių teisių, Jūsų Šventenybei mus galingai užtariant, ir nuolankiausia 
meldžiame savo darbams palaiminimo/*"! 

Vilniaus konferencijoje krikščionių demokratų atstovai laikėsi bendros linijos. 
Tai patvirtina konferencijos dalyvio kun. Antano Šmulkščio žodžiai: „Konstaravę 
kairiųjų taktiką, ypač socialdemokratų suglaustą frontą prieš katalikus, nuspren- 
dėme griežtai laikytis partijos disciplinos, daryti posėdžius prieš kiekvieną svar- 
besnį sprendimą:“"* Konferencijos darbo metu „krikščionys demokratai turėjo 
savo kambarėlį, demokratai savo ir socialdemokratai savo. Būdavo, pasibaigs 
posėdis - bėgi savo kambarėlin. Čionai susirinkdavo frakcijos valdyba. Tarėmės, 
kaip ėjęs posėdis, kas nuveikta, kas dar tenka nuveikti ir kaip nuveikti, kas turi 
kuriais klausimais kalbėti, kas juos palaikyti, kas su socialistais ginčytis, o gal tik 
tylomis praleisti“*". 


309 Lietuvos Taryba, Lietuvos aidas, 1917-09-25, Nr. 7, p. 1. 

30 Ibid. 

3 Ibid., p. 2. 

212 A. Šmulkštys, Vilniaus konferencija ir krikščionys demokratai, p. 116. 
313 Ibid, p. 118. 

Lietuvos Taryba. Vilnius, 1917 m. rugsėjo 25 d. Iš kairės: sėdi Jonas Vileišis, Jurgis Šaulys, 


Justinas Staugaitis, Stanislovas Narutavičius, Jonas Basanavičius, Antanas Smetona, 
Kazimieras Steponas Šaulys, Steponas Kairys, Jonas Smilgevičius; stovi Kazimieras Bizauskas, 
Jonas Vailokaitis, Donatas Malinauskas, Vladas Mironas, Mykolas Biržiška, Alfonsas Petrulis, 

Saliamonas Banaitis, Petras Klimas, Aleksandras Stulginskis, Jokūbas Šernas, 
Pranas Dovydaitis. For. A. Jurašaitytė. LNM 

Lietuvos Valstybės Taryba, papildyta antrojoje konferencijoje, vykusioje 1919 m. sausio 16-23 d. 


Kaunas, 1919 m. sausio 22 d. Iš kairės: sėdi Kazimieras Steponas Šaulys, Vaclovas Lastauskas, 
Alfonsas Petrulis, Stasys Šilingas, Justinas Staugaitis, Jokūbas Šernas, Jurgis Alekna, 
Donatas Malinauskas; stovi Juozas Kavoliūnas, Saliamonas Banaitis, Pranas Dovydaitis, 
Jonas Jakimavičius, Liudas Noreika, Kazimieras Bizauskas, L. Brokas, 

Vytautas Petrulis, M. Ivanauskas, Vladas Mironas. LNM 

Išrinktos Tarybos pirmasis posėdis įvyko 1917 m. rugsėjo 24 d. Posėdžiui 
pirmininkavo J. Basanavičius, sekretoriavo K. Bizauskas. Pirmiausia buvo 
svarstomas naujai sudaryto organo pavadinimas. Buvo nutarta lietuviškai 
vadinti Lietuvos Taryba, vokiškai Litauischer Landesrat, lenkiškai Rada 
Litewska. Vėliau slaptu balsavimu buvo renkamas Lietuvos Tarybos prezi- 
diumas iš penkių narių ir vieno kandidato. Prezidiumo pirmininku išrinktas 
A. Smetona (19 balsų), pirmuoju vicepirmininku S. Kairys (19 balsų), an- 
truoju vicepirmininku V. Mironas (13 balsų), pirmuoju sekretoriumi J. Šaulys 
(19 balsų), antruoju sekretoriumi Petras Klimas (11 balsų) ir kandidatu 
A. Stulginskis (9 balsai)*'“. 

"Tam tikra prasme būsimus Lietuvos Tarybos darbus suformulavo jos pirmi- 
ninkas A. Smetona Lietuvos aide paskelbtame straipsnyje „Lietuvos Tarybos 
darbų belaukiant“. Čia rašoma: „Lietuvos Tarybai, žinoma, teks visų pirma 
pasirūpinti, kiek leis karo aplinkybės, visuomenės būties ir mūsų šalies likimo 
pagerinimu. Ir čia reiks pradėti nuo apačios, o ne nuo viršaus. Taigi valsčių 
geresnė tvarka bus jos pirmutinis uždavinys; toliau irgi pirmaeiliai reikalai — 
tai mokykla, švietimas, ūkis, žmonių bendravimo palengvinimas ir žmonių 
sveikatos bei gyvatos apsaugojimas. Lietuvos valsčiai ir apskritys nūn valdomi 
be žmonių atstovybės; jų priešakyje stovi žmonės, kad ir vietiniai, dažniausia 
toki, kurie nejaučia nei savo pareigos, nei tos atsakomybės, kurios jie kalti 
visuomenei. Todėl ta nepakenčiama tvarka turės būti pakeista tokia, kad tarp 
visuomenės ir okupacinės vokiečių valdžios atsistotų toki vyrai, kurie numano 
ir savo teises, ir savo priedermes. |...] Rūpindamos dabartiniu Lietuvos padė- 
jimu. Taryba privalys tuo pačiu žygiu galvoti ir apie jos ateitį: apie būsimąją 
Lietuvos valstybę, apie jos pamatus, jos konstituciją, jos ribų nustatymą, jos 
pajėgas, jos santykius su kitomis gretimomis šalimis:?5 

Iš paskelbtų Lietuvos Tarybos protokolų galima susidaryti vaizdą, kiek ir 
kaip K. S. Šaulys dalyvavo jos veikloje. Pirmuosiuose protokoluose nenuro- 
domos diskusijose kalbėjusių pavardės. K. S. Šaulys pasisakė 1917 m. gruo- 
džio 6 d. ir 7 d. vykusiuose posėdžiuose, kuriuose buvo svarstomas Lietuvos 
"Tarybos delegacijos Berlyne su Vokietijos užsienio reikalų ministerijos atsto- 
vais 1917 m. gruodžio 1 d. pasirašytas protokolas. Pagal šį susitarimą Taryba, 
remdamasi Vilniaus konferencijos nutarimais ir apsisprendimo teise, gali 
skelbti Lietuvos nepriklausomybę, bet tik sudariusi kelias sutartis su Vokietija. 
"Tos sutartys iš esmės reiškė priklausomybės Vokietijai pažadą. Lietuviai išside- 
rėjo sąlygą, kad Vokietija pripažins Lietuvą iki taikos konferencijos, o spren- 
dimus dėl valstybės formos, sienų ir ryšių su Vokietija tvirtins Steigiamasis 


34 Lietuvos Valstybės Tarybos protokolai 1917-1918, p. 131. 
315 A. Smetona, Lietuvos Tarybos darbų belaukiant, Lietuvos aidas, 1917-10-04, Nr. 11, p. 1. 

Seimas*“. Svarstant protokolą Taryboje vyko aštrios diskusijos ir ypač dėl 
konvencijų. 1917 m. gruodžio 8 d. posėdyje buvo svarstoma būsimos sava- 
rankiškos Lietuvos santvarkos forma. K. S. Šaulys pasisakė už konstitucinę 
monarchiją, nors, anot jo, teorijoje respublika geresnė už monarchiją, bet 
praktikoje ne visados?". 

1917 m. gruodžio 10 d. Oberosto spaudžiami Lietuvos Tarybos nariai 
A. Smetona, S. Kairys, V. Mironas, J. Šaulys, P. Klimas, J. Staugaitis ir Vokietijos 
kanclerio bei Užsienio reikalų ministerijos atstovas Kurtas von Lersneris pasirašė 
(vokiečių padiktuotą) pareiškimą. 1917 m. gruodžio 11 d. Lietuvos Taryba pri- 
ėmė Kaune pasirašytą pareiškimą, kurio pirmame punkte sakoma, kad Lietuvos 
Taryba, „remdamasi pripažintąja tautų apsisprendimo teise ir 1917 m. rugsėjo 
mėn. 18-23 d. Vilniuje vykusios Lietuvių konferencijos nutarimu, skelbia ne- 
priklausomos Lietuvos valstybės atkūrimą su sostine Vilnium ir jos atskyrimą 
nuo visų valstybinių ryšių, kurie kada nors yra buvę su kitomis valstybėmis“. 
Antroje pareiškimo dalyje prašė Vokietijos apsaugos ir pagalbos ir pareiškė: 
„Atsižvelgdama į gyvybinius Lietuvos interesus, kurie reikalauja nieko nelau- 
kiant sueiti į ilgalaikius ir glaudžius santykius su Vokietijos valstybe, Lietuvos 
Taryba pasisako už amžiną, tvirtą Lietuvos valstybės sąjungą su Vokietijos 
valstybe; ta sąjunga turėtų būti įgyvendinta karinės ir susisiekimo konvenci- 
jų, muitų bei monetinės sistemos bendrumo pagrindu“ K. S. Šaulys pasisakė 
už pareiškimo priėmimą. Už pareiškimą balsavo 15, prieš — 3, susilaikė 1*!*, 
Tad žengtas žingsnis į Lietuvos nepriklausomybę, bet dar supančiotas ryšių su 
Vokietija mazgais ir istoriografijoje vertinamas kaip žingsnis atgal, palyginus su 
Vilniaus lietuvių konferencijos nutarimu?". Raimundas Lopata, vertindamas šį 
dokumentą, rašė: „Taigi buvo kalbama apie nepriklausomybę, bet neužsiminta 
apie vokiečių garantijas ją pripažinti. Nenumatyta Steigiamojo Seimo sankcija. 
Tačiau vokiečių atstovai žodžiu žadėjo, kad bus suteiktas pripažinimas, o pa- 
skelbta bus tik pirmoji pareiškimo dalis. Tad aiškėjo, jog dokumento padariniai 
gerokai priklausys nuo vokiečių ir rusų derybų Lietuvos Brastoje eigos:“*? 

1917 m. gruodžio 11 d. aktu, tiksliau, jo pirma dalimi, Vokietija pasinaudojo 
Lietuvos Brastoje taikos derybose su Sovietų Rusija ir pasiūlė į tai žiūrėti kaip į 
tautos valios išraišką. Taigi vokiečiai 1917 m. gruodžio 11 d. akto pirmąja dalimi 
naudojosi kaip argumentu Lietuvai atskirti nuo Rusijos. Sovietų Rusija su tuo 


316 Lietuvos Valstybės Tarybos protokolai 1917-1918, p. 143-151; D. Blažytė-Baužienė, E. Gimžauskas, 
Č. Laurinavičius, D. Mačiulis, G. Rudis, A. Svarauskas, J. Vaičenonis, Lietuvos istorija, t. 10, d. 1: Nepriklau- 
somybė (1918-1940 m.), p. 81-82. 

37 Lietuvos Valstybės Tarybos protokolai 1917-1918, p. 153. 

318 Ibid., p. 155-157. 

319 A. Eidintas, Lietuvos Valstybės Tarybos 1917-1918 m. dokumentai, p. 11. 

320 R. Lopata, Lietuvos valstybingumo raida 1914-1918 metais, p. 134. 

nesutiko, nes Taryba nebuvo demokratiškai išrinkta tautos atstovybė, ir pareika- 
lavo pateikti nepriklausomybės paskelbimo notifikaciją su visų Lietuvos Tarybos 
narių parašais. 1918 m. sausio 7 d. vokiečiai kreipėsi į Tarybą, kad viešai paskelbtų 
Lietuvos nepriklausomybę ir parengtų notifikacijos dokumentus, laikydamiesi 
1917 m. gruodžio 11 d. akto pirmosios dalies*"'. 1918 m. sausio 7 d. vakare įvyko 
Lietuvos Tarybos posėdis, kuriame svarstytas sausio 8 d. posėdžio klausimas — 
nepriklausomybės skelbimas. Tarp pasisakiusiųjų buvo K. S. Šaulys. Jis pasiūlė 
pirma nuspręsti, ar skelbti Lietuvos nepriklausomybę, ar ne, o paskui aptar- 
ti, kokius kelti reikalavimus**. Sausio 8 d. posėdyje Taryba pakartojo 1918 m. 
gruodžio 11 d. akto pirmąją dalį, bet pridėjo P. Klimo parengtą pataisą: „Drauge 
Lietuvos Taryba pareiškia, kad Lietuvos Valstybės vidaus tvarkai ir santykiams 
su kaimynais nustatyti yra reikalinga kiek galima greičiau sušaukti Steigiamasis 
Seimas, visų Lietuvos gyventojų demokratiniu keliu išrinktas“? Kalbant apie 
1917 m. gruodžio 11 d. pirmosios dalies notifikaciją, Lietuvos Taryba sausio 9 d. 
posėdyje vokiečiams iškėlė tris klausimus?*, į kuriuos laukė atsakymo. 

1918 m. sausio 14 d. posėdyje kun. K. S. Šaulys pranešė apie pasikalbėjimą 
su Kauno vyskupu dėl Vilniaus vyskupijos reikalų, mat sausio 10 d. posėdyje 
buvo svarstomas Vilniaus vyskupijos klausimas. Posėdyje buvo nutarta prašyti 
vysk. Pranciškų Karevičių imtis to klausimo ir nuvažiuoti į Romą. Netgi buvo 
sudaryta komisija: A. Smetona, V. Mironas ir A. Petrulis. Sausio 14 d. posėdyje 
buvo svarstomas klausimas dėl Vokietijos pripažinimo Lietuvos nepriklau- 
somybės ir dėl valdžios atidavimo Lietuvos Tarybai. Diskusijoje dalyvavo ir 
K. S. Šaulys**. Sausio 16 d. posėdyje bažnytinį klausimą nutarta pavesti vienam 
asmeniui — K. S. Šauliui**. 

Sausio pabaigoje atvykęs į Vilnių atstovas iš Berlyno žodžiu pažadėjo, kad 
Vokietija pripažins Lietuvos nepriklausomybę. Už tai Taryba turėjo pateikti dvi 
notifikacijas. Vieną Rusijai pagal 1917 m. gruodžio 11 d. akto pirmą dalį, antrą 
Vokietijai su visu akto tekstu. Vokiečiai sutiko pridėti prierašą apie Steigiamojo 
Seimo sankciją dėl būsimų Lietuvos santykių su kitomis valstybėmis?"". 


321 D. Blažytė-Baužienė, E. Gimžauskas, Č. Laurinavičius, D. Mačiulis, G. Rudis, A. Svarauskas, J. Vaičenonis, 
Lietuvos istorija, t. 10, d. 1: Nepriklausomybė (1918-1940 m.), p. 82-83. 

322 Lietuvos Valstybės Tarybos protokolai 1917-1918, p. 167. 

323 Ibid., p. 168. 

324 „a). Kada ir kokiomis sąlygomis bus įduota Lietuvos Tarybai krašto valdžia? b) Kada bus iš Lietuvos 
atitraukta kariuomenė ir kada bus duota galimybės daryti lietuvių miliciją? <) Ar bus ir kada bus Vokietijos 
valstybės pripažinta Lietuvos valstybės nepriklausomybė?“ Žr. ibid., p. 172. 

325 Ibid., p. 177, 179. 

1918 m. sausio 26 d. Tarybos posėdyje vyko diskusija, ką notifikuoti. 
Diskusijoje pasisakė kun. K. S. Šaulys. Jis teigė, kad Lietuvos nepriklauso- 
mybės paskelbimas visiems rūpi ir yra reikalingas, bet, paskelbus antrą dalį, 
„negalėsim grįžti namo“. Reikia pridėti restrikciją, kad santykius su vokiečiais 
tvirtina Seimas?*. J. Šaulys perskaitė norifikacijų projektus Rusijai ir Vokietijai. 
Pateikti notifikacijai projektai atitiko 1917 m. gruodžio 11 d. akto reikalavimus. 
S. Kairys pateikė iš principo naują dokumentą: „Lietuvos Taryba, kaipo vienin- 
telė lietuvių tautos atstovybė, atsirėmusi pripažintąja tautų apsisprendimo teise 
ir Lietuvių konferencijos nutarimu Vilniuje rugsėjo mėn. 17-22 d. 1917 metais, 
skelbia atstatanti nepriklausomą demokratiniais pamatais sutvarkytą Lietuvos 
valstybę su sostine Vilniuje ir tą valstybę atskirianti nuo visų valstybinių ryšių, 
kurie kada nors yra buvę su kitomis tautomis. Drauge Lietuvos Taryba pareiš- 
kia, kad Lietuvos valstybės vidaus tvarkai ir santykiams su kaimynais nustatyti 
yra reikalinga, kiek galima greičiau, sušaukti Steigiamasis seimas, visų Lietuvos 
gyventojų demokratiniu būdu išrinktas“? Ši formuluotė Tarybos buvo nepri- 
imta: už balsavo 3, prieš 6, susilaikė 11 (tarp jų ir K. S. Šaulys). Posėdyje buvo 
priimta J. Šaulio ir A. Smetonos pasiūlyta formuluotė. Už ją balsavo 12 narių 
(tarp jų K. S. Šaulys), prieš S ir susilaikė 3. Po tokių balsavimo rezultatų iš Ta- 
rybos išėjo S. Narutavičius, S. Kairys ir J. Vileišis. Kitą dieną iš Tarybos pasi- 
traukė M. Biržiška. Taigi Lietuvos Taryba suskilo. 

1918 m. sausio 27 d. rytiniame posėdyje buvo perskaitytas Vokietijos užsie- 
nio reikalų ministerijos tikrojo patarėjo Rudolfo Nadolny'o raštas, kuriame 
Vokietijos vyriausybės vardu pažadėta, kad bus pripažinta nepriklausoma 
Lietuvos valstybė pagal 1917 m. gruodžio 11 d. akto abu punktus. J. Staugaitis 
pateikė tokią formuluotę: „Jei po mūsų nepriklausomybės pareiškimo vokiečių 
valdžiai per tris savaites nebus tinkamo iš Vokietijos valdžios mūsų nepri- 
klausomybės pripažinimo, tai Taryba anuliuoja visus savo vokiečių pasižadė- 
jimus, įteiktus raštu:“* Šis pasiūlymas buvo patvirtintas balsų dauguma. Tos 
pačios dienos vakariniame posėdyje priimti notifikacijų Rusijai ir Vokietijai 
tekstai. Nutarimas buvo priimtas 12 balsų už. Toliau nutarta vokiečiams 
pranešti apie susidariusią padėtį. Keturi Tarybos nariai išstojo po sausio 26 d. 
priimto nutarimo. Notifikacijų tekstą pasirašytų 12 narių. Išstojusieji nariai 
sutiktų notifikuoti formulę, priimtą sausio 8 d., t. y. 1917 m. gruodžio 11 d. 
akto pirmą punktą su priedu apie Steigiamąjį Seimą. Tokiomis aplinkybėmis 
notifikaciją pasirašytų visi 20 Tarybos narių“. Tačiau realiai po Tarybos 


328 Lietuvos Valstybės Tarybos protokolai 1917-1918, p. 185. 
329 Ibid., p. 188. 
330 Ibid., p. 190. 
51 Ibid., p. 192. 

skilimo „dvylikos pasirašyti dokumentai prarado juridinį pagrindą. Sutriko 
net vokiečiai. Anot Tarybos nario P. Klimo, suskilusi Taryba tarsi suskaldė 
ir pačių vokiečių laimėjimą“??? 

Po Tarybos skilimo ėmė keistis ir Tarybos narių konservatorių nuotaikos 
ir įsivyravo nepasitenkinimas vokiečiais. Tarybos nuostatas prieš vokiečius 
sustiprino ir ta aplinkybė, kad vokiečiai nepriėmė Lietuvos Tarybos delegacijos 
taikos derybose su Sovietine Rusija Lietuvos Brastoje. Taryba ieškojo būdų 
pasitraukusius narius vėl susigrąžinti į Tarybą. Pasitraukusiųjų pagrindinis 
reikalavimas buvo grąžinti į Tarybos deklaraciją Steigiamąjį Seimą, kuris turėtų 
nustatyti valstybės vidaus santvarką ir santykius su kitomis valstybėmis. Žiūrint 
į realią to meto padėtį, iš vienos pusės, Steigiamojo Seimo iškėlimas galėjo tapti 
rimta kliūtimi Lietuvos prijungimui prie Vokietijos. Iš kitos pusės, dar nebuvo 
nustatytos Lietuvos ribos ir dėl to nebuvo aiškus būsimų atstovų kontingentas 
ir politinės nuostatos. Be to, nebuvo susitarimo su tautinėmis mažumomis, 
kurios sudarė nemažą gyventojų dalį, ypač Vilniuje. Dėl to nebuvo aišku, ar 
būsimojo Steigiamojo Seimo daugumą sudarys lietuviai ir ar Seimas pasisakys 
už Lietuvos nepriklausomybę**. 

1918 m. vasario mėn. viduryje jau vyravo nuotaikos, kad reikia skelbti Lie- 
tuvos nepriklausomybę. Tam įtakos turėjo ir JAV prezidento Woodrow Wilsono 
sausio 8 d. paskelbtos tezės, kur buvo kalbama apie tautų teises. Į Berlyną pa- 
siųstas Tarybos narys J. Šaulys patyrė, kad Lietuvos Brastos derybos žlunga, nes 
viršų ima karo šalininkai, o lietuvių reikalai nustumti į šalį. Iš Berlyno grįžęs 
J. Šaulys pritarė Lietuvos nepriklausomybės skelbimui. Vasario 15 d. posėdyje 
iš Tarybos pirmininko pareigų atsistatydino A. Smetona ir visas prezidiumas. 
Tarybos pirmininku tapo J. Basanavičius. „Konservatorių dauguma sutiko pri- 
imti pagrindinį kairiųjų reikalavimą, prie formuluotės apie Steigiamąjį Seimą 
pridėjus vieną žodį - kad jis viską spręs ga/utimai. Kairieji bėgliai tuo pasitenkino 
ir grįžo į Tarybą.?** 

Atėjo 1918 m. vasario 16 d. posėdis. Posėdis prasidėjo 11 val. pirmininkau- 
jant J. Basanavičiui. J. Basanavičius perskaito nutarimo projektą: „Lietuvos 
"Taryba, kaipo vienintelė lietuvių tautos atstovybė, remdamos pripažintąja 
tautų apsisprendimo teise ir lietuvių Vilniaus konferencijos nutarimu rugsėjo 
mėn. 18-23 d. 1917 metais, skelbia atstatanti nepriklausomą, demokratiniais 
pamatais sutvarkytą Lietuvos valstybę su sostine Vilniuje ir tą valstybę atski- 
rianti nuo visų valstybinių ryšių, kurie yra buvę su kitomis tautomis. Drauge 


332 D. Blažytė-Baužienė, E. Gimžauskas, Č. Laurinavičius, D. Mačiulis, G. Rudis, A. Svarauskas, J. Vaičenonis, 
Lietuvos istorija, t. 10, d. 1: Nepriklausomybė (1918-1940 m.), p. 83. 

333 Ibid., p. 84. 

LIETUVOS TARYBA 
skelbia 


Lietivos nepriklausomybę 


Lietuvos Taryba savo posėdyje vasario m. 16 d. 
1918 m. vienu balsu nutarė Kreiptis: į Rusijos, Vokie- 
tijos ir kitų valstybių vyriausybes šiuo pareiškimu: 

Lietuvos Taryba, kaipo vienintelė lietuvių tautos 
atstovybė, remdamos pripažintąja tautų apsispren+ 
dimo teise ir lietuvių Vilniaus Konferencijos nutarimu 
rugsėjo m. 18—23 d. 1917 metais, skelbia atsta- 
tanti nepriklausomą, demokratiniais pa- 
matais sutvarkytą Lietuvos valstybę 
su sostine WILRIUJE ir tą valstybę atskirianti . 
nuo visų valstybinių ryšių, kurie Yra buvę su kitomis 
tautomis. 

Draugė Įkietuvos Taryba pareiškia, kad Lietuvos valstybės pa- 
matus ir įos santykius su kitomis valstybėmis privalo 
galutinai nustatyti kiek galima greičiau sušauktas Steigia- 
masis Seimas, demokratiniu būdu visų jos gyventojų išrinktas. 

Vilnius, vasario 16 d. 1918 m. Lietuvos Tarybos nariai: 
Dr. J. Basanavičius, K. Bizauskas, M. Biržiška, S. Banaitis, P. Dovydaitis, St. 
Kairys, P. Klimas, D. Malinauskas, V. Mironas, St. Narutavičius, A. Petrulis, 


Dr. J. Šaulys, K. Šaulys. J. Sernas, A. Stulginskis, A. Smetona, J. Smilgevi- 
čius, J. Staugaitis, J. Vailokaitis, J. Vileišis. 


Vasario 16-osios Lietuvos Nepriklausomybės Aktas, paskelbtas 1918 m. vasario 19 d. 
laikraščio Lietuvos aidas pirmame puslapyje. LNM 

Lietuvos Taryba pareiškia, kad Lietuvos valstybės pamatus ir jos santykius su 
kitomis valstybėmis privalo galutinai nustatyti kiek galima greičiau sušauktas 
Steigiamasis Seimas, demokratiniu būdu visų jos gyventojų išrinktas. 

Lietuvos Taryba, pranešdama apie tai Vyriausybei, prašo pripažinti nepriklau- 
somą Lietuvos valstybę. Vilnius, vasario 16 d. 1918 m“ Teikiamas nutarimas bal- 
savimui iki žodžio „drauge“. Priimama vienbalsiai. Toliau balsuojama nuo žodžio 
„drauge“. Už balsuoja 16, prieš - 4. Galiausiai vienbalsiai balsuojama už visą 
nutarimą?“. Po to abėcėlės tvarka visi Tarybos nariai pasirašė aktą. Šiame vasario 
16 d. posėdyje Lietuvos Tarybos pirmininku vėl išrinktas A. Smetona. Pirmuoju 
vicepirmininku J. Šaulys, antru vicepirmininku J. Staugaitis. Sekretoriumi iš- 
renkamas J. Šernas. 

Prelatas K. S. Šaulys prisiminė, kaip Nepriklausomybės Akto egzempliorius 
buvo įteiktas vokiečių administracijos viršininkui Kaune, kad oficialiai būtų 
išsiųstas Vokietijos vyriausybei Berlyne. Jis rašo: „Man gi, gyvenusiam nuolat 
Kaune, buvo pavesta vieną akto originalą nuvežti į Kauną ir įteikti šefui. Sugrįžęs 
iš Vilniaus į Kauną, vasario 17 dieną 10 valandą nuvykau į šefo įstaigą. Mano 
lydimajame rašte buvo pasakyta, kad aš, Lietuvos Tarybos narys, laikau sau garbe 
įteikti Lietuvos civilinės valdžios administracijos šefui Tarybos priimtąjį vasario 
16 d. nutarimo tekstą, prašau tą nutarimą priimti žinion, nusiųsti į Berlyną ir 
pateikti Vokietijos vyriausybei. 

Adjutantas, paėmęs raštus, nunešė įduoti šefui. Po keliolikos minučių atsisku- 
bina vėl adjutantas ir praneša, kad atsakymas galėsiąs būti duotas ne anksčiau 
kaip 17 valandą. Tuo tarpu, žinoma, šefo įstaigos buvo susisiekta su Berlynu, 
su vyr. kariuomenės štabu, su Vilnium. 

Skirtąją 17 valandą nuvykau vėl į valdovo įstaigą. Apie 18 valandą pasirodė 
šefas, su kuriuo ir įvyko trumputis pasikalbėjimas šio turinio: 

Valdžios šefas: Tamsta pateikei Tarybos nutarimo aktą ir prašai jį nusiųsti 
Reicho vyriausybei. 

Šaulys: Taip. Laikau sau garbe prašyti Lietuvos nepriklausomybės paskelbimo 
aktą priimti žinion ir nutarimo akto tekstą nusiųsti Reicho vyriausybei. 

Šefas: Rašto turinys yra mums nepriimtinas ir aš atsisakau jį siųsti toliau. 

Šaulys: Labai gaila. Nutarimas yra Lietuvos Tarybos priimtas ir reiškia lie- 
tuvių tautos valią. 

Šefas: Turiu pakartotinai pareikšti, kad tekstas yra mums nepriimtinas, ir 
jo paskelbimas būtų mūsų laikomas revoliuciniu veiksmu, priešingu vokiečių 


valdžios valiai; 


355 Lietuvos Valstybės Tarybos protokolai 1917-1918, p. 208. 
336 K. Šaulys, Prie vasario 16 d. istorijos. Kaip vokiečiai mums kliudė paskelbti nepriklausomybės aktą, Tžvyzės 
sargas, 1947, Nr. 1, p. 88. Plg. Lietuvių židinys, 1946, Nr. 1, p. 2-3. 

Nepaisant okupacinės vokiečių valdžios nuostatų, priimtas Nepriklausomybės 
aktas perduotas Berlyno valdžiai ir paprašyta jį paskelbti spaudoje. Cenzūra nelei- 
do skelbti aktą viešai. Tačiau aktas buvo perskaitytas Reichstage ir jį išspausdino 
keli Vokietijos laikraščiai. Oficialus Berlyno atsakymas į Vasario 16-osios Aktą pa- 
sirodė vasario 21 d., kuriame Lietuvos Tarybai nurodoma laikytis 1917 m. gruo- 
džio 11 d. akto. Lietuvos Tarybos Prezidiumas į tai atsakė: „1) Tarybos 16 vasario 
š. m. nutarimas visai neprieštarauja 11 gruodžio 1917 m. nutarimui. 2) Tarybos 
11 gruodžio 1917 m. nutarimas kaipo būsimųjų Lietuvos su Vokietija santykių 
pamatas nėra jokiu kitu nutarimu panaikintas ir tebėra kaipo buvęs. Dėlei viso 
to Lietuvos Taryba tikisi, kad vokiečių valdžia siekdama 10 gr[uodžio] 1917 m. 
aktą netrukus pripažįs Lietuvos nepriklausomybę. Be to, turi Taryba vilties, kad 
vokiečių valdžia padės jai, vadovaujantis jos 1918 m. vasario suteikta formula, 
notifikuoti Lietuvos nepriklausomybę kitoms valstybėms ir padės per taikos 
derybas su kariaujančiomis išvesti nepriklausomos Lietuvos valstybės pripažini- 
mą“? Vokietijos pripažinimas buvo gautas 1918 m. kovo 23 d. Pripažinimo akte 
pabrėžiamos 1917 m. gruodžio 11 d. akte numatytos konvencijos su Vokietija. 
Tačiau reali valdžia Lietuvoje liko okupacinės valdžios rankose, rekvizicijos ir 
savivalė nesibaigė. Vokietijoje buvo kuriami Lietuvos prijungimo planai. 

1918 m. balandžio 25 d. rytiniame posėdyje, svarstant Lietuvos ribų klausimą, 
pasisakė K. S. Šaulys. Jis pabrėžė, kad šiandien reikėtų tik įteikti vokiečiams pa- 
reiškimą, kad jie nedalytų mūsų etnografinės teritorijos ir niekam jos nežadėtų?*. 
"Tos pačios dienos popietiniame posėdyje svarstytas Nepriklausomybės iškilmės 
klausimas. Svarstant šį klausimą, kun. K. S. Šaulys kalbėjo: „Taryba dar nėra pa- 
dariusi oficialio pranešimo Lietuvos gyventojams apie nepriklausomos Lietuvos 
paskelbimą ir pripažinimą. Taryba turėtų pasistengti paskelbti manifestą. Reikėtų 
sušaukti Vilniuje suvažiavimas. Delegatai, sugrįžę iš Vilniaus namo, surengs ir 
ten iškilmes. Kauniškiai mano, kad iškilmės turėtų vykti kuo greičiausiai, dar ge- 
gužės mėn. Delegatus reikėtų kviesti iš tos teritorijos, kuri pažymėta žemėlapyje, 
įduotame vokiečių valdžiai. Reikia kreiptis į visų tikybų dvasininkų vyresnybę. 
Iškilmės dienai turėtų būti pritaikintas ir amnestijos paskelbimas“**. 

1918 m. balandžio 26 d. rytiniame posėdyje buvo svarstomas klausimas apie 
lietuvių kalbą katalikų kunigų seminarijose. Justinas Staugaitis pristatydamas 
klausimą pažymėjo, kad Kauno kunigų seminarija jau grynai lietuviška. Tačiau 
Vilniaus ir Seinų seminarijos yra „lenkiškai-lotyniškos“. Tokia padėtis neturėtų 
būti, nes nuo kunigo daug kas priklauso. Jis parapiją gali sulenkinti. Lietuvių 
kalba Vilniaus ir Seinų seminarijose turėtų užimti sau tinkamą vietą. Seinų 


337 Lietuvos Valstybės Tarybos protokolai 1917-1918, p. 214. 
338 Ibid., p. 229. 
239 Ibid., p. 235. 

vyskupija pusiau lietuviška ir pusiau lenkiška. Kunigai daugiausia lietuviai. 
Paskutiniu metu padaugėjo kunigų lenkų ir jų skaičius beveik pasidalijo per 
pusę. Seinų vyskupija turės pasidalyti per pusę ir Seinai su seminarija atiteks 
Lietuvai. Dėl to reikia stengtis, kad seminarija pasidarytų grynai lietuviška. 
Vilniaus seminarijoje problema painesnė, nes Vilniaus vyskupijoje tik apie vienas 
trečdalis kalba lietuviškai. Vilniaus seminarijoje reikia reikalauti, kad lietuvių 
kalbai seminarijoje būtu skirta tinkama vieta, nes jau trūksta kunigų, mokančių 
lietuvių kalbą, lietuviškoms parapijoms*“. Svarstant klausimą, keturis kartus 
į diskusiją įsijungė ir K. S. Šaulys. Pirmiausia jis pastebėjo, kad nėra įstatymo, 
įpareigojančio visus dalykus dėstyti lotyniškai. Tik grynai teologijos dalykai 
privalomi dėstyti lotynų kalba. Toliau K. S. Šaulys paaiškino, kad valstybė į ku- 
nigų seminarijos reikalus gali kištis tiek, kiek ir į kitų mokyklų. Vyskupas pats 
yra suinteresuotas, kad kunigai susikalbėtų su parapijiečiais. Išimtis būtų galima 
padaryti tik polonizacijos ir rusifikacijos atvejais. Reikia būti atsargiems, kad 
"Taryba, neturėdama dar valdžios, nepadarytų kokio nors netaktingo žingsnio. 
Konkordatu tarp Rusijos ir Romos negalima remtis. Reikalavimas dalyvauti 
Lietuvos Tarybos delegatui egzaminuose negalimas. K. S. Šaulys pasisakė, kad 
"Taryba neturėtų kreiptis į vokiečių valdžią. A. Smetona svarstomu klausimu 
perskaitė rezoliucijos projektą: „Seinų seminarija, kuri palieka Lietuvos terito- 
rijoje ir turės tarnauti bemaž vieniems lietuviams, jau šiandien turi būti lietuvių 
dvasios vadovų rankose ir sutvarkyta sulig lietuvių tautos reikalų. Tuo tarpu 
Vilniaus dvasinėje katalikų seminarijoje turi būti lietuvių kalbos, istorijos, geo- 
grafijos ir literatūros mokytojai. Išėję tą seminariją, kunigai privalo pakankamai 
mokėti lietuvių kalbos, būti susipažinę su lietuvių literatūra ir istorija. Ir bent 
pusės seminarijos vyriausybės ir profesorių turi būti lietuviai“ Šiam reikalui turi 
būti sudaryta trijų asmenų komisija. J. Vileišis pasiūlė į rezoliuciją įdėti teiginį 
„tuos reikalus parūpinti per dvasiškių vyriausybę“. Už A. Smetonos rezoliuciją 
balsavo 12, prieš 3, susilaikė 3. Tarp susilaikiusių ir K. S. Šaulys. Už J. Vileišio 
rezoliuciją balsavo 5 (tarp jų K. S. Šaulys), prieš 8, susilaikė 4. Į komisiją buvo 
išrinkti K. Bizauskas, A. Petrulis, A. Smetona**!. 

1918 m. balandžio 26 d. popietiniame posėdyje buvo aptariamas Lietuvos 
Tarybos sudarytų komisijų darbas. K. S. Šaulys nurodo, kad Bažnyčios reikalų 
komisijoje jis tik vienas. Dėl to tą komisiją reikėtų papildyti**?. Balandžio 27 
dienos posėdyje į Konstitucijos ir statuto komisiją, be A. Smetonos, išrinkti 


K. S. Šaulys ir J. Šaulys*“. 


340 Ibid., p. 237. 
341 Ibid., p. 237-240. 
342 Ibid., p. 241. 
343 Ibid., p. 242. 

1918 m. liepos 11 d. rytiniame posėdyje K. S. Šaulys, svarstant klausimą 
apie antspaudo su valstybės ženklu naudojimą, pasiūlė rezoliuciją: „Lietuvos 
Valstybės Taryba priima Lietuvos Vytį kaipo savo valstybinį ženklą“ Jis tris kar- 
tus pasisakė diskusijoje. Pirmiausia pabrėžė, kad jis skiria Vytį nuo antspaudo. 
Vytis mažai populiarinama, ne taip kaip lenkų erelis, kurį kiekvienas nešioja 
kaip brangią emblemą. Taip pat K. S. Šaulys teigė, kol nėra valstybinio atspaudo 
formos ir dėl to kiekvienas Vytį visaip naudoja. Taigi reikia galiausiai priimti 
valstybinį herbą, išrinkus žinovų komisiją ir jį nupiešus. Toliau K. S. Šaulys 
nusistebi, nors yra Lietuvos Valstybės Tarybos narys ir inteligentas, bet neži- 
no, koks Lietuvos valstybės antspaudas. Reikia jį nustatyti““*. Balsuojant buvo 
priimta prezidiumo pasiūlyta rezoliucija?“, K. S. Šaulio atmesta?“ 

Liepos 11 d. popietiniame posėdyje buvo svarstoma Lietuvos valdymo formos. 
Vyko aštri diskusija. Pasisakė ir K. S. Šaulys. Jis pripažino demokratišką formą. 
Ar geresnė yra respublikos forma ar monarchijos, tai buvo prieš kelis mėnesius 
gvildenta. Šį klausimą patarė spręsti, padalijus jį į dvi dalis: „1. Ar šiuo momentu 
mums reikalinga demokratinė monarchija, ir aš būsiu už; 2. Ar šiuo momentu jau 
darytis dinastiją, ir aš būsiu prieš“**. Liepos 11 d. posėdyje balsuojant 13 balsų už 
nusprendė, kad tinkamiausia valdymo forma būtų monarchija. Nutarta į Lietuvos 
sostą kviesti kataliką Viurtembergo hercogą Wilhelmą von Urachą, kuris turėjo 
pasivadinti Mindaugu II. Prelatas M. Krupavičius, tada dirbęs Taryboje, prisi- 
minė: „Frakcijoje [krikščionių demokratų] prieš Urachą labai griežtai pasisakė 
A. Stulginskis ir Jonas Vailokaitis. Prel. K. S. Šaulys buvo aiškiai palinkęs prieš 
Urachą, bet pripažino, kad yra ir „urachinių“ argumentų. Šioje kovoje ne kartą 
buvo prieita prie gana aštrių pasikalbėjimų ir net vienų kitiems priekaištavimų, ku- 
rie šiandien, tiek laiko praėjus, gali sukelti tik juoko. Pati frakcija taip pat pasisakė 
už demokratinę respubliką, tačiau dėl minėtų priežasčių, susidėjus tuometinėm, 
pirmiau minėtom aplinkybėm, gelbėdami Lietuvos nepriklausomybę, frakcija 
pasirinko laikina priemone Uracho priedangą“** Monarchijos paskelbimas vėl 
suskaldė Lietuvos Valstybės Tarybą. Protestuodami išėjo keturi nariai. Liepos 
13 d. posėdyje kooptuoti šeši nauji narai: Augustinas Voldemaras, Martynas Yčas, 
kun. Juozas Purickis, Stasys Šilingas, Eliziejus Draugelis, Jurgis Alekna?*. 

Po karaliaus išrinkimo A. Smetona, J. Šaulys ir J. Staugaitis liepos 13 d. pra- 
nešė Vokietijos civilinės valdžios atstovui Vilniuje apie Wilhelmo von Uracho 


344 Ibid., p. 266-267. 
345 „Lietuvos Valstybės Taryba nusistato, kad antspaudas su Lietuvos valstybės ženklu — Vytimi - pridera vien 
valstybinėms institucijoms ir kad privatinėms organizacijoms ar įstaigoms šita teisė nepriklauso“. Žr. ibid., p. 266. 
346 Ibid., p. 267. 

347 Ibid., p. 277. Plg. P. Klimas, Dienoraštis, p. 273. 

348 M. Krupavičius, Atsiminimai, Chicago: Lietuviškos knygos klubas, 1972, p. 329. 

339 Lietuvos Valstybės Tarybos protokolai 1917-1918, p. 281. 

išrinkimą Lietuvos karaliumi. Vokietijos valdžia nepripažino karaliaus išrin- 
kimo, nes Lietuvos Valstybės Taryba nebuvo laikoma įstatymų leidžiamuoju 
organu. Cenzūra neleido žinios apie karaliaus išrinkimą skelbti lietuviškoje 
spaudoje. Beveik mėnesiui buvo uždarytas Tarybos oficiozas Lietuvos aidas. 
Nepripažino Lietuvos Tarybos pavadinimo pakeitimo į Lietuvos Valstybės 
Tarybą ir netgi nepripažino naujų narių kooptavimo. 

Pokyčiai Lietuvos politiniame gyvenime prasidėjo 1918 m. rudenį. Spalio 
3 d. Vokietijoje į valdžią atėjusi princo Makso Badeniečio vyriausybė ėmė palan- 
kiau žiūrėti į Lietuvos reikalus. Spalio 20 d. naujasis kancleris priėmė Lietuvos 
Valstybės Tarybos delegaciją — A. Smetoną, kun. J. Staugaitį, M. Yčą, J. Šerną, 
kun. K. Olšauską, kun. J. J. Purickį ir A. Voldemarą. Šiame susitikime Maksas 
Badenietis išdėstė naujosios vyriausybės požiūrį. Lietuvių tautai buvo pripažįs- 
tama sprendimų viršenybė Lietuvoje, leidžiama sudaryti konstituciją ir nustatyti 
santykius su kaimyninėmis tautomis. Numatyta įstatymų leidžiamąją galią per- 
duoti Lietuvos vyriausybei, kurią sudarys Taryba. Susitikime taip pat nurodyta, 
kad Vokietija neketina nustatyti sienos tarp Lietuvos ir Lenkijos, o tai turės 
padaryti patys gyventojai — savo valia nuspręsti, kuriai valstybei priklausyti?*". 

Svarbus Lietuvos vidaus politikos klausimas — tai paskelbto nutarimo dėl 
karaliaus anuliavimas. Lapkričio 2 d. posėdyje nutarta nevykdyti liepos 11 d. 
nutarimo dėl Wilhelmo von Uracho paskelbimo karaliumi. Galutinį sprendimą 
dėl Lietuvos valdymo formos turės priimti Steigiamasis Seimas. Lapkričio 2 d. 
buvo priimta laikinoji konstitucija „Lietuvos Valstybės Laikinosios Konstitucijos 
pamatiniai dėsniai“, kurios tekstas lapkričio 13 d. buvo paskelbtas spaudoje“! 
Laikinąją konstituciją sudarė 6 skyriai: I. Bendroji dalis. II. Valstybės Taryba. 
III. Valstybės Tarybos Prezidiumo laikinoji kompetencija. IV. Ministrų kabi- 
netas. V. Pamatinės piliečių teisės. VI. Steigiamasis Seimas. Bendroje dalyje 
nurodoma, kad vyriausius laikinuosius valstybės organus sudaro: a) Valstybės 
Taryba; b) Valstybės Tarybos Prezidiumas su Ministrų Kabinetu. Valstybės sosti- 
nė Vilnius. Įstatymų leidybos iniciatyva priklauso Valstybės Tarybai ir Ministrų 
Kabinetui. Valstybės Taryba svarsto ir sprendžia laikinuosius įstatymus ir sutartis 
su kitomis valstybėmis. Valstybės Tarybos Prezidiumą sudaro prezidentas ir du 
viceprezidentai. Prezidiumui priklauso vykdomoji valdžia, kurią jis vykdo per 
Ministrų Kabinerą, atsakingą Valstybės Tarybai. Visi Prezidiumo skelbiami aktai 
turi būti ministro pirmininko arba atitinkamo ministro pasirašyti. Prezidiumo 
parašą sudaro visų jo trijų narių parašai. Ministrų kabinetą sudaro ministras 
pirmininkas. Ministrų kabineto sudėtį tvirtina Valstybės Tarybos Prezidiumas. 


350 D. Blažytė-Baužienė, E. Gimžauskas, Č. Laurinavičius, D. Mačiulis, G. Rudis, A. Svarauskas, J. Vaičenonis, 
Lietuvos istorija, t. 10, d. 1: Nepriklausomybė (1918-1940 m.), p. 93-94. 
351 Lietuvos Valstybės Laikinosios Konstitucijos pamatiniai dėsniai, Lietuvos aidas, 1918-11-13, Nr. 130, p. 3. 

Valstybės Tarybai pareiškus nepasitikėjimą Ministrų Kabinetu, šis atsistatydina. 
Visi valstybės piliečiai, nežiūrint lyties, tautybės, tikėjimo ir luomo, yra lygūs prieš 
įstatymus. Garantuojama asmens, buto ir nuosavybės neliečiamybė. Užtikrinama 
tikėjimo, spaudos, žodžio, susirinkimų ir draugijų laisvė, jeigu tai neprieštarauja 
valstybės įstatymams. Ginkluotų asmenų susirinkimai draudžiami. Tose srityse, 
kuriose nėra išleista Lietuvos valstybės įstatymų, laikinai galioja prieš karą išleisti 
įstatymai, jeigu jie neprieštarauja Laikinajai konstitucijai. Karo metui ir tam, 
kad būtų neprileistas valstybės sukilimas ar riaušės, yra laikinai taikomi ypatingi 
įstatymai, kuriais laikinai suvaržomos piliečių laisvės. Laikinoji valdžia nustato ir 
skelbia įstatymą Steigiamajam Seimui rinkti. Laikinosios konstitucijos priėmimas 
buvo svarbus žingsnis kuriant teisinę valstybę. 

1918 m. lapkričio 5 d. A. Voldemarui buvo pavesta sudaryti Ministrų 
Kabinetą. Pirmąją vyriausybę sudarė vidaus reikalų ministras Vladas Stašinskas, 
teisingumo ministras Petras Leonas, finansų ministras Martynas Yčas, žemės 
ūkio ir valstybės turtų ministras Juozas Tūbelis, švietimo ministras Jonas Yčas, 
užsienio reikalų ministras buvo pats A. Voldemaras. Liko neužimtos krašto 
apsaugos, susisiekimo ir viešųjų darbų ir maitinimo ministerijos. Šias ministrų 
vietas laikinai pasiskirstė A. Voldemaras (krašto apsaugos), M. Yčas (susisieki- 
mo), V. Stašinskas (viešųjų darbų ir maitinimo). 

Tarybos svarstymuose dėl Lietuvos aukščiausiosios valdžios sudarymo dalyva- 
vo ir kan. K. S. Šaulys. Spalio 29 d. posėdyje jis kalbėjo, kad valdžios sudarymas 
yra greitas klausimas. Visa šalis laukia, kad jau šiandiena būtų tartas sprendžia- 
masis žodis. Naują organą darant, reikėtų sugaišti daug laiko. Į direktoriją norėtų 
įeiti ir tautinių mažumų atstovai, ir iš viso direktorijos sudarymui atsirastų daug 
kliūčių“*. Spalio 30 d., svarstant mažumų klausimus, K. S. Šaulys susitarimą 
su mažumomis laikė labai svarbiu ir siūlė Tarybai mažumų klausimu išleisti 
tam tikrą deklaraciją. Jis konstatavo ir tokią padėtį, kad Pietų Lietuva neturi 
supratimo apie tai, ko nori Taryba. Jos gyventojai aiškina jų krašto prijungimą 
prie Lietuvos imperialistiniais lietuvių siekimais*“. 

1919 m. vasario 19 d. vakariniame posėdyje į Biudžeto komisiją, kurios 
žinioje bus finansų, etatų ir valstybės kontrolės reikalai, išrinkti L. Noreika, 
kan. K. S. Šaulys, kun. A. Petrulis, E. Draugelis, S. Banaitis ir P. Dovydaitis**. 

XIII sesijos vienuoliktame posėdyje, svarstant pašto sutvarkymo įstatymą, 
kan. K. S. Šaulys pateikė sumanymą, kad bažnytinės įstaigos kartu su valstybi- 
nėmis įstaigomis turėtų teisę paštu siuntinėti nemokamai?“. 


352 Lietuvos Valstybės Tarybos protokolai 1917-1918, p. 343. 

53 Ibid., p. 347. 

334 Valstybės Taryba, Lietuva, 1919-02-22, Nr. 37, p. 1. 

335 Valstybės Taryba. Vienuoliktas posėdis, Lietuva, 1919-03-04, Nr. 45, p. 1. 

Kunigas Kazimieras Steponas Šaulys Lietuvos Nepriklausomybės Akto signataro, 


diplomato dr. Jurgio Šaulio vestuvėse. 1919 m. rugsėjo 6 d. Iš kairės: sėdi ministras pirmininkas 
Mykolas Sleževičius, prezidentas Antanas Smetona, jaunieji Kazimiera ir Jurgis Šauliai, 
kunigas Kazimieras Steponas Šaulys; stovi Vyriausiojo štabo viršininkas Mykolas Velykis, 
trečias prekybos ir pramonės ministras Jonas Šimkus, ketvirtas tiekimo ir 
maitinimo ministras Steponas Kairys. LNM 


XIV sesijos antrame posėdyje, svarstant įstatymą dėl rusų vyriausybės konfis- 
kuotų bažnyčių, bažnytinių žemių ir kitokių turtų, kan. K. S. Šaulys pareiškė: 
„Šiame įstatyme yra vienas neaiškumas. Reikia įnešti pataisa, kad paimti ir tuos 
turtus, kurie buvo stačiatikių (pravos[lavų]) dvasiškijos valdžiai“** 

XIV sesijos penktame posėdyje du kartus pasisakė kan. K. S. Šaulys, svarstant 
klausimus dėl Redakcinės komisijos kompetencijos ir priesaikos formulės*“". 

Aprarimo apie K. S. Šaulio veiklą Lietuvos Valstybės Taryboje pabaigoje pa- 
minėsime vieną faktą iš vėlesnių laikų, kai jau buvo vertinama Tarybos nuveiktų 
darbų istorinė reikšmė. 1928 m. švenčiant dešimtąsias Lietuvos nepriklausomy- 
bės metines, Jurgio Šaulio iniciatyva vasario 18 d. vyko Nepriklausomybės Akto 


256 Valstybės Taryba. XIV sesija, 2 posėdis, Lietuva, 1919-04-05, Nr. 71, p. 1. 
357 Valstybės Taryba. XIV sesija, 5 posėdis, Lietuva, 1919-04-09, Nr. 74, p. 1. 


Muziejaus archyvas 


111 


signatarų priėmimas pas prezidentą A. Smetoną. Priėmime dalyvavo signatarai 
S. Banaitis, M. Biržiška, K. Bizauskas, P. Dovydaitis, P. Klimas, kun. V. Mironas, 
prel. K. S. Šaulys, J. Šaulys, J. Smilgevičius ir J. Vailokaitis. S. Kairys ir 
A. Stulginskis negalėjo ateiti į susirinkimą, J. Vileišis ir S. Narutavičius tu- 
rėjo iki susirinkimo išvykti iš Kauno, D. Malinausko iniciatorius nesurado, o 
kun. A. Petruliui ir vysk. J. Staugaičiui, gyvenantiems provincijoje, iniciatorius 
visai negalėjo pranešti apie susirinkimą, nes pati mintis susirinkti buvo kilusi per 
vėlai**. Buvęs Valstybės Tarybos pirmininkas A. Smetona išdėstė susirinkusiems, 
kokiu tikslu jie sukviesti: „kokiu būdu būtų patogiausia nušvietus Valstybės 
Tarybos darbuotę, būtent jos susikūrimą, jos gyvavimo ir darbų sąlygas, paties 
Vasario 16 d. akto genezį ir jo rezultatus, - žodžiu, viską, kas surišta yra su 
Valstybės Taryba ir pirmaisiais Lietuvos Valstybės atstatymo žygiais ligi pat 
Steigiamojo Seimo“?*. Po tikslų išdėstymo vykusioje diskusijoje buvo numatyti 
darbai, kuriuos reikia atlikti*“. Šiems dalykams įgyvendinti buvo išrinkta vyk- 
domoji komisija: M. Biržiška, P. Dovydaitis, P. Klimas ir J. Šaulys. 

Apžvelgus K. S. Šaulio darbą Lietuvos Taryboje, galima konstatuoti, kad 
jis viešai Tarybos posėdžiuose nedaug kalbėjo. Tačiau jo užimta pozicija rodo 
tvirtas nuostatas kalbamais klausimais, jis nedvejodamas pasisakė už Lietuvos 
nepriklausomybę. Žinoma, prie svarbiausių darbų, kaip ir visos Tarybos nuo- 
pelnas, 1918 m. vasario 16 d. pasirašytas Lietuvos nepriklausomybės aktas. Šiuo 
parašu K. S. Šaulys nusipelnė sau garbę ir istorinę atmintį. 


38 Dešimtosioms Lietuvos nepriklausomybės metinėms skirto susirinkimo protokolas, pasirašytas susirinkimo 
pirmininko A. Smetonos ir dalyvių M. Biržiškos, P. Dovydaičio, P. Klimo, 1928-02-18, LLTIB RS, £ 2-1410, 
lapai nenumeruoti. 

3? Ibid. 

360 „1. Sutvarkyti Valstybės Tarybos archyvą ir jame surinkti visa, kas tik liečia Valstybės Tarybos susikūrimą 
irjos darbuotę ligi Steigiamojo Seimo. 2. paskelbti visą, kuri jau gali būti skelbiama, Valstybės Tarybos archyvo 
medžiagą visuomenės žiniai. 3. pasirūpinti, kad visi Valstybės Tarybos nariai surašytų savo autobiografijas ir 
savo atsiminimus ir kad visi tie dalykai būtų sukrauti Valstybės Tarybos archyve“. Žr. ibid. 

Steigiamasis Seimas 


Lietuvos Steigiamojo Seimo idėja atsirado 1917 m. pradžioje Lietuvių tautos 
taryboje Rusijoje, 1917 m. gegužės 27 d. Petrograde sušauktame Rusijos lietuvių 
seime. Steigiamojo Seimo sušaukimas įrašytas į rezoliuciją. Steigiamojo Seimo 
sušaukimas įtvirtintas Lietuvos Tarybos priimtame 1918 m. vasario 16 d. akte 
ir pirmose dviejose Laikinosiose Konstitucijose, todėl 1919 m. tapo praktiniu 
Lietuvos valstybingumo kūrėjų uždaviniu“. 

Lietuvos Valstybės Taryba Lietuvos Steigiamojo Seimo rinkimų įstaty- 
mą priėmė 1919 m. spalio 30 d., valstybės vadovai pasirašė lapkričio 20 d., 
o paskelbtas gruodžio 2 dieną“. Prie rinkimų įstatymo rengimo prisidėjo ir 
K. S. Šaulys, nes jis nurodytas kaip Valstybės Tarybos Redakcinės komisijos 
narys kartu A. Petruliu ir V. Šatu?“. Įstatymo pirmasis straipsnis skelbė, kad 
Lietuvos Steigiamojo Seimo atstovai renkami visuotiniu, tiesiu, lygiu ir slap- 
tu balsavimu pagal proporcinę sistemą. Antrajame straipsnyje pažymėta, kad 
rinkimuose gali dalyvauti visų tikėjimų ir tautybių Lietuvos piliečiai, kuriems 
sukako 21 metai. Įstatyme pažymėta, kad rinkimuose dalyvauja vyrai ir mote- 
rys. Antro straipsnio pastaboje nurodyta, kad karininkai, mobilizuotieji karo 
valdininkai ir kareiviai atstovų nerenka, bet gali būti renkami atstovais. Rinkti 
ir būti renkami negalėjo už tam tikrus nusikaltimus (pvz., tėvynės išdavimą, 
vagystę, apgavystę) teismo nubausti asmenys. Renkami galėjo būti piliečiai ir 
pilietės, kuriems paskutinę kandidatų įteikimo dieną būtų sukakę 24 metai*““. 
Kaip minėta, įstatyme nebuvo numatyta rinkimų teisė kariams, bet po 1920 m. 
vasario 21-23 d. maišto Aukštosios Panemunės įguloje ir kariai gavo rinkimų 
teisę ir amžiaus cenzas buvo sumažintas iki 17 metų*“. Kandidatų sąrašams 


361 D. Blažytė-Baužienė, E. Gimžauskas, Č. Laurinavičius, D. Mačiulis, G. Rudis, A. Svarauskas, J. Vaičenonis, 
Lietuvos istorija, t. 10, d. 1: Nepriklausomybė (1918-1940 m.), p. 467. 

362 Laikinosios Vyriausybės žinios, 1919-12-02, Nr. 16, p. 1-4. 

363 Ibid., p. 4. 

364 Ibid., p. 1. 

365 D. Blažytė-Baužienė, E. Gimžauskas, Č. Laurinavičius, D. Mačiulis, G. Rudis, A. Svarauskas, J. Vaičenonis, 
Lietuvos istorija, t. 10, d. 1: Nepriklausomybė (1918-1940 m.), p. 469. 

Lietuvos Steigiamojo Seimo Vyriausioji rinkimų komisija. 1920 m. Iš kairės: sėdi P. Skipitienė, 


Kazimieras Steponas Šaulys, Petras Leonas, Vladas Mačys, Levas Garfunkelis, 
stovi Grigaitytė. KAKA, albumas Nr. 104 

įregistruoti reikėjo surinkti 50 parašų. Kandidatų sąrašai apygardose buvo nu- 
meruojami pagal įteikimo eilę. Rinkimuose į Steigiamąjį Seimą buvo balsuojama 
ne už atskirus asmenis, bet už sąrašus. Partijos galėjo sudaryti blokus. Vienas 
Steigiamojo Seimo narys numatytas rinkti maždaug nuo 15 tūkst. gyventojų. 
1920 m. sausio 12 d. prezidentas A. Smetona ir ministras pirmininkas Ernestas 
Galvanauskas paskyrė rinkimų datą - 1920 m. balandžio 14-15 d. Vykstant 
rinkimams, nesuspėjus baigti balsavimas buvo pratęstas viena diena*“. 

K. S. Šaulys buvo aktyviai įtrauktas į Steigiamojo Seimo rinkimų kampaniją. 
Jis paskirtas 1919 m. gruodžio 10 d. sudarytos Vyriausiosios rinkimų komisijos 
nariu. Be jo, komisijoje buvo: pirmininkas Petras Leonas ir nariai — teisininkas 
Vladas Mačys, žydų atstovas teisininkas Levas Garfunkelis ir lenkų atstovas 
advokatas Aloyzas Bžozovskis?“. 

Rinkimuose į Steigiamąjį Seimą dalyvavo visos tuomet veikusios politinės par- 
tijos, išskyrus Lietuvos komunistų partiją, kuri rinkimus boikotavo. Be politinių 
partijų, rinkimuose dalyvavo tautinių mažumų organizacijos, įvairios politinės, 
ideologinės ir netgi teritorinės grupės. Rinkimų kampanijos metu vyko aktyvi 
agitacija, kuriai netrūko populizmo ir demagogijos. Daugiausia vietos skirta 
žemės reformos klausimams, aptariami įvairūs šios reformos variantai. 

Rinkimų kampanijos metu Lietuvos vyskupai išleido ganytojinį laišką, kuria- 
me nedviprasmiškai pasisakė, kad gyventojai balsuotų už tuos kandidatus, kurie 
pasisako už Kristaus mokslą. Šiame laiške sakoma: „Svarbu, kad į Steigiamąjį 
Seimą būtų išrinkti ir pasiųsti ne tik šviesūs, gabūs, sumaningi atstovai, bet 
kad jie būtų tikri Kristaus mokslo pasekėjai. Neapsakomai nusikalsite Dievui 
ir jūsų pačių labui, jei per jūsų kaltę, apsileidimą ar nedalyvavimą taptų išrinkti 
ir pasiųsti Seiman jūsų atstovai Kristaus mokslo ir Bažnyčios priešai. Jie išleis- 
tų įstatymus, ardančius tikėjimo ir krikščioniškosios doros pamatus:?“ Prieš 
balsavimą Žemaičių vyskupijos kurija išleido aplinkraštį kunigams, pasirašytą 
vysk. P. Karevičiaus ir kanclerio K. S. Šaulio. Šiame aplinkraštyje nurodoma, 
kad kunigai Atvelykio sekmadienį perskaitytų Vyriausybės atsišaukimą apie 
Steigiamojo Seimo rinkimus ir paragintų parapijų žmones aktyviai dalyvauti 
rinkimuose ir sąžiningai balsuoti. Aplinkraštyje sakoma: „Svarbu, kad visiems 
paaiškėtų, jog renkant visų balsai vyrų ir moterų, senų ir jaunų, visi yra lygūs. 
Skaitant nepaisoma ir nežinoma, kokis ar kieno balsai, bet kiek jų:““? 


366 Ibid. Plg. V. Daugirdaitė-Sruogienė, Lietuvos Steigiamasis Seimas, New York: Tautos fondas, 1975, p. 30. 
367 Laikinosios Vyriausybės žinios, 1919-12-23, Nr. 18, p. 1. Plg. D. Blažytė-Baužienė, E. Gimžauskas, Č. Lau- 
rinavičius, D. Mačiulis, G. Rudis, A. Svarauskas, J. Vaičenonis, Lietuvos istorija, t. 10, d. 1: Nepriklausomybė 
(1918-1940 m.), p. 469; V. Daugirdaitė-Sruogienė, Lietuvos Steigiamasis Seimas, p. 30. 

368 Ganytojiškasai Lietuvos vyskupų raštas tikintiesiems, Laisvė, 1920-03-04, Nr. 50, p. 1. 

369 Žemaičių vyskupijos kurijos aplinkraštis, Nr. 920, 1920-04-02, LVIA, f. 1671, ap. 5, b. 173, I. 18. 

Balotiruotis sąrašuose kunigai galėjo tik gavę vyskupo leidimą. Tuo klau- 
simu Lietuvių krikščionių demokratų partijos Centro komitetas kreipė- 
si į vysk. P. Karevičių, kad leistų dalyvauti Steigiamojo Seimo rinkimuose 
šiems Žemaičių vyskupijos kunigams: K. S. Šauliui, J. Purickiui, kapelionui 
Danusevičiui, P. Dogeliui, V. Jurgučiui, E. Kapočiui?"?. Vyskupas P. Karevičius 
davė leidimą visiems išvardytiems kunigams dalyvauti Steigiamojo Seimo 
rinkimuose“! 

K. S. Šaulys Kauno apygardos Lietuvos krikščionių demokratų, ūkininkų, 
darbininkų, moterų ir pavasarininkų bendrame sąraše įrašytas antru nume- 
riu, M. Krupavičius septintu numeriu?" 

Į Steigiamąjį Seimą išrinkta 112 atstovų. Daugiausia mandatų - 59 (52,7 96) - 
laimėjo krikščionių demokratų blokas, kurį sudarė Lietuvių krikščionių demo- 
kratų partija (25 atstovai), Lietuvos ūkininkų sąjunga (18 atstovų) ir Lietuvos 
darbo federacija (16 atstovų). Lietuvos socialistų liaudininkų demokratų ir 
Lietuvos valstiečių sąjungos blokas laimėjo 29 mandatus (22,8 96). Lietuvos 
socialdemokratų partija gavo 14 mandatų (12,8 96). Iš tautinių mažumų žydai 
laimėjo 6 mandatus, lenkai - 3 mandatus ir vokiečiai - 1 mandatą. Įdomumo 
dėlei pasakysime, kad į Seimą buvo išrinkti 10 katalikų dvasininkų ir vienas žydų 
rabinas?". Tarp išrinktų katalikų dvasininkų buvo ir K. S. Šaulys. 

Plačiau apie Steigiamojo Seimo darbus nekalbėsime, tik priminsime, kad pir- 
mąją savo darbo dieną Seimas priėmė rezoliuciją: „Lietuvos Steigiamasis Seimas, 
reikšdamas Lietuvos žmonių valią, proklamuoja esant atstatytą Nepriklausomą 
Lietuvos Valstybę, kaip demokratinę respubliką, etnologinėm sienom ir lais- 
vą nuo visų Valstybinių ryšių, kurie yra buvę su kitom Valstybėm“*“* Šiame 
Seime buvo priimti tokie pamatiniai sprendimai kaip žemės reformos įstatymas, 
Lietuvos Konstitucija, savos valiutos įvedimas. 

Steigiamajame Seime tribūnoje K. S. Šaulys mažai kalbėjo. Z. Ivinskis nustatė, 
kad K. S. Šaulys Seime kalbėjo keturis kartus. Tačiau tai nereiškia, kad jo veikla 
Seime buvo mažai matoma. Apie jo indėlį Steigiamajame Seime galime sužinoti 
iš prelato M. Krupavičiaus apibūdinimo: „Šaulys, kaip Steigiamojo Seimo narys, 
man ypatingai buvo brangus ne tik dėl to, kad buvo vienas stipriųjų frakcijos 
narių, kad visur galima buvo drąsiai jį statyti - nei apvils, nei gėdos nepadarys, 


370 Lietuvių krikščionių demokratų partijos Centro komiteto raštas Žemaičių vyskupui, Nr. 407, 1920-03-10, 
ibid., f. 1671, ap. 5, b. 173, l. 3. 

371 Vysk. P. Karevičiaus raštas Lietuvių krikščionių demokratų partijos Centro komitetui, Nr. 730, 1920-03-11, 
ibid., £ 1671, ap. 5, b. 173, 1.5. 

372 Laisvė, 1920-03-30, Nr. 71, p. 1. 

373 V. Daugirdaitė-Sruogienė, Lietuvos Steigiamasis Seimas, p. 46. 

374 Pirmas posėdis, Steigiamojo Seimo darbai, sąs. 1, [Kaunas], 1920, p. 5. 

Lietuvos Respublikos Steigiamojo Seimo nariai Karo muziejaus sodelyje 


prie paminklo žuvusiems už Lietuvos laisvę. Kaunas, 1920 m. Pirmoje eilėje iš kairės: 
antras Kazimieras Steponas Šaulys, ketvirtas Juozas Vailokaitis, Mykolas Krupavičius, 
septintas Jonas Staugaitis, Aleksandras Stulginskis. LNM 

nes Seimo nario pareigoms buvo stipriai pasirengęs ir kaip politikas, ir kaip 
socialinių klausimų bei krikščioniško socialinio mokslo žinovas. Man jis buvo 
brangus ir dėl to, kad tuo metu katalikų socialinis mokslas nedaug kam buvo 
žinomas. Dažniausiai net inteligentai tenkinosi katekizmu. Kai pastačiau žemės 
reformos klausimą taip, kaip vėliau ji buvo pravesta, ne vienas reformą vadino 
vagyste, plėšimu, o mane - bolševiku. 

Šaulys, kaip sįjmoningas demokratas, visur aiškiai ir stipriai palaikė ir žemės 
reformą, ir konstitucijoj tuos punktus, kurie ne vienam katalikui atrodė ne 
katalikiški ir bolševikiški. Šaulio aiškus tų klausimų palaikymas nuramindavo 
tuos opozicionierius dėl savo neišmanymo, nes jie darydavo išvadą: jei Šaulys 
palaiko, tai palaiko ir vyskupas, vadinasi, neinama prieš Katalikų Bažnyčios 
mokslą, ir Krupavičius nėra toks baisus plėšikas ir bolševikas, kaip jiems atrodė. 
Tokiu pat būdu jis labai padėjo man vesti gana griežtas reformas be stipresnės 
opozicijos frakcijoj ir dėl to, kad tokią pat poziciją jų atžvilgiu užėmė, kaip 
Šaulys, Seimo nariai kunigai: Dogelis ir Staugaitis, vėliau tapęs vyskupu. Nariai 
frakcijoje, balsuojant tą ar kitą painesnį klausimą, labai dažnai žiūrėdavo, kaip 
balsuoja Šaulys. Šaulio rankos pakėlimas tokiais atsitikimais išlaisvindavo jų 
sąžinę iš įkyrių skrupulų. Frakcijos atstovas Pijus Kriščiūnas iš Didžiųjų Šelvių 
kaimo nuo Vilkaviškio man taip vieną kartą pasakė: „Aš jumis pasitikiu, visada 
balsuoju už jūsų pasiūlymą, bet man ramiau, kai kartu su jumis balsuoja Šaulys“ 
Šaulys buvo ir Konstitucijos Komisijos narys. Ten jis buvo naudingas Tumėnui, 
kaip man žemės reformos klausime, darbininkų ir kituose klausimuose. Šaulys 
sąžiningai pasirengdavo ir savo nuomonę labai giliai ir vykusiai pagrįsdavo. 
Dirbdamas Seime, jis labai daug gero padarė Lietuvai, padėdamas įvesti joje 
demokratinę ir krikščionišką santvarką?" 

Steigiamajame Seime K. S. Šaulys daugiausia dirbo Konstitucinėje ir redak- 
cinėje komisijoje. Konstitucijos projektą parengė 14 asmenų komisija: krikš- 
čionių demokratų bloko atstovai K. Bizauskas, Z. Starkus, kun. J. Staugaitis, 
kan. K. S. Šaulys, A. Tumėnas, J. Vailokaitis; Lietuvos socialistų liaudininkų 
demokratų ir Lietuvos valstiečių sąjungos bloko atstovai K. Grinius, G. Pet- 
kevičaitė, M. Sleževičius, M. Untulis; Lietuvos socialdemokratų partijos atsto- 
vai V. Čepinskis, K. Venclauskis; žydų frakcijos atstovas M. Soloveičikas; lenkų 
frakcijos atstovas A. Grajevskis*"“. Konstitucijos rengimas jam buvo ne naujas 
darbas. Dar 1920 m. K. S. Šaulys kaip Lietuvos Konstitucijos projekto ren- 
giamosios komisijos narys kreipėsi į Žemaičių vyskupą P. Karevičių, kad būtų 
sudaryta komisija, kuri apsvarstytų „įkeltinųjų į Konstituciją pamatinių dėsnių 


375 Citata iš: Z. Ivinskis, Prelatas Kazimieras Šaulys, p. 66. 
376 V. Daugirdaitė-Sruogienė, Lietuvos Steigiamasis Seimas, p. 176. 

sumanymą apie Bažnyčią ir jos santykius su Valstybe“*". Vysk. P. Karevičius 
ant šio rašto uždėjo rezoliuciją: „Sudaryti atitinkamą komisiją, pirmininkau- 
jant vyskupui pagalbininkui, iš narių: prof. dr. Mačiulio, prof. Dambrausko, 
kan. Paltaroko ir kan. Šaulio“? Nepavyko rasti duomenų, ką ši komisija nu- 
veikė. Pats K. S. Šaulys po kelių dešimtmečių, prisimindamas darbą Lietuvos 
Taryboje, prie svarbiausios veiklos pažymėjo darbą Konstitucinėje ir įstatymų 
redakcinėje komisijoje?" 

Rengiant konstitucijos projektą, K. S. Šaulys suprojektavo ir redagavo sky- 
rių „Tikyba ir kulto dalykai“, kurį Steigiamasis Seimas patvirtino konstitu- 
cijoje?“". Iš viso konstitucijos tikybų skyriuje yra penki paragrafai (83-87). 
Aštuoniasdešimt trečiame paragrafe sakoma: „Visoms Lietuvoje tikybinėms 
organizacijoms Valstybė lygiai pripažįsta teisės tvarkytis taip, kaip jų kanonai 
arba statutai reikalauja, laisvai skelbti savo tikėjimo mokslą ir atlikti savo kulto 
apeigas, steigti ir tvarkyti savo kulto namus, mokyklas, auklėjimo ir labda- 
rybės įstaigas, steigti vienuolynus, tikybines kongregacijas, brolijas, uždėti 
savo nariams mokesnių tikybinių organizacijų reikalams, įgyti kilnojamąjį 
ir nekilnojamąjį turtą ir jį valdyti. Tikybinės organizacijos turi Valstybėje 
juridinio asmens teisių. Dvasininkai yra atleidžiami nuo karinės prievolės:?*! 
Apskritai vertinant bažnytiniu požiūriu 1922 m. priimtą konstituciją, galima 
teigti, kad visos Lietuvoje veikiančios Bažnyčios galėjo tvarkytis pagal savo 
kanonus, naudotis juridinio asmens teisėmis, metrikų aktai įgavo juridinę 
galią“?. Plenariniuose Seimo posėdžiuose, kur buvo svarstomi tikybų reikalai, 
K. S. Šaulys nepasisakė. 

1920 m. spalio 13 d. vykusiame posėdyje buvo svarstomas įstatymas dėl sąlygų 
naudotis telefono tinklu. Čia buvo kalbama apie telefono tarifų padidinimą. 
Diskusijoje pasisakė ir K. S. Šaulys. Jis telefono abonento mokesčio pakėlimą 
siejo su geresniu tinklo sutvarkymu?““. 

K. S. Šaulys pasisakė diskusijose, svarstant žemės reformos klausimus. 
1921 m. balandžio 26 d. vykusiame posėdyje K. S. Šaulys pasisakė apie že- 
mės reformos įstatymo vietą, kurioje kalbama, kad bažnytinės žemės pa- 
imamos valstybės nuosavybėn be atlyginimo, išskyrus kapines ir plotus, 
kur stovi bažnyčios, t. y. šventorius. Kalbėtojas pirmiausia atkreipė dėmesį 


377 Kan. K. Šaulio raštas Žemaičių vyskupui P. Karevičiui, 1920-02-26, LVIA, f. 1671, ap. 5, b. 262, l. 2. 
378 Ibid. 

379 Iš prelato K. S. Šaulio biografijos, LNM, RNp 6009, lapai nenumeruoti. 

380 K. Šaulys, [Autobiografija], 1931, LNB RKRS, f. 32-161, I. 2. 

381 Vyriausybės žinios, 1922-08-06, Nr. 100, p. 6. 

382 R. Laukaitytė, Šaulys Kazimieras Steponas, p. 372. 

385 Posėdis penkiasdešimtas, Steigiamojo Seimo darbai, sąs. 10, [Kaunas], 1921. 

į bažnytinių žemių atsiradimo ir nusavinimo istorines aplinkybes. Bažnytinės 
žemės Lietuvoje gali būti skirstomos į dvi rūšis: dabar bažnyčių valdomos 
ir Rusijos vyriausybės juridiniais aktais atimtos arba konfiskuotos. Istorijos 
eigoje bažnytinė žemėvalda daugiausia atsirado dotacijos keliu. Dotacija su- 
daroma tam tikros sutarties ar kontrakto pavidalo. Kontraktai sudaromi su 
pareigomis iš abiejų pusių. Tos pareigos kanonuose ir juridiniame moksle yra 
žinomos obligacijų pavadinimu. Obligacijos gali būti įvairios ir būna fiksuotos 
atitinkama forma, tam tikrose sutartyse. Bažnyčių žemės buvo sudarytos iš 
dotacijų, už kurias bažnyčia turi atlikti pareigas. Dotacija gali būti sudaryta 
gyvam esant arba remiantis testamentu. Pastaroji vadinama mirimo dotaci- 
ja kaip velionio paskutinės valios išreiškimas. Sakysime, asmuo mirdamas 
palieka testamentą, užrašo bažnyčiai dovaną su atitinkama pareiga, kurią 
bažnyčia priima. Palikimą gali akceptuoti ne atskiri dvasininkai ar klebonai, 
bet vietinė vyskupijos valdžia, kuri tą dovanotą žemę paliekamomis sąlygomis 
priima arba jos atsisako. Priimdama dotaciją vyskupijos valdžia priima ir tas 
pareigas, kurios davėjo duodamos, vėliau tų pareigų negali nuimti ar pakeisti. 
Tokiu būdu dotacijos patenka į Apaštalų Sosto kompetenciją. Dėl to žemės 
reformos įstatymo projekte yra pastaba, kad reikalingas Apaštalų Sosto su- 
tikimas, nusavinant bažnytines žemes. Bažnytinės žemės Rusijos imperijoje 
buvo atimtos keliais atvejais. Daug žemių išdalyta valstiečiams. Dėl išdalytų 
žemių jau yra padarytas tam tikras Apaštalų Sosto sprendimas arba pareigų 
redukcija, kuria proporcingai sumažintos obligacijos, išplaukiančios iš dota- 
cijų kontraktų. Tačiau tai neliečia tų žemių, kurios priklausė Rusijos valdžios 
administravimo sistemai, paliekant nuosavybės teisę Bažnyčiai ir išmokant 
nustatytą pelno dalį katalikų kulto ir dvasininkų išlaikymo reikalams. Yra 
dotacijų, kuriose reikalaujama, kad būtų pastatyta bažnyčia, koplyčia, lab- 
daringa įstaiga, laikomas nuolatinis kunigas, laikomos kas mėnuo ar savaitė 
Mišios, egzekvijos. Panašias obligacijas gali sumažinti, pakeisti ar panaikinti 
tik Apaštalų Sostas. Dėl to aišku, kad dėl bažnytinės žemės nusavinimo reikia 
eiti susitarimo keliu su teisėta ir kompetentinga valdžia, jei negalvojama eiti 
uzurpacijos keliu. Toliau savo kalboje K. S. Šaulys apibūdino Rusijos imperijos 
nusavintas žemes. Čia pabrėžė, kad tos žemės nebuvo nusavintos ar ekspropri- 
juotos, bet buvo paimtos vyriausybės administracijos žinion. Tai reiškia, kad 
jų valdymas buvo atimtas iš bažnyčių, vienuolynų ar kitų juridinių asmenų, 
kurie tas žemes valdė, ir pavestas vyriausybei. Pirmiausia įvyko žemių ir turtų 
smulkus kainos nustatymas, paskui nustatyta viso turto vertė. To kapitalo 
procentai buvo skiriami bažnyčių išlaikymui. Bažnyčios reikalams skirtas pro- 
centas buvo nedidelis, palyginti su gaunamomis pajamomis iš to turto, kuris 
iš Bažnyčios buvo paimtas. Iš valstybės biudžeto Bažnyčiai nebuvo sumokėtas 

nė vienas rublis. Panašiai buvo pasielgta ir Vokietijoje. Pagal 1919 m. balan- 
džio 4 d. įstatymą Lietuvos vyriausybė visas rusų paimtas bažnytines žemes 
paėmė savo žinion ir gali jas pavesti laikinai, iki Steigiamasis Seimas išspręs 
pamatinį žemės reformos klausimą, katalikų kulto reikalams. Todėl jei šian- 
dien yra mokamas koks nors atlyginimas, tai yra atlyginimas už tas pareigas, 
kurias ir šiandiena kiekviena bažnyčia vykdo, kurios kažkada buvo uždėtos ir 
ligi šiol nėra Apaštalų Sosto panaikintos. Taigi kažkada Rusijos vyriausybės 
paėmė bažnytinės žemės ir dabar tos žemė perėjo Lietuvos valdžios žiniai, iš 
jų valstybės iždas turi pelno, kurio dalį kaip atlyginimą išmoka katalikams. Šis 
žemės klausimas yra daugiau būdingas Katalikų Bažnyčiai, kitų tikėjimų žemės 
nuosavybės klausimai tvarkomi kitais pagrindais. Kitas klausimas bažnyčių 
valdoma žemė. Tokios žemės bažnyčios turėjo nedaug. Iš šios žemės išlaikomi 
bažnyčios tarnautojai, daugiausia kunigai. Vyskupijos valdžia linksta prie to, 
kad ta žeme būtų dalijamasi su kitais tarnautojais: vargonininku, zakristijonu, 
špitolninkais. Nekalbant apie ekonominius aspektus, reikia pabrėžti juridinį 
aspektą, kad bažnytinės žemės reforma eitų pagal tuos pačius dėsnius, o ne 
būtų konfiskuojama, kaip tai yra numatyta projekte. Iš Seimo tribūnos buvo 
klausiama, kodėl reikia tartis su Apaštalų Sostu nusavinant bažnytinę žemę. 
Kodėl nesitariama su prancūzais, vokiečiais ar lenkais, jeigu imamos jų žemės? 
"Toks palyginimas netinka, ne tokia analogija. Pas mus kanonų teisė egzistuoja 
ir veikia, o nei prancūzų, nei vokiečių ar lenkų aktai neveikia. Antra, Bažnyčia 
dėl tų žemių turi tam tikras pareigas, kurios privalo būti vykdomos, Vykdant 
žemės reformą. K. S. Šaulys nurodė tokius kelius: 1) Bažnytinės žemės, kurias 
dabar valdo bažnyčios, gali būti imamos į žemės reformos fondą, vadovaujantis 
bendrais dėsniais kaip ir kitų privatinių žmonių žemės; 2) Dėl žemių, kurios 
buvo paimtos Rusijos vyriausybės, turi būti priimtas atitinkamas nusistatymas. 
Žemės reformos įstatymas, pripažindamas tos žemės nuosavybę Bažnyčiai 
(kuri niekada teisiškai nebuvo panaikinta), gali tą žemę paimti arba ekspro- 
prijuoti žemės fondo naudai. Žemė gali būti nusavinta, bet kartu turi būti 
pripažintas teisingas atlyginimas, skiriamas ir išmokamas kulto reikalams. 
Pabaigoje K. S. Šaulys pateikė tokią išvadą: „Tad, aš manyčiau, bažnytinių 
žemių klausimas turėtų būti sprendžiamas tokiu būdu: 1-os kategorijos žemės, 
tai yra dabar valdomosios, eina bendrais žemės reformos įstatymais ir gali 
būti imamos į žemės reformos fondą, jei jos viršija normą, kuri privatiniam 
savininkui nustatyta. Dėl antrosios kategorijos žemių, kurios priklauso vie- 
nuolynam, bažnyčiom ir kitom katalikų tikybinėm įstaigom, ir kurios dabar, 
einant 1919 metų balandžio 4 dienos įstatymu, imamos Lietuvos valdžios 
žinion, tos žemės principiniai pripažįstamos katalikų bažnyčios nuosavybe, 
bet sykiu kategorijos žemės gali būti nusavintos formaliniu teisėtu aktu ir 

paimtos į žemės reformos fondą, nustatant tam tikrą atlyginimą, išmokamų 
etatinių algų pavidale; ta alga suprantama kaipo atlyginimas už tas pareigas 
arba obligacijas, kurias bažnyčia vykdo pagal fundatorių valios:*** 

1921 m. gruodžio 19 d. posėdyje, svarstant žemės reformos įstatymą, vėl 
apie bažnytinę žemėvaldą kalbėjo K. S. Šaulys. Kalbos pradžioje nurodė, kaip 
istoriškai susiformavo bažnytinė žemėvalda senaisiais laikais. Toliau K. S. Šaulys 
pabrėžė, kad dabartiniais laikais svarbu ne tai, kaip susiformavo bažnytinė žemė- 
valda, bet svarbu pažiūrėti, ar yra priežasčių Bažnyčiai žemes valdyti, ir palyginti 
dabartinę padėtį su anų laikų padėtimi. Žemaičių vyskupijoje apie 300 parapijų 
iš Rusijos valdžios buvo gavusios žemės sklypus ir iki žemės atėmimo valdė di- 
delius žemės plotus. Žemaičių vyskupijoje parapijoms buvo dažniausiai paskirta 
33 dešimtinės žemės, o Seinų vyskupijoje tik po 6 margus. Ir dabartiniu laiku 
formuojasi bažnytinė žemėvalda. Kurdami naujas parapijas ir statydami nau- 
jas bažnyčias, paprasti žmonės bažnyčių išlaikymui perka 15 ar 20 dešimtinių 
žemės. Seimo atstovams paprašius konkrečių faktų, K. S. Šaulys sakė, kad jis 
nurodo vieną pavyzdį, kai žmonės stengiasi tinkamai aprūpinti bažnyčias, kad 
jos galėtų jiems tinkamai patarnauti. Toliau savo kalboje, kaip ir ankstesnėje 
balandžio 26 d., K. S. Šaulys pažymėjo, kad bažnyčia gaudama žemę gauna ir 
pareigas, kurias turi vykdyti iki jos bus panaikintos arba abipusiu susitarimu 
(bažnyčios ir dovanotojo), arba panaikinamos Šventojo Sosto. Baigdamas kal- 
bą K. S. Šaulys išsakė savo nuomonę, kad Bažnyčia nereikalauja sau kažkokių 
išimtinių privilegijų ar palengvinimų, bet nori, kad Bažnyčiai būtų laiduojama 
ta padėtis, kuri yra laiduojama kiekvienam piliečiui. Juridiškai žemės reforma 
eina teisingu keliu, nes bažnytinės žemės patenka į žemės reformos fondą ben- 
drais dėsniais, bažnyčioms paliekama tiek žemės, kiek kiekvienam privačiam 
savininkui. Atlyginimas Bažnyčiai duodamas toks kaip kitiems savininkams, 
jokių išimčių Bažnyčiai nedaroma““. 

Steigiamojo Seimo nario mandato K. S. Šaulys atsisakė 1922 m. liepos 25 d. 
Jo vietoje Seimo nariu tapo Pulgis Lumbis*“. Pats K. S. Šaulys išstojimą iš 
Steigiamojo Seimo aiškino, kad dėl laiko stokos negalėjęs ir neįstengęs įmano- 
mai naudingiau ir sąžiningiau atlikti visas turėtas ar pavestas pareigas. Pareigų 
turėjo daug — darbas Seime, kitos pareigos Žemaičių vyskupijos kurijoje ir 
dar profesūra universiteto Teologijos-filosofijos fakultete. Valstybės atkūrimo 
pradžioje Seimo nariams teko labai daug dirbti, atiduoti darbui visą laiką ir 
energiją, nes inteligentų procentas Seime buvo nedidelis. Partijos susirinkimai, 


384 Posėdis aštuoniasdešimt ketvirtas, Steigiamojo Seimo darbai, sąs. 17, [Kaunas], 1921. 

385 Posėdis šimtas penkiasdešimt trečias, Steigiazmojo Seimo darbai, sąs. 32, [Kaunas], 1921. 

386 Išstojusių ir naujai įstojusių Steigiamojo Seimo narių sąrašas, Vyriausybės žinios, 1922-08-29, Nr. 104, p. 11. 
Muziejaus archyvas 


122 


frakcijos darbai, komisijų posėdžiai, įstatymų projektų studijavimas ir panašūs 
darbai užimdavo visą laiką. Turėdamas kitas svarbias pareigas atsidūrė prieš 
alternatyvą: pasilikti Seime ar atsidėti tarnybinių pareigų vykdymui. Pasirinko 
antrąjį variantą. K. S. Šaulys samprotavo: „Dirbant parlamentinį darbą be pil- 
no atsidavimo, susidaro nepakenčiama ir nenaudinga padėtis. Dėl laiko stokos 
negali reguliariai lankytis ir dalyvauti frakcijų posėdžiuose ir darbuose, neturi 
progos, nei galimybės pareikšti ir motyvuoti savo nuomonę, bet dėl frakcijos 
drausmės turi pasiduoti priimtajam nutarimui, su kuriuo nesutinki ir kuris 
priešingas tavo įsitikinimui. Arba vėl atėjęs į komisijos posėdį ir jame dalyvauji 
be reikiamo pasiruošimo, neišstudijavęs ir neapsvarstęs pirma nagrinėtojo klau- 
simo, neturėdamas tiksliai suformuluoto savo pasiūlymo projekto; nubalsavus 
tenka pasiduoti priimtam nutarimui, nors manytum, kad tavasis pasiūlymas 
būtų galėjęs praeiti ir būti naudingesnis, jei būtum buvęs tinkamai pasiruošęs 
sumanymui, pasiūlymui ar pataisai motyvuoti ir apginti:?*" 


387 Z. Ivinskis, Prelatas Kazimieras Šaulys, p. 66-67. 

Kauno kunigų seminarijos dėstytojai ir auklėtiniai. Kaunas, 1924 m. Trečioje eilėje iš kairės: 


ketvirtas kanauninkas Kazimieras Steponas Šaulys, vicerektorius kanauninkas 
Kazimieras Paltarokas, rektorius prelatas Jonas Mačiulis-Maironis, 
vyskupas Juozapas Skvireckas. For. B. Sausenavičius. LNM 

Universiteto profesorius 


Kazimiero Stepono Šaulio vardas susijęs su Vytauto Didžiojo universiteto (iki 
1930 m. Lietuvos universiteto) Kaune Teologijos-filosofijos fakultetu nuo jo ati- 
darymo iki 1944 m. Dėl to pirmiausia šiek tiek aptarsime Teologijos-hlosofijos 
fakulteto įkūrimo aplinkybes ir jo veiklos peripetijas, o paskui pereisime prie 
K. S. Šaulio profesoriavimo. 

Teologijos-filosofijos fakultetas. Rusijoje įsigalėjus bolševikams, 1918 m. 
mokslo metų pabaigoje turėjo mokslą nutraukti Sankt Peterburgo katalikų dva- 
sinė akademija, kuri ten veikė nuo 1842 metų. Buvo pradėta galvoti, kur perkelti 
akademiją. Sankt Peterburgo dvasinės akademijos rektoriaus Idzi Radziševskio 
iniciatyva akademiją buvo ruošiamasi perkelti į Liubliną. Netrukus dalis profesorių 
(tarp jų ir Blažiejus Čėsnys) persikėlė į Liubliną, kur buvo įkurtas universitetas. 
Pirmuoju rektoriumi paskirtas prof. Idzi Radziševskis. Sankt Peterburgo dvasi- 
nės akademijos profesoriai lietuviai dar XX a. pradžioje svarstė apie akademijos 
perkėlimą į Vilnių?“*. Buvęs Sankt Peterburgo dvasinės akademijos kanonų teisės 
profesorius Bronislovas Žongolovičius nurodo, kad jau 1918 m. gegužės mėn. buvo 
parengtas Vilniaus universiteto Teologijos fakulteto projektas. Pagal šį projektą 
čia turėjo mokytis Baltijos šalių, buvusių LDK žemių ir Žemaitijos dvasininkai. 
Teologinėse katedrose dėstomoji kalba turėjo būti lotynų, o filosofijos ir Bažnyčios 
istorijos katedrose lenkų ir lietuvių?“. Siekiant Akademiją perkelti į Vilnių, reikėjo 
gauti Mogiliavo arkivyskupo, nuncijaus bei valdžios atstovų pritarimą. Tomis 
sudėtingomis sąlygomis tai nebuvo lengva padaryti. Tai matyti iš Žemaičių vysku- 
po Pranciškaus Karevičiaus pastangų. 1918 m. spalio 15 d. vyskupas parašė raštą 
Mogiliavo arkivyskupui Edwardui von Roppui, kuriame siūloma Sankt Peterburgo 
dvasinę akademiją perkelti į Vilnių, taip par siūlė Vilniuje įsteigti Teologijos fa- 
kultetą. Tačiau šis raštas nepasiekė adresato, nes buvo nutrūkęs susisiekimas su 
sovietų Rusija ir Berlynas grąžino raštą**. Pats arkivyskupas E. von Roppas 1918 m. 
388 V, Jogėla, Teologijos-filosofijos fakulteto įkūrimo svarstymas, Vytauto Didžiojo universiteto ir Lietuvių 
katalikų mokslo akademijos 70-metis, sudarytojas J. Čepinskis, [Kaunas]: Litera Universitatis Vytauti Magni, 
1993, p. 134. 


282 Ibid. 
0 Ibid. 

spalio 21 d. parašė raštą vysk. P. Karevičiui, kuriame konstatavo, kad Akademija 
liko be lėšų ir negali normaliai tęsti mokslų. Dėl šios priežasties dalis Akademijos 
klierikų pradėjo mokytis Liublino universitete, o dėl turto perkėlimo reikia tartis 
su Apaštalų Sostu*!. Vysk. P. Karevičius dėl Teologijos fakulteto Vilniuje susira- 
šinėjo su naujai paskirtu Vilniaus vyskupu J. Matulaičiu. 1918 m. gruodžio 18 d. 
rašte vysk. J. Matulaičiui vysk. P. Karevičius rašo: „Norėdamas pagreitinti įsteigi- 
mą ir atidarymą katalikiškojo fakulteto prie Vilniaus universiteto, meldžiu Jūsų 
Ekscelenciją ir įgalioju pasiimti ant savęs rūpestį tam darbui“** 

Būsimo Vilniaus universiteto statuto projektas buvo svarstytas Lietuvos 
Valstybės Taryboje. Reikia pažymėti, kad svarstant statutą nebuvo vieningos 
nuomonės dėl Teologijos fakulteto. Jau pirmame universiteto statuto svarstyme 
1918 m. lapkričio 29 d. J. Vileišis teigė, kad Teologijos fakultetas neturėtų būti 
atidaromas pirmiausia. Jeigu bus nutarta steigti tik Teologijos ir Sociologijos 
fakultetus, tai būtų nusidėta Lietuvos visuomenės reikalavimams, pažeminta 
universiteto atgaivinimo idėja?“. M. Biržiška pasisakė už Teologijos fakulteto 
steigimą. A. Stulginskis pasisakė už tai, kad Teologijos fakultetas būtų autono- 
miškas. P. Klimas teigė, kad „administracija ir sutvarkymo žvilgsniu Teol[ogijos] 
fak[ultetas] turėtų būti visai išskirtas iš universiteto“***. K. Bizauskas paaiškino, 
kad Teologijos fakulteto autonomija pasireikš tuo, jog fakulteto profesoriai bus 
skiriami su vietos hierarchų žinia. Antrajame universiteto statuto svarstyme 
aštresnių pasisakymų dėl Teologijos fakulteto nebuvo. Svarstytas vienos ar kitos 
katedros reikalingumas*“. 

1918 m. gruodžio 5 d. atkuriamojo lietuviško Vilniaus universiteto statute iš- 
vardytos tik dviejų fakultetų katedros — Teologijos ir Socialinių mokslų. Teologijos 
fakultete turėjo būti atidaryta 11 katedrų, o Socialinių mokslų - 26 katedros*“. 

Buvo rimtai galvojama apie Teologijos fakulteto atidarymą ir buvo numacyti 
dėstytojai. Tai matyti iš Seinuose sudaryto kan. A. Grigaičio dėstytojų sąrašo, 
kas ir kokią katedrą užims*"". 


1 Ibid. 

392 Citata pagal: V. Jogėla, Teologijos-filosofijos fakulteto įkūrimo svarstymas, p. 134. 

393 Lietuvos Valstybės Tarybos protokolai 1917-1918, p. 415. 

394 Ibid., p. 416. 

395 Ibid., p. 426-428. 

396 Laikinosios Vyriausybės žinios: Laikinosios Vyriausybės žinių priedas, 1918-12-29, Nr. 1, p. 2. 

397 Vilniaus universiteto Teologijos fakulteto dėstytojų sąrašas, 1918-12-20, LCVA, £. 1674, ap. 2, b. 11, 
I. 1. 1. Katedromis taip pasidalijo: 1. Šventojo Rašto Naujojo Įstatymo kun. J. Skvireckas; 2. Šventojo Rašto 
Senojo Įstatymo prof. A. Grigaitis; 3. Fundamentinės teologijos prof. P. Būčys; 4. Dogminės teologijos ir 
dogmų istorijos prof. B. Čėsnys; 5. Moralinės Teologijos dr. Juozapas Vaitkevičius; 6. Kanonų teisės Bronis- 
lovas Žongolovičius; 7. Pastoracinės teologijos magistras Vladas Jurgutis; 8. Bažnyčios istoriją dr. Juozapas 
Purickis; 9. Patrologijos ir homiletikos nenurodyta; 10. Palyginamosios religijų istorijos dr. Mečislovas Reinys; 
11. Filosofijos (propedeutikos) dr. Pranciškus Kuraitis. 

Kaune pradėjusiuose veikti Aukštuosiuose kursuose nebuvo dėstoma teologi- 
ja. Dėl to katalikai pradėjo galvoti apie katalikiško universiteto kūrimą, nors pats 
sumanymas atsirado anksčiau, dar 1914 m. pradėta kelti jo idėja, o Amerikos 
lietuvių Romos katalikų federacija šiam tikslui įsteigė fondą?*. 1921 m. buvo 
imtasi konkrečių žingsnių. Buvo sudarytas keturių asmenų komitetas: prelatas 
dr. Jonas Mačiulis (Maironis), dr. Antanas Maliauskis, dr. Izidorius Tamošaitis, 
dr. Leonas Bistras. Ši komisija turėjo veikti vyskupų vardu. Jos tikslas jau 1921 m. 
rudenį įsteigti „teologijos ir krikščioniškos filosofijos fakultetą“. Buvo raginama 
aukoti būsimam fakultetui. Žemaičių vyskupas Pranciškus Karevičius paauko- 
jo vyskupišką žiedą, kurį pardavus gauta 10 tūkst. auksinų. Po 1000 auksinų 
paaukojo prelatas A. Dambrauskas, kan. Juozapas Stakauskas, P. J. Romanas**. 
Taip pat kunigai rinko aukas važinėdami po Lietuvą. 

Laisvėje pasirodė straipsnis, propaguojantis katalikų universiteto kūrimą 
Lietuvoje“. Straipsnyje pasisakoma už privataus katalikų universiteto kūrimą, 
kurį remtų valstybė priklausomai nuo gyventojų katalikų procento. Lietuvoje 
turėtų būti du universitetai, nes „jeigu būtų tik vienas universitetas, tai jame 
būtų nuolatinė kova tarp katalikų ir ne katalikų, kuri labai kenktų pačio uni- 
versiteto plėtotei ir rimtumui“. Raginama jau nuo rudens atidaryti tris fakul- 
tetus: Teologijos, Filosofijos ir Teisės, kuriuose pirmaisiais metais užtektų 16 
profesorių“. Vykstant diskusijai dėl katalikiško universiteto steigimo, atsirado 
ir priešinga nuomonė. Oficioze Lietuva pasirodė straipsnis, kuriame buvo pa- 
sisakoma prieš katalikiško universiteto steigimą“"". Griežtai pasisakoma prieš 
idėją kurti du universitetus: „Šiuo metu kurti du universitetus — yra tokia fk- 
cija, kurios savybės įrodinėti nėra jokio reikalo. Įkurti gerą vieną Valstybinį 
Universitetą — ir tai surišta su didelėmis sunkenybėmis. Įkurti Valstybinį 
Universitetą yra Lietuvos reikalas““" Tačiau katalikiško universiteto šalininkai 
toliau siekė tokio universiteto atidarymo. Laisvėje paskelbtame straipsnyje rašo- 
ma: „Kalbant apie mokslo reikalus mūsų Tėvynei be galo svarbu, kad kiekviena jo 
žemėje gyvenanti tauta ir tikyba galėtų laisva, ne slopinama, bet valdžios šelpia- 
ma auginti ir plėtoti savo intelektualį gyvenimą. Jeigu valstybei rūpi ir katalikų 
mokslingumas, tai ji turėtų ir jų mokslines pastangas paremti, nes niekam ne 
paslaptis, jog katalikai neturi tinkamos savo skaitliui inteligentų proporcijos:*** 


398 V. Jogėla, Teologijos-flosofijos fakulteto įkūrimo svarstymas, p. 136. 

399 Lietuvos katalikai, Laisvė, 1921-05-24 (Nr. 112), p. 2. 

400 K. P., Lietuvos katalikų universitetas, Laisvė, 1921-08-11 (Nr. 177), p. 1. 

401 Ibid. 

402 Lietuvos katalikų universiteto reikalu, Lietuva, 1921-08-14 (Nr. 180), p. 1. Plg. V. Jogėla, Teologijos- 
filosofijos fakulteto įkūrimo svarstymas, p. 136. 

403 Lietuvos katalikų universiteto reikalu, Lietuva, 1921-08-14 (Nr. 180), p. 1. 

404 K. P., Dar Lietuvos katalikų universiteto reikalu, Laisvė, 1921-09-03 (Nr. 196), p. 3. 

Lietuvos universiteto Teologijos-filosofijos fakulteto absolventų laida. Kaunas, 1925 m. 


Pirmoje eilėje antras iš dešinės kanauninkas Kazimieras Steponas Šaulys, ketvirtas arkivyskupas 
Juozapas Skvireckas, profesorius Jonas Šimkus, prelatas Jonas Mačiulis-Maironis; antroje eilėje 
iš dešinės ketvirtas profesorius Pranas Dovydaitis. KAKA, albumas Nr. 104 

Vytauto Didžiojo universiteto Teologijos-flosofijos fakulteto mokomojo personalo vinjetė. 


1930 m. Profesorius Kazimieras Steponas Šaulys (viršutinėje eilėje trečias iš dešinės) 
universitete dėstė Bažnyčios teisę. VDU 

Anot korespondencijos autoriaus, nepakanka vien Teologijos fakulteto, nes jame 
studijuotų 30-40 kunigų. Tokiu atveju daug skaitlingesnė pasauliečių katalikų 
studentų grupė „būtų priversta mokinties svetimos atmosferos neva Valstybiniame 
Universitete“*“. Lietuvos katalikų universitetas turėtų kurtis anglosaksų katalikiš- 
kų ir protestantiškų universitetų pavyzdžiu. 1921 m. rugsėjo 11 d. apie 50 kunigų, 
dalyvavusių Žemaičių vyskupijos jubiliejuje, priėmė rezoliuciją, kad nelaukiant 
būtų įsteigtas katalikiškas universitetas““. 

Tą pačią 1921 m. rugsėjo 11 d. įvyko Lietuvos vyskupų pasitarimas, kuriame 
vyskupas P. Karevičius buvo paskirtas būsimo Lietuvos universiteto kancleriu. 
Vyskupas kancleris, susitaręs su vyskupais, skiria universiteto reikalams raš- 
tininką. Raštininku buvo paskirtas kun. dr. P. Būčys*". Taip pat buvo įkurta 
Aukštojo mokslo komisija, į kurios sudėtį įėjo 4 nariai, gyvenantys Kaune, ir 
4 nariai iš Seinų vyskupijos. Komisijoje turėjo būti pirmininkas, vicepirminin- 
kas, iždininkas, protokolų raštininkas ir 4 nariai. Komisijos pareigūnais buvo 
paskirti Kaune gyvenantys komisijos nariai: pirmininku prelatas Jonas Mačiulis, 
vicepirmininku dr. Antanas Maliauskis, iždininku kun. Izidorius Tamošaitis, 
raštininku dr. Leonas Bistras. Nariai - Seinų vyskupijos atstovai: kanauninkai 
A. Grigaitis ir Jonas Naujokas, prof. Pranciškus Kuraitis bei kun. Juozapas 
Vaitkevičius*". Universiteto reikalų raštininkas, paruošęs medžiagą kokiu nors 
klausimu, įteikia minėtai komisijai, kuri susirenka ne vėliau kaip per penkias 
dienas ir savo nuomonę apie raštininko atliktą darbą arba parengtą projektą 
raštu per minėtą raštininką arba tiesiogiai įteikia Žemaičių vyskupui, kad būtų 
priimta rezoliucija. Komisijos posėdis buvo laikomas įvykęs, jeigu jame dalyvavo 
visi nariai iš Kauno“. Neaišku, ką nuveikė minėtasis raštininkas ir komisija, nes 
archyvinėje byloje nėra daugiau išlikusios medžiagos. 

1921 m. lapkričio 21 d. vysk. P. Karevičius parašė raštą Šventajam Tėvui, kad 
1922 m. numatoma atidaryti universitetą, kuriame galėtų mokytis ir katalikai. 
Vyskupas prašė Šventojo Tėvo, kad padėtų įkurti katalikišką universitetą ir 
patvirtintų siunčiamą katalikų fakulteto statutą. P. Būčys šį statutą Romoje 
įteikė Universitetų kongregacijos prefektui kardinolui Gaetano Bisleti. Šventasis 


*05 K. P., Dar Lietuvos katalikų universiteto reikalu, Laisvė, 1921-09-04 (Nr. 197), p. 2. 

*06 A. M., Lietuvos kunigija ir katalikų universiteto klausimas, Laisvė, 1921-09-14 (Nr. 205), p. 1. 

*07 Vyskupų pasitarimo nutarimai, 1921-09-11, LVIA, £ 1671, ap. 5, b. 296, I. 1. Į raštininko pareigas įėjo: 
a) daryti tą visa, ko reikia, kad katalikiškoji Lietuvos jaunuomenė galėtų eiti aukštuosius mokslus be pavojaus 
savo sąžinei, b) rinkti visa išaiškinti klausimus beeinant prie to minėtojo šiame paragrafe po raide a) tikslo, 
e) apdirbti reikalingus projektus, d) susižinoti su pritampančiais prie universiteto dalyko asmenimis, e) atlikti 
kitus nuo dabar pramatomus ir nepramatomus su universiteto reikalu susirišančius darbus, jei jie nėra aiškiai 
pavesti kitiems Ž[emaičių] Vyskupo skirtiems asmenims. 

408 Ibid.,L2. 

402 Ibid., I. 1. 

Kauno jėzuitų gimnazijos pirmoji abiturientų laida. 1930 m. Pirmoje eilėje iš kairės: 


gimnazijos direktorius Johanas Kippas S], švietimo ministras Konstantinas Šakenis, 
pirmasis nuncijus Lietuvai Riccardo Bartoloni, prezidentas Antanas Smetona su žmona Sofija, 
profesorius prelatas Kazimieras Steponas Šaulys, Kauno burmistras Jonas Vileišis, 
prelatas Aleksandras Dambrauskas-Jakštas, Jonas Bružikas SJ; trečioje eilėje antras iš kairės 


Kazimiero Stepono Šaulio globotinis sūnėnas Antanas Saulys. Andriaus Šaulio archyvas 


Muziejaus archyvas 


131 


Profesorius prelatas Kazimieras Steponas Šaulys su Kauno jėzuitų gimnazijos gimnazistais. 


Kaunas, apie 1930 metus. Iš kairės sūnėnas Antanas Šaulys. LNM 


Sostas neprieštaravo Teologijos fakulteto atidarymui. Bet reikėjo viską sutvar- 
kyti kanoniškai, laikantis Bažnyčios autoriteto*!", 

Svarstant universiteto statutą Steigiamajame Seime, kilo diskusijos dėl Teologijos 
fakulteto. Apskritai, kaip rašo Vytautas Jogėla, „kiekviename Steigiamojo Seimo 
posėdyje, svarstant Universiteto Statutą, nerimdavo aistros. Socialdemokratų 
frakcija dažnai apleisdavo posėdžių salę, nevengdama aštrių žodžių krikdemų 
atžvilgiu“*!!. Po trijų svarstymų universiteto statutas buvo priimtas 1922 m. 
kovo 24 d. Steigiamojo Seimo posėdyje. Šiame statute numatyta, kad įsteigiamas 
Teologijos-filosofijos fakultetas. Tokio fakulteto atsiradimą galima paaiškinti, kad 
dvilypis Teologijos-flosofijos fakultetas buvo įsteigtas siekiant patenkinti Lietuvos 
katalikų pasaulėžiūrinius interesus, kai greta teologijos skyriaus, kuriame turėjo 
studijuoti pirmiausia būsimieji kunigai, filosofijos skyriuje ir pasauliečiai turėjo 
išeiti tokius pasaulinius mokslus, kurie labiausiai susiję su katalikų pasaulėžiūra*"". 

Dar Steigiamajame Seime tebevykstant diskusijoms dėl universiteto statu- 
to, buvo nutarta nelaukti svarstymų rezultatų ir atidaryti Kaune universitetą. 


410 V. Jogėla, Teologijos-filosofijos fakulteto įkūrimo svarstymas, p. 137. 
*U Ibid. 
412 A. Kajackas, VDU Teologijos-filosofijos fakultetas, Vytauto Didžiojo universiteto ir Lietuvių katalikų mokslo 


akademijos 70-metis, sudarytojas J. Čepinskis, [Kaunas]: Litera Universitatis Vytauti Magni, 1993, p. 141. 

1922 m. vasario 13 d. Ministrų kabinetas, „vadovaudamasis Vilniaus universi- 
teto įsteigimo įstatymu ir turėdamas omenyje Steigiamajame Seime svarstomąjį 
universiteto statuto projektą ir universiteto atidengimo klausimo pribrendimą 
ir reikalingumą, nutarė 1922 m. vasario 16 d. atidengti universitetą Kaune“*"*, 
Lietuvos universitetas iškilmingai buvo atidarytas 1922 m. vasario 16 d. Uni- 
versitetą sudarė penki fakultetai. Teologijos-filosofijos fakulteto dekanu buvo 
paskirtas J. Mačiulis-Maironis. 1922 m. vasario 25 d. švietimo ministro rašte nu- 
rodyta: „vykindamas Ministerių Kabineto šio vasario 13 d. nutarimą apie įkūrimą 
Kaune universiteto ir remdamasis Valstybės Tarybos 1918 m. gruodžio mėn. 5 d. 
priimto Vilniaus universiteto statuto par. 7 paskyriau universiteto mokomo- 
jo personalo branduolį, nuo šio vasario 16 dienos“*. Tą Teologijos-filosofijos 
fakulteto branduolį sudarė 5-7 asmenys. Į jį buvo paskirti dr. Jonas Mačiulis 
(Maironis), dr. Pranciškus Būčys, dr. Blažiejus Čėsnys, dr. Aleksandras Grigaitis 
ir magistras Kazimieras Steponas Šaulys*“. Kandidatūros buvo suderintos su 
Žemaičių vyskupu P. Karevičiumi“"“, 

1922 m. kovo 24 d. priimtame universiteto statute numatyta, kad Teologijos- 
filosofijos fakultete bus keturi skyriai: teologijos, filosofijos, teisės ir istorijos. 
Iš šių keturių skyrių iš tikrųjų susidarė du pirmieji skyriai. Fakultete numatyta 
įsteigti 22 katedras*". Iš jų 15 buvo Teologijos skyriuje ir 7 - Filosofijos skyriuje. 
Teologijos skyriuje studijavo kunigai ir klierikai, o Filosofijos skyriuje - studen- 
tai pasauliečiai. Teologijos-filosofijos fakultetas, skirtingai nuo kitų fakultetų, 
teikė du mokslo laipsnius: licenciato ir daktaro, o kiti tik daktaro. Studentai 
klierikai privalėjo gyventi konvikte (bendrabutyje). Galėjo būti daroma išimtis, 
jei dekanas leisdavo gyventi ne bendrabutyje“. Fakultetas turėjo savo bažnyčią. 

Surinkti Teologijos-filosofijos fakulteto dėstytojus nebuvo sunkus uždavi- 
nys, nes netrūko išsilavinusių kunigų, baigusių aukštąsias studijas užsienyje ar 
Sankt Peterburgo Romos katalikų dvasinėje akademijoje. Netrūko kunigų su 


4 


3 Citata pagal leidinį: Vilniaus universiteto istorija, p. 224. 
pag l Ja, p. 


414 Švietimo ministerijos raštas universiteto rektoriui, Nr. 1590, 1922 02 25, LCVA, f. 631, ap. 3, b. 713, l. 1. 
*55 Ibid. 

416 Žemaičių vyskupo Pranciškaus Karevičiaus raštas švietimo ministrui, Nr. 610, 192202 14, LVIA, f. 1671, 
ap. 5, b. 299, I. 6. 

47 Vyriausybės žinios, 1922-04-22, Nr. 86, p. 1. Numatytos įsteigti šios katedros: Filosofijos įžangos ir isto- 
rijos, Filosofijos sistemos, Teorinės ir eksperimentinės psichologijos, Pedagogijos ir jos istorijos, Sociologijos, 
Visuotinės istorijos ir istorijos filosofijos, Visuotinės literatūros, Fundamentinės teologijos, Dogminės teolo- 
gijos, Moralinės teologijos, Pastoracinės teologijos, Kanonų teisės šaltinių, Benedikto kodekso, Patrologijos, 
Šventojo Rašto Senojo Įstatymo, Šventojo Rašto Naujojo Įstatymo, Krikščioniškosios archeologijos ir meno 
istorijos, Krikščionybės pradžios istorijos, Viduramžių Bažnyčios istorijos, Naujųjų laikų Bažnyčios istorijos, 
Tikybų istorijos Lietuvoje, Religijų istorijos. 

418 Lietuvos universiteto teologų studentų konvikto reguliaminas, patvirtintas Žemaičių vyskupo, 1922-10-30, 
LVIA, f. 1671, ap. 5, b. 296, L. 4. 

daktaro ar magistro laipsniu ir net buvusių Sankt Peterburgo dvasinės akademi- 
jos ir Lietuvos dvasinių seminarijų profesorių. Jau buvo minėta apie fakulteto 
dėstytojų branduolio paskyrimą. Svarbu, kad tarp tų penkių asmenų pateko 
ir teologijos magistras K. S. Šaulys. Tačiau reikia pasakyti, kad dar prieš pra- 
dedant Steigiamajame Seime svarstyti universiteto statutą buvo numatytos 
katedros ir dėstytojai*". Žemaičių vyskupui Pranciškui Karevičiui pritarus, mi- 
nėtas branduolys ir likusieji 1921 m. spalio 26 d. sąraše paminėti asmenys buvo 
pasiūlyti kaip galintys dėstyti Teologijos-filosofijos fakultete*??. Tolimesniam 
dėstytojų komplektavimui svarbus Teologijos-filosofijos fakulteto Tarybos 
1922 m. birželio 9 d. posėdis. Ordinariniais profesoriais buvo palikti P. Būčys, 
J. Mačiulis, A. Grigaitis ir B. Čėsnys. Po slapto balsavimo fakulteto taryba iš do- 
centų ekstraordinariniais profesoriais paskyrė: kan. K. S. Šaulį, kan. A. Alekną, 
kan. A. Maliauskį, P. Dovydaitį, S. Šalkauskį ir kun. P. Kuraitį*?'. 

Reikia pažymėti, kad prof. Jonas Mačiulis (Maironis) Teologijos-filosofijos 
fakulteto dekanu buvo neilgai. Jis 1922 m. vasario mėn. 25 d. vykusiame uni- 
versiteto dekanų tarybos pasėdyje atsistatydino iš pareigų motyvuodamas tuo, 
kad turi daug darbo eidamas Žemaičių kunigų seminarijos rektoriaus pareigas. 
Tačiau pasiliko Teologijos-filosofijos fakulteto profesoriaus pareigas. Naujuoju 
dekanu pasiūlė prof. P. Būčį“?, kuris ir buvo paskirtas Teologijos-filosofijos 
fakulteto dekanu*“. 1922 m. spalio 15 d. universiteto Taryba išrinko J. Mačiulį- 
Maironį garbės profesoriumi“**. 

Teologijos-filosofijos fakultetui buvo svarbus Šventojo Sosto kanoninis įstei- 
gimas ir teisės teikti mokslo laipsnius pripažinimas. Tuo pradėta rūpintis jau iš 
pat pradžių. 1922 m. tuo reikalu į Romą vyko vyskupas J. Skvireckas**. 1924 m. 
dekanas B. Čėsnys rūpinosi, kad vysk. P. Karevičius išduotų oficialų raštą, jog 


*19 Planuojamos Teologijos fakulteto katedros, 1921-10-26, LCVA, f. 391, ap. 4, b. 768, I. 5. Fakulteto 
katedros buvo suskirstytos į tris sekcijas. A. Teologijos sekcija: Įžangos į filosofiją - dr. Antanas Maliauskis; 
Logika - dr. Stasys Šalkauskis; Kviterrologija — dr. Leonas Bistras; Ontologija — dr. Pranciškus Kuraitis; Se- 
nosios filosofijos istorija - nenumatyta profesorius; Religijos istorija - Pranciškus Dovydaitis. B. Teologijos 
sekcija: Eundamentinė teologija — dr. P. Būčys; Dogmacika - dr. B. Čėsnys; Šventasis Raštas - dr. A. Grigaitis; 
Moralė teologija — dr. Jonas Maciulevičius. C. Kanonų ir istorijos sekcija: Benedikto kodekso komentato- 
rius - kun. Kazimieras Steponas Šaulys; Krikščionijos istorija - kun. Antanas Alekna; Bažnyčios istorija 
Lietuvoje - kun. Antanas Alekna. 

420 Žr. LCVA.., £391, ap. 4, b. 774, L. 77. 

*21 Teologijos-filosofijos fakulteto dekano P. Būčio raštas švietimo ministrui, Nr. 41, 1922-06-14, ibid., £391, 
ap. 4, b. 774, 1. 25. 

422 Universiteto rektoriaus raštas švietimo ministrui, Nr. 1, 1922-02-27, ibid., I. 33. 

423 Vyskupo P. Karevičiaus raštas švietimo ministrui, 1922-03-03, ibid., £ 1671, ap. 5, b. 299, I. 10. Šiame 
rašte vyskupas rekomenduoja dr. P. Būčį paskirti Teologijos-filosofijos fakulteto dekanu. 

424 V. Jogėla, Teologijos-Alosofijos fakulteto įkūrimo svarstymas, p. 138. 

*25 R. Krasauskas, Skvireckas Juozapas Jonas, Lietuvių enciklopedija, Bostonas: Lietuvių enciklopedijos 


leidykla, 1963, t. 28, p. 114. 

vyskupas sutinka perkelti teologijos mokslą iš seminarijos į Teologijos-filosofijos 
fakultetą. Šis raštas, be kitų dokumentų, reikalingas siekiant fakulteto kanoninio 
įsteigimo ir teisės teikti mokslo laipsnius**“. Vyskupas P. Karevičius tokį patvirti- 
nimą išdavė. Fakultetas buvo įteisintas 1927 m. rugsėjo 27 d. tarp Šventojo Sosto 
ir Lietuvos Valstybės sudarytame konkordate. Sudarant konkordatą šiek tiek buvo 
pakeistas fakulteto statutas - fakultetas gavo globėją kanclerį, kuriuo buvo Kauno 
arkivyskupas. Šventojo Sosto Šv. Seminarijų ir universitetų kongregacija Katali- 
kų, arba Teologijos, fakulteto Kauno universitete kanoniško įsteigimo klausimą 
svarstė 1928 m. balandžio 13 d. plenariniame posėdyje ir pritarė tokio fakulte- 
to įsteigimui. Sprendimą kanoniškai įsteigti fakultetą nulėmė šios priežastys: 
1) Vyriausybė jau yra pripažinusi šį fakultetą, jį išlaiko ir suteikė jam privilegiją 
teikti laipsnius, nors, Šventojo Sosto požiūriu, to jam ir nereikėjo; 2) Vyriausybė 
suteikia visas garantijas, kad minėtasis fakultetas galėtų vykdyti savo veiklą pa- 
gal Šv. Sosto nurodymus, kaip tai plaukia iš konkordato tarp Šventojo Sosto 
ir Lietuvos, civilinės teisės straipsnių, susijusių su fakultetu ir paties fakulteto 
statutu. Taigi fakultetas yra savarankiškas ir visiškai priklausomas nuo Šventojo 
Sosto; 3) Dėl filologijos laipsnių teikimo reikia atsižvelgti į tai, kad tame pačiame 
universitete yra Humaniorum Litterarum (Humanitarinis) fakultetas, turintis 
teisę skirti laipsnius, bet jis yra pasaulietinis ir turi daug daugiau studentų nei 
Literatūros kursas, priklausantis Katalikų fakultetui (tik todėl, kad ten buvo su- 
teikiami laipsniai). Tuo grindžiamas išskaičiavimas, o tikriau - poreikis suteikti 
tokią privilegiją Filologijos sekcijai, kaip mano apaštalinis vizitatorius Zecchini 
ir apaštalinis internuncijus mons. Schioppa. Dėl akademinių laipsnių teikimo 
buvo atsakyta teigiamai septyneriems metams ir su išlyga“". 

Teologijos-filosofijos fakulteto profesorius. Apie K. S. Šaulio profesoria- 
vimą Teologijos-flosofijos fakultete daug informacijos neturime. Tiesa, yra 
išlikusi jo kaip profesoriaus asmens byla, nors autentiškos medžiagos - laiškų, 
atsiminimų ar pasisakymų - apie jo skaitytas paskaitas nėra daug. 

Jau buvo minėta, kad K. S. Šaulys universitete dėstė nuo universiteto atida- 
rymo dienos, t. y. 1922 m. vasario 16 d., tapo Teologijos skyriaus Benedikto 
kodekso (Kanonų teisės) katedros vedėju ir juo išbuvo iki 1944 m. Prasidėjus 
sovietinei okupacijai, Teologijos-filosofijos fakultetas buvo uždarytas. Lietuvos 
vyskupų konferencija 1940 m. rugpjūčio 28 ir 29 d. posėdyje svarstė seminarijos 
ir Teologijos fakulteto klausimus. Šiame posėdyje konstatuota, kad dėl susida- 
riusių aplinkybių suspenduojama Kauno tarpdiecezinė kunigų seminarija ir 


*26 Teologijos-filosofijos fakulteto dekano raštas vysk. P. Karevičiui, Nr. 91, 1924-05-05, LVIA, f. 1671, ap. 5, 
b. 297, 1. 3. 
427 Šv. Seminarijų ir universitetų kongregacijos plenarinio posėdžio, kuriame svarstytas Kauno universiteto 


Teologijos-filosofijos fakulteto kanoninio pripažinimo klausimas, stenograma, Lietuva ir Šventasis Sostas 
(1922-1938), p. 231-232. 

steigiama regioninė seminarija, prie kurios prisideda Vilkaviškio ir Telšių kunigų 
seminarijos. Teologijos fakultetas, išskyrus jo kanonų teisės skyrių, paliekamas 
veikti ir toliau. Į mokamąjį personalą tarp kitų siūlomas ir prelatas K. S. Šaulys“? 
Nuo 1940 m. spalio 1 d., pasinaudojant pontifikalinėmis teisėmis, ėmė veikti 
kaip privatus Teologijos fakultetas. Po metų fakultetas atgavo valstybines teises 
ir veikė iki antrosios sovietinės okupacijos 1944 metais. 

Iš pradžių K. S. Šaulys dirbo docentu, o netrukus 1922 m. birželio 9 d. fakul- 
teto Tarybos posėdyje paskirtas eiti ekstraordinarinio profesoriaus pareigas. Te- 
ologijos-filosofijos fakulteto Taryba 1929 m. lapkričio 19 d. posėdyje K. S. Šaulį 
pakėlė ordinariniu profesoriumi“". Prieš tai fakulteto Taryba buvo sudariu- 
si komisiją K. S. Šaulio mokslo kvalifikacijoms ištirti, ją sudarė pirmininkas 
prel. J. Mačiulis-Maironis ir nariai A. Maliauskis, P. Malakauskis. Komisija fakul- 
teto Tarybai pateikė savo išvadas: „1929 m. lapkr. 14 d. komisija e. o. profesoriaus 
Kazimiero Šaulio kvalifikacijoms ištirti, būtent garbės prof. dr. J. Mačiulis-Mai- 
ronis, e. o. profesorius dr. Ant. Maliauskis ir doc. dr. P. Malakauskis, atlikusi savo 
darbą, pareiškia štai ką: - 

1) Kazimieras Šaulys, e. o. profesorius, nuo 1922 m. bal. [turėtų būti bir- 
želio] mėn. 9 d. pradedant, sėkmingai dėsto bažnytines teises Lietuvos Uni- 
versitete, Teologijos-Filosofijos Fakultete, Teologijos Skyriuj, Bendrajame ir 
Specialiniame Ruože. 

2) Kazimieras Šaulys, e. o. profesorius, be kitų smulkesnių rašinių, parašė ir 
išleido bažnytinių teisių veikalą „Kanoniškojo Proceso Teisė“, Kaunas, 1927, 
I-XV-386 in 8?, kurs pasižymi mokslišku rimtumu, yra naudingas ir į kurį 
įdėta daug darbo. 

Taigi, e. o. profesoriaus K. Šaulio mokslo kvalifikacijos sutinka su Universiteto 
Statuto n. 13, Lietuvos Universiteto Reguliamino $ 121 ir Apaštališkojo Sosto 
patvirtintų Teologijos-Filosofijos Fakulteto Statutų art. 9. 

Todėl, komisijos nuomone, e. o. profesorius Kazimieras Šaulys yra vertas 
pakelti į šio Fakulteto ordinarinius profesorius prie Benedikto Kodekso kate- 
dros:“* Taigi K. S. Šaulys universitete pasiekė aukščiausią pripažinimą. 

1937 m. prof. K. S. Šauliui sukako 65-eri metai. Dėl to Teologijos-filosofijos 
fakulteto dekanas kreipėsi į universiteto rektorių, kad fakulteto Taryba, ne- 
sant tinkamo kandidato jo vietai užimti, vieniems metams perrinktų pro- 
fesorių Benedikto kodekso katedroje“*!. Rektorius kreipėsi į švietimo ministrą 


*28 Lietuvos bažnytinės provincijos vyskupų konferencijos protokolas, 1940-08-28, 29, LVIA, £ 1671, ap.5, 
b. 58, I. 2. 

*2? Teologijos-filosofijos fakulteto raštas švietimo ministrui, Nr. 237, 1929-11-23, LCVA, £631, ap. 3,b. 713, 
|. 17: 

*30 Komisijos protokolas, 1929-11-14, ibid., I. 22. 

431 Teologijos-filosofijos fakulteto dekano raštas universiteto rektoriui, Nr. 674, 1936-10-31, ibid., L. 36. 

ir iš ministro buvo gautas pranešimas, 
kad prof. K. S. Šaulys gali eiti pareigas 
dar vienus metus**. Reikia pažymėti, 
kad ne visi profesoriai, sulaukę 65-erių 
metų, gaudavo pratęsimą profesoriauti. 
Antai prof. Jonas Totoraitis, tais pačiais 
1937 m. sulaukęs tokio amžiaus, nega- 
vo leidimo profesoriauti, nors fakulteto 
Taryba buvo nutarusi pratęsti vieniems 
metams. Prof. K. S. Šaulys ir 1937 m., ir 
vėlesniais metais iki 1940 m. turėjo gauti 
ministro pratęsimą profesoriauti univer- 
sitete, ir procedūra buvo kartojama“**. 
Mavyt, tokia situacija buvo dėl to, kad 
nebuvo kam pakeisti profesorių katedro- 
je. Ordinarinio profesoriaus atlyginimas 
sudarė 1200 Lt per mėnesį**“. 
Prezidento patvirtintu 1940 m. rug- 
pjūčio 19 d. aktu nuo 1940 m. rugpjūčio 
16 d. K. S. Šaulys atleistas iš profesoriaus 
pareigų, uždarius Teologijos-filosofijos 
fakultetą*“. Po metų Lietuvos laikinosios 


Vytauto Didžiojo universiteto Teologijos- 
filosofijos fakulteto profesorius prelatas 


Kazimieras Steponas Šaulys. 
Kaunas, 1930 m. vasaris. LNM 


vyriausybės švietimo ministras, einantis ministro pirmininko pareigas, Juozas 


Ambrazevičius nuo 1941 m. rugpjūčio 1 d. paskyrė prof. K. S. Šaulį Vytauto 
Didžiojo universiteto Teologijos fakulteto kanonų teisės profesoriumi ir kate- 
dros vedėju“. 1942 m. liepos 4 d. prof. K. S. Šaulys turėjo pasirašyti vokiečių 


ir lietuvių kalbomis spausdintą pareiškimą: „Užtikrinu, kad man, nors esu rū- 


pestingai patikrinęs, nėra žinomos aplinkybės, kuriomis būtų galima pateisinti 


nuomonę, kad mano tėvai arba seneliai yra žydų kilmės. Žinau, kad už sąmo- 
ningai suteiktus klaidingus davinius galiu būti beterminiai atleistas iš tarnybos, 
taip pat gali būti atšauktas mano paskyrimas arba iškelta tarnybinė baudžiamoji 


byla, kurios tikslas - paliuosavimas iš tarnybos“**? Vokiečių okupacijos metais 


ordinarinis profesorius K. S. Šaulys gavo 430,20 RM atlyginimo per mėnesį**. 


432 Švietimo ministro raštas universiteto rektoriui, Nr. 268, 1936-11-21, ibid., I. 37. 


433 Žr. ibid., l. 47, 49-54, 56-62, 64, 67. 


434 Žinių lapas, 1940 m. rugpjūtis, ibid., I. 70v. Plg. Tarnybos lapas, 1940 m. rugpjūcis, ibid., I. 73. 
35 Tarnybos lapas, 1940 m. rugpjūtis, ibid., I. 73v. Plg. ibid., l. 77, 78. 


*36 Paskyrimo nuorašo išrašas, 1942-07-04, ibid., I. 82. 
437 Pareiškimas, 1942-07-04, ibid., I. 83. 


438 Pažymėjimas, 1942-03-02, LNM, RNp 5886, lapai nenumeruoti. 

Apie fakulteto kasdienę veiklą daug pasako fakulteto Tarybos posėdžių proto- 
kolai. Lietuvos valstybės centriniame archyve yra išlikę nemažai 1922-1940 m. 
tokių posėdžių protokolų. Fakulteto dėstytojai turėjo dalyvauti fakulteto 
Tarybos posėdžiuose. Toks dalyvavimas buvo privalomas, o už kiekvieną neda- 
lyvavimą be pateisinamos priežasties buvo numatyta netgi 25 litų bauda. Baudos 
surinkti pinigai turėjo būti skirti universiteto akademinės ligonių kasos naudai. 
Kartais universiteto vadovybė suskaičiuodavo nedalyvavusius posėdžiuose dės- 
tytojus**. Iš rektoriaus rašto matyti, kad prof. K. S. Šaulys praleido vieną posėdį 
ir turėjo sumokėti 25 litus, o iš viso Teologijos-filosofijos dėstytojų baudų suma 
už nedalyvavimą posėdžiuose sudarė 550 litų. Iš išlikusių protokolų matyti, 
kad prof. K. S. Šaulys gan tvarkingai dalyvaudavo Tarybos posėdžiuose. Sunku 
pasakyti, ar dažnai juose pasisakydavo, nes protokoluose tai nėra pažymėta. Taip 
pat protokoluose nedaug informacijos apie prof. K. S. Šauliui Tarybos pavestas 
užduotis. Tačiau šiek tiek yra. Iš protokolų matyti, kokius kursus jis skaitė, kiek 
valandų skirta vienam ar kitam kursui. 

Prieš pradėdami kalbėti apie Teologijos-filosofijos fakulteto Tarybos posė- 
džius, kuriuose minimas prof. K. S. Šaulys, pateiksime tai, kas buvo svarstyta 
pirmajame dar Teologijos-filosofijos fakulteto branduolio posėdyje. Šis posė- 
dis vyko 1922 m. vasario 20 d., jame dalyvavo dekanas J. Mačiulis (Maironis) 
ir profesoriai kan. K. S. Šaulys, kan. B. Čėsnys ir kun. P. Būčys. Pirmiausia fa- 
kulteto dekanas informavo apie tai, kad Universiteto Senato 1922 m. vasario 
17 d. posėdyje fakultetams pateikė pasiūlymą papildyti 1918 m. gruodžio 5 d. 
priimtą Vilniaus universiteto statutą. Fakulteto branduolys apsvarstęs šį reikalą 
nutarė, kad pasiūlymų pateikimas nepasieks tikslo, nes Steigiamajame Seime 
vyksta Lietuvos universiteto statuto svarstymas ir gali būti greičiau priimtas nei 
pasiūlymai dėl Vilniaus universiteto. Tačiau jeigu universiteto Senato daugu- 
ma yra nusiteikusi priešingai, tai fakulteto branduolys siūlo „įnešti papildymus 
tokius, kad Viln.[iaus] Univ.[ersiteto] Statutas atitiktų svarstomajam trečiu 
skaitymu Steig. Seime Lietuvos Universiteto Statutui“. Toliau svarstytas dekano 
pranešimas apie universiteto Senato pasiūlymą nustatyti, kokie fakultete turėtų 
būti atidaryti skyriai. Nutarta kol kas atidaryti tris skyrius: Dogmatinį-moralinį, 
Filosofijos ir Kanonų bei istorijos. Taip pat nutarta semestrą pradėti kovo 6 d. ir 
baigti birželio pabaigoje. Teologijos-flosofijos fakulteto branduolio papildymui 
parinkti šie asmenys: dr. Antanas Maliauskis (docentu), dr. Stasys Šalkauskis (do- 
centu), dr. Leonas Bistras (e. doc. p.), dr. Pranciškus Kuraitis (docentu), Pranas 
Dovydaitis (docentu), kan. dr. Jurgis Narjauskas (docentu), kan. Antanas Alekna 


(docentu). Artimiausiu metu numatyti šie kandidatai: kun. dr. Mečislovas Reinys, 


43? Universiteto rektoriaus raštas Teologijos-filosofijos fakulteto dekanui, Nr. 2220, 1926-05-19, LCVA, 
£631, ap. 13, b. 135, I. 790. 

kun. dr. Juozapas Vaitkevičius, kun. dr. Jonas Totoraitis, kun. dr. Jonas Naujokas 
ir kan. magistras K. Paltarokas. Pirmąjį semestrą numatyta skaityti šiuos dalykus: 
I. Dogmatiniame-moraliniame skyriuje: fundamentinę, moralinę ir dogminę 
teologiją, Šventąjį Raštą (iš viso 20 valandų per savaitę); II. Filosofijos skyriuje: 
įžangą į filosofiją, logiką, kviterrologiją, ontologiją, senosios filosofijos istoriją, re- 
ligijų istoriją (iš viso apie 30 valandų per savaitę); III. Kanonų ir istorijos skyriuje: 
Benedikto kodekso komentarą, kanonų šaltinių istoriją, krikščionybės istoriją ir 
Bažnyčios istoriją Lietuvoje (iš viso apie 17 valandų per savaitę)**. 

Prof. K. S. Šauliui su kitais kolegomis tekdavo atlikti eksperto pareigas. 
Teologijos-filosofijos fakulteto Tarybos 1924 m. kovo 14 d. posėdyje K. S. Šaulys 
kartu su J. Mačiuliu-Maironiu ir J. Vaitkevičiumi buvo išrinkti į komisiją įvertinti 
P. Malakauskio veikalą Moterystės teisės, t. 1, d. 2, kuris siūlomas išleisti fakulteto 
lėšomis**!. Po trijų mėnesių sudarytoji komisija pateikė išvadas dėl šio veikalo: ji 
negalinti patarti, kad fakultetas duotų lėšų leisti minėtą veikalą, kol nebus pašalinti 
nurodyti trūkumai. Fakulteto Taryba priėmė nutarimą atidėti lėšų skyrimą“*. 

Fakulteto veiklos pradžioje nebuvo nustatyta, kokius diplomus turi išduoti 
absolventams. 1924 m. kovo 21 d. Teologijos-filosofijos fakulteto Tarybos po- 
sėdyje prof. K. S. Šaulys kartu su K. Paltaroku ir P. Malakauskiu buvo paskirtas 
į juridinę komisiją, kuri turėjo atsakyti į Žemaičių vyskupo P. Karevičiaus raštą 
dėl studentų teologų mokslo baigimo diplomo“. 

Prof. K. S. Šauliui teko akademinės karjeros laiptais palydėti savo kole- 
gą Kanonų teisės šaltinių katedros dėstytoją dr. P. Malakauskį. Teologijos- 
filosofijos fakulteto tarybos 1929 m. lapkričio 26 d. posėdyje komisija, 
susidedanti iš prof. K. S. Šaulio, prof. A. Aleknos ir doc. I. Česaičio, vertinu- 
si doc. P. Malakauskio mokslines kvalifikacijas, patvirtino, kad jis gali būti 
pakeltas į Kanonų teisės šaltinių katedros ekstraordinarinius profesorius**. 
Teologijos-filosofijos fakulteto Tarybos 1935 m. birželio 6 d. posėdyje buvo 
pasiūlyta ekstraordinarinį profesorių dr. P. Malakauskį pakelti į ordinarinius 
profesorius. Buvo sudaryta komisija iš prof. K. S. Šaulio, docentų J. Meškausko 
ir St. Gruodžio dr. P. Malakauskio mokslo darbams ištirti“. P. Malakauskis 
buvo pakeltas į ordinarinius profesorius. 

Iš Teologijos-filosofijos fakulteto Tarybos posėdžių protokolų matyti, ko- 
kius kursus ir kiek valandų skaitė prof. K. S. Šaulys. Teorinis kursas buvo iš 


440 Lietuvos universiteto Teologijos fakulteto pirmojo posėdžio protokolas, 1922-02-20, ibid., f 631, ap. 13, 
b. 155, I. 334-334v. 

44! Teologijos-filosofijos fakulteto Tarybos posėdžio protokolas, 1924-03-14, ibid., f. 391, ap. 4, b. 792, I. 35. 
442 Teologijos-filosofijos fakulteto Tarybos posėdžio protokolas, 1924-06-14, ibid., £-631, ap. 13, b. 155,1. 241. 
*45 Teologijos-filosofijos fakulteto Tarybos posėdžio protokolas, 1924-03-21, ibid., £ 391, ap. 4, b. 792, I. 29. 
*44 Teologijos-filosofijos fakulteto Tarybos posėdžio protokolas, 1929-11-26, ibid., £ 631, ap. 12, b. 399, I. 12. 
445 Teologijos-filosofijos fakulteto Tarybos posėdžio protokolas, 1935-06-06, ibid., f 631, ap. 12, b. 548, I. 287. 

bažnytinės teisės (per savaitę skirta 3—5 val.) ir turėdavo 1 val. pratybų. Kitas 
teorinis kursas buvo iš Kanonų kodekso 2, 4 knygų tekstų (per savaitę skir- 
ta 3 val.). Taigi iš viso per savaitę tam tikrais metais skaityta 8-9 valandas. 
Susidarius 9 skaitytoms valandoms, viena valanda buvo laikoma virš normos, nei 
reikalavo etatas. Benedikto kodekso katedros 1938 m. mokslų darbų apyskaitoje 
nurodytas prof. K. S. Šaulio teorinio kurso pavadinimas: Kanonų teisės kodekso 
II-ji ir IV-ji knygos: Asmenų teisė ir kanoniško proceso teisė““. 

P. Lapelio parašytoje knygoje pateikiama atsiminimų, kurie apibūdina 
K. S. Šaulį kaip universiteto profesorių. Apibūdinant profesorių rašoma: 
„Prof. Šaulį studentai mylėjo ne tik dėl jo didžių nuopelnų tėvynei, kaip 
pirmaeilį jos teisių gynėją ir narsų kovotoją už jos laisvę, bet ir kaip didžios 
intelektualinės erudicijos mokslininką. Jie žinojo, kad prieš savo akis turi 
šviesiausį Lietuvos kanonisrą. Šitas faktas vertė juos paskaitų metu būti susi- 
kaupusiems ir didelėje pagarboje laikyti patį dėstytoją“*“ Knygoje pateikia- 
ma ir prof. K. S. Šaulio paskaitų klausiusių studentų asmeniniai atsiminimai. 
Vienas iš jų kun. dr. Juozas Prunskis: „Tarp mielųjų profesorių, kuriuos mes 
turėjome Teol.-Filosofijos fakultete, visuomet priskaitomas ir prel. K. Šaulys. 
1930-1932 metais, imdamas specialų bažnytinės teisės kursą, ko ne kas dieną 
jį matydavau paskaitose. 

Aukštas, lieknas, šviesiai amžiaus nudažytais plaukais, žvalių akių jis ateidavo 
į savo katedrą. Niekada nesinervindavo, labiausiai gi mus imponuodavo savo 
žiniomis. Prof. Šaulys nėra tik siauras savo srities žinovas. Priešingai, dirbda- 
mas vyskupijos centre ir pats nuolat domėdamasis santykiais su valstybe, kaip 
iš praktikos, taip ir iš studijų, gerai pažino valstybės teisę ir mums pravesdavo 
įdomią paralelę tarp bažnytinių ir civilinių įstatymų. 

Daugiau pamėgęs kai kurias teisių problemas, prie jų ilgiaus sustodavo, kitus 
klausimus mažiau tepaliesdamas, taip kad jo dėstomo kurso užrašų mes nevesda- 
vome, 0 egzaminams ruošdavomės iš bažnytinių teisių kodekso, esant kokiems 
neaiškumams - paskaitydami profesoriaus nurodytus komentarus. 

Prof. K. Šaulys kartkartėmis ir metų bėgyje mus paklausinėdavo, bet mes 
jau labai gerai žinojome prelato paprotį: jis norėjo netiek studentą „sugauti“, jį 
kontroliuoti, kiek patirti, kas jam galėjo būti neaišku ir paskiau paaiškinti. Taigi 
iššaukti mes atsistodavome, pasakydavome keletą sakinių iš tos srities, taip vis su 
pauzomis, sustodami, kad lengva būtų pačiam profesoriui įsiterpti. Prelatas greit 
ta proga pasinaudodavo, tuojau pats imdavo aiškinti kurį teisės klausimą, tas 
užsitęsdavo ilgėliau, kartais iki paskaitos pabaigai. Profesorius patsai klausimą 


*46 VDU Tkologijos-losofijos fakulteto Benedikto kodekso katedros 1938 metų mokslo darbų apyskaita, 
1939-01-27, ibid., £ 631, ap. 13, b. 137, L. 61. 


447 P. Lapelis, Prelatas Kazimieras Šaulys, p. 54. 

išaiškinęs, pasakydavo stovėjusiam ir klaususiam studentui lotyniškai: „Sufficit“, 
atseit, — užteks, ir taip viskas lengvai baigdavosi. 

Rašydamas diplominį darbą buvau kelis kartus atsilankęs į profesoriaus butą 
knygų paskolinti. Dažniausiai atrasdavau jį su sandalais, su „šliafroku“ lengvai 
po kambarius bekiūtinėjantį, kas sudarydavo įspūdį, kad profesorius nebuvo 
mėgėjas laisvalaikį kur kitur praleisti, o savo namuose, skaitydamas. Knygas 
mums leisdavo gerokai palaikyti, ir jeigu per ilgai negrąžindavome, tai kitąkart 
parašydavo atvirlaiškį, kad jam tokios tai knygos prisireikė, bet pasinaudojęs ir 
vėl galėsiąs duoti. 

Apskritai, apie profesorių K. Šaulį kiekvienas pasilikome tik pačius geriausius 
atsiminimus:'** 

Kitas studentas, kun. dr. Antanas Juška, rašė: „Prof. prel. Šaulys buvo, mano 
įsitikinimu, Vytauto Didžiojo universitete Teologijos-filosofijos fakulteto pa- 
žiba. Ketverius metus klausiau jo paskaitų, laikiau pas jį egzaminus. Gyvas jo 
paveikslas ir dabar tebestovi mano akyse. Rodos, ir matau jį profesoriaus kate- 
droje, beaiškinantį dvasininkų teises ir pareigas. Koks nuostabus ramumas švietė 
jo veide, paprastumas aiškinimo, bet kartu minčių gilumas ir gyvenimiškumas 
argumentų parinkime! Jis mokėjo gyvenimą stebėti. Jis buvo genialus adminis- 
tratorius — ir iš pašaukimo, ir iš ilgų metų praktikos. Jis gerai žinojo, kokie yra 
kunigų tarpusavio santykiai, jų santykiai su vyskupais, santykiai su parapijiečiais. 
Saviems studentams, iliustruodamas atskirais pavyzdžiais (pavardžių niekuomet 
neminėdavo), prisimindavo ir nukrypimus bei abuzus, bet ramiai, švelniai, su 
meile. Jis norėdavo saviems mokiniams įskiepyti ne tik kanonų žinojimą, sausą 
jų raidą, bet ir pamėgimą jų, susižavėjimą jais. 

Santykiuose su studentais jis nerodė sentimentalaus jausmingumo, nemėgo 
pasigerinimų, bet jei kas į jį kreipdavosi, prašymo neatmesdavo, ramiai išklausy- 
davo, trumpai patardavo, gi varge ir padėdavo. Jei kas klaidų pridarydavo, kartais 
stambių ir nemalonių, to niekad nepajuokdavo. Tai plačios ir jautrios širdies as- 
menybė. Ramumas, gyvenimiškumas, gili išmintis ir meilė buvo ryškiausi jo, kaip 
profesoriaus, būdo ypatumai. Tokie mokytojai nemiršta su mokyklos baigimu 
ar diplomų gavimu: jie gyvena daug ilgiau, jų prisiminimas palieka amžiams"**? 

Iš asmens anketoje pateiktų duomenų matyti, kad K. S. Šaulys gerai mo- 
kėjo lietuvių, lenkų, lotynų ir rusų kalbas, o pakankamai vokiečių, prancūzų 
ir italų kalbas. 


448 Ibid., p. 54-56. 
449 Ibid., p. 56-57. 

Lietuvos Raudonojo Kryžiaus draugijos 
Vyriausiosios valdybos narys 


Su Lietuvos Raudonojo Kryžiaus draugija prelatas K. S. Šaulys susijęs nuo 
pat draugijos įkūrimo Lietuvoje. 

Visuomeninė Raudonojo Kryžiaus organizacija įkurta šveicaro Henry 
Dunanto iniciatyva. 1863 m. vasario 9 d. viena iš Šveicarijoje įsikūrusių lab- 
daringų sąjungų, kuriai priklausė ir H. Dunant'as, svarstė jo pasiūlymus ir pa- 
vedė penkiems tos sąjungos nariams šį klausimą apsvarstyti išsamiai. Penkių 
narių komisija parengė tarptautinio kongreso sušaukimą. Sušaukta konferencija 
įvyko 1863 m. spalio 30 d., kurioje dalyvavo 16 Europos valstybių atstovai. 
Konferencija pritarė H. Dunant'o siūlymams kiekvienoje šalyje įkurti pagalbos 
komitetus, galinčius taikos ir karo metu padėti kariuomenės sanitarinei tar- 
nybai. Ženevoje įkurtas Tarptautinės pagalbos sužeistiesiems komitetas virto 
Tarptautiniu Raudonojo Kryžiaus komitetu. Konferencija parengė Tarptautinio 
Raudonojo Kryžiaus organizacijos statutą. 1864 m. rugpjūčio 8—22 d. sušaukta 
tarptautinė diplomatinė konferencija, kurioje dalyvavo 24 valstybių atstovai ir 
pritarė tarptautinės organizacijos statutui. Buvo pasirašyta vadinamoji Ženevos 
konvencija“. Pagal ją kariaujančių kariuomenių sužeistieji ir ligoniai kariai, 
ligoninės, turtas ir personalas, skirti sužeistųjų ir ligonių karių globai, yra karo 
veiksmų neliečiami ir globojami, nepaisant ar savo, ar priešo. 1906 m. Ženevos 
1864 m. konvencija buvo papildyta tuo, kad jūrų kare suteikta apsauga sanita- 
riniams laivams su Raudonojo Kryžiaus vėliava. 1929 m. Ženevos konvencija 
papildyta sanitarinių lėktuvų globos punktu ir taip pat pasirašytas Tarptautinis 
karo belaisvių kodeksas, kuris saugojo belaisvius nuo smurto, pažeminimo, 
išniekinimo, įžeidinėjimų, reikalavo juos apgyvendinti, maitinti, rengti. 

Vilniuje ir Kaune veikė Rusijos imperijos Raudonojo Kryžiaus padaliniai. 
1913 m. Vilniaus Raudonojo Kryžiaus skyrius turėjo vieną garbės narį ir 73 
tikruosius narius, o kapitalas 1914 m. sausio 1 d. sudarė 113 172 rb 63 kp. 
1913 m. Vilniaus Raudonojo Kryžiaus skyrius apėmė tokias sritis: pašalpų 


450 M. G. Stanionytė-Zujienė, Lietuvos Raudonojo Kryžiaus draugija 1919-1944 m., Kaunas: Naujasis lankas, 
2010, p. 8-9. 

teikimą sergantiems ir sužeistiems kariams, pašalpą Vilniaus Marijos gailestin- 
gųjų seserų bendruomenei, ambulatorijos ir imperatoriaus Aleksandro III vardo 
vaikų ligoninės išlaikymą“!. Kaune veikė Rusijos Raudonojo Kryžiaus draugijos 
komitetas. Iš pradžių komitetas turėjo ambulatoriją, ji vėliau pertvarkyta į mažą 
ligoninę, kurioje moksleivės seselės atlikdavo ligonių slaugymo praktiką. Kauno 
komitetas nupirko namus ir 1908 m. įsteigė Kauno Raudonojo Kryžiaus ligo- 
ninę. 1916 m. iš ligoninės buvo padaryti trys kilnojamieji lazaretai“**. 

Netrukus po Lietuvos nepriklausomybės paskelbimo susirūpinta steig- 
ti Lietuvos Raudonąjį Kryžių. Iniciatyvos ėmėsi gydytojas Rokas Šliūpas 
(1865-1959). Rokas Šliūpas buvo teisininko, aušrininko Stanislovo Šliūpo 
(1859-1911) ir gydytojo, aušrininko Jono Šliūpo (1861-1944) brolis. 

1918 m. balandžio 12 d. gydytojas R. Šliūpas ir kan. K. S. Šaulys padavė 
prašymą vokiečių okupacinei valdžiai leisti veikti prieš karą buvusiai Raudonojo 
Kryžiaus draugijai. Leidimą gavo 1918 m. gegužės 13 d., bet su sąlyga, kad 
Raudonojo Kryžiaus veikla ir visi nutarimai būtų žinomi vokiečių apskrities gy- 
dytojui, kuris turėjo būti kviečiamas kiekvienam darbo sumanymui. Iš dalies dėl 
šios priežasties ir dėl susisiekimo sunkumų draugija tuo metu nebuvo įsteigta“. 

Vėl Raudonojo Kryžiaus draugijos įkūrimu susirūpinta 1919 m. pradžioje, 
kai Lietuvos Vyriausybė persikėlė į Kauną. Gydytojų Jurgio Aleknos, Vlado 
Ingelevičiaus, R. Šliūpo ir provizoriaus Jono Makausko iniciatyva 1919 m. 
sausio 12 d. įvyko Lietuvos Raudonojo Kryžiaus draugijos steigiamasis susi- 
rinkimas, kuriame dalyvavo 40 atstovų. Susirinkimas patvirtino statutą, pri- 
ėmė įstatus, išrinko Vyriausiąją valdybą. Vyriausiosios valdybos pirmininku 
išrinktas gyd. R. Šliūpas, kuris surinko 28 balsus, pavaduotoja - gyd. Julija 
Domijonaitienė, gavusi 17 balsų. Taip pat išrinkti penki Vyriausiosios valdy- 
bos nariai: gyd. J. Alekna (27 balsai), gyd. Steponas Balčikonis (21 balsas), 
kan. Kazimieras Steponas Šaulys (16 balsų), Liudvika Raupienė (15 balsų) ir 
provizorius Jonas Makauskas (13 balsų). 1919 m. balandžio 11 d. nuo dėmėto- 
sios šiltinės mirus valdybos nariui Kauno ligoninės vyr. gydytojui S. Balčikoniui, 
valdybos nariu tapo gyd. Vladas Ingelevičius“*. Pirmąją Revizijos komisiją su- 
darė dr. Jurgis Šaulys, fizikas Kęstutis Šliūpas (Jono Šliūpo sūnus), gyd. Vladas 
Mongirdas*“. Kaip maryti, kan. K. S. Šaulys į Raudonojo Kryžiaus veiklą 


41 Omuems Bunenckazo mecmnazo ynpasnenia Pocciūckazo obupecmGa „Kpacmazo Kpecma“, cocmozWga20 n002 
Aseycmeūuumo nokposumenocm6oma Es Hunepamopckazo Benuvecmaa Iocydapvinu Hunepampuyvi: Mapiu 
Oedoposnvi sa 1913 2002, Buasna: Tanorpadia mra6a Buaenckaro BoeHHaro okpyra, 1914, c. 5, 6. 

452 M. G. Stanionytė-Zujienė, Lietuvos Raudonojo Kryžiaus draugija 1919-1944 m., p. 12. 

453 Vyriausiosios Lietuvos Raudonojo Kryžiaus valdybos 1919 m. veikimo ataskaita, LCVA, f. 1734, ap. 1, 
b. 5, I. 269. 

454 M. G. Stanionytė-Zujienė, Lietuvos Raudonojo Kryžiaus draugija 1919-1944 m., p. 25-26. 

453 Ibid., p. 47. 

LIETUVOS RAUDONASIS KRYŽIUS Kęstučio g. 8, tel. 25542. 


Telegr. : Lietkryžius 


Nr.Š 0 5) 0 


Pažymėjimas. 


Greta atvaizduotasis asmuo prelatas Kazimieras 


ŠAULYS , gimęs 1872.I.16 d., yra Lietuvos Raudo- 


nojo Kryžiaus Vyriausios Valdybos narys. 


Lietuvos Raudonojo Kryžiaus 
Pi+7ER1iNnIAKkKAa6: 


Bescheinigung. 


Der durch nebenstehsndes Lichtbild dargestellte 
Prūlat Kazimieras Š AUL YS , geboren am 16.Januar 
1872, ist Mitglied des Pržsidiums der Litauischen Roten: 


Kreuz-Gesellschaft. 


I (| — 
i Litauischen 


Roten Kreyzes, 


inglisch Translation: 


Gertificate 


1872, wnose 
Lithusnian 


imi 2 0. anuarT 
Prėlate 4az2imieras 5 B U 1 g s , borA on g k y 
S = EŠ 

ohoto is annexed, is a member of the "resičency O i: 


Red Cross society. . 
Lr. A. Garmus, 


Presidėnt of the Red Cross of Lithuania. 


Pažymėjimas, kuriuo patvirtinama, kad prelatas Kazimieras Steponas Šaulys yra 
Lietuvos Raudonojo Kryžiaus Vyriausiosios valdybos narys. 
Kaunas, 1941 m. liepos 29 d. LNM 

įsijungė nuo pat jo susikūrimo pradžios ir Vyriausiosios valdybos nariu buvo iki 
1945 m. rugpjūčio 14 d., kai Vyriausioji valdyba buvo dalinai pakeista. Būdamas 
emigracijoje, prel. K. S. Šaulys rūpinosi Raudonojo Kryžiaus veikla tarp lietu- 
vių pabėgėlių. Tai matyti iš jo įrašų dienoraštyje““. Tiesa, pirmos sovietinės 
okupacijos metais K. S. Šaulys kaip režimui nepageidaujamas valdybos narys 
dvasininkas buvo iš valdybos nusišalinęs. Savo pasitraukimo priežastimi įvar- 
dijo pablogėjusią sveikatą“. Prasidėjus karui, vėl buvo sugrąžintas į Vyriausiąją 
valdybą““. Sunku pasakyti, kaip aktyviai K. S. Šaulys dalyvavo šios draugijos 
darbe, nes nėra išlikusių Vyriausiosios valdybos protokolų. Iš išlikusio draugijos 
archyvo nematyti K. S. Šaulio indėlio šios draugijos veikloje. 

Nuo 1919 m.iki 1941 m. Lietuvos Raudonojo Kryžiaus draugijai vadovavo ke- 
turi pirmininkai: gyd. Rokas Šliūpas (1919-1932), gyd. Aloyzas Petrikas (1932— 
1938), gyd. Jurgis Alekna (1938-1940), gyd. Antanas Garmus (1940-1941). 
1941-1944 m. Lietuvos Raudonojo Kryžiaus darbui vadovavo gyd. Vladas 
Ingelevičius. Tiesa, vokiečių okupacinė valdžia nepripažino Lietuvos Raudonojo 
Kryžiaus. Tarp Lietuvos Raudonojo Kryžiaus Vyriausiosios valdybos narių ir 
kandidatų, Revizijos komisijos narių, be jau minėtų, galima išvardyti šiuos 
asmenis: provizorius Jonas Valentinavičius, gyd. Pranas Mažylis, gyd. Eliziejus 
Draugelis, Ona Orintaitė-Budrevičienė, prelatas Konstantinas Olšauskas, provi- 
zorius Kazys Mažonas, Jonas Raupis, Julija Draugelienė, gyd. Matas Mickus, gyd. 
Motiejus Maksvytis, gyd. Vladas Lašas, Feliksas Damijonaitis, Matas Žvirėnas, 
Vytautas Račkauskas, gyd. Jonas Staugaitis, inžinierius Artūras Henrikas Langė, 
pulkininkas gyd. Antanas Matukas, doc. gyd. Vincas Kanauka, gyd. Simonas 
Janavičius, inžinierius doc. Kazys Kriščiukaitis, advokatas Zigmas Toliušis, gyd. 
J. Vanagas-Simonaitis, pulkininkas gyd. J. Marcinkus, Juozas Graužinis. 

Lietuvos Raudonojo Kryžiaus veikla 1940-1941 m., t. y. pirmuoju soviet- 
mečiu, iš esmės liko nepakeista, nors buvo planuojama viską pertvarkyti pagal 
sovietinį pavyzdį*?. 1941 m. birželio 22 d. prasidėjus karui, Lietuvos Raudonasis 
Kryžius rūpinosi, gydė ir teikė pagalbą lietuviams sukilėliams ir civiliams asme- 
nims, gydė besitraukiančios sovietinės kariuomenės paliktus sužeistus kareivius, 
o prireikus ir vokiečių karius, kol jie buvo perkelti į vokiečių karo ligonines. 
Pasibaigus karo veiksmams, Lietuvos Raudonasis Kryžius tęsė savo įprastą 
darbą: gydė sužeistuosius ir ligonius, pagelbėjo į vargą patekusiems žmonėms, 
našlaičiams, pamestinukams, globojo iš kalėjimų išėjusius kalinius ir kt. Savo 


456 K. Šaulys, Dienoraštis, 1945-07-05-12-29, LNM, RNp 5873, lapai nenumeruoti. 

457 K. S. Šaulio prašymas Lietuvos Raudonojo Kryžiaus draugijos pirmininkui, 1940 08 17, KAKA, Nr. 35, 
1. 294. 

458 Iš prelato K. S. Šaulio biografijos, LNM, RNp 6009, lapai nenumeruoti. 

459 S. Js., Raudonasis Kryžius, Lietuvių enciklopedija, Bostonas: Lietuvių enciklopedijos leidykla, 1961, t. 24, 
p. 540. 

darbą apskrityse atgaivino Lietuvos Raudonojo Kryžiaus skyriai, kūrėsi nauji 
skyriai Vilniaus krašte. Tačiau toks darbas truko neilgai, nes vokiečių okupaci- 
nė administracija uždraudė vadintis Lietuvos Raudonuoju Kryžiumi, naudoti 
Raudonojo Kryžiaus ženklą, susirašinėti su Tarptautiniu Raudonojo Kryžiaus 
Komitetu ir apskritai su užsieniu. 

1941 m. lapkričio 8 d. vokiečių okupacinė vadžia įkūrė naują Savitarpinės 
pagalbos vyriausiąjį komitetą, suvienijusį dvi organizacijas - Lietuvos Rau- 
donąjį Kryžių ir Žiemos pagalbą kovai su badu ir šalčiu“*?. Savitarpinė pagalba - 
tai šalpos draugija, legaliai veikusi vokiečių okupacijos metais. Savitarpinės 
pagalbos vyriausiasis komitetas buvo pavaldus pirmajam generaliniam tarėjui. 
Naujojo komiteto pirmininku buvo paskirtas generalinio štabo pulkininkas 
leitenantas Motiejus Naujokas. Jis kartu su Algirdu Vokietaičiu parengė ko- 
miteto statuto projektą. Komiteto būstinė buvo Kaune, bet veikla apėmė visą 
Lietuvą. Pagalbos komitetus vietose steigė vietos valdžios atstovai. Tuose ko- 
mitetuose, be valdžios atstovų, dirbo parapijų klebonai, gimnazijų kapelionai 
ir kiti inteligentai. Komitetams sėkmingai sekdavosi organizuoti rinkliavas, 
nes didžioji dalis aukų būdavo skiriama vietos gyventojams. Komiteto metinį 
biudžetą sudarydavo apie 4 mln. markių“. Savitarpinės pagalbos vyriausiojo 
komiteto valdžią sudarė Garbės komitetas, o visus veiklos klausimus sprendė 
Vyriausiasis savitarpinės pagalbos komitetas. Garbės komitetą sudarė visi 
generaliniai tarėjai, Lietuvių nacionalistų partijos vadas majoras L. Virbickas, 
Vilniaus ir Kauno universitetų rektoriai bei kiti žinomi asmenys. Į šį Garbės 
komitetą įėjo Lietuvoje veikusių Bažnyčių atstovai. Iš katalikų pusės priklausė 
Kauno arkivyskupas metropolitas J. Skvireckas, arkivyskupas P. Karevičius. 
Nuo 1942 m. sausio mėnesio Savitarpinės pagalbos vyriausiojo komiteto 
pirmininku buvo paskirtas prof. Ignas Končius. Šį komitetą su pirminin- 
ku sudarė 9 nariai. Tarp jų buvo ir prelatas K. S. Šaulys, kuris netgi buvo 
komiteto vicepirmininku*“. Žinių apie jo veiklą šiame komitete nėra daug. 
R. Laukaitytė nurodo, kad 1941 m. liepos mėn. kartu su kitais dar Lietuvos 
Raudonojo Kryžiaus Vyriausiosios valdybos nariais lankėsi pas Kauno karo 
komendantą, kur buvo kalbama apie pagalbą į SSRS išvežtiems politiniams 
kaliniams. 1943 m. buvo paskelbti K. S. Šaulio kaip Savitarpinės pagalbos 


vyriausiojo komiteto vicepirmininko pasirašyti potvarkiai““. Savitarpinės 


*60 B. Vaitkevičius, Prof. Ignas Končius — Savitarpinės pagalbos vadovas (1942-1944), Žemaičių praeitis, 
Vilnius: Vilniaus dailės akademijos leidykla, 1998, t. 8, p. 302. 

*61 R. Laukaitytė, Lietuvos Bažnyčių humanitarinė pagalba 1941-1944 m., Lietuvių katalikų mokslo akade- 
mijos metraštis, Vilnius, 2006, t. 29, p. 46. 

*62 Ibid., p. 47. 

463 Ibid., p. 48. 

pagalbos vyriausiojo komiteto vicepirmininku prelatas K. S. Šaulys išbuvo 
iki jo veiklos pabaigos. 

Lietuvos Raudonasis Kryžius karo metais formaliai neveikė kaip atskira 
organizacija, nes buvo įtrauktas į Savitarpinės pagalbos vyriausiojo komite- 
to struktūrą — buvo paliktas šio komiteto padaliniu ir pavadintas Sveikatos 
globos valdyba. Marija Gražina Stanionytė-Zujienė apie Lietuvos Raudonojo 
Kryžiaus (formaliai uždarytas) likimą vokiečių okupacijos metais reziumuoja: 
„Taip Sveikatos globos valdybos pavadinimu LRK dirbo iki nacių okupacijos 
pabaigos - 1944 m. liepos mėn. Dr. V. Ingelevičius sugebėjo išsaugoti ne tik 
autonomišką RK veiklą, atskirą biudžetą ir struktūrą - Vyriausiąją valdybą, bet 
ir visą darnų, darbštų ir atsidavusį kolektyvą — senuosius LRK Vyriausiosios 
valdybos tarnautojus:*“* Su tokia nuomone ne visai sutinka Regina Laukaitytė, 
nes Raudonasis Kryžius nevykdė pagrindinio savo uždavinio teikti pagalbą 
kovojančių kariuomenių sužeistiesiems, sergantiems ir belaisviams““. Prelatas 
K. S. Šaulys teigė, kad Raudonąjį Kryžių vokiečių okupacijos metais dalinai 
atstojo Savitarpinė pagalba““. 

Sveikatos globos valdybą prie Savitarpinės pagalbos vyriausiojo komite- 
to sudarė periodiškai posėdžiavę šeši nariai: pirmininkas fraternitietis me- 
dicinos pulkininkas V. Ingelevičius, fraternitietis medicinos pulkininkas 
A. Matukas, inžinierius prof. Jonas Šimoliūnas, chirurgas prof. V. Kanauka, 
prelatas K. S. Šaulys, inžinierius doc. Kazys Kriščiukaitis“. Kaip matyti, prelato 
K. S. Šaulio veikla su Lietuvos Raudonuoju Kryžiumi buvo susijusi daugiau 
kaip dvidešimt metų. 


464 M. G. Sranionytė-Zujienė, Lietuvos Raudonojo Kryžiaus draugija 1919-1944 m., p. 411. 
465 R. Laukaitytė, Lietuvos Bažnyčių humanitarinė pagalba 1941-1944 m., p. 46. 

466 Iš prelato K. S. Šaulio biografijos, LNM, RNp 6009, lapai nenumeruoti. 

467 M. G. Stanionytė-Zujienė, Lietuvos Raudonojo Kryžiaus draugija 1919-1944 m., p. 412. 

Valstybės archeologijos komisija. Kaunas, 1921 m. Iš kairės: sėdi Petras Ruseckas, 
Valerijonas Verbickas, Kazimieras Steponas Šaulys, komisijos pirmininkas profesorius 
Eduardas Volteris, Karo muziejaus įsteigėjas ir direktorius Vladas Nagevičius, Augustinas Janulaitis, 
Antanas Žmuidzinavičius; antroje eilėje: stovi Konstantinas Jablonskis, Paulius Galaunė, 
Vaclovas Biržiška, penktas Juozas Žilevičius. NKCD 


Muziejaus archyvas 


I48 


Valstybės archeologijos komisija 


Besikuriančiai Lietuvos Respublikai, be kitų darbų, rūpėjo ir kultūrinio pa- 
veldo išsaugojimas. Pirmosios komisijos Lietuvos Tarybos buvo įkurtos 1918 m. 
pradžioje. 1919 m. gegužės 28 d. buvo įsteigta Valstybės archeologijos komisija 
(VAK). 1919 m. rugpjūčio 18 d. priimto Valstybės archeologijos komisijos 
įstatymo pirmame punkte nurodytas jos tikslas — rinkti, saugoti ir tyrinėti 
Lietuvos praeities liekanas, susipažinti su svetur surinktomis ir rūpintis grąžinti 
iš Lietuvos išvežtąsias. Šiam tikslui komisija steigia centro ir vietos archeologijos 
ir istorijos muziejus bei archyvus, kurie perima „visus esamus Lietuvoje praeities 
liekanų rinkinius su nusavinimo teise, turi savo žinioje ir tvarko jų rinkimą 
visame Lietuvos plote“. VAK įsteigta prie Švietimo ministerijos, kuri nustato 
jos darbo instrukcijas ir skiria narius*“. 1920 m. sausio 27 d. švietimo ministras 
patvirtino VAK taisykles. Šiose taisyklėse nustatyta vienuolika darbo sričių: 
archeologiniai kasinėjimai (senovės kultūros (būdo) tyrinėjimas); architektūros 
ir dailės paminklų tyrinėjimai; archeografija (1. Senovės raštų ir chronografų, 
2. Senovės valstybinių juridinių aktų); paleografija (senųjų rankraščių skai- 
tymas); epigrafika (plytų ir akmenų papuošimai); sfragistika; numizmatika; 
keramika (indai); gliptologija (kamėja); metrologija; etnografija (kiek tai susiję 
su archeologija); šviečiamasis darbas (paskaitų organizavimas muziejuje, knygų 
ir laikraščių leidimas ir kt.)*?. Prie VAK turėjo būti organizuojami centriniai 
Lietuvos archeologijos ir istorijos muziejai, centrinis istorijos archyvas. Be to, 
VAK turėjo steigti apskričių muziejus*"?. Pirmuoju VAK pirmininku buvo Tadas 
Daugirdas, jam mirus, komisijai vadovavo Eduardas Volteris. Kan. K. S. Šaulys 
VAK nariu paskirtas 1920 metais. Komisijoje K. S. Šaulys dirbo apie trejetą 
metų, nes jau tarp komisijos narių 1923-1925 metais jo pavardė neminima“"!, 


468 Laikinosios Vyriausybės žinios, 1919-08-28, Nr. 11, p. 1. 

469 Laikinosios Vyriausybės žinios, 1920-03-26, Nr. 25, p. 1. 

470 Ibid. 

471 N. Keršytė, Valstybės archeologijos komisija, Baltų archeologija, 1996, Nr. 2 (9), p. 25. 

Prelatas Kazimieras Steponas Šaulys su dukterėčios Onos Lomsargienės šeima. 
XX a. 4 deš. Linos Jonušauskienės asmeninis archyvas 

Buitis ir apdovanojimai 


Prelatas K. S. Šaulys atostogauti vykdavo į užsienį. Pirmą kartą lankėsi 
Šveicarijoje 1903 m.“", taip pat joje lankėsi ir 1904 m. Tai matyti iš jo kores- 
pondencijos su A. Dambrausku“"“. 1926 m. gruodžio 13 d. jam duotas leidimas 
vykti į užsienį ir išduotas celebratas, galiojęs iki rugsėjo 20 dienos“"“. Prelatas 
K. S. Šaulys dažnai vykdavo į užsienį šiaip ir pasigydyti“". Buvo silpnų plaučių 
ir dažnai važiuodavo į Šiaurės Iralijos kurortą Meraną““. 

Tapęs Kauno arkivyskupijos generalvikaru kan. K. S. Šaulys apsigyveno ge- 
neralvikarui gyventi skirtose patalpose Rotušės aikštėje Nr. 9. Tai buvo atskiras 
vieno aukšto namas su gana dideliu daržu, garažu ir kitais įrenginiais. Name buvo 
aštuoni kambariai, virtuvė ir koplyčia, kur K. S. Šaulys galėjo laikyti šv. Mišias. 
Pirmosios bolševikinės okupacijos metais tame name apsigyveno dar trys šeimos. 
Virėja iš jos kambario buvo iškelta į tarnaitės patalpą, o į virėjos kambarį įkeltas 
lietuvis komunistas, per Prancūziją grįžęs iš Ispanijos. Naujasis gyventojas turėjo 
užduotį - sekti prel. K. S. Šaulį. Tačiau jis nepakenkė namo gyventojams. Vėliau 
nuo 1941 m. rugsėjo mėn. ligi 1944 m. birželio 6 d. prel. K. S. Šaulys gyveno 
Kapitulos naujame name Vilniaus gatvėje Nr. 18. Butas turėjo keturis kamba- 
rius, patalpas tarnaitei, virtuvę ir buvo moderniai įrengtas*". Asmens byloje 
yra K. S. Šaulio prašymas dėl egzamino paskyrimo vairuotojo teisėms įgyti“". 

Prelatas K. S. Šaulys buvo sukaupęs nemažą biblioteką. Jis nuo pat lietuviškos 
spaudos draudimo panaikinimo pirko ir rinko lietuviškus leidinius. Taip pat kau- 
pė leidinius, kuriuose rašyta apie Lietuvą vokiečių, prancūzų, rusų, lenkų kalbo- 
mis. Bibliotekoje buvo senų, istorinių knygų, kurias vyskupui P. Karevičiui buvo 


472 K. S. Šaulio laiškas A. Geručiui, 1952-11-11, VUB RS, £ 155-243, lapai nenumeruoti. 

*75 Žr. VUB RS, £ 1-D318, laiškas 2, 3. 

474 Vyskupų posėdžio protokolai, 1926, LVIA, f. 1671, ap. 5, b. 8, L. 27v. 

475 Žr. Kun. K. S. Šaulio asmens byla, KAKA, Nr. 35, l. 133, 175, 181, 191, 199, 205,211,219,221, 229, 233; 
Vytauto Didžiojo universiteto rektoriaus raštas švietimo ministrui apie papigintos vizos išdavimą K. S. Šauliui 
vykti į užsienį gydytis, 1933-08-14, LCVA, f. 631, ap. 3, b. 713, I. 33. 

476 [K. S. Šaulio tarnybos lapas], b. d., KAKA, Nr. 35, I. 581. 

477 K. S. Šaulio traukimosi iš Lietuvos užrašai, 1944, Signatarų namai, be signatūros, |. 8-9. 

478 Prašymas Šoferiams egzaminuoti komisijos pirmininkui, 1932 m. gegužės mėn., KAKA, Nr. 35, I. 492. 

dovanojusi kunigaikštienė Magdalena Radvilienė. Kai vyskupas P. Karevičius 
atsisakė vyskupavimo ir įstojo į Marijonų vienuoliją (1926), knygas paliko 
K. S. Šauliui. Bibliotekoje buvo ir XVII a. Žemaičių vyskupijos dokumentų 
Babinovskio kodekso rankraštis. Išvykdamas iš Lietuvos biblioteką paprašė pri- 
žiūrėti Kauno arkivyskupijos archyvarą kun. Petrą Veblaitį*?. 

Prel. K. S. Šaulys buvo apdovanotas Lietuvos Respublikos ordinais: 1928 m. 
vasario 16 d. Lietuvos didžiojo kunigaikščio Gedimino 2-ojo laipsnio or- 
dinu““, o 1938 m. vasario 16 d. Lietuvos didžiojo kunigaikščio Gedimino 
1-ojo laipsnio ordinu“. K. S. Šaulys buvo Lietuvos didžiojo kunigaikščio 
Gedimino ordino tarybos, sudarytos 1928 m. gegužės 9 d., narys. Tarybos 
pirmininku buvo Vyriausiojo tribunolo pirmininkas Antanas Krikščiukaitis, 
o nariais, be K. S. Šaulio, dar buvo Karo teismo pirmininkas Petras Šniukšta, 
universiteto rektorius Mykolas Rėmeris“?. K. S. Šaulys buvo prie Lietuvos 
Respublikos apdovanojimų ištakų. Jis kartu su kitais pasirašė 1919 m. rug- 
pjūčio 8 d. Valstybės archeologijos komisijos raštą, kurį per švietimo ministrą 
įteikė Ministrų Kabinetui. Tai buvo pasiūlymas įsteigti „pirmą kariškių pasi- 
žymėjimo ženklą“. Rašte sakoma: „Archeologijos Komisija, kariškių paakinta 
ir prašoma, turi garbės kreiptis per Švietimo Ministerį į Lietuvos Vyriausybę, 
kreipdama jos domę į reikalą pažymėti drąsių karžygių nuopelnus ne šios dienos 
ir greitosiomis sumanytais papuošimais, o senais žilos Lietuvos senovės ženklais, 
po kuriais eidami protėviai sudarė galingą anais laikais valstybę. Istorinių bent 
tradicijų žvilgsniu savo laiku paduotas šešiakampis kryžius — Lietuvos Vyčio 
skydo ženklas — visai atitinka gyvenamajam istoriniam momentui, tartum 
sujungia atskirus Lietuvos istorijos laikotarpius ir duoda naujam Valstybės 
periodui senos milžinų galybės simbolį“*** 


“79 K. S. Šaulio traukimosi iš Lietuvos užrašai, 1944, Signatarų namai, be signatūros, L 9-11. 


*80 Ibid. 

*8! Ibid., p. 365. 

*82 V. Kavaliauskas, Už 2w0pelnus Lietuvai. 1918-1940 metų Lietuvos Respublikos ordinai ir medaliai, Vilnius: 
Vaga, 2001, p. 462. 

485 Ibid., p. 465. 

Svetimame krašte 


Klajonės po vienuolynus. Prelaras K. S. Šaulys savo pasitraukimą iš Lietuvos 
iki įsikūrimo Šveicarijoje yra smulkiai aprašęs užrašuose ir dienoraščiuose. 

Kalbėdamas apie pirmąją sovietinę okupaciją, K. S. Šaulys pažymėjo, kad, 
nepaisant įvairių skriaudų, pavyko išvengti arešto, tardymo ar kalėjimo. Tačiau, 
artinantis antrajai sovietinei okupacijai, pavojus gyvybei ir laisvei padidėjo. "Tą 
pavojų kėlė kelios priežastys. Pirmoji ta, kad, išvijus bolševikus iš Lietuvos ir 
kraštą užėmus vokiečiams, 1941 m. liepos mėn. buvo paskelbtas kreipimasis 
į tautą lietuvių ir vokiečių kalbomis, kurį pasirašė arkivyskupas J. Skvireckas, 
vysk. V. Brizgys ir K. S. Šaulys kaip generalvikaras. Antra aplinkybė ta, kad 
1943 m. gruodžio mėn. Kauno radiofono vedėjas vokietis pasiūlė įrašyti į plokš- 
telę 6-7 minučių pranešimą apie 1940-1941 m. sovietinę okupaciją. Pasitaręs 
su arkivysk. J. Skvirecku ir su kitais artimaisiais sutiko tokį pranešimą padaryti. 
Pranešime „Bolševikų konstitucija ir jų elgesys tikybos bei religijos atžvilgiu“ 
buvo kalbama ir apie sovietinės valdžios išleistą slaptą įsakymą, įpareigojusį 
kunigus nekalbėti apie tikybą nei namuose, nei mokykloje, nei susirinkimuose. 
Sutikimą turėjo patvirtinti parašais visi kunigai. K. S. Šaulys buvo nelegaliai 
gavęs slapto įsakymo iš Maskvos egzempliorių. Kunigai kreipdavosi į jį kaip į ge- 
neralvikarą dėl nurodymų, kaip elgtis. Žinoma, sutikti pasirašyti nebuvo galima. 
Savo pasisakyme taip pat sugretino konstitucijoje skelbiamą piliečių teisę laisvai 
patenkinti savo tikybinius poreikius su skleidžiama prieš tikybą nukreipta pro- 
paganda. Iš tikrųjų propaganda nevaržomai liejosi visomis valstybinio aparato 
priemonėmis, o religijos pasireiškimai buvo dažnai laikomi kontrrevoliuciniais 
darbais ir tariamieji kaltininkai skaudžiai baudžiami, persekiojami, kalina- 
mi. Trečioji priežastis ta, kad, arkivyskupui gyvenant ne Kaune, o savo ūkyje 
Linkuvėlėje, vokiečių okupacijos metais jam kaip generalvikarui teko nelengva 
užduotis - „mažne visus kasdieninio gyvenimo klausimus žodžiu ir raštu spręsti 
man ir davinėti paaiškinimus kunigams, vienuolynams, parapijų ar visuomenės 
organizacijų atstovams“. Dėl to jam pačiam teko prisiimti atsakomybę, ypač 
tais atvejais, kai reikalo sprendimo nebuvo galima atidėlioti. Visi generalvikaro 
duoti nurodymai raštu ir žodžiu buvo „kanoniškai bei juridiškai katalikiški, 
lietuviškai tautiški“. Tačiau, iš kitos pusės, duoti nurodymai ir paaiškinimai 

ne visada galėjo atitikti tikybai priešiškas bolševikų nuostatas. Tai buvo vienos 
rūšies priežastys, skatinusios prel. K. S. Šaulį trauktis iš Lietuvos. Be jų, buvo ir 
vokiečių okupacinės valdžios raginimai ir patarimai trauktis**“. 

Iš Kauno prel. K. S. Šaulys išvyko 1944 m. liepos 8 dieną*“. Iš pradžių 
jis nutarė vykti į gimtinę — Švėkšną. Šiaip ne taip, padedant sesers sūnaus 
Kazimiero Almino (Alminauskio) žmonos Marijos Vyčiūtės seseriai Antaninai 
Venckauskienei, buvo gautos vietos vokiečių kariniame sunkvežimyje, kuris va- 
žinėjo tarp Kauno ir Žemaičių Naumiesčio. Pirmąją dieną atvyko iki Seredžiaus, 
kur pernakvojo pas kleboną Klemensą Šovį. Kitą dieną tuo pačiu sunkvežimiu 
per Jurbarką, Tauragę važiavo Švėkšnos link. Kelionė buvo varginanti: „Niekada 
savo amžiuj nebuvau važiavęs tokiame vežime, nors esant tėviškėje buvau seniau 
pratęs nemažą vargą vargti. Čiagi karo sunkvežimyje: sėdynė atviro sunkvežimio 
gale, saulė kaitina be mielaširdystės, pasijudinti mažne galima - tiek daiktų ir 
keliautojų (trys mes ir, regis, 8 kareiviai), o dulkių dulkių. Po pusvalandžio važia- 
vimo nebuvo galima akių atmerkti, o atmerkus nebepažinti, nebeatskirti žmonių 
veidų ir drabužių“*** Po aštuonių valandų kelionės pagaliau pasiekė Švėkšną. 

Karinis sunkvežimis atvežė iki K. S. Šaulio buvusio namo Bažnyčios gatvė- 
je, kuriame iki mirties 1943 m. gyveno jo sesuo Ona. Po sesers mirties namas 
atiteko seserėčiai Onai Alminauskytei. Šiuose namuose jau buvo apsistojusios 
docento dr. K. Almino ir ponios Venckauskienės šeimos, tad namai buvo ap- 
gyvendinti. Prel. K. S. Šaulys pasinaudojo kapeliono Petro Lapelio kvietimu ir 
apsigyveno jo viloje. Gyvendamas Švėkšnoje, K. S. Šaulys aplankė tėvų, seserų 
ir brolio kapus. Iš visos šeimos jis buvo likęs tik vienas. Čia, Švėkšnoje, jis galėjo 
susitikinėti su brolio ir seserų vaikais, jų vaikų vaikais bei su kitais giminaičiais. 
Liepos 25 d. Švėkšnoje vyko dideli atlaidai. Susirinko nemažai kunigų. Buvo 
aptariama susidariusi padėtis. Prel. K. S. Šaulys ir kiti čia apsistoję asmenys 
svarstė, pasilikti ar trauktis į Vokietiją. Kasdien kelis kartus per dieną vykdavo 
į pasitarimus, gaudydavo žinias iš radijo ar iš atvykstančių asmenų. Susitikimai 
dažniausiai vykdavo grafo Pliaterio dvaro parke, Alminų bute ar pas kape- 
lioną, kartais klebono kambaryje prie radijo imtuvo. Besvarstant ką daryti, 
prel. K. S. Šaulys gavo iš nacių saugumo vyresnybės Kaune leidimą įvažiuoti 
į Vokietiją. Anot prelato, toks leidimas buvo lygus įsakymui, nes dar prieš tai 
buvo žodžiu duotas nurodymas pasitraukti į Vokietiją. Liepos 26-29 d. jau buvo 
nuspręsta trauktis, bet tuo metu buvo uždaryta siena ir neleidžiama įvažiuoti. 
"Tai buvo padaryta dėl to, kad nekiltų panika Prūsijoje. Pamatę besitraukiančius 
žmones iš Lietuvos, vokiečiai būtų metę savo darbus laukuose ir pradėję patys 


454 K. S, Šaulio traukimosi iš Lietuvos užrašai, 1944, Signatarų namai, be signarūros, I. 2-9. 
485 K. S. Šaulio užrašų knygelė, 1944, LNM, RNp 5871, lapai nenumeruoti. Kitur nurodoma birželio 8 d. 
486 K. S. Šaulio traukimosi iš Lietuvos užrašai, 1944, Signatarų namai, be signatūros, I. 13. 


Muziejaus archyvas 


154 


bėgti. Dar viena kliūtis, tai susisiekimo priemonių paieškos. Iš pradžių manyta 
vykti dideliu sunkvežimiu 30 asmenų grupei su daiktais. Bet paaiškėjo, kad 
sunkvežimio nebus. Tartasi su ūkininku, bet ir šis atsisakė. Galiausiai sesers 
sūnus Petras Alminauskis liepos 30 d. atsiuntė vežimą, į kurį tilpo 8 asmenys ir 
buvo sudėti daiktai. Liepos 30 d. vakare vežimas pajudėjo iš Švėkšnos. Liepos 
31 d. sustojo pas ūkininką prie Šilutės, ten reikėjo laukti iki rugpjūčio 2 d., kol 
atsirado galimybė patekti į traukinį*". 1944 m. rugpjūčio 2 d. vakariniu trau- 
kiniu pavyko išvykti į Vieną. Kelionė iki Vienos truko pusantros paros ir buvo 
varginanti. Vagonai buvo pilni žmonių, tad visą kelią reikėjo stovėti vietoje, 
nepasijudinant. Teko ir pabadauti. Šilutėje gautos maisto kortelės kažkur dingo, 
o pasiimtas maistas nukeliavo kartu su Venckauskiene. Todėl, atvykus į Vieną, 
kavinėje prie stoties gautas nebalintos kavos puodukas buvo labai skanus“, 
Vienoje apsistojo pas Eleną Baronienę, kuri su šeima čia buvo atvykusi prieš porą 
metų. Dėl vietos, kur galėtų apsistoti nuolatiniam gyvenimui, kreipėsi į Vienos 
kardinolo ordinariatą. Čia daug padėjo kardinolo generalvikaro pavaduotojas 
prelatas Wagneris ir dr. Josifas Streitas. Paskambino į tris Vienos vienuolynus, 
bet juose laisvų vietų nebuvo. Tik paskambinus į ketvirtą, Gailestingųjų brolių 
konventą, atsirado laisva vieta. Šiame vienuolyne prel. K. S. Šaulys apsigyveno 
1944 m. rugpjūčio 6 d. ir gyveno iki 1945 m. kovo 16 d. Mišias kasdien laikyda- 
vo vienuolyno bažnyčioje 7.30, o sekmadieniais 10 valandą. Gailestingieji broliai 
buvo vienuoliai ne kunigai (ir prioras, ir provincijolas buvo ne kunigai). Kunigų 
konvente darbo buvo tiek, kiek reikėjo pastoracijai. 1944 m. Kūčias teko švęsti 
du kartus: iš pradžių Baronienės šeimoje, o paskui vienuolyne. Pas Baronienę 
susirinko keliolika lietuvių. Buvo kalbama apie Lietuvą, laužė „plotkeles“, buvo 
jauku ir malonu. Vienuolyne Kūčios buvo švenčiamos pagal gailestingųjų brolių 
tradicijas. Buvo eglutė, kalėdinės giesmės ir šiek tiek muzikos. Paskui bendra 
vakarienė, o po 20 val. pobūvis ten pat refektorijuje su arbata ir užkandžiais**. 

Pradžioje Viena nebuvo apšaudoma ir bombarduojama. 1944-iesiems bai- 
giantis ir 1945 m. pradžioje jau buvo bombarduojama beveik kasdien ir dėl 
to tekdavo slėptis slėptuvėse. Vieno bombardavimo metu K. S. Šaulys nebuvo 
nuėjęs į slėptuvę ir bomba pataikė į stogą. Bomba pralaužė trečią ir antrą aukštus 
ir mūro gabalai nukrito per metrą nuo K. S. Šaulio. Vargais negalais jam pavyko 
iššliaužti iš sprogimo vietos, bet „teko porą dienų jausti sunkumą plaučiuose“. 
"Tuo pat metu į vienuolyno pastatą krito ir kita bomba, smarkiai jį apgriovusi. 
Laimė, bomba nepataikė į prie vienuolyno buvusią ligoninę, kurioje buvo dau- 
giau kaip 1000 lovų ir karo metu buvo perpildyta. Kambaryje, kuriame gyveno 


487 K. S. Šaulio traukimosi iš Lietuvos užrašai, 1944, LNM, RNp 58711, lapai nenumeruoti. 
488 K. S. Šaulio užrašai apie gyvenimą Vienoje, LNM, RNp 6011, lapai nenumeruoti. 
489 K. Šaulys, Dienoraštis, 1945-07-05-12-29, LNM, RNp 5873, lapai nenumeruoti. 

prel. K. S. Šaulys, išdužo stiklai, ir dėl to porą dienų teko glaustis Baronienės 
bute*?. Nuo 1945 m. vasario mėnesio gyvenimas Vienoje buvo sunkus, var- 
gingas. Miesto ir karinė valdžia ragino kuo greičiau evakuotis, išvykti kitur. 
Vienoje buvusi apie 3000 lietuvių kolonija pradėjo mažėti. Taip pat jo sesers 
sūnus Kazimieras Alminas su šeima (žmona ir du vaikai) buvo prisiglaudę 
konvente. Jie iš Vienos išvyko anksčiau. Blogėjant gyvenimo sąlygoms ir dėl 
to, kad iš Vengrijos pusės veržėsi bolševikai, nuo kurių bėgo lietuviai, tautie- 
čiai ėmė dar labiau trauktis į Vakarus, kur artėjo ne taip pavojingi lietuviams 
amerikiečiai ir anglai. 1945 m. kovo 5 d. prel. K. S. Šaulys aplankė arkivyskupą 
J. Skvirecką, gyvenusį Vienos priemiestyje Amžinosios adoracijos seserų kon- 
gregacijos namuose. Arkivyskupas taip pat buvo numatęs palikti Vieną ir vykti 
į Insbruko apylinkes. Jis buvo gavęs iš Insbruko ordinariato žinią, kad ten galima 
apgyvendinti 2-3 kunigus. Tikslios vietos nežinojo ir reikėjo dar gauti valdžios 
leidimą vykti. 1945 m. kovo 16 d. prel. K. S. Šaulys traukiniu išvyko į Meteno 
benediktinų vienuolyną. Kelionė vietoje įprastų 6 valandų užtruko 26 valandas. 
Iš pradžių iš vienuolyno buvo gavęs neigiamą atsakymą, bet paaiškėjus, kad jo 
gyvenamas vienuolynas Vienoje buvo subombarduotas ir kad „mano asmuo 
yra kuklus ir nereikalingas ypatingo slaugymo, kad aš pats jau esu įpratęs save 
aptarnauti“, buvo priimtas“?! 

Meteno benediktinų vienuolyne prel. K. S. Šaulys gyveno nuo 1945 m. kovo 
17 d.iki liepos 2 d. Po kelionės nuovargio susirgo ir sirgo tris savaites. Vienuolyne 
buvo geros ir palankios sąlygos pagyti. Sergančiu prelatu rūpinosi ne tik vienuo- 
liai, bet ir tame vienuolyne gyvenę kunigai lietuviai — buvęs prel. K. S. Šaulio 
studentas Kauno tarpdiecezinės kunigų seminarijos profesorius Jonas Gutauskas 
ir daktaras Vilkaviškio kunigų seminarijos profesorius Juozapas Navickas. Jie 
atnešdavo valgyti, pakurdavo krosnį ir slaugė draugiškai bei nuoširdžiai. Meteno 
tikrąjį vienuolyno abatą vokiečiams uždarius į Dachau koncentracijos stovyklą, 
kunigų pabėgėlių padėtis pasidarė šiek tiek nemaloni, nejauki ar, tiksliau sakant, 
juos „toleravo kaip nepageidaujamus vienuolynui atbėgėlius“. Buvo net prikaišio- 
jama, kad gresia badas krašte, kuriame 6-8 kartais daugiau žmonių negu norma- 
liais laikais. Tačiau buvo aišku, kad turtingam vienuolynui, kuris turėjo stambią, 
gerai tvarkomą fermą ir žemės ūkį, badas negresia. 1945 m. balandžio 26 d. 
Meteną užėmė amerikiečių armija. Prasidėjo gyvenimas amerikiečių zonoje. 
"Tačiau vietos vokiečiai darė viską, kad kuo greičiau atsikratytų pabėgėliais. Tarėsi 
su kariuomenės vadovybe, intrigavo, leido gandus. Vietos viršaitis paleido gandus, 
kad birželio 26 d. visi lietuviai turi susirinkti vienoje vietoje ir bus išvežti. Esąs 
toks amerikiečių įsakymas, bet pasiteiravus amerikiečių komendantą paaiškėjo, 


390 Ibid. 
*?! Ibid. 

kad kvietimas liečia tik tuos, kurie norėtų grįžti į sovietinę Lietuvą. Tokiomis 
nuotaikomis prel. K. S. Šaulys gyveno Meteno benediktinų vienuolyne. Čia jis 
ilgai nesiruošė gyventi. Jau buvo gautas leidimas išvykti į Šveicariją, bet reikėjo 
sulaukti šveicarų vizos. 

Iš Meteno prel. K. S. Šaulys persikėlė į Miuncheną, vienuolyną palikęs 1945 m. 
rugpjūčio 2 d. Vyko dr. Petro Karvelio automobiliu. Miunchene apsistojo moterų 
vienuolyne. Kambarį prelatui užleido konvento vyresnioji, o pati apsigyveno 
vonios kambaryje. Savo dienoraštyje prel. K. S. Šaulys parašė: „Ta aplinkybė 
mane labai surūpino. Jei negausiu iš šveicarų valdžios teigiamo atsakymo ir teks 
ilgiau laukti Miunchene, turėsiu iš čia išsikraustyti ir ieškotis kambario kitur“*? 
Mišias laikydavo vienuolyno bažnyčioje. Vienuolyno vyresnioji buvo geros širdies 
ir reiškė prielankumą tremtiniams. Liepos 8 d. apsilankė vysk. V. Brizgys, kuris 
vyko iš Zamso ir ten buvo susitikęs su arkivyskupu J. Skvirecku. Arkivyskupas 
ruošėsi vykti į Romą ir laukė susitikimo su prel. K. S. Šauliu. Miunchene tvarkė 
įvairius formalumus, kad gautų vizą įvažiuoti į Šveicariją. Prelatas dienoraštyje 
pateikia įvairių duomenų apie savo kasdienybę, apie skaitytas knygas: skaitė 
Dostojevskį, Alfredo Rosenbergo Der Mythus des 20. Jahbrbunderis (Dvidesimtojo 
amžiaus mitas)**. Liepos 28 d. įraše yra kalbama, kad vyko kunigų pasitarimas 
dėl lietuvių organizavimosi. Nutarta pavesti kun. Antanui Šidlauskui sudaryti 
organizacijos projektą ir sušaukti kitą susirinkimą jam apsvarstyti. Liepos 31 d. 
įraše nurodoma, kad apsvarstytas ir priimtas Lietuvių kunigų sąjungos įstatų 
projektas. Kun. F. J. Gureckui pavesta projektą nuvežti arkivyskupui J. Skvireckui 
aprobuoti. Rugpjūčio 13 d. įraše pažymima, kad gauti arkivyskupo patvirtinti 
Lietuvių kunigų sąjungos įstatai, kuriuos arkivyskupas pasirašė rugpjūčio 8 dieną. 
Rugpjūčio 22 d. lankėsi vyskupai V. Brizgys ir V. Padolskis. Rugpjūčio 24 d. iš 
Zamso grįžo vysk. V. Brizgys ir atvežė šveicarų konsulato leidimą įvažiuoti į šalį. 
Iš Miuncheno prel. K. S. Šaulys išvyko 1945 m. rugpjūčio 30 dieną. 

1945 m. rugsėjo 4 d. prel. K. S. Šaulys atvyko į Einzydelno benediktinų vie- 
nuolyną Šveicarijoje. Čia abatas jam paskyrė apsigyventi kambarį. 1945 m. rugsė- 
jo 9 d. dienoraštyje įrašas: „Mammern. Vakar ir šiandien taisėme su dr. Turausku 
lot|ynišką] tekstą rašto į Pasaulio episkop|atą]. Rašto tekstą vešiuosi į Einzydelną 
parodyti Arkivyskupui, įmanomai dar apdirbti ir nusiųsti į Berną. Dr. Tur[auskas] 
apdirbs prancūz|iškai] tekstą ir gal pataisys angliškąjį raštą“*** Rugsėjo 11 d. 
į Einzydelną atvyko arkivyskupas J. Skvireckas su dviem palydovais kun. Petraičiu 
ir kun. Čyvu. Rugsėjo 13 d. įraše pažymima, kad gavo dokumentų kopijas, iš ku- 
rių matyti, kad J. Šaulys Šveicarijos valdžiai buvo davęs garantiją prel. K. S. Šaulį 


*22 Ibid. 
23 Ibid. 
494 Ibid. 

išlaikyti. Tie dokumentai siųsti į Vienos konsulatą ir dėl karo sąlygų prelato ne- 
pasiekė. Rugsėjo 14 d. dienoraštyje užrašė, kad iki vizos galiojimo pabaigos liko 
tik 15 dienų ir rašys J. Šauliui laišką, ar jis nežinąs, nuo ko pradėti tvarkyti vizos 
pratęsimo reikalus. 1945 m. rugsėjo 17 d. atvyko į Luganą, kur stotyje pasitiko 
J. Šaulys ir apgyvendino savo namuose*“. Rugsėjo 18 d. parašė prašymą į atitinka- 
mą įstaigą Berne, kad leistų ilgiau gyventi Šveicarijoje. Tą raštą išsiuntė Eduardui 
Turauskui, kad įteiktų. Rugsėjo 19 d. vakare J. Šaulys informavo prelarą apie 
įvairius politikos reikalus, o rugsėjo 20 d. prel. K. S. Šaulys išvyko į Einzydelną““. 
Tolimesniam pasilikimui Šveicarijoje reikėjo deponuoti 5000 frankų, atsiųsti 
prašymo dublikarą ir J. Šaulio garantiją. Spalio 1 d. palydėdamas iš Einzydelno 
arkivyskupą J. Skvirecką, vykstantį į Romą, atvažiavo į Ciurichą. Gavęs dovanų 
iš „Krankenhaus'“o“, dienoraštyje 1945 m. spalio 21 d. užrašė: „Toks lietuviškas 
jautrumas yra tikrai jaudinantis ir ypač malonus, kuomet tenka gyventi svetur, 
tarp svetimų, kad ir gerų žmonių, bet kuriems sunku suprasti emigrantų, likusių 
be savo tėvynės ir valstybės sunkią dalį ir moralinę nuotaiką“*" Spalio 26 d. atėjo 
prot. J. Ereto laiškas, kuriame rašoma, jog mėgino sužinoti atitinkamoje įstaigoje 
apie K. S. Šaulio prašymo ilgiau pabūti Šveicarijoje likimą. Toks profesoriaus rū- 
pestis sujaudino ir ypač dėl to, kad neprašomas ėmėsi žygių paremti K. S. Šaulio 
prašymą. 1945 m. lapkričio 7 d. iš Romos grįžo arkivyskupas J. Skvireckas. 
Lapkričio 10 d. gavo leidimą ilgiau pasilikti Šveicarijoje. Lapkričio 12 d. įraše nu- 
rodo, kad parašė laišką Lietuvių kunigų sąjungos vicepirmininkui kun. Antanui 
Šidlauskui, kuriame pranešė, kad jis ilgesniam laikui pasilieka Šveicarijoje ir 
kad jį laikytų atsistatydinusį iš Lietuvių kunigų sąjungos pirmininko pareigų. 
Lapkričio 16 d. parašė laišką J. Šauliui, kad Lugane pas seseris brigitietes užsakytų 
kambarį nuo 1945 m. gruodžio 10 dienos. Lapkričio 20 d. J. Šaulys pranešė, kad 
kambarys pas brigitietes rezervuotas nuo gruodžio 10 dienos. Gruodžio 5 d. 
išlydėjo arkivyskupą J. Skvirecką, kuris grįžo į Zamsą. 1945 m. gruodžio 9 d. 
po pietų prie kavos atsisveikino su Einzydelno benediktinų vienuolyno abatu. 
Gruodžio 10 d. rytiniu traukiniu išvyko į Luganą“*. 

Bažnytinės pareigos emigracijoje. Prelatui K. S. Šauliui 1944 m. liepos mėn. 
pasitraukus iš Lietuvos, t. y. pasitraukus iš arkivyskupijos teritorijos, generalvi- 
karo jurisdikcijos vykdymas tremtyje buvo sukliudytas de facto, bet 202 de iure. 
Dėl to K. S. Šaulys palaikė ryšius su tremtyje Austrijoje atsidūrusiu arkivys- 
kupu metropolitu J. Skvirecku. Susirašinėjo su arkivyskupu ir jo sekretoriumi 
mons. Klemensu Razminu, sprendė įvairius klausimus, teikdavo informaciją. 


495 J. Šaulys, Dienoraštis, 1945, LNM, R-24444, I. 119. 

*96 Ibid., I. 120. 

*97 K. Šaulys, Dienoraštis, 1945-07-05-12-29, LNM, RNp 5873, lapai nenumeruoti. 

Kaip matyti iš susirašinėjimo su K. Razminu, daug kantrybės prireikė, kad 
įtikinų arkivysk. J. Skvirecką parašyti testamentą, kaip priklauso kiekvienam 
kunigui. Prel. K. S. Šauliui teko prisidėti ir prie arkivysk. J. Skvirecko kuni- 
gystės auksinio jubiliejaus ir vyskupo šventimų 30-ų sukakties paminėjimo, 
kurie buvo švenčiami 1949 m. birželio 26 dieną. Ta proga net buvo galvojama 
parašyti ir išleisti monografiją apie arkivyskupą. Susirašinėjo prel. K. S. Šaulys 
ir su vysk. V. Brizgiu. Tai rodo vysk. V. Brizgio laiškai prel. K. S. Šauliui, kurie 
saugomi Lietuvos nacionalinio muziejaus archyve. 

Arkivyskupas J. Skvireckas ir prelatas K. S. Šaulys rūpinosi Romoje stei- 
giamos Lietuvių kolegijos reikalais. K. S. Šaulio užrašuose yra nuorodos apie 
šios kolegijos steigimo reikalus. Vienoje nuorodoje rašoma, kad arkivyskupas 
J. Skvireckas kolegijos steigimui paskyrė 17 000 aukso dolerių*". Šiuos pinigus 
kolegija išleido ūkio Ponte Lukane (Tivolyje) pirkimui>?, 

Prel. K. S. Šaulio bažnytinė veikla emigracijoje daugiau pasireiškė naujų ka- 
pitulos narių paskyrimais. 

Pirmiausia prel. K. S. Šaulys pateikė duomenis, kurie Kauno arkivyskupi- 
jos kapitulos nariai 1944 m. pasitraukė į Vakarus. Be prel. K. S. Šaulio, tai 
buvo vyskupas augziliaras V. Brizgys, prel. P. Penkauskas, kan. F. Kapočius, 
kan. Zenonas Ignatavičius, garbės kanauninkai M. Vaitkus, M. Sandanavičius, 
Juozapas Markauskas, Vaclovas Zakarauskas, Povilas Juknevičius*"!. 

Prelatui K. S. Šauliui kaip Kauno arkivyskupijos kapitulos pirmininkui teko 
susirašinėti dėl naujų narių paskyrimo į kapitulos prelatus, tikruosius kanau- 
ninkus ir garbės kanauninkus. 

1949 m. sausio 13 d. arkivysk. J. Skvireckas per sekretorių kun. Klemensą 
Razminą atsiuntė dekreto kopiją, kuriuo kan. P. Penkauskas /ege optionis pake- 
liamas į prelatūrą cum titulo decanus vietoje mirusio prelato Blažiejaus Čėsnio*“. 

Išlikęs susirašinėjimas dėl kun. dr. Juozo Končiaus paskyrimo garbės ka- 
nauninku. Mintį arkivyskupui J. Skvireckui paskirti kun. J. Končių garbės 
kanauninku pateikė vysk. V. Brizgys*". Prelatas K. S. Šaulys išsiuntė laiškus dėl 
kun. J. Končiaus pakėlimo į garbės kanauninkus visiems užsienyje buvusiems 
kapitulos nariams: vysk. V. Brizgiui, prelatui P. Penkauskui ir kanauninkams 
E. Kapočiui ir Z. Ignaravičiui*"“. 1950 m. sausio mėn., gavęs iš Romos raštą, 


499 K. S. Šaulio užrašų knygelė, LNM, RNp 5872, lapai nenumeruoti. 

300 L. Tulaba, Romos popiežiškoji Šv. Kazimiero lietuvių kolegija, Vilnius: Lietuvių katalikų mokslo akademija, 
1998, p. 55. 

301 Kapitulos nariai, patekusieji į tremtį 1944 metais, LNM, RNp 6011, lapai nenumeruoti. 

302 K. S. Šaulys, Dienoraštis, 1949, LNM, RNp 5874, lapai nenumeruoti. 

303 Arkivyskupo J. Skvirecko raštas K. S. Šauliui, 1949-11-11, LNM archyvas, be signatūros. 

304 K. S. Šaulio raštas P. Penkauskui, 1949-11-18, LNM archyvas, be signatūros. Raštus išsiuntė ir kitiems 
kapitulos nariams. 

arkivysk. J. Skvireckas paskyrė J. Končių Kauno arkivyskupijos kapitulos 
garbės kanauninku““, 

1951 m. garbės kanauninkais buvo siūloma paskirti net penkis užsienyje gy- 
venančius kunigus: Jurgį Antaną Paškauską, Anicetą Linkų, Juozapą Valantiejų, 
Magnus J. Kazėną, Antaną Petraitį*“. Prelatas K. S. Šaulys, motyvuodamas, kad 
kapitulai priklauso šiokia tokia teisė siūlyti kandidatus, į garbės kanauninkus 
dar pasiūlė pakelti kunigus Stasį Ylą ir Augustiną Petraitį*". Minėtieji penki 
kandidatai gyveno Amerikoje ir reikėjo gauti vietos vyskupų sutikimus. Tik 
vienas kun. A. Petraitis nebuvo inkardinuotas į Amerikos vyskupiją. Dėl trijų 
kandidatų Amerikos vyskupai nedavė sutikimų ir garbės kanauninkais buvo 
paskirti tik du kunigai A. Petraitis ir J. A. Paškauskas. 

1955 m. arkivysk. J. Skvireckas siūlė į garbės kanauninkus pakelti dar tris 
kunigus: Viktorą Dabušį, Kazimierą Rickų ir Julijoną Korsaką?“. Prelatas 
K. S. Šaulys sakėsi neturįs informacijos apie siūlomus kandidatus ir negali pa- 
reikšti nuomonės. Be to, emigracijos sąlygomis kapitula negali normaliai veikti, 
t. y. sukviesti susirinkimą ir nuomonę išreikšti slaptu kapitulos narių balsavimu. 
Be to, svetur gyvenančių garbės kanauninkų skaičius didelis ir svarbu, kad naujų 
paskyrimas nepažeistų kanonų nuostatų. Minėtų kunigų nominacija garbės 
kanauninkais neįvyko. 

Kauno arkivyskupijos Kapitulos papildymo klausimais arkivysk. J. Skvireckas 
susirašinėjo su Kauno arkivyskupijos valdytoju kan. Juozapu Stankevičiumi?". 
Arkivysk. J. Skvireckas dėl sveikatos negalėjo rūpintis kapitulos reikalais. Dėl 
to vysk. V. Brizgys prašė prelatą K. S. Šaulį imtis iniciatyvos tvarkyti šį reikalą 
su Apaštalų Sostu. K. S. Šaulys atsakyme pažymėjo, kad prašo arkivyskupo 
J. Skvirecko duoti delegaciją vysk. V. Brizgiui?!". Kitame laiške vysk. V. Brizgys 
sako, kad visus skyrimus pasirašytų arkivysk. J. Skvireckas, nes „raštai iš Romos 
ar su mano parašu gali sukelti visai blogą efekrą“". Prelatas K. S. Šaulys apie 
naujų kapitulos narių paskyrimą rašo, kad Apaštalų Sostui reikia apibūdinti 
kapitulos padėtį, nurodyti gyvų ir mirusių narių skaičių, pateikti kandidatus 
į prelatus ir tikruosius kanauninkus ir prašyti Apaštalų Sosto atitinkamų pasky- 
rimų. Svarbu, kad visi nauji siūlomi kandidatai į tikruosius kanauninkus būtų 


305 Arkivyskupo J. Skvirecko raštas K. S. Šauliui, 1950-01-24, LNM archyvas, be signatūros. 

306 E. Kapočiaus raštas K. S. Šauliui, 1951-06-12, LNM archyvas, be signatūros. Kan. E. Kapočius pritarė 
pasiūlytoms kandidatūroms tapti garbės kanauninkais. Iš savo pusės jis pasiūlė, kad kun. Stasys Yla būtų 
paskirtas į vakuojančią kapitulos kanauninko vietą. 

*07 K. S. Šaulio raštas arkivyskupui J. Skvireckui, 1951-06-15, LNM archyvas, be signacūros. 

*08 Arkivyskupo J. Skvirecko raštas K. S. Šauliui, 1955-12-07, LNM archyvas, be signacūros. 

302 Vysk. V. Brizgio laiškas K. S. Šauliui, 1958-01-07, LNM archyvas, be signatūros. 

10 Ibid. 

> Vysk. V. Brizgio laiškas K. S. Šauliui, 1958-03-28, LNM archyvas, be signatūros. 

parinkti iš kunigų, esančių arkivyskupijoje, bet ne iš emigrantų ir pabėgėlių 
tarpo*"". Arkivysk. A. Samore paprašė vysk. V. Brizgio parašyti, kaip saugiau 
padaryti paskyrimus į Kauno arkivyskupijos kapitulą, ir klausė nuomonės dėl 
kandidatų. Vysk. V. Brizgys, pasitaręs su vyresniais kunigais, konfidencialiai prie 
kan. J. Stankevičiaus pateiktų kandidatų dar nurodė kunigų K. Stankevičiaus, 
B. Sakalausko, P. Lažinsko, R. Pukio pavardes*". 

1960 m. kan. Z. Ignatavičius pasiūlė kunigus Stasį Ylą, Stasį Railą, Matą Čyvą 
ir Juozą Prunskį paskirti garbės kanauninkais*!*. 

Įdomias mintis apie kapitulą prel. K. S. Šaulys išreiškė savo laiške kan. Juozui 
Končiui. Jis rašė: „Mūsų Kapitula yra seniausia ir labai garbinga Lietuvos instituci- 
ja. Per 5 šimtus savo amžiaus metų Kapitulos įstaiga yra pergyvenusi ir iškentėjusi 
daug įvairiausių ir skaudžių istorinių įvykių, skaudžių ir kraštui, ir tikybai. Pasikeis 
laikai, grįš religijos laisvė, ir skaudžiai išbandyta bažnytinė įstaiga, Dievui laimi- 
nant, susitvarkys iš naujo ir vykdys toliau jai Kanonų Teisės skirtąjį uždavinį:“"> 

Gyvenimas Lugano Šv. Brigitos vienuolyno Casa S. Birgitta viloje. Savo 
dienoraštyje K. S. Šaulys, nurodo, kad į brigitiečių vienuolyną atvyko 1945 m. 
gruodžio 10 dieną*““. V. Plečkaitis teigia, kad atvykęs į Luganą K. S. Šaulys pir- 
miausia apsigyveno dominikonų vienuolyne Negro Lugano vietovėje, o vėliau 
pas brigitietes*". Lugane brigitietės vienuolyną įkūrė 1924 metais. Pats miestas 
įsikūręs Šveicarijos pietuose prie Lugano ežero netoli sienos su Italija. Dauguma 
Lugano gyventojų kalba italų kalba. 1957 m. Lugano mieste gyveno devyniolika 
su puse tūkstančio gyventojų?'*. Duomenų apie vienuolyne praleistas dienas 
nėra labai daug. Tiesa, yra išlikę kelerių metų rašyti dienoraščiai, bet juose 
daugiausia įrašai susiję su kasdienine buitimi ar įvairių reikalų tvarkymu. Taip 
pat yra išlikę kelerių metų Mišių laikymo užrašai, kuriuose yra duomenys apie 
stipendijų dydį už Mišias. 

Šv. Brigitos vienuolyne buvo nustatyta tokia dienos tvarka: apie pusę aštuo- 
nių šv. Mišios ir po jų pusryčiai, 12.50 pietūs, 16 val. kava, 19 val. vakarienė“"?. 
Viename 1950 m. vasario 6 d. rašytame laiške giminaičiams prel. K. S. Šaulys 
rašė, kad sąlygos gyventi Casa S. Birgitta viloje yra geros jo sveikatai ir amžiui 
ir niekur kitur nenori keltis. 


>12 K. S. Šaulio laiškas vysk. V. Brizgiui, 1958-04-10, LNM archyvas, be signatūros. 

315 Vysk. V. Brizgio rašto arkivyskupui J. Skvireckui nuorašas, 1958-04-04, LNM archyvas, be signatūros. 
>14 Z. Ignatavičiaus raštas K. S. Šauliui, 1960-12-10, LNM archyvas, be signacūros. 

315 Prel. K. S. Šaulio laiškas kan. J. Končiui, 1953 m. Kalėdos, LLTIB RS, £ 115-445, L. 1. 
>16 K. Šaulys, Dienoraštis, 1945 07 05-12 29, LNM, RNp 5873, lapai nenumeruoti. 


317 V. Plečkaitis, Nepriklausomybės akto signataras Jurgis Šaulys. Demokratas, valstybininkas, diplomatas, p. 243. 


518 


A. Grr. [Albertas Gerutis], Lugano, Lietuvių enciklopedija, Bostonas: Lietuvių enciklopedijos leidykla, 
1958, t. 16, p. 500. 
319 Žr. K. Šaulys, Dienoraštis, 1945-07-05-12-29, LNM, RNp 5873, lapai nenumeruoti. 

Casa S. Birgitta viloje daugiau niekas iš lietuvių negyveno, dėl to prelatui 
trūko lietuviškos aplinkos. Reikia pažymėti, kad iki kol gyvas buvo J. Šaulys, 
su juo artimai bendravo prelatas. Tai matyti iš J. Šaulio įrašų dienoraštyje. Jau 
1945 m. gruodžio 11 d. pas J. Šaulį namuose lankėsi prel. K. S. Šaulys gerti 
arbatos**. Gruodžio 14 d. abu Šauliai lankėsi pas advokatą. Gruodžio 25 d. 
prel. K. S. Šaulys pietavo pas J. Šaulį. Dienoraštyje yra įrašų apie J. Šaulio ap- 
silankymą pas prel. K. S. Šaulį. Antai 1946 m. kovo 4 d. prelato vardo dieną 
Šauliai lankėsi pas prel. K. S. Šaulį. Kartu buvo vienuolyno vyresnioji sesuo 
Liucija. Po arbatos klausėsi J. Šaulio atsineštų plokštelių su liaudies dainomis?*. 
Abu Šauliai kartais keliaudavo po apylinkes ir nuvykdavo toliau, eidavo į kiną. 
Prel. K. S. Šaulio dienoraščio viename įraše yra konstatuojama, kad santykiai 
tarp Šveicarijos lietuvių yra labai „pairę'. Ypač kai kalbama apie vadovaujančius 
asmenis. Oficialus Lietuvos atstovas Šveicarijoje J. Šaulys kaltino E. Turauską, 
kad šis „įvairiais būdais savinasi nepriklausančią jam atstovavimo valdžią ir 
ardąs santykius, kenkiąs Lietuvos atstovybės orumui net vietos vadžios akyse“. 
E. Turauskas savo įgaliojimus remia VLIK'o įgaliojimais, o J. Šaulys yra Lietuvos 
vyriausybės atstovas, diplomaras**. Su J. Šauliu kartu vasarą važiuodavo atosto- 
gų. Mirus J. Šauliui, prel. K. S. Šaulys guodėsi, kad Lugano padangėje liko pats 
vienas lietuvis. Po J. Šaulio mirties rūpinosi jo archyvo ir bibliotekos likimu. 
1950 m. Drauge net paskelbė straipsnį apie J. Šaulio rinkinius. J. Šaulio palikimu 
rūpinosi ir 1950 m. lankydamasis Romoje. Tai matyti iš K. S. Šaulio 1950 m. 
spalio 2 d. laiško Birutei Šaulytei. Tuo reikalu jis kalbėjosi su prof. Zenonu 
Ivinskiu. Susirašinėjo su Pensilvanijos universiteto profesoriumi Alfredu Sennu, 
siekė, kad biblioteka būtų perkelta į Pensilvanijos universitetą. Archyvą ir žemė- 
lapių rinkinį, jo nuomone, galėtų įsigyti prel. Pranciškaus Mykolo Juro vado- 
vaujamas Lietuvių kultūros institutas. Kaip žinome, J. Šaulio rinkiniai pateko 
į Pensilvanijos universitetą. 

1949 m. birželio 29 d. prel. K. S. Šaulys šventė savo kunigystės auksinį jubi- 
liejų. Kaip savo užrašuose užsimena, pirmasis šią progą prisiminė vysk. P. Būčys 
1948 m. rašydamas velykinį sveikinimą. Jubiliejaus proga sveikino įvairūs 
asmenys: arkivysk. J. Skvireckas, prel. M. Krupavičius, prel. P. Penkauskas, 
kun. dr. Matas Čyvas, kun. P. Lapelis, Stasys Lozoraitis, dr. Petras Karvelis. 
Jubiliejines šv. Mišias K. S. Šaulys atlaikė privačiai, niekam nežinant, Schulz'o 
tėvų kapucinų bažnyčioje, kur iš Teraspo buvo nuvažiavęs autobusu. Teraspe 
bažnyčios nebuvo. Po Mišių zakristijoje, nusirengdamas liturginius rūbus, 
pasakė klebonui kapucinui ir dar vienam senam kunigui, kad šiandien jo 


320 J. Šaulys, Dienoraštis, 1945, LNM, R-24444, |. 126. 
321 Ibid., 1. 136. 
*22 K. Šaulys, Dienoraštis, 1945 07 05-12 29, LNM, RNp 5873, lapai nenumeruoti. 

Prelatas Kazimieras Steponas Šaulys svečiuojasi dr. Jurgio Šaulio namuose. 
Luganas, Šveicarija, 1954 m. spalio 17 d. Iš dešinės: sėdi Kazimieras Steponas Šaulys, 
Jurgio Šaulio žmona Mafalda Salvatini-Šaulys. LNM 

Kunigo Audrio Juozo Bačkio padėka prelatui Kazimierui Steponui Šauliui už prisiminimą 
ir maldą jo kunigystės šventimų proga. Roma, 1961 m. balandžio 12 d. LNM 

Arkivyskupas Juozapas Skvireckas (kairėje) ir prelatas Kazimieras Steponas Saulys 


Šv. Brigitos vienuolyne. Luganas, Šveicarija, 1951 m. liepos 14 d. LNM 

kunigystės šventimų auksinis jubiliejus. Jubiliejaus proga pasirodė straipsniai 
Drauge, Žiburiuose, Darbininke“. Sulaukdavo prelatas sveikinimų sukaktuvių 
proga. 80-ies metų jubiliejų sutiko be iškilmių ir niekas iš Casa S. Birgitta vilos 
gyvenančių asmenų apie jį nežinojo. Tačiau iš lietuvių visuomenės, ypač iš JAV 
gyvenančių lietuvių, jis gavo daug sveikinimų. Į tuos sveikinimus ketino atsiliep- 
ti: „Kiek galėsiu padėkosiu, parašysiu asmeniškai, betarpiai ketinu nusifotogra- 
fuoti ir kortelę su jubiliato fotonuotrauka nusiųsti kaip padėką ir atminimą:“** 

Lugane prel. K. S. Šaulį aplankydavo įvairūs asmenys, apie kuriuos jis pažymė- 
davo savo dienoraščiuose. 1949 m. liepos 7 d. apsilankė kun. dr. Juozas Navickas. 
Kartu vakarieniavo. Po vakarienės šnekučiavosi su dr. J. Eretu ir Laimute lauke. 
Su prof. J. Eretu ryšiai nenutrūko ir vėliau. 1960 m. prof. J. Eretas padovanojo 
K. S. Šauliui knygą Stasys Šalkauskis. Vertindamas knygą prelatas džiaugėsi: 
„Monografija labai naudinga ir savo turiniu, ir dailia išvaizda. Randu žinių, 
kurias jau buvau kaip ir primiršęs. Vartydamas knygą džiaugiuosi ir gėrėjuos:“** 
Laiško prieraše nurodo, kad parašė į Draugą atsiliepimą apie J. Ereto knygą. Kas 
knygą įsigis, nesigailės, o skaitydamas džiaugsis ir gėrėsis. 1951 m. liepos 14 d. 
išlydėjo arkivysk. J. Skvirecką, grįžtantį į Zamsą. Važiavo automobiliu, kurį vai- 
ravo sekretorius Klemensas Razminas. Kitą dieną, liepos 15 d., aplankė vyskupas 
Vincentas Padolskis. 1955 m. rugpjūčio 31 d. apsilankė kan. V. Zakarauskas iš 
Čikagos. Jis į Europą atvyko mėnesiui atostogų. Lankėsi Romoje, aplankė arki- 
vyskupą J. Skvirecką, pabuvo Vokietijoje. Vokietijoje jis buvo susitikęs su jaunu 
lietuviu jūrininku, kuris pabėgo į Vakarus. 1955 m. rugsėjo 31 d. vakare netikėtai 
apsilankė istorikė Jonė Navakienė-Deveikė, kuri vyko į istorikų kongresą. Kitame 
dienoraščio įraše K. S. Šaulys pažymi, kad J. Navakienė-Deveikė ragina rašyti 
atsiminimus. Bet prelatas teisinasi, kad 84 m. amžiaus žmogui sunkiau galvoti 
ir rašyti. Be to, jam teko gyvenime rašyti daug raštų. Prelatas teigia, kad rašyti 
raštai jam būnant vyskupo sekretoriumi, kurijos kancleriu ar arkivyskupo gene- 
ralvikaru ir yra tikrieji atsiminimai. Ypač sudėtinga buvo rengti įvairius raštus 
Rusijos valdymo metais dėl vykdytos rusifikacinės ir pravoslavinimo politikos. 
Per tiek laiko įgriso, nuvargino, todėl vėl imti rašyti ir sukti galvą nebepajėgia 
kartais fiziškai. Jeigu kas imsis rašyti monografiją ar kitą mokslinį darbą, atras 
medžiagą archyvuose ir įstaigų raštinėse. Tai bus pirmos rūšies šaltinis. 

J. Navakienė-Deveikė 1963 m. rugpjūčio 19 d. su dedikacija įteikė 
prel. K. S. Šauliui sąsiuvinį rašyti atsiminimams. Tačiau šiame sąsiuviny- 
je prelatas įrašė: „Gerbiamos Dr. Prof. Jonės Deveikienės raginamas ir prašo- 
mas ketinau ir ketinu atžymėti keliais žodžiais ką atsiminimas atneša į galvą. 


323 K. Šaulys, Užrašai, LNM archyvas, be signatūros. 
324 K. S. Šaulio laiškas A. Geručiui, 1952-01-21, VUB RS, £ 155-241, lapai nenumeruoti. 
325 K. S. Šaulio laiškas J. Eretui, 1960-11-08, LNM archyvas, be signatūros. 

Prelatas Kazimieras Steponas Šaulys su Stokholmo vyskupu Knutu Ansgaru Nelsonu. 
Luganas, Šveicarija, 1952 m. balandžio 31 d. LNM 

Prelatas Kazimieras Steponas Šaulys su Bigorio Švč. Mergelės Marijos kapucinų vienuolyno 


vyresniuoju, Šv. Brigitos vienuolyno seserimi Veronika, Stokholmo vyskupu Knutu Ansgaru Nelsonu, 
Šv. Brigitos vienuolyno vyresniąja. Bigorio, Šveicarija, 1952 m. gegužės 31 d. LNM 

Bet sunkus-stiprus galvos nuovargis (ne tik tingumas) labai kliudo galvoseną ir 
nelengva sugaudyti mintis. Gal ne visiems devyniasdešimties amžiaus metų sukak- 
tuvininkams, tačiau man tenka nuo to gintis įkyriai:“*“ Taip prelatas savo atsimini- 
mų ir neparašė. 1957 m. sausio 28 d. pas prel. K. S. Šaulį apsilankė kun. L. Tulaba, 
kun. Albinas Arminas, kuris paskirtas Monkuko ligoninės kapelionu. 1957 m. 
gruodžio 29 d. apsilankė kun. Vincentas Mincevičius iš Romos ir kun. A. Arminas 
su dviem italais. Prel. K. Š. Šaulį sudomino V. Mincevičiaus kartografija. 1959 m. 
sausio 3 d. V. Mincevičius vėl aplankė prelatą. Jo paskatintas K. S. Šaulys, kaip 
Vasario 16-osios Akto signataras, pasiuntė telegramą popiežiui. 1959 m. gegužės 
27 d. Lugane lankėsi Stasys Lozoraitis. Susitiko su K. S. Šauliu ir vakarieniavo resto- 
rane. 1960 m. birželio 24 d. lankėsi vysk. V. Brizgys, prel. L. Tulaba, mons. K. Raz- 
minas ir kun. A. Arminas. 1960 m. rugpjūčio 18 d. aplankė kun. Juozas Petraitis iš 
Memingeno, kun Rapolas Krasauskas iš Šv. Kazimiero kolegijos Romoje. 1962 m. 
sausio 15 d. prelatą aplankė kun. Klemensas Razminas iš Romos, Z. Ignatavičius 
iš Rio de Žaneiro ir A. Arminas. 

1950 m. rugsėjo mėn. Šventųjų metų proga prel. K. S. Šaulys lankėsi Romoje. 
1950 m. lapkričio 21 d. laiške giminaičiams guodėsi, kad kelionė į Romą jį labai 
išvargino ir buvo susirgęs širdies susilpnėjimu. 

Finansinė prel. K. Šaulio padėtis buvo ne per geriausia. Jis dėl brangaus pra- 
gyvenimo Šveicarijoje galvojo persikelti į Austriją ar JAV. Netgi skaitė anglų 
kalbos vadovėlį, kad nors kiek pramoktų kalbos. Tačiau mintis apie persikėli- 
mą nutraukė 1949 m. birželio 29 d. pasikalbėjimas su vienuolyno vyresniąja 
Liucija. Jam pasisakius, kad santaupų turi 30 tūkst. frankų ir šių santaupų gali 
užtekti tik 5-6 metams, Motina vyresnioji patikino, kad Casa S. Birgitta nori 
prel. K. S. Šaulį išlaikyti ligi mirties ir palengvinti išlaikymo sąlygas*". 

Apie prel. K. S. Šaulio turėtas santaupas Šveicarijoje sužinome iš vieno rašto. 
1934 m. Kauno arkivyskupo pavedimu lankėsi Šveicarijoje ir Šveicarijos banke 
deponavo 20 tūkst. JAV dolerių, priklausančių Kauno arkivyskupui ir ordinari- 
atui. Ta pačia proga deponavo ir savų 4 tūkst. dolerių. 1935 m. Lietuvos valdžia 
įsakė visiems piliečiams deklaruoti ir pranešti apie turimus indėlius užsienyje 
Lietuvos bankui. 1940 m. Lietuvą okupavus bolševikams, Lietuvos banko žinios 
apie indėlius Šveicarijoje pasiekė sovietinę valdžią. Iš Maskvos atėjo įsakymas 
ordinariatui ir K. S. Šauliui asmeniškai parašyti Šveicarijos bankui, kad laiko- 
mus depozitus pervestų į Maskvos valdomą Lietuvos banką. Kartu iš Maskvos 
buvo atsiųsti paruošti orderiai arba čekiai pasirašyti ir grąžinti atgal į Maskvą, 
kad oficialiu keliu per atstovybes pasiimtų laikomus indėlius Šveicarijos ban- 
ke. Tačiau reikėjo viską daryti taip, kad pinigai nepatektų bolševikams. Buvo 


326 LNM, RNp 5869, lapai nenumeruoti. 
*27 K. Šaulys, Dienoraštis, 1949, LNM, RNp 5874, lapai nenumeruoti. 

Prelatas Kazimieras Steponas Šaulys su Stasiu Lozoraičiu vyresniuoju ir jo žmona 


Vincenta Lozoraitiene prieš jiems grįžtant į Romą. Luganas, 1951 m. lapkričio 4 d. LNM 

Prelatas Kazimieras Steponas Šaulys ir Vyriausiojo Lietuvos išlaisvinimo komiteto pirmininkas 


prelatas Mykolas Krupavičius. Luganas, apie 1953 m. LNM 


parašyta Šveicarijos bankui, kad pinigų bolševikams neduotų, nes čekiai ir orde- 
riai pasirašyti prievarta. Tam, kad bankas galėtų pasiaiškinti, kodėl nepervedami 
pinigai, buvo sugalvota versija, kad pinigai gauti iš Amerikos ir kad jie yra skirti 
švietimui ir labdarai, todėl negalima niekam atiduoti neatsiklausus aukotojų. 
Taip pinigai liko Šveicarijos banke ir indėliai buvo apsaugoti?*. 

Iš Mišių registracijos knygų matyti, kad prel. K. S. Šaulys gaudavo stipendijas 
iš įvairių kunigų Mišioms atlaikyti. Užmokestis už vienas šv. Mišias dažniausiai 
būdavo 2-4 doleriai. Viename laiške giminaičiams 1950 m. vasario 6 d. rašė, 
kad „jei turėčiau Mišių stipendijų, kad ir dolerinių, galėčiau išsiversti. Nedidelės 
pajamos vienas doleris dienai, bet tai padeda išlyginti išlaidas kuklaus gyvenimo 
biudžete. Kol buvo gyvas prel. Julius Maciejauskas, jis mokėjo parūpinti Mišių 
stipendijų. Dabar padėtis pasunkėjo“. Prel. K. S. Šaulys guodžiasi, kad neturi 
pažįstamų klebonų turtingose parapijose, o kiti ar naujai atvykusieji ir patys 
neturi. Tačiau Dievui padedant viskas susitvarkys. Vėlesniuose laiškuose jau 
rašė, kad gauna Mišių stipendijas iš kunigų Amerikoje. Kartais gaudavo soli- 
desnes sumas. 1950 m. iš prel. Mykolo Leono Krušo gavo 500 JAV dolerių pa- 
likimą Mišioms laikyti. 1955 m. birželio 5 d. dienoraščio įraše pažymėjo, kad 


28 K. S. Šaulio raštas nenustatytam kunigui, 1947-07-23, LNM archyvas, be signatūros. 

birželio 2 d. mirė princesė Louise Amelie von Vlangali-Handjeri, kuri gyveno 
toje pačioje Casa S. Birgitta viloje. Ši princesė, sužinojusi, kad prel. K. S. Šaulys 
tremtinys, padovanojo jam 14 tūkst. Šveicarijos frankų“? 

Nors ir pats neištaigingai gyveno, siuntė siuntinius giminėms Lietuvoje. Tai 
liudija jo susirašinėjimas su bendrove, per kurią siųsdavo siuntinius. 

Prel. K. S. Šaulys dalyvavo Šveicarijos lietuvių bendruomenės, kuri buvo 
įkurta 1952 m. rugpjūčio 20 dieną, veikloje. Statutas priimtas 1951 m. vasario 
17 dieną. Apie prel. K. S. Šaulio įsijungimą į bendruomenės veiklą matyti iš jo 
sutikimo būti Šveicarijos lietuvių bendruomenės garbės teismo nariu“*, 

Prelatas įsijungė į išeivijoje atgaivinamos Lietuvių katalikų mokslo aka- 
demijos veiklą. Jis buvo ir prieškario Lietuvoje veikusios Akademijos nariu. 
1959 m. LKMA valdyba prašė sutikimo, kad prel. K. S. Šaulys būtų įrašytas 
kandidatu į revizijos komisiją. Prelatas sutiko būti kandidatu**'. Tuomet iš 10 
kandidatų į revizijos komisiją buvo išrinkti: prof. dr. J. Eretas, prof. dr. Jonas 
Grinius ir dr. E. Turauskas**?. 

Nuo 1955 m. gruodžio 2 d. buvo Kunigams šelpti draugijos narys, jos pir- 
mininkas buvo kun. J. Čepukaitis. 

Kaip Vasario 16-osios Akto signataras prel. K. S. Šaulys gaudavo sveikinimų. 
Vieną iš tokių kolektyviai pasirašytų sveikinimų 1960 m. atsiuntė Šveicarijos 
lietuviai, susirinkę Berne paminėti Lietuvos nepriklausomybės 42-ąsias meti- 
nes?*. Jo tartas žodis Vasario 16-osios proga buvo transliuojamas per radiją. Tai 
matyti iš Vytauto Dambravos 1959 m. vasario 6 d. laiško prel. K. S. Šauliu“, 

Yra išlikęs 1952 m. per Lugano radiją transliuoto pasisakymo tekstas. 
Pasisakymo pradžioje prel. K. S. Šaulys kalbėjo, kad mūsų tikslas ir uždavi- 
nys yra atgauti tikrąją politinę laisvę tautai. Šis tikslas reikalauja, kad visos 
tautos jėgos bendradarbiautų. Kelias į laisvę sunkus ir jame daug kliūčių. Pati 
tikriausia priemonė susigrąžinti politinę laisvę yra visų tautiečių vienybė ir 
tvirtas pasiryžimas ištvermingai kovoti dėl laisvės. Į kausimą, kaip elgtis, prel. 
K. S. Šaulys siūlo analogiją iš religinio gyvenimo. Visi padorūs krikščionys 
dažnai ar net kasdien daro moralinio gyvenimo ir sąžinės egzaminą (kvoti- 
mą). Darydamas egzaminą, žmogus nagrinėja savo gyvenimo darbus, žodžius, 
elgesį, numato pasiryžimus ateičiai. Randa gerų ir blogų dalykų. Kas bloga, 


32 K. Šaulys, Dienoraštis, 1955, LNM, RNp 5865, lapai nenumeruoti. 

330 K. S. Šaulio laiškas A. Geručiui, 1952-04-19, VUB RS, f. 155-241, lapai nenumeruoti. 

331 Lietuvių katalikų mokslo akademijos valdybos sekretoriaus A. Liuimos raštas K. S. Šauliui, 1959-04-29, 
LNM, RNp 5925, lapai nenumeruoti. 

332 Lietuvių katalikų mokslo akademijos bendraštis Nr. 1, 1959-11-30, LNM, RNp 5928, lapai nenumeruoti. 
333 Sveikinimas K. S. Šauliui Lietuvos nepriklausomybės 42-ųjų metinių proga, LNM, RNp 5981, lapai 


nenumeruoti, 


334 V. Dambravos laiškas K. S. Šauliui, 1959-02-06, LNM, RNp 5946, lapai nenumeruoti. 

Prelatas Kazimieras Steponas Šaulys Lugano mieste. 1958 m. liepos 18 d. Užrašas: 


„Siunčiu fotonuotrauką, darytą šio mėnesio 18 dieną mėgėjo fotografo, einant gatve, 
mažne tą dieną, kuomet sukako 86 ir pusė amžiaus metų. Sveikinu Jus visus ir 
linkiu viso labo. Dėdė K. Šaulys“ Adresuota dukterėčiai Onai Lomsargienei. 


Linos Jonušauskienės asmeninis archyvas 

Prelatas Kazimieras Steponas Šaulys savo kambaryje Šv. Brigitos vienuolyno 


svečių namuose Lugane. XX a. 6 deš. Lugano Šv. Brigitos vienuolynas 

negera — atmeta, kas gera — naudoja kaip tinkamą tikslui pasiekti priemonę. 
Mūsų tautinio gyvenimo tikslas yra laisvės atgavimas. Dėl to prel. K. S. Šauliui 
atrodė, kad visiems lietuviams turėtų būti naudingas tautinio gyvenimo sąžinės 
egzaminas: naudingas tiek nelaisvėje gyvenantiems lietuviams, tiek išeiviams 
laisvuose kraštuose, bet svetimuose. Sąžinės egzaminas tobulina moralinį žmo- 
gaus gyvenimą; pilietinio gyvenimo egzaminas palengvintų tautiečiui suvokti 
jo tautines pareigas. Nagrinėjant sąžinę, reikia duoti aiškų atsakymą, ar mano 
pasirinktas kelias eiti į tautos laisvės susigrąžinimą yra tikras? Ar jis veda tiesiai 
į tautos vienybę? Ar pradėtas eiti kelias kartais nenukrypęs į šalį ir veda į kurią 
nors srovinių ar partinių reikalų stotį? Ta stotis gali būti ir gera, ir naudinga, 
bet šiuo momentu turi tarnauti bendram laisvės atgavimo ir tautos vieningumo 
tikslui. Egzaminuojant pilietinę sąžinę, reikia duoti aiškų atsakymą, ar pakan- 
kamai įsisąmoninęs dabartinį tautos siekimų tikslą, ar branginu vieningumo 
idėją kovoje dėl laisvės atgavimo? Kokių žygių imuosi idėjai gaivinti, palaikyti 
ir stiprinti? Ar nedarau kartais žygių, galinčių kenkti išlaisvinimo darbui? Ar 
įsijungęs į Pasaulio Lietuvių Bendruomenę ir stengiuosi joje veikliai dalyvauti ? 
Pilietinės sąžinės egzaminas duoda tikrą, teisingą atsakymą, ar ir kiek esame 
atsidavę ir naudingi bendram laisvės atgavimo reikalui. Pasisakyme yra gražūs ir 
prasmingi žodžiai: „Jei visų lietuvių ir lietuviškos kilmės žmonių širdyse bus gyva 
tėvų žemės ir gimtojo krašto meilė; jei kiekvienos šeimos židinyje bus gaivinama 
ir branginama tautinių padavimų bei tradicijų sąmonė, būkime tikri tikriausi, 
išmuš mums išlaisvinimo valanda, ir Lietuvių tauta galės atlikti jai Apvaizdos 
skirtąjį uždavinį pasaulio tautų tarpe. Giliai įsisągmoninusi, susipratusi, laisvę 
mylinti tauta yra galingas, nenugalimas veiksnys kovoje dėl laisvės išlaikymo ar 
atstatymo, jei ji yra pagrobta:“* 

Gyvendamas Lugane, K. S. Šaulys bibliotekos nekaupė, nes neleido kišenė 
ir nebuvo reikalo, kadangi vienuolyno bibliotekoje buvo daug knygų jam 
prieinamomis kalbomis ir dėl to turėjo ką skaityti. Trūko knygų lietuvių kalba. 
Pats prenumeravo tris laikraščius: Draugą ir du užsienio kalbomis. Taip pat 
kai kurių laikraščių redakcijos atsiųsdavo laikraščius nemokamai. Visų net 
perskaityti nepajėgė““. 

Prel. K. S. Šaulys susirašinėjo su emigracijoje gyvenusiais giminėmis. Jį pasiek- 
davo laiškai ir iš likusių Lietuvoje giminių. Jam ne visada buvo aiški sovietinė 
realybė. Viename Lomsargienės laiške jis rado parašyta, kad dukra Janina yra 
namuose ir padeda darbuotis namuose ir kolūkyje. Jį labiausiai nustebino, kodėl 
savo ūkį vadina kolūkiu. Juk jie gyvena savo namuose kaip seniau. 


335 Prelato K. Šaulio, Vasario 16-osios Akto signataro, atsiliepimas į Taurą, paskelbtas iš Lugano radijo stoties 
metinio minėjimo proga, 1952-01-30, VUB RS, f. 155-241, lapai nenumeruoti. 
36 Biblioteka, 1961-12-05, LNM archyvas, be signatūros. 

Koplyčia Verano kapinėse Romoje, kur ilsisi Kazimiero Stepono Šaulio palaikai 


Fot. prof. Paulius V. Subačius 


Muziejaus archyvas 


Metams bėgant, sveikata blogėjo. Buvo sunku laikyti Mišias stovint. Mišių re- 
gistracijos knygoje 1962 m. liepos 10 d. įraše nurodo, kad jau trečia savaitė Mišių 
negali laikyti dėl didelio nuovargio, ypač stovint'". Apaštalų Sostas galėjo duoti 
leidimą, kad tam tikras Mišių dalis galima skaityti sėdint. Kreipėsi į mons. Ladą 
"Tulabą, kad jis pateiktų informaciją, į ką reikia kreiptis, kad gautų tokį leidimą. 

Prel. K. S. Šaulys mirė 1964 m. gegužės 9 d. Lugane. Vienuolės brigitietės, 
pažinojusios dar gyvą prelatą, prisiminė jo dvasingumą, kultūrą, neblėstančią 
meilę Lietuvai. Vienuolių atmintyje išlikę ir tai, kad prelatas visada buvo geros 
nuotaikos. Kai vienuolės jo klausdavusios, kaip jaučiasi, prel. K. S. Šaulys at- 
sakydavęs: „Kiekvieną dieną vis geriau ir geriau..“ Taip jis kalbėjo ir paskutinę 
dieną prieš mirtį??? 

Prel. K. S. Šaulys palaidotas Lugano Šv. Pietro Pambio kapinėse, bet ne tose, 
kur palaidotas J. Šaulys. 

Vietą kapui padovanojo viena vokiečių kunigaikštytė, kuri buvo išsipirkusi 
vietą kapinėse, bet mirė Vokietijoje. Prelato laidotuvėse dalyvavo vietos vyskupas, 
jis atlaikė šv. Mišias, pasakė pamokslą. Į kapines palydėjo kan. Z. Ignatavičius, 
pasakė laidotuvių pamokslą, kapinėse kalbėjo ir kiti asmenys. 

Antkapinis paminklas prel. K. S. Šauliui nebuvo pastatytas. Iniciatyvos 
pastatyti paminklą ėmėsi Šveicarijos lietuvių bendruomenė ir Berne 1966 m. 
gruodžio 10 d. Alberto Geručio bute buvo sudarytas komitetas, kurio pir- 
mininku išrinktas A. Gerutis*“. Tokia pat intencija sudarytas komitetas ir 
Romoje, į kurį įėjo vyskupai V. Brizgys ir Pranas Brazys, ir keletas kunigų. 
Komiteto tarpininku paskirtas Lugane gyvenęs kun. A. Arminas. Taip atsira- 
do du komitetai. Tačiau vysk. P. Brazys rašė, kad Romos komitetas palankiai 
žiūri į Šveicarijos lietuvių komitetą, ir kvietė suderinti abiejų komitetų vei- 
klą. Berno komitetas galėtų būti visus apimančio Romos komiteto vietiniu 
padaliniu. Taip vysk. pažymėjo, kad yra kilęs sumanymas prel. K. S. Šaulio ir 
eventualiai J. Šaulio palaikus perkelti iš Lugano į Romą?*!. 1967 m. vasario 19 d. 
Šveicarijos lietuvių bendruomenės visuotiniame susirinkime buvo nuspręsta 
prel. K. S. Šaulio antkapinio paminklo pastatymo klausimą perleisti Romos 
komitetui**?. Perkėlimo į Romą idėja įgavo ir platesnį mastą. Albertas Gerutis 
laiške Birutei Šaulytei išdėstė tokią mintį, kad yra kilęs sumanymas sutelkti visų 


337 Mišių registracijos žurnalas, LNM, RNp 5858, lapai nenumeruoti. 

338 K. S. Šaulio laiškas L. Tulabai, 1962-07-07, LNM archyvas, be signatūros. 

339 V. Siderkevičiūtė, J. Caspersen, Prelatas Steponas Šaulys ir Šveicarijos lietuviai, Šveicarijos lietuvių žinios, 
2011, gruodis, Nr. 19 (26), p. 6. 

340 Ibid., p. 8. 

341 A. Geručio raštas Šveicarijos lietuvių draugijos nariams, 1967-01-16, VUB RS, f. 155-244, lapai nenu- 

Telšių vyskupas Antanas Vaičius šventina ąžuolinį koplytstulpį prelato 
Kazimiero Stepono Saulio tėviškėje. Stemplės, 1994 m. Tautodailininkas Vladas Stumbras. 
Linos Jonušauskienės asmeninis archyvas 

Popiežiškosios lietuvių Šv. Kazimiero kolegijos Romoje rektorius Petras Šiurys 
šventina prelatui Kazimierui Steponui Šauliui atidengtą atminimo lentą. 
Luganas, Šv. Brigitos vienuolynas, 2011 m. Fot. Ilona Karkienė ir Meilutė Peikštenienė 

Vasario 16-osios Akto signataro prelato Kazimiero Stepono Šaulio atminimo minėjimas. 


Luganas, Šv. Brigitos vienuolynas, 2011 m. spalio 29 d. Brigitiečių ordino vyriausioji vikarė 
Elisa Famiglietti perskaitė ordino generalinės abatės Teklos Famiglietti iškilmėms skirtus žodžius. 
Dvikalbiame renginyje Lietuvos Respublikos garbės konsulas Šveicarijos Tičino kantone 
Gintautas Bertašius atliko ir vertėjo pareigas. Fot. Ilona Katkienė 

Artimieji mini Vasario 16-osios Akto signataro Kazimiero Stepono Šaulio 140-ąsias gimimo metines 


Signatarų namuose Vilniuje. 2012 m. sausio 28 d. Linos Jonušauskienės asmeninis archyvas 

3 Žr . 
—— I AN II Ė — 


Lietuvos Respublikos Prezidentė įteikia gėlių puokštę vienam iš jauniausių 
Vasario 16-osios Akto signataro Kazimiero Stepono Šaulio giminaičių Lukui Jonušauskui. 
2013 m. Kiekvienais metais šalies vadovas perduoda Vasario 16-osios Akto signatarų artimiesiems 
gėlių, kurios dedamos ant Lietuvos Valstybės Atkūrimo Aktą pasirašiusių signatarų kapų. 
Linos Jonušauskienės asmeninis archyvas 

Vasario 16-osios Akto signataro Kazimiero Stepono Šaulio ekspozicijos fragmentas Signatarų 


namuose. Eksponuojama: pasas, išduotas 1920 m. Kaune, pažymėtas 1941 m. spaudais apie paso 
išdavimą rusų ir lietuvių kalbomis; Lietuvos Respublikos užsienio pasas, išduotas 1945 m. Ciuriche, 
pasirašytas generalinio konsulo E. Simono, pratęstas 1954 m. Stasio Lozoraičio jaunesniojo; 
Lietuvos Respublikos užsienio pasas, išduotas 1947 m. Vašingtone, pasirašytas Povilo Žadeikio, 
pratęstas 1954 m. Romoje Stasio Lozoraičio jaunesniojo; dienoraštis 1944 mz. birželis. Išvykti ar 
pasilikti ?; dokumentų aplankas; vizitinė kortelė. Fot. Justinas Lingys 

Lietuvai nusipelniusių žmonių palaikus vienoje vietoje, greičiausiai Romoje. 
Tai liestų ir J. Šaulį. Tokiam perkėlimui pritaria ir Mafalda Salvatini-Šaulys. 
Galvojama į Romą perkelti kitų Vasario 16-osios Akto signatarų - Mykolo 
Biržiškos, Stepono Kairio — palaikus. Romoje jau palaidoti du vyskupai — 
P. Būčys ir V. Padolskis. Tokiu būdu Romoje susidarytų savo rūšies lietuviškas 
emigracinis panteonas. Tolimesni projektai siekia palaikų pervežimą į Vilnių, 
kai Lietuva bus laisva*“. Tokie planai ir liko planais, bet prel. K. S. Šaulio pa- 
laikų perkėlimas į Romą įgavo realų pagrindą. Šv. Kazimiero kolegijos Romoje 
vicerektorius kan. Z. Ignatavičius 1968 m. lapkričio 10 d. rašte nurodo palaikų 
perkėlimo priežastis ir vietą, kur turi būti perkelti prel. K. S. Šaulio palaikai. 
„1. Kapo vieta, kur palaidotas a. a. prel. Šaulys, nėra tikra nuosavybė, o vien 
žodinė vienos vokietės dovana. Ateityje gali kilti sunkumų su jos įpėdiniais 
ir, ko gero, a. a. prel. kūną kelti kitur. 2. Šv. Pietro Pambio kapinės randasi 
tolokai nuo Lugano, nuošalioje ir nelengvai pasiekiamoje vietoje. Dabar visai 
šalia kapų pradėti dideli greitkelio (autostrados) darbai. Ramaus poilsio ten 
nebus. 3. Atrodo, kad dalį kapų, kurie nėra dideli, turės perkelti kitur. 4. Kuklus 
antkapio paminklas, pagal Šveic. Liet. bendruomenės nuomonę, atsieitų ne 
mažiau 2500 JAV dolerių („ir dar vargu ar pakaktų... “ iš kun. Armino laiško)“** 
Dėl to prel. K. S. Šaulio palaikus geriausia būtų perkelti į Romos paminklines 
Verano kapines, kur Lietuvių Šv. Kazimiero kolegija jau turi įsirengusi koplyčią 
ir vietą duoda veltui. Lietuvių visuomenė turėtų padengti tik palaikų perkėlimo 
ir su tuo susijusias išlaidas. Tai kainuotų apie 1000 JAV dolerių. Tais pačiais 
1968 m. prel. K. S. Šaulio palaikai buvo perkelti į Verano kapines. Visa perkė- 
limo procedūra kainavo kiek daugiau nei 792 JAV dolerius. 


342 V. Siderkevičiūtė, J. Caspersen, Prelatas Steponas Šaulys ir Šveicarijos lietuviai, p. 8. 
343 Ą. Geručio laiškas B. Šaulytei, 1967-04-09, VUB RS, £ 155-244, lapai nenumeruoti. 
*44 Kun. Z. Ignatavičiaus raštas, 1968-11-10, elektroninė kopija, autoriaus asmeninis archyvas. 

Pabaigos žodis 


Kalbėdami apie XIX a. pabaigos-XX a. pradžios tautiškai susipratusius 
dvasininkus, galime pastebėti vieną būdingą dėsningumą - ištikimą tarnavimą 
Dievo ir Tėvynės garbei. To meto dvasininkai neapsieidavo vien tik dvasinių 
patarnavimų tikintiesiems atlikimu, bet aktyviai jungdavosi į visuomeninį 
gyvenimą, dalyvaudavo įvairių draugijų ir organizacijų veikloje. Toks jų anga- 
žuotumas darė didelę įraką to meto visuomenei. Iš pateikto prelato K. S. Šaulio 
gyvenimo kelio ir veiklos'aprašymo matyti, kad jis visą gyvenimą išliko ištiki- 
mas Kristaus vienuogyno darbininkas ir tautinių vertybių bei nepriklausomos, 
laisvos Lietuvos puoselėtojas. Kaip dvasininkas, jis nuėjo kelią nuo parapijos 
vikaro iki aukštų hierarchijos laipsnių. Jo pedagoginis talentas atsiskleidė 
dirbant tikybos mokytoju mokyklose, profesoriaujant kunigų seminarijoje ir 
universitete. Administraciniai ir vadybiniai sugebėjimai pasireiškė užimant 
atsakingas pareigas vyskupijos kurijoje — vyskupo sekretoriaus, kanclerio, 
generalvikaro. Kiekviena iš šių pareigų jam suteikė galimybę kuo nuoširdžiau 
tarnauti Dievo garbei. K. S. Šaulys su atsidavimu ir ištikimybe vykdė visas 
jam pavestas pareigas. Būdamas aukštas Kauno arkivyskupijos hierarchas, 
jis paliko ryškius veiklos pėdsakus šios arkivyskupijos istorijoje ir savo bro- 
lių kunigų širdyse. K. S. Šaulys pasižymėjo ne tik dvasiniame gyvenime. Jis 
buvo ištikimas savo tėvynės Lietuvos patriotas. Jo darbai pasireiškė įvairiose 
atgimstančios Lietuvos gyvenimo srityse. K. S. Šaulys buvo vienas pirmųjų to 
meto socialinių problemų sprendėjas, aktyviai įsijungė į draugijų veiklą ir jose 
užėmė vadovaujančias vietas. Jis buvo prie besimokančio jaunimo „Motinėlės“ 
šalpos draugijos ištakų, įsijungė į „Saulės“ švietimo ir kultūros draugijos vei- 
klą, daugiau nei dvidešimt metų aktyviai veikė Lietuvos Raudonojo Kryžiaus 
draugijoje, buvo jos Vyriausiosios valdybos narys. Žinoma, pats svarbiausias jo 
visuomeninės politinės veiklos epizodas - tai dalyvavimas Lietuvos Valstybės 
Tarybos veikloje ir pasirašytas Lietuvos Nepriklausomybės aktas. Tai jam su- 
teikė amžiną atmintį Lietuvos istorijoje ir žmonių atmintyje. K. S. Šaulys buvo 
išrinktas ir į Lietuvos Steigiamąjį Seimą, dalyvavo įtvirtinant nepriklausomos 
Lietuvos konstitucinius, politinius ir ekonominius pagrindus. Dar vienas jo 
veiklos baras — tai profesoriavimas Vytauto Didžiojo universitete. Šiam darbui 

negailėjo nei savo jėgų, nei laiko. Studentų atmintyje jis išliko kaip ramus, 
savo dėstomą dalyką gerai išmanantis profesorius. Paskutinius dvidešimt metų 
K. S. Šaulys praleido emigracijoje. Nors ir atskirtas nuo gimtojo krašto, jis 
gyveno Lietuvos reikalais, tikėjo, kad Lietuva vėl bus laisva. Rūpinosi bažny- 
tiniais reikalais, bendravo su emigracijoje atsidūrusiais pašaukimo broliais. 

Svarbesnės Kazimiero Stepono Saulio 
gyvenimo ir veiklos datos 


1872 sausio 28 - gimė Stemplių kaime, Švėkšnos valsčiuje, Raseinių apskrityje 
(dabar Šilutės r.) 

1887 - baigęs Švėkšnos pradžios mokyklą, įstojo į Palangos progimnaziją 
1891-1895 — mokėsi Žemaičių (Telšių) vyskupijos kunigų seminarijoje Kaune 
1895-1899 - studijavo Sankt Peterburgo katalikų dvasinėje akademijoje 
1899 birželio 29 - vyskupo Mečislovo Leonardo Paliulionio įšventintas kunigu 
1899-1901 — Panevėžio Šv. Petro ir Pauliaus parapijos vikaras 

1901-1906 - Panevėžio-realinės mokyklos tikybos mokytojas ir kapelionas 
1905 gruodžio 4-5 - dalyvavo Didžiajame Vilniaus seime 

1903-1907 - dalyvavo slaptos „Motinėlės“ draugijos veikloje; 1907 m. pra- 
džioje draugija legalizuota, K. S. Šaulys išrinktas jos valdybos iždininku 

1906 pradžia - kartu su kun. Povilu Korzonu, Kazimieru Zaviša ir kt. Panevėžyje 
įkūrė Katalikiškąją labdarybės draugiją 

1906 - išrinktas „Saulės“ draugijos iždininku 

1906 - išleido knygelę Krikščioniškoji demokratija 

1906-1922 - Žemaičių (Telšių) vyskupijos kunigų seminarijos Kaune profe- 
sorius. 

1907 - išleido knygą Socijalistai ir mūsų socijališkieji reikalai 

1909 sausio 3-5 — buvo vienas iš Kaune vykusių socialinių kursų organizatorių 
1910 - išleido knygą Sociologija: trumpas to mokslo rankvedėlis (antras leidimas — 
1920) 

1912 sausio 2 - paskirtas vyskupo Gasparo Felicijono Cirtauto sekretoriumi 
1914 gruodžio 9 - paskirtas Žemaičių (Telšių) vyskupijos katedros kapitulos 
garbės kanauninku 

1916vasario 10 - paskirtas Žemaičių vyskupijos katedros kapitulos tikruoju kanau- 
ninkuų 

1917 rugsėjo 18-22 - dalyvavo Lietuvių konferencijoje Vilniuje, išrinktas į Lie- 
tuvos Tarybą 

1918 vasario 16 - pasirašė Lietuvos Nepriklausomybės Aktą 

1919 sausio 12 - Lietuvos Raudonojo Kryžiaus draugijos steigiamajame 
susirinkime išrinktas Vyriausiosios valdybos nariu ir juo buvo iki 1945 m. rug- 
pjūčio 14 d., išskyrus pirmosios sovietų okupacijos metus 

1919 gruodžio 10 - paskirtas į Steigiamojo Seimo rinkimų Vyriausiąją rinkimų 
komisiją 

1920-1922 - Steigiamojo Seimo narys 

1920 - paskirtas Žemaičių vyskupijos kurijos kancleriu 

1920-1923 - Valstybės archeologijos komisijos narys 

1922 vasario 16 - paskirtas Lietuvos universiteto docentu 

1922 birželio 9 — paskirtas Lietuvos universiteto Teologijos-filosofijos 
fakulteto ekstraordinariniu profesoriumi 

1926 gegužės 14 - tapo Kauno arkivyskupijos generalvikaru 

1927 - suteiktas Popiežiaus rūmų prelato titulas (Praelatus Domesticus suae 
Sanctitatis) 

1927 - išleido knygą Kanoniškojo proceso teisė 

1929 lapkričio 19 - pakeltas Lietuvos universiteto Teologijos-filosofijos fakul- 
teto ordinariniu profesoriumi ir juo buvo iki 1944 m. 

1932 - paskirtas Kauno arkivyskupijos katedros kapitulos prelatu 

1940 gruodžio 21 - suteiktas Vilkaviškio vyskupijos katedros kapitulos garbės 
kanauninko titulas 

1942-1944 - Savitarpinės pagalbos vyriausiojo komiteto vicepirmininkas 
1944 rugpjūčio 2 - išvyko į Vieną 

1945 gruodžio 10 - apsigyveno Lugano Šv. Brigitos vienuolyno Casa S. Birgitta 
svečių namuose ir čia gyveno iki gyvenimo pabaigos 

1964 gegužės 9 - mirė Lugane ir palaidotas Lugano Šv. Pietro Pambio kapinėse 
1968 - K. S. Šaulio palaikai perkelti į Verano kapines Romoje 

1994 - Stemplių kaime buvusios Šaulių sodybos vietoje pastatytas tautodaili- 
ninko Vlado Stumbro išskaptuotas ąžuolinis stogastulpis su kryžiumi, mediniu 
varpu ir K. S. Šaulio bareljefu 

1997 - išleistas K. S. Šauliui skirtas Lietuvos pašto ženklas (dail. Jokūbas Zovė) 
2010-12-16 - Stemplių kaime Šilutės rajone K. S. Šaulio vardu pavadinta garvė 
2011 - prelato Kazimiero Stepono Šaulio giminaičiai Vacys Šaulys su seserimi 
Dalia Rūta Šaulyte, gyvenantys Jungtinėse Amerikos Valstijose, įsteigė Švėkšnos 
„Saulės“ gimnazijos moksleiviams Visuomeniškumo premiją 

2011 spalio 29 - Lugano Šv. Brigitos vienuolyne, kambaryje, kuriame gyveno 
prelatas, garbės konsulo Šveicarijoje, Tičino kantone, Gintauto Bertašiaus ini- 
ciatyva atidengta paminklinė lenta 

2012 - Signatarų namuose Vilniuje įrengta ekspozicija K. S. Šauliui atminti 
2012 spalis - Švėkšnos „Saulės“ gimnazijos aktų salei suteiktas Lietuvos 
Nepriklausomybės Akto signataro Kazimiero Stepono Šaulio vardas. Prelato 
Kazimiero Stepono Šaulio giminaičio Vacio Šaulio įsteigto paramos fondo 
„Saulys Foundation“ (Šaulio fondas) lėšomis remiami Švėkšnos „Saulės“ gim- 
nazijos projektai, modernizuojamos klasės 

Priedas 


[Kazimiero Stepono Šaulio atsiminimai, rašyti Lietuvos nepriklausomybės 


paskelbimo dvidešimtpenkmečio proga. | 


Prašomas duoti kiek žinių Vasario 16 dienos dvidešimts penkerių metų su- 
kaktuvių proga, laikau naudinga trumpai paminėti trejetą svarbesnių politinės 
reikšmės žygių, kuriuose man teko dalyvauti, tie įvykiai yra: Didysis Vilniaus 
Seimas, Lietuvos Konferencija Vilniuje ir Tarybos išrinkimas, Nepriklausomybės 
paskelbimas. Visi tie žygiai yra tampriai susiję ir visi veda į vieną tikslą: politinės 
laisvės atstatymą. 

I. Didysis Vilniaus Seimas. 1904-1905 metais caro valdžia kariavo 
su japonais ir tą karą pralaimėjo. Lietuva tuomet dar neturėjo savo politinės 
laisvės, buvo laikoma rusų valstybės dalimi ir vadinama ne Lietuvos vardu, 
o pravardžiuojama „šiaurės vakarų kraštu“. Rusų karinis nepasisekimas išėjo 
į naudą Rusijos valdytoms tautoms; susilpnėjus priespaudos valdžiai, susidarė 
galimybė pasireikšti tautinei laisvei. 1905 metų rudenį kilo revoliucija. Lietuvoje 
ta revoliucijos srovė, tarp kitko, visų pirma pasireiškė tuo, kad vietomis buvo 
iškraustyti mokyklų rusai mokytojai, valdininkai-činauninkai, organizuojami 
streikai. Tuo pat metu caro valdžia buvo paskelbusi kai kurias pilietines lais- 
ves: asmens, spaudos, susirinkimų laisvę. 

"Tų pat 1905 metų spalių 22 dieną lietuvių patriotų grupė su Dr. Basanavičium 
priešakyje įteikė caro valdžiai memorandumą. Rašte buvo išdėstytas kultūri- 
nės ir tautinės autonomijos reikalavimas Lietuvai. Memorandumą paskelbė 
Peterburgo spaudos dalis; tuojau pasireiškė smarki opozicija, ypač iš tautinių ma- 
žumų pusės, prieš Lietuvos autonomiją pasigirdo priekaištai, būk autonomijos 
prašanti tik nedidelė litvomanų grupė, kuri dedasi tautos valios reiškėja. Todėl 
reikėjo viso krašto pritarimo plačios autonomijos reikalavimui paremti. Tuo 
tikslu tučtuojau buvo nusistatyta sušaukti visos Lietuvos tautinį seimą, kurs ir 
įvyko 1905 metų gruodžio 4 ir 5 dieną Vilniaus miesto erdvioje ir naujoje salėje. 

Visame Lietuvos krašte virte virė darbas. Visur vyko valsčių, miestelių, pa- 
rapijų žmonių ir grupių susirinkimai rinkti atstovams į nepaprastąjį Vilniaus 
Seimą. Gruodžio 4 dieną Vilniaus Didysis Seimas susirinko. Buvo įsileidžiami 

tik atstovai su pažymėjimo kortelėmis. Rinktinių dalyvių atvyko apie 2000 iš 
viso krašto, įvairių srovių ir grupių. Dalyvavo taip pat delegacijos, atvykusios 
iš kitur: iš Peterburgo, Maskvos, Odesos ir kitų lietuvių kolonijų. Seimas po- 
sėdžiavo ir darbavosi labai triukšmingai, bet ir naudingai. Gruodžio 5 dienos 
naktį buvo subalsuotos ir paskelbtos priimtosios rezoliucijos. Be kitko, Seimas 
nustatė ir nutarė, kad Lietuva savo etnografinėse ribose sudaro autonominę 
federatyvinę valstybę (Rusijos ribose). Vilnius yra Lietuvos sostinė ir Seimo 
bei parlamento vieta. Seimas bus renkamas visuotiniu, slaptu, tiesioginiu bal- 
savimu. Rinkimuose turi teisę balsuoti ir moterys (kas tuomet buvo didelė 
naujenybė). Oficialioji kalba yra lietuvių. Mokykla yra lietuviška savo kalba ar 
bent auklėjimo dvasia. Nusistatyta visais galimais būdais siekti pilnos politinės 
laisvės. Naudingos tam tikslui priemonės buvo, tarp kitko, nurodomos: visiems 
veikti vieningai, be politinių ar kitokių srovių skirtumo, nemokėti valstybinių 
mokesčių, nestoti į rusų kariuomenę, šalinti rusus valdininkus, uždarinėti ru- 
siškąsias mokyklas (kitokių tuomet krašte kaip ir nebuvo), boikotuoti degtinės 
monopolio parduotuves, organizuoti streikus. 

Rusų valdžia buvo tuo pat metu paskelbusi (per Vilniaus generalgubernato- 
rių) manifestą lietuvių tautai. Manifeste buvo, tarp kitko, pažadėta leisti lietuvių 
kalbą pradžios mokykloje ir valstiečių valdyboje. Tačiau greit paaiškėjo, kad rusų 
valdžios pažadai ir žygiai nebuvo daromi rimtai. Netrukus teko jais skaudžiai 


nusivilti. Praėjus revoliucinei suirutei, pažadėtosios laisvės buvo atšauktos, o 
tam tikros baudžiamosios karinės ekspedicijos ėmėsi žiauriai grąžinti senąją 
priespaudos tvarką. Bet pradėtasis tautos atgimimo ir įsisąmoninimo darbas 
nenutrūko, ėjo pirmyn. 

Seimo reikšmė. Lietuviškų laikraščių tuomet dar nebuvo krašte. Seimo 
nutarimai buvo čia pat atspausdinti atskirais lapeliais. Kelios dešimtys tūkstan- 
čių lapelių buvo išdalyta porai tūkstančių grįžtančių iš Vilniaus atstovų. Visur 
dideliu dvasios pakilimu buvo daromi susirinkimai su grįžusiųjų Seimo dalyvių 
pranešimais. Jei ligi tol ne visiems dar buvo aišku, ko nori ir reikalauja lietuvių 
tauta, ar jei kam atrodė tuomet per drąsūs politinės laisvės reikalavimai, dabar 
paaiškėjo visiems. Kraštas įgavo vieną bendrą nusistatymą, vieną šūkį: kultūri- 
nės, tautinės, politinės laisvės šūkį. Todėl Vilniaus Seimo reikšmė mūsų tautos 
gyvenime buvo milžiniška. 

II. Vilniaus konferencija ir Lietuvos Taryba. - Kitas stambus 
Lietuvos atgimimo įvykis yra 1917 metų Konferencija Vilniuje ir Lietuvos 
Tarybos išrinkimas. 

1914-1918 metais vėl eina karas; vokiečiai kariauja su rusais mūsų žemėje. 
Vokietija nugali rusus ir užima 1915 metais Lietuvos teritoriją kaip rusų vals- 
tybės dalį. Kraštui tenka pakelti visas karo lauko sunkenybes ir iškęsti visus 
ilgokos okupacijos vargus. Vėl atėjo momentas imtis tautinio ir politinio darbo, 

rūpintis tolimesniu tautos likimu. Tuo tikslu 1917 metų birželio mėnesyje 
susidarė Vilniuje penkių asmenų Komitetas, kurs iš pradžios santykių su oku- 
pacine valdžia neturėjo. Komitetas sutelkė porą dešimčių vyrų, kurie sudarė 
Organizacinę Komisiją paruošti visa, kas reikia visos Lietuvos Seimui su- 
šaukti. Komisija posėdžiavo rugpjūčio pradžioje, nuo 1 ligi 4 dienos, atliko 
paruošiamąjį darbą ir nusistatė sušaukti 1917 metų rugsėjo 18 dieną Lietuvos 
Konferenciją Vilniuje. Konferencija susirinko ir posėdžiavo 18-22 rugsėjo. 
Dalyvavo 214 atstovų. Kiek leido karo meto ir okupacinio režimo sąlygos, at- 
stovais buvo išrinkti visame krašte žinomi asmenys, visuomenės darbuotojai bei 
patikėtiniai lietuviai, kurie atstovavo visų socialinių srovių, profesijų, sluoksnių 
reikalams ir tuo būdu galėjo reikšti tikrąjį lietuvių tautos atvaizdą. 

Svarbiausias Konferencijos uždavinys buvo padaryti bei suformuluoti ir pri- 
imti atitinkamą politinį nutarimą ir išrinkti Lietuvos Tarybą. 

1. Politikos srityje Konferencija sustatė ir priėmė šio turinio nutarimą: 

1) Laisvam Lietuvos vystymuisi turi būti sukurta nepriklausoma, demokra- 
tiniais pagrindais sutvarkyta valstybė etnografinėse ribose su atitinkamais tų 
ribų išlyginimais, kurių būtinai reikalauja valstybinio ūkio sąlygos. 

Lietuvos tautinėms mažumoms nustatomos jų kultūriniam vystymuisi rei- 
kalingos sąlygos. 

Galutiniam nepriklausomos Lietuvos pagrindinių dėsnių nustatymui ir jos 
santykių su kaimynėmis valstybėmis nustatymui turi būti sušauktas Vilniuje 
Steigiamasis Seimas, visų Lietuvos gyventojų išrinktas demokratiniais pagrindais. 

2) Jei Vokietija dar prieš bendrą taikos konferenciją pripažintų Lietuvos vals- 
tybę ir būtų pasiryžusi būsimose taikos derybose paremti Lietuvos reikalus, tai 
Lietuvos Konferencija, atsižvelgdama į tai, kad normaliu taikos laiku Lietuvos 
interesai labiau linksta į vakarus negu į rytus ar pietus, numato galimybę, jog 
būsimoji Lietuva sueis į dar nenustatytus santykius su Vokietija, kiek tai nekenks 
Lietuvos nepriklausomybei. 

2. Lietuvos Tarybai Konferencija nustatė šiuos dėsnius: 

1) į Tarybą įeina 20 lietuvių; 

2) Tarybai leidžiama kooptuoti naujų narių; kooptuoti negali sudaryti dau- 
giau kaip ketvirtadalį išrinktųjų narių; 

3) tautinių mažumų atstovai gali įeiti į Tarybą šiomis sąlygomis: jie turi sutikti 
su lietuvių nusistatymu dėl Lietuvos nepriklausomybės; jie neturi dalyvauti 
jokioje priešlietuviškoje veikloje ir turi bent suprasti lietuvių kalbą. 

Renkant Tarybos narius, teko daug pasidarbuoti, kol pavyko sutarti dėl rink- 
tinųjų atstovų politinio nusistatymo, socialinės srovės, pasaulėžiūros. Katalikų 
tautinė grupė buvo daugumoje, ir pirmuosiuose balsavimuose praėjo daugiau ka- 
talikų. Kairesniųjų grupių žmonės pareiškė smarkų protestą. Katalikai bei krikš- 
čioniškosios pasaulėžiūros atstovai atrėmė tinkamai daromus jiems priekaištus 

kaip nepamatuotus, bet rado, politiniais sumetimais, kaip tada atrodė, reikalinga 
nusileisti. Politinė atmosfera, kaip tuomet sakydavo, buvo pilna revoliucinių 
bakterijų. Todėl kad ir nežymus, sulyginus su katalikais, vadinamųjų kairiosios 
grupės žmonių skaičius įgijo didesnės reikšmės. Katalikai užleido dvi vietas 
kairiesiems, kad Taryba tariamai reikštų tikresnį krašto žmonių atvaizdą. 

"Tuo būdu buvo išrinkta 20 asmenų: J. Basanavičius, Kazimieras Bizauskas, 
Mykolas Biržiška, Pranas Dovydaitis, Saliamonas Banaitis, Steponas Kairys, 
Petras Klimas, Donatas Malinauskas, Vladas Mironas, Stanislovas Narutavičius, 
Alfonsas Petrulis, Antanas Smetona, Jonas Smilgevičius, Justinas Staugaitis, 
Aleksandras Stulginskis, Jurgis Šaulys, Kazimieras Šaulys, Jonas Vailokaitis, 
Jokūbas Šernas, Jonas Vileišis. 

Išjų šiuo metu 8 yra mirę; 3 yra išvežti bolševikų (Bizauskas, Dovydaitis, Stul- 
ginskis); jų likimas nežinomas; 4 gyvena užsieniuose; likusieji 5 yra Lietuvoje. 

III. Nepriklausomybės paskelbimas ir valstybės kūrimo darbai. 
Svarbiausiu savo uždaviniu Taryba laikė Lietuvos valstybės atstatymo politinį 
darbą. Čia padaryta svarbių, lemiamos tautos ateičiai žygių. 

Kokiomis sąlygomis teko Tarybai pradėti valstybės atstatymo kuriamąjį 
darbą? 

Ligi tam laikui Lietuvai atstovavo arba rusai kaip Rusijos „šiaurės vakarų 
kraštui“, arba lenkai, apibūdindami Lietuvą jų įprastu būdu kaip Lenkijos pro- 
vinciją. Lietuviai, seniau nors turėję didingą valstybinę praeitį, naujaisiais laikais 
dar nebuvo išėję į pasaulio tarptautinį forumą, o išeiti reikėjo. Kiekvieno darbo 
pradžia sunki, sunki buvo ir Tarybos darbų pradžia. 

Valstybei yra reikalingi pagrindiniai santvarkos įstatymai arba konstitucija; 
yra reikalingas valdžios aparatas, tai yra pastatyti žmonės, kurie įstatymų nurody- 
ta tvarka atlieka valdymo darbus; reikalingas finansinis aprūpinimas; be pinigų 
valstybės aparatas šiais laikais negali egzistuoti ir veikti. Valstybei reikalinga 
policija ar milicija viešajam saugumui, ramumui, tvarkai palaikyti. Viso to nebu- 
vo, kada Taryba pradėjo savo darbą. Vykdomoji valdžia krašte buvo ne Tarybos 
rankose. Reikalingos valstybei lėšos susidaro paprastai iš tiesioginių ir netiesio- 
ginių mokesčių; Taryba negalėjo jų rinkti ir gauti, Tarybos nariai iš pradžios ėjo 
pareigas be jokio atlyginimo. Tai nenormalu. Tenka atsitraukti nuo tiesioginio 
darbo ir gaišti ieškant kito profesinio uždarbio. Regis, bene pirmoji paskola 
(50 tūkstančių markių) valstybės reikalams buvo Tarybos gauta 1917 metų 
rudenį iš Lietuvos dienos rinkliavos. Kaip žinoma, Popiežius Benediktas XV, 
giliai sujaudintas ir susirūpinęs katalikiškos Lietuvos likimu karo metu, buvo 
davęs Lietuvos Episkopui leidimą kreiptis į viso pasaulio vyskupus prašant pa- 
daryti aukų rinkliavą Lietuvai. Rinkliava įvyko 1917 metų gegužės 20 dieną ir 
davė apie 1 200 000 frankų. Atitinkamas atsišaukimas į viso pasaulio katalikus 
ėjo Žemaičių vyskupo Karevičiaus, kaip Švento Tėvo įgalioto, vardu ir parašu. 

Lietuvos dienos rinkliavai įvykdyti labai daug pasidarbavo įsikūręs Šveicarijoje 
ypatingas Vykdomasis lietuvių Komitetas ( Comitie exsecutif Lituanien). Vėliau 
Valstybės Taryba grąžino paskolą, kuri buvo sunaudota tikslui, kuriam buvo 
skirta rinkliava. Organizuojant pasaulinę Lietuvos dieną lietuviams katalikams 
rūpėjo ne vien tik reikalingų aukų surinkt, bet sykiu ta proga rūpėjo paskleis- 
ti pasaulyje žinių apie mūsų kraštą ir paskelbti Lietuvos vardą. Taryba tuo- 
jau pradėjo visus galimus žygius pašalinti svarbiausius nenormalumus. Dar 
1917 metų spalių mėnesyje Taryba įteikė platų memorialą Vokietijos kancleriui 
ir Rytų krašto viršininkui (Oberostui) princui Leopoldui, Bavarijos karaliaus 
broliui, turėjusiam savo stovyklą Kaune ir gyvenusiam Raudondvario pilyje. 
Memorandume buvo išdėstytos nuodugniai karo meto sunkenybės ir iškelti 
Lietuvos reikalavimai. Be to, lydimajame rašte Taryba prašė leisti jai tarpinin- 
kauti ginčytinuose klausimuose tarp karinės valdžios ir visuomenės, pagaliau 
perleisti Tarybai civilinės valdžios reikalus. 

Pirmasis nepriklausomybės proklamavimas. — Tarybos norų ir 
reikalavimų dar ilgokai-teko palaukti. Tuo tarpu padėtis krašte ir besikeičianti 
tarptautinė konjunktūra gyvai reikalavo imtis naujų žygių. Taryba, matydama, 
kad kitos išeities nėra, nutarė 1917 metų gruodžio 11 dieną paskelbti Lietuvos 
nepriklausomybės bei laisvos valstybės atstatymą ir jos atpalaidavimą nuo viso- 
kių ryšių, kurie ją ligi tol varžė, su kitomis valstybėmis. Bet to akto tekste buvo 
įrašytas pareiškimas, kuriuo Lietuva įsipareigoja sudaryti su Vokietija pastovias 
konvencijas militariniu, susisiekimo, muitų ir monetarinės sistemos atžvilgiais. 
Šitas pirmasis nepriklausomybės skelbimo žygis pasiliko be juridinių pasėkų ir 
viešumoj maž tepasireiškė. 

Nors tą pareiškimą buvo pasirašę visi Tarybos nariai, tačiau tuojau pačioje 
Taryboje pasireiškė nesutikimų dėl būsimųjų konvencijų bei sutarčių įsiparei- 
gojimo ir dėl kitų priežasčių, ir keli nariai buvo iš Tarybos pasitraukę. Krašto 
gyventojai, nežinodami tikrosios dalykų padėties, kai kur pradėjo kelti balsą 
prieš Tarybą dėl jos suskilimo ar neryžtingumo. Pati Taryba, apsvarsčiusi susi- 
darusias politines sąlygas, galvojo apie revoliucinius žygius. Bendri tautos vargai 
vėl suvienijo, sucementavo jos narius. Išstojusieji nariai vėl sugrįžo į Tarybą. 
Surasta viena visiems priimtina laisvės skelbimo formulė, ir 1918 metų vasario 
16 dieną paskelbė tą formulę tautai, Rusijai, Vokietijai ir kitoms valstybėms. 
Buvo tai antrasis ir galutinis politinės nepriklausomybės paskelbimas. 

Laisvės skelbimo aktas šitaip skamba: „Lietuvos Taryba savo posėdyje 
1918 m. vasario 16 d. vienu balsu nutarė kreiptis į Rusijos, Vokietijos ir kitų 
valstybių vyriausybes šiuo pareiškimu: 

Lietuvos Taryba, kaipo vienintelė lietuvių tautos atstovybė, remdamos pripa- 
žintąja tautų apsisprendimo teise ir Lietuvių Vilniaus Konferencijos nutarimu 
1918 m. rugsėjo m. 18-23 d., skelbia atstatanti nepriklausomą demokratiniais 

pamatais sutvarkytą Lietuvos valstybę su sostine Vilniuje ir tą valstybę atski- 
rianti nuo visų valstybinių ryšių, kurie yra buvę su kitomis tautomis. Drauge 
Lietuvos Taryba pareiškia, kad Lietuvos valstybės pamatus ir jos santykius su 
kitomis valstybėmis privalo galutinai nustatyti kiek galima greičiau sušauktas 
Steigiamasis Seimas, demokratiniu būdu visų jos gyventojų išrinktas“ 

Proklamavus nepriklausomybę, prasidėjo žygiai išgauti Lietuvos valstybės 
pripažinimą, kad valstybė galėtų patekti į tarprautinį forumą ir užimti atitin- 
kamą vietą kaip lygiateisė suverenė valstybė. 

Pirmoji Lietuvos nepriklausomybės paskelbimo faktą pripažino Vokietija. 
1918 metų kovo 23 dieną Lietuvos Tarybos delegacija įteikė Vokiečių vyriau- 
sybei Tarybos paskelbtąjį nepriklausomybės aktą ir pareiškė Kaizerio vyriausy- 
bei prašymą pripažinti Lietuvą kaip nepriklausomą valstybę. Sekančią dieną, 
kovo 24, jau buvo gautas Vokiečių vyriausybės pripažinimo aktas. Aktą pasirašė 
Kaizeris Wilhelmas, kontrasignavo Reicho kancleris grafas von Hertlingas. Bet 
krašto valdžia dar ilgus septynis mėnesius pasiliko ne Lietuvos Tarybos ranko- 
se. Tik 1918 metų spalių 21 dieną buvo įteiktas Lietuvos Tarybos delegacijai 
Berlyne Reicho kanclerio princo Maxo sutikimas perleisti įvairių ministerijų 
vadybas į Lietuvos valdžios rankas. 

Lietuvos Taryba pasiskelbė Lietuvos Valstybės Taryba. Tuo būdu krašto 
valdymas perėjo į Lietuvos suverenės valdžios rankas. Okupacija baigėsi. 

"Tuo tarpu Valstybės Taryba paruošė ir paskelbė laikinąją Lietuvos Konstituciją. 
Pagal šitą Konstituciją aukščiausiąją valdžią, suverenės valdžios reiškėją, ir vyk- 
domąją valdžią sudaro Aukštoji Trijų Narių Taryba bei Prezidiumas. Tarybai 
tenka įstatymų leidžiamoji valdžia. Valstybės valdymo reikalus vykdo atsakingi 
prieš Valstybės Tarybą ministeriai. Tų pat metų lapkričio 5 dieną buvo sudarytas 
pirmasis Lietuvos valstybės Ministerių Kabinetas. Pirmuoju ministeriu pirmi- 
ninku buvo pakviestas ir paskirtas prof. Augustinas Voldemaras. 

Netrukus 1919 metais Lietuvos nepriklausomą valstybę pripažino de facto, 
vėliau de žure visa eilė kitų valstybių ir atsiuntė į Kauną savo politines misijas, 
kurios vėliau buvo pakeistos diplomatinėmis atstovybėmis. 

Be kitų principinės reikšmės žygių, Valstybės Taryba sušaukė Lietuvos 
Steigiamąjį Seimą, kurs susirinko 1920 m. gegužės 15 dieną, užmezgė diplo- 
matinius, ūkinius ir prekybinius santykius su kitomis valstybėmis, sudarė reika- 
lingas sąlygas atgimti Lietuvai kaip pilnai nepriklausomai, suvereniai valstybei. 


16.I1.1943 
K. Šaulys (parašas) 
Mašinraštis, KAKA, Nr. 35, I. 515-525. 

Santrumpos 


KAKA - Kauno arkivyskupijos kurijos archyvas 

LVIA - Lietuvos valstybės istorijos archyvas 

